
Pratarmė 


Tris karštus ir tvankius 1787 metų vasaros mėnesius Filadel- 
fijoje penkiasdešimt vyrų kalbėjosi, ginčijosi ir mąstė. Tai buvo 
vos prieš kelerius metus iš britų valdžios išsivadavusių trylikos 
valstijų delegetai. Deja, visus tuos metus silpnais saitais susiju- 
sią Konfederaciją viena po kitos kamavo krizės. Tos krizės kil- 
davo dėl įvairiausių priežasčių, pradedant valstijų nesutarimais 
dėl įsipareigojimų, popierinių pinigų sukeliamomis problemomis, 
vidiniais maištais ir baigiant užsienio problemomis, tarkim, dėl 
amerikiečių jūreivių, patekusių į berberų piratų nelaisvę. Buvu- 
sių kolonijų gyventojai, ypač elitas, suprato, kad reikia kažką 
daryti. Atrodė, kad iškilo stipresnės federacijos, efektyvesnės cen- 
trinės valdžios būtinybė. 

Tačiau tie penkiasdešimt vyrų toli gražu neturėjo vieningos 
nuomonės, kaip pasiekti šį tikslą. Kai kurie iš jų buvo naciona- 
listai, per daug neketinę prieštarauti, jei sukūrus centrinę val- 
džią, kuri greičiau tiesiogiai veiktų individus nei derėtųsi su 
valstijomis kaip kad buvo Konfederacijos atveju, susilpnėtų vals- 
tijų 'suvernumas", 0 kiti įtariai žiūrėjo į bet kokią vykdomąją 
valdžią, primenančią Didžiosios Britanijos karaliaus valdymą, 
ir norėjo griežtai apriboti valdžios ir galių perdavimą centrui. 
Laimė, Filadelfijoje vyravo įprotis viešai svarstyti ir valdyti re- 
miantis sutarimu, susiformavęs per daugiau nei šimtmetį truku- 
sią amerikiečių autonomiją de facto. Senesniųjų, didelį prestižą 
turinčių delegatų, tarkim Washingtono ir Franklino, įtaka, su- 
stiprinta Jameso Madisono ir Alexanderio Hamiltono talentų, 


leido delegatams pasiekti daug kompromisų ir stumtis į priekį. 

1787 metų rugsėjo mėnesį kompromisus apvainikavo doku- 
mentas, kurį šis susirinkimas rekomendavo valstijoms priimti. 
Tas dokumentas ir tapo Jungtinių Amerikos Valstijų konstituci- 
ja. Tačiau kadją valstijos priims, 1787 metų rugsėjo mėnesį, kai 
išvargę delegatai raiti ar karietomis paliko Filadelfiją, toli gražu 
nebuvo iš anksto nulemtas dalykas. Daugelyje valstijų jau pra- 
sidėjo antifederalistinė agitacija. Juk kai kurie iš pasiektų kom- 
promisų - pavyzdžiui, lygaus atstovavimo Senate arba Aukš- 
tesniuosiuose rūmuose suteikimas visoms valstijoms, faktiškai 
sumažinęs didžiausių ir daugiausia gyventojų turinčių valstijų, 
tarkim, Niujorko, Virdžinijos ir Masačusetso, įtaką, sukėlė pasi- 
priešinimą, ypač tarp tų valstijų pareigūnų. 

Tad prasidėjo dideli vieši debatai. Buvo rašomi traktatai, 
pamfletai, sakomi pamokslai, skelbiamos publikacijos laikraš- 
čiuose. Argumentų lygis labai įvairus, tačiau rimčiausi iš deba- 
tuose pateiktų dalykų subtilumu ir gyliu prilygo patiems svar- 
biausiems Europos politinės minties darbams. Ir tie geriausi 
dalykai įgavo trumpų straipsnių serijos pavidalą; juos rašė Ma- 
disonas, Hamiltonas ir Jay'us vienam Niujorko laikraščiui, pa- 
sirašydami 'Publius' slapyvardžiu. Tuos straipsnius noriai per- 
sispausdindavo kiti laikraščiai, jie buvo siunčiami į užsienį ir 
tikriausiai nulėmė įvairių valstijų susirinkimų, sušauktų ap- 
svarstyti siūlomos konstitucijos ratifikavimą, rezultatus. Surinkti 
į vieną vietą šie straipsniai - The Federalist Papers („Federalisto 
užrašai“) - net ir dabar traukia mūsų dėmesį. 

Visa tai pasakoju todėl, kad tai labai kontrastuoja su nūdie- 
nos Europa. Vakarų Europos gyventojai jau per keturis dešimt- 
mečius dalyvauja didžiuliame eksperimente ir dabar susidūrė 
su dar radikalesnės piniginės ir politinės integracijos pasiūly- 
mais, kad būtų sustiprinta Bendroji rinka. Šie veiksmai, kartu su 


kuriant Europos federacinę valstybę. 


PRATARMĖ XI 


Galima būtų teigti, kad tokie pasiūlymai, su visomis rimčiau- 
siomis jų pasekmėmis nacionalinėms valstybėms, turinčioms 
daug ilgesnes istorijas nei buvusios amerikiečių kolonijos aš- 
tuonioliktojo amžiaus devintajame dešimtmetyje, galėtų sukelti 
dar vienus įnirtingus debatus - radikalumu ir gilumu nenusilei- 
džiančius bent jau tiems, kurie įsiliepsnojo Amerikos valstijose 
1788 metus. Galima būtų manyti, kad trokštant ginti permainas 
ar priešintis joms, dabar Europoje turėtų atsirasti nauji Madiso- 
nai, Hamiltonai ir Jay ai. 

Tačiau taip nėra. 

Kodėl? Kodėl nėra nieko, kas užvaldytų Europos gyventojų 
vaizduotę svarstant jų pačių raidos kryptis, jų pačių likimo pro- 
blemas? Argi tai nesvarbūs dalykai? Ir ką tai, kad nėra didelių 
debatų, sako apie Europos būseną prasidedant dvidešimt pir- 
majam amžiui? 

Šie klausimai ir paakino parašyti šią knygą. Vyrai, vykę į 
Fildalefiją 1787 metais, dalyvavę susirinkimo diskusijoje, o vė- 
liau gynę jo nutarimus, buvo turtingi ir turintys laisvo laiko 
žmonės, ponai. Kai kurie išjų - net vergvaldžiai. Tačiau kad ir 
kaipjie buvo suaugę su praeitimi, juos vienijo suvokimas, kad 
tai, ką jie daro, turės lemiamos reikšmės ateičiai, kad nuo jų 
sprendimų priklauso savivaldos demokratinėje visuomenėje ga- 
limybė. Ir jie neklydo. "Sudėtinė" respublika, kurią Madisonas 
stengėsi kurti ir galų gale padėjo sukurti, yra lemtingas atra- 
mos taškas dabar mėginant sukurti Europos federacinę valsty- 
bę. Bet kokį to tikslo perspektyvų vertinimą reikėtų pradėti nuo 
amerikiečių federalizmo. 

Ar mes tokie jau menki, kad nesusidorosime su šiuo uždavi- 
niu? Atsisakau tikėti tuo. Neturime tikėti tuo. 

Tai, kas išdėstyta toliau, yra mėginimas paskatinti debatus. 


Tai apmąstymų knyga ir, tikiuosi, provokuojanti ginčytis. Kai 

galvojau apie Europos ateitį, man didelės įtakos turėjo ankstes- 
ni „susitikimai“ su devynioliktojo amžiaus prancūzų liberalią- 
ja mintimi, o ypač su Tocgueville'io išties neprilygstama knyga 
Apie demokratiją Amerikoje. Tačiau esu skolingas ir gyviesiems! 
Pirmiausia turiu padėkoti Nickui Robinsonui, pasiūliusiam pa- 
rašyti šią knygą, nors ir buvo keletas momentų, kai norėjau, kad 
jis nebūtų to daręs. Norėčiau padėkoti ir tiems, kurių pastabos 
apie konkrečius skyrius labai padėjo man: tai Rogeris Bodenas, 
Johnas Burrow, Jamesas Griffinas, Dennisas Ninehamas, Pau- 
lis Seabrightas, Robertas Skidelskis, Edwardas Skidelskis, 
George'as Richardsonas ir Anthonis Teasdale'as bei leidėjai Stu- 
artas Proffittas ir Danielis Hindas. Žinoma, jie neatsako už kny- 
goje likusias klaidas. Taip pat noriu padėkoti Denise'ui Battis- 
by'ui už kruopštų knygos rankraščio peržiūrėjimą. 


Larry Siedentopas 
Keblio koledžas, Oksfordas 


DEMOKRATINĖ LAISVĖ VISAME ŽEMYNE 


Demokratiniam teisėtumui Europoje gresia pavojus. Dauge- 
liu atžvilgių Europos integracija -jau įvykęs faktas. Jau yra ben- 
dra rinka, dauguma Europos Sąjungos narių turi bendrą valiu- 
tą. Tik neaišku, kokia galų gale bus Europos Sąjungos politinė 
forma. Štai kodėl darosi neišvengiami įnirtingi konstituciniai 
debatai. Tokie debatai reikalingi siekiant nustatyti Europos po- 
litinės integracijos tikslus, jos ribas ir priemones, kurios naujas 
valdžias ir institucijas padarytų atskaitingas Europos tautoms. 
Tik tokie debatai gali garantuoti, kad Europos tautų likimas pri- 
klausys nuojų pačių. 

Didžiuosiuose konstituciniuose debatuose nereikėtų iš anks- 
to įsipareigoti laikytis federalizmo kaip geidžiamiausio rezulta- 
to. Juose gali paaiškėti, kad Europoje kuriama nauja politinė 
forma - kažkas daugiau nei konfederacija, bet mažiau nei fede- 
racija - suverenių valstybių sąjunga, kurioje jų suverenitetai su- 
sijungia tik labai ribotose srityse arba nevienodu mastu, sąjun- 
ga, nesiekianti turėti priverstinės tiesioginės galios individams, 
kaip tai daro nacionalinės valstybės. Arba juose paaiškėtų: net 
jei federalizmas yra Europos tikslas, jį reikia atidėti ateičiai, nes 
pirmiausia būtina sutvirtinti ar sukurti demokratinę politinę kul- 
tūrą pačiose šalyse narėse, o tai yra preliminari prielaida sukur- 
ti tokią kultūrą visos Europos mastu. 

Tik debatai, kuriuose išnagrinėjamos visos šios galimybės, 
padėtų ugdyti europiečių nuostatą, kad tai, kas dabar vyksta 
Europoje, nėra vien tik nepermaldaujamų rinkos jėgų ar demo- 


kratinės kontrolės išvengusių elitų machinacijos. 

Tačiau nuo ko pradėti? Iš pradžių vertėtų prisiminti šiek tiek 
istorijos. Ištisus šimtmečius Europos politinė mintis laikė aksio- 
ma, kad labai didelę teritoriją įmanoma valdyti vieninteliu būdu - 
despotiškai. Ši aksioma buvo atmesta devynioliktajame amžiu- 
je. Tačiau kad suprastum, kodėl ji buvo atmesta, svarbu suvokti, 
kodėl dažnam Europos mąstytojui atrodė, jog tam tikrą dydį pa- 
siekusią valstybę įmanoma valdyti tik despotiškai ar tironiškai. 
Tadjų svarstymai gali iškelti pirminį klausimą apie paneuropi- 
nės valstybės kūrimo projektą. 

Kuojie rėmėsi? Lengviausia tai suprasti panagrinėjus argu- 
mentus, aštuonioliktojo amžiaus viduryje pateiktus prancūzų 
teisininko Montesguieu - pirmojo Europos mąstytojo, laikiusio 
biurokratinę valstybę būdinga naujųjų laikų despotizmo forma. 
Montesguieu įrodinėjo, kad bet kokia savavaldė bendruomenė 
ar respublika remiasi pilietine dorybe, kuri savo ruožtu reika- 
lauja, kad visi piliečiai dalyvautų viešose diskusijose ir priimant 
sprendimus. Todėl jis manė, kad savavaldė respublika gali eg- 
zistuoti tik labai mažoje teritorijoje - pakankamai mažoje, kad 
visi piliečiai, bent jau iš esmės, galėtų dalyvauti aukščiausiaja- 
me susirinkime. 

Žinoma, šis argumentas silpnas tuo, kad, atrodo, buvo orien- 
tuotas į senovės savivaldą - į antikinių miestų-valstybių pasau- 
lį. Naujųjų amžių Europoje tas pasaulis išliko, jei apskritai išli- 
ko, tik nedidelių respublikų, tarkim, Venecijos ar Genujos, 
pavidalu. O nacionalinės monarchijos ar nacionalinės valsty- 
bės, kurios kaip politinė forma dominavo Naujųjų laikų Europo- 
je? Arirjas buvo įmanoma valdyti tik biurokratiškai ir despotiš- 
kai? Ar Naujųjų laikų Europoje savivaldai neliko jokių vilčių? 

Montesguieu į visišką neviltį nepuolė. Jį guodė du dalykai — 
pirma, postfeodalinės Europos aristokratinė struktūra; antra, 
Anglijos pavyzdys. Montesguieu įrodinėjo, kad tai, kąjis vadino 


„Nuosaikiu“ nacionalinės valstybės dydžio teritorijos valdymu - 

turėdamas galvoje jėgos sklaidą ir įstatymų valdžią - priklausė 
nuo Europos aristokratų, išsaugojusių savo įtaką vietiniuose val- 
džios organuose, kadangi ši įtaka leido išvengti valdžios kon- 
centracijos centrinės vyriausybės rankose. 

Montesguieu nuomone, Prancūzijos valstybės raida septy- 
nioliktajame amžiuje, valdant Richelieu ir Liudvikui XIV, rodė, 
koks pavojus gresia kiekvienai Europos monarchijai ar naciona- 
linei valstybei, nes Richelieu ir Liudvikas XIV atėmė iš prancū- 
zų aristokratijos teisę spręsti vietinius reikalus, pakeitę ją valdi- 
ninkais, atskaitingais tik savo viršininkams Paryžiuje. Taip visa 
prancūzų visuomenė tapo priklausoma nuo biurokratų „globos“, 
kai nepaisoma vietinių interesų, atmetama vietinė nuomonė. 

Kaip tik norėdamas pasipriešinti tai valdžios centralizacijai 
ir gindamas laisvę bei įstatymą, Montesguieu taip aukštai verti- 
no Anglijos pavyzdį, nes Anglija buvo pavyzdys valdymo siste- 
mos, kur išrinkti atstovai valdė liaudies vardu. Tačiau tai dar ne 
viskas. Tai buvo tokia valdymo forma, kuri formaliai per Lordų 
rūmus, o neformaliai per Bendruomenių rūmus ne tik atspindė- 
jo, bet ir sustiprino aristokratinę Europos visuomenės struktūrą. 
Anglija pateikė vertingą modelį tokios politinės sistemos, kur 
teisėti įgaliojimai buvo centralizuoti, o valdžia decentralizuota, 
nes anglų aristokratija, dominavusi abiejuose Parlamento rū- 
muose, nebuvo suinteresuota, kad jos įtaka vietose būtų pakirs- 
ta tokio biurokratų valdymo, kuris ypač klestėjo Prancūzijoje. 

Štai kodėl Montesguieu nusprendė, kad įstatymų valdžia ir 
galimybė išvengti biurokratinio despotizmo Europos valstybėse 
priklauso nuo aristokratinės socialinės struktūros - nuo statuso 
skirtumų, kurie reiškia, kad viena visuomenės dalis pašaukta ir 
suinteresuota ginti vietinę autonomiją ir valdžios išskaidymą. 
Nuo to priklausė jos „garbė“. 

Taigi būti vertam savo padėties, arba garbingai gyventi visuo- 


menėje su rangų skirtumais, buvo laikoma pagrindine priemone 

išvengti biurokratinio despotizmo įsigalėjimo, ypač jei ją sustip- 
rina anglų pavyzdžio atstovaujamoji valdymo sistema, suteikian- 
ti aristokratijai svarbų vaidmenį ne tik vietos valdžios organuo- 
se, bet ir centrinėje valdžioje. Žvelgiant iš laiko perspektyvos, šį 
politinės laisvės modelį galima gan taikliai apibūdinti kaip „aris- 
tokratinę laisvę“. Juk jis paremtas prielaida, kad savivalda na- 
cionalinėje valstybėje reiškia, jog valstybę valdo aukštesnę so- 
cialinę padėtį užimantys sluoksniai, klasė, turinti išskirtinę 
padėtį - jei ne dėl teisinių privilegijų, tai dėl tradicijų ir turto. Ir 
nesunku surasti tokios prielaidos priežastį. Vienijimasis visada 
yra svarbiausia priemonė valdžiai išskaidyti, o aristokratinė vi- 
suomenė kaip tik ir sukuria galingus vietinius susivienijimus. Ji 
gyventojams skiria du vaidmenis: vadovų arba pavaldinių. 

Aristokratinėje visuomenėje vadovavimo įpročiai ir pagarba 
sudaro pagrindą atsirasti susivienijimui, kuris nepriklauso nuo 
„Natūralios“ simpatijos ar nuo pasirinkimo. Tiek socialinio pra- 
našumo prielaida, tiek pagarba ir dėkingumas už globą sukuria 
grupes ar bendruomenes, pratusias veikti išvien, o esant reika- 
lui ir priešintis. Dėl tojos efektyviai stabdo valdžios centraliza- 
vimą, be to, joms pakanka riboto susivienijusių į bendruomenes 
gyventojų pritarimo - tą pritarimą riboja socialinė nelygybė. 

O kas atsitiktų, jei Europos aristokratija nesugebėtų atlikti 
savo tradicinio vaidmens valdymo sistemoje ar būtų išstumta iš 
jos? Tada, Montesguieu nuomone, politinės laisvės Europoje lau- 
kia niūri ateitis. Kodėl jis buvo tuo įsitikinęs? Montesguieu ma- 
nė, kad galima labai paprastai patikrinti jo argumentus. Reikia 
tik pažvelgti, kas atsitiko labai dideliems politiniams dariniams, 
tarkim, žemyno masto imperijoms. Imperijos buvo įvairių šalių 
sambūriai, neturintys vienalytės aukštesniosios klasės ar aris- 
tokratijos, sugebančios apginti valdžios išskaidymą. 

Kokie buvo padariniai? Imperijose svetimųjų valdžia buvo 


linkusi pakeisti aukštesniųjų socialinių sluoksnių valdymą. 

Montesguieu nuomone, turkų ar kinų imperijos buvo pavyzdžiai 
tokios politinės sistemos, kuri atrodė neišvengiama žemyno mas- 
to valstybėse. Tai, pasak Montesguieu, „per didelės“ valstybės 
be įstatymų. Jose valdžia buvo taip sukoncentruota, kad asmens 
statusas ir privilegijos priklausė nuo valdovo ir jo padėjėjų už- 
gaidų. Tiesa, tose valstybėse egzistavo tam tikra lygybė. Nebuvo 
giliai įsišaknijusių vietinių bendruomenių ar socialinių klasių, 
kurios būtų nuolatinis barjeras valdovo valiai ar užgaidai, prie- 
šingai nei Europos monarchijose, vertose to vardo. 

Taigi svetimųjų valdymą imta tapatinti su centralizuotu des- 
potizmu. Būtent despotizmas, kaip nuogąstavo Montesguieu, gali 
sugriauti nuosaikumą ir politinę laisvę Europoje. Būtent tai, 
būgštavo jis, gali paversti Europos monarchijas ne ką geresnė- 
mis už „Rytų despotizmą“, įsigalint biurokratiniam valdymui 
iš toli esančio centro. 

Bet kodėl gi Europos valstybės atsidūrė tokiame slidžiame 
kelyje? Kodėl Europoje iškilo grėsmė tradiciniam valžios išskai- 
dymui? Montesguieu galbūt ne visai suprato ar nelabai norėjo 
suprasti socialinį mechanizmą, lemiantį tą grėsmę politinei lais- 
iš vis didėjančio ir pagrįsto nepasitenkinimo socialinių privile- 
gijų formomis, išlikusiomis postfeodalinėje Europoje. 

Šis nepasitenkinimas sukūrė socialinį mechanizmą, atvėrusį 
kelią despotizmui. Juk kai tik metamas iššūkis aristokratinei vi- 
suomenės organizacijai dėl socialinių privilegijų sužadinto pa- 
vydo, toli esantys valdovai gali atimti iš regionų politinę įtaką, 
kurstydami vieną vietinės visuomenės dalį prieš kitą ir įvesda- 
mi svetimųjų valdymą. Šis mechanizmas suvaidino daugiau ar 
mažiau lemiamą vaidmenį Europoje kuriantis nacionalinėms 
valstybėms - jis tiesė kelią politinei vienybei, griaudamas feoda- 
lines jurisdikcijas kartu su jų palaikoma radikalia socialine nely- 


gybe bei vietiniais interesais. Pavyzdžiui, jis privertė prancūzų 

komunas susitaikyti su karaliaus valdžios stiprėjimu taip jos 
galėjo ištrūkti iš nekenčiamos vietinių ponų priespaudos. Tokia 
buvo šio socialinio mechanizmo teigiama pusė. Tačiaujis turėjo 
ir neigiamą pusę. Juk klasių konfliktas gali pergyventi savo prie- 
žastis ir prisidėti prie tolesnės centralizacijos. Griaudamas vie- 
tinį solidarumą, klasių konfliktas sumažina vietinį pasiprieši- 
nimą ir centrinė valdžia per savo atstovus gali lengviau valdyti. 
Ir kuo didenė teritorija, tuo lengviau pritaikyti šį valdymo meto- 
dą. Juk valdovai savo atstovais tada gali skirti žmones, kalban- 
čius kita kalba ar išpažįstančius kitą tikėjimą. 

Šio despotijos mechanizmo psichologinis pagrindas labai 
aiškus. Dėl kalbos ir religijos skirtumų sunkiau suprasti kito 
Žmogaus mąstyseną, suvokti jo norus ar nepasitenkinimą ir jam 
prijausti. O juk kaip tik toks prijautimas yra būtinas atsirasti 
vietinių įtakai visuomenėje, kurijau nebėra grindžiama hierar- 
chija ar rangais - o būtent tokį būdą Montesguieu dar ašuonio- 
liktojo amžiaus penktajame dešimtmetyje laikė savaime supran- 
tamu Europos valstybėse. Kaip jau matėme, aristokratinėje 
visuomenėje vadovavimo įpročiai ir pagarba skatino vienytis ir 
priešintis; tam pakako ir dalinio prijautimo. Aristokratinių so- 
cialinių sąlygų nulemtas vadovavimas ir vienijimasis, moralės 
požiūriu, dabar gali atrodyti abejotini. Tačiau jie ilgai buvo efek- 
tyvus valdžios išsklaidymo būdas. 

Tarkime, kad Europoje įvyko socialinė revoliucija - kad susi- 
kūrė visuomenė be oficialių rangų skirtumų, visuomenė, kurioje 
visi lygūs prieš įstatymą ir turi tas pačias pagrindines teises. 
Sutikime, kad tokia visuomenė taip pat sumažina daugelio neofi- 
cialių socialinės stratifikacijos priežasčių svarbą - ėmus augti 
„Vidurinei“ klasei, kai tolygiau skirstomos pajamos, didėja so- 
cialinės galimybės ir mobilumas. Dėl to išnyksta daugiau ar ma- 
žiau stabili senosios aritokratijos pavyzdžio politinė klasė, pa- 
jėgi apginti vietinę autonomiją ir apriboti politinės valdžios 
centralizaciją. 

Šiuo atveju garsiosios Montesguieu konstitucinės atsargumo 
priemonės prieš tironiją atrodys jau nebe tokios įtikinamos. Kai 
Montesguieu pasirėmė Anglijos pavyzdžiu ragindamas atskirti 
valdžias centrinėje valdymo sistemoje, jis aristokratines sociali- 
nes sąlygas laikė savaime suprantamu dalyku. Valdžią padaly- 
ti į vykdomąją, įstatymų leidžiamąją ir teisminę buvo siūloma 
siekiant ne tik apriboti valdžios koncentraciją vienose rankose, 
bet ir atverti kelią vietiniams vadovams svarbiausių centrinės 
valdžios funkcijų link. Montesguieu manė, kad toks valdžių at- 
skyrimas visų pirma sustiprina aristokratinę struktūrą, nes su- 
teikia aristokratijai svarbų įstatymų leidybos vaidmenį centri- 
nėje valdžioje. 

Tačiau mes ką tik įsivaizdavome, kad tokios aristokratijos 
nebėra. Tai kaip tada galima sutrukdyti centrinei valdžiai, kuri 
pretenduoja naudotis neribota teise leisti įstatymus, pasisavinti 
visą valdžią? Tuomet visų vienodas pavaldumas aukščiausia- 
jam valdžios organui - kuris galų gale yra tai, ką laikome „vals- 
tybe“ - labai lengvai gali tapti neribotos valdžios koncentracijos 
priežastimi. Ar neturinti aristokratijos ar privilegijuotos klasės 
visuomenė gali sėkmingai kovoti su valdžios centralizacija? 

Šiandien šis argumentas turėtų priversti susimąstyti. Mat jei 
Montesguieu pasiūlytas aristokratinės laisvės modelis yra tei- 
singas, tai kyla didelis pavojus dėl to, kad nėra tam tikros politi- 
nės klasės, - ir daug didesnis paneuropinei valstybei negu se- 
nesnėms nacionalinėms valstybėms, tokioms kaip Didžioji 
Britanija ar Olandija, kurių politinės klasės turi aristokratinių 
liekanų. Ar gali Europa mėgautis politine laisve, neturėdama 
aristokratijos? Montesąuieu manė, kad ne. Aš manau, kad jis 
klydo. Tačiau reikia atsakyti į šį klausimą. 

Devynioliktojo amžiaus trečiajame dešimtetyje viena Euro- 
pos valstybė vystėsi taip, kad pasitvirtino patys blogiausi Mon- 


tesguieu būgštavimai. Tuo metu Prancūzija buvo valdoma taip, 

kaip, Montesguieu nuomone, turėjo būti valdomos visos žemy- 
no masto imperijos. Prancūzija tapo biurokratinio despotizmo 
šalimi, nes Napoleonas sustiprino valstybės mašinos biuro- 
kratizmą, paveldėtą iš ancien rėgirme, užbaigdamas griauti regio- 
ninę ir vietinę autonomiją. Būdama tik nacionalinė valstybė, Pran- 
cūzija tapo žemyno masto imperijos karikatūra. Ją centralizuotai 
valdė valdininkai bei jų įgaliotiniai, kurie dažniausiai būdavo 
nevietiniai. 

Ironiška, kad kaip tik tokia įvykių raida privertė kai kuriuos 
prancūzų liberalus domėtis amerikietiškuoju federalizmu. Taip 
amerikietiškasis federalizmas pirmą kartą rimtai paveikė euro- 
pinę politinę mintį - 1e kaip Europos federacinės valstybės mo- 
delis, o kaip nacionalinės valstybės, įgavusios kontinentinės irn- 
perijos despotinę formą, reformavimo modelis. Jaunas prancūzų 
aristokratas Alexis de Tocgueville'is nusprendė: jei europinės 
visuomenės aristokratinė struktūra jau smarkiai sugriauta ir vi- 
suomenė „sulyginta“, tai nebetinka formulė, kaip išskaidyti val- 
džią sustiprinant vietinį aristokratijos vaidmenį ir įtraukiant šią 
klasę į centrinį valdymą. 

Tocgueville'io nuomone, tokia „demokratinė“ socialinė revo- 
liucija reiškė, kad politinių debatų akcentai turi pasikeisti. Jei 
naujoji demokratinė visuomenės forma buvo panaši į Montes- 
guieu imperijas, nes neturėjo paveldimų politinių klasių ar aris- 
tokratijos, vadinasi, jai iškilusi politinė grėsmė buvo irgi panaši. 
Ar įmanoma apriboti centrinės valdžios galią? Ar įmanoma ras- 
ti pusiausvyrą tarp centrinės valdžios ir vietinės autonomijos? 

Šie klausimai privertė Tocgueville'į atkreipti dėmesį į Jungti- 
nes Valstijas. Iki devynioliktojo amžiaus ketvirtojo dešimtmečio 
Jungtinės Valstijos jau pusę šimtmečio sėkmingai decentralizuo- 
tai valdė šalį. Tačiau — priešingai Montesguieu prognozėms — 
tai buvo pusiau kontinentinė valstybė be privilegijuotos klasės ar 


aristokratijos. Atrodė, kad amerikietiškasis federalizmas siūlo 

naują būdą, kaip suderinti lygiateisėje ir demokratinėje visuo- 
menėje centrinę valdžią ir vietinę autonomiją. Formaliai padali- 
jęs suverenumą centrui ir periferijai, amerikietiškasis federaliz- 
mas atrodė esąs nauja valstybės forma. Ar ne tokia valstybės 
forma Prancūzijai galėjo būti labiau patraukli už aristokratinę 
britiškąją formą, kurią palaikė Montesguieu? Įtardamas, kad taip 
gali būti, Tocgueville'is rado dingstį pakeliauti po Jungtines Vals- 
tijas 1831-1832 metais. 

Jungtinėse Valstijose Tocgueville'is greit pajuto, kad jo nuo- 
jauta pasitvirtina. Amerikietiškasis federalizmas buvo nauja vals- 
tybės forma, skatinanti politinę laisvę ir valdžios išskaidymą 
nesant aristokratijos, ir visa tai galėjo vykti net pusiau kontinen- 
tinėje valstybėje. Turėdama aukščiausiąją teisę tiesiogiai veikti 
individus kai kuriose srityse, ši forma neturėjo ankstesniųjų kon- 
federacijų, tarkim, Šventosios Romos imperijos ar Šveicarijos, trū- 
kumų. Ankstesniosios konfederacijos priklausė nuo to, kaip vyk- 
dys įsakymus jas sudarančios valstybės, todėl turėjo atsidurti 
stipriausiųjų narių valdžioje arba tapti bejėgės. Amerikiečių fe- 
deralinė valdžia, priešingai, nepasikliovė vien tuo, kad valstijos 


vykdys jos įsakymus.* Tačiau tuo pat metu valstijos ir vietinės 


* Kad suprastumėm Amerikos „atradimą“, leidusį Tocgueville'iui at- 
skirti tikrąjį federalizmą nuo konfederacijų, pravartu prisiminti jo žo- 
džius iš veikalo Apie demokratiją Amerikoje: „Visų konfederacijų, egzista- 
vusių iki 1789 metų Amerikos konfederacijos, gyventojai, susivieniję bendro 
tikslo vardan, sutikdavo paklusti centrinės valdžios įsakymams, tačiau 
jie išsaugodavo teisę vadovauti sąjungos įstatymų vykdymui jų teritori- 
joje ir prižiūrėti jį. Amerikiečiai, kurie susivienijo 1789 metais, tik sutiko, 
kad centrinė valdžia leistų įstatymus, o jų vykdymą pavedė vietinei val- 
džiai. Abiem atvejais teisė yra ta pati, skirtingas tik jos taikymas. Tačiau 
kaip tik šis skirtumas yra rezultatyvus. 

Visose ankstesnėse konfederacijose Amerikos konfederacijos federalinė 
valdžia kreipdavosi į atskiras valdžias, kad šios patenkintų jos poreikius. 


Jei kuriai nors iš jų nepatikdavo nurodytos priemonės, ji visada galėdavo 

valdžios turi savas nepriklausomas veiklos sritis. Stebėdamas 
Naujosios Anglijos miestelių gyvybingumą ir kokiu būdu vieti- 
nės savivaldos duoda nepaprastai didelį impulsą pilietinei vi- 
suomenei, skatindamos pasitikėjimą savimi ir vienijimosi įpro- 
tį, Tocgueville'is įsitikino, kad amerikietiškoji valstybės forma 
yra geresnis pavyzdys prancūzų valstybei reformuoti negu an- 
glų Konstitucija. 

Tocgueville'is nemanė, kad devynioliktojo amžiaus Prancūzi- 
ja galėtų tapti federacinė, padalydama teisę valdyti centrinei val- 
džiai ir provincijai. Tačiau perimti kitus amerikietiškojo federa- 
lizmo bruožus buvo įmanoma. Pavyzdžiui, amerikietiškasis 
federalizmas sukūrė naują politinį vaidmenį teismams, kurie 
pasitelkę teisminę priežiūrą buvo pajėgūs apginti valdžių atsky- 
rimą ir asmenines teises. Tai dar ne viskas. Amerikietiškoji teisės 
sistema numatė, kaip užtikrinti vietinių renkamų pareigūnų at- 
skaitomybę neįtraukiant jų į bendrą biurokratinę hierarchiją. Ji 
parodė, jog įstatymo valdžiai nebūtina, kad valdytų valdininkai. 

Akivaizdi amerikietiškojo federalizmo sėkmė devynioliktaja- 


me amžiuje neatpažįstamai pakeitė liberaliąją konstitucinę mintį. 


išvengti būtinybės paklusti. Jei ji būdavo stipri, tai galėdavo griebtis gin- 
klo; jei silpna - toleruoti pasipriešinimą sąjungos įstatymams... Taigi vi- 
sada įvykdavo vienas iš dviejų dalykų: arba stipriausioji iš susijungusių- 
jų valstybių prisiimdavo federalinės valdžios prerogatyvas ir dominuodavo 
jos vardu, arba federalinė valdžia būdavo paliekama tik su jos pačios 
ištekliais, o tarp konfederacijos narių įsiviešpataudavo anarchija ir sąjun- 
ga prarasdavo sugebėjimą veikti. 

Amerikoje sąjungos pavaldiniai yra ne valstijos, o eiliniai piliečiai. Kai 
ji nori juos apmokestinti, nesikreipia į Masačusetso valstijos valdžią, o 
kreipiasi į kiekvieną Masačusetso valstijos gyventoją. Ankstesnės federa- 
linės valdžios turėjo susidurti su gyventojais - sąjungos individais. Ji 
(Amerikos centrinė valdžia) nesiskolina savo valdžios, o semiasi iš jos 
vidaus. Ji turi savo administratorius, teismus, teismų valdžios pareigū- 


nus ir armiją“ (Apie demokratiją Amerikoje, 1 t., 1 dalis, 8 skyrius). 

Tačiau tai, kas iš pradžių atrodė sektinas pavyzdys vienai per 
daug centralizuotai Europos valstybei reformuoti, ilgainiui tu- 
rėjo tapti galimu modeliu Europos politinei sąjungai kurti. Jei 
„Naujoji Europa“ kitapus Atlanto sugebėjo sukurti sėkmingą fe- 
deracinę valstybę, tai kodėl negalėjo ir „senoji Europa“ pasekti 
jos pavyzdžiu, taip rasdama būdą išvengti nacionalinio lenkty- 
niavimo ir karų, tokių dažnų jos istorijoje? Žinoma, vienijantys 
„taikos projektai“ Europoje turėjo labai daug pirmtakų. Tačiau 
jie visada likdavo tik hipotetiniai. Dvidešimtajame amžiuje pa- 
dėtis pradėjo keistis. Po dviejų katastrofiškų karų Europoje - to, 
kas vadinta europiečių „pilietiniu karu“ - federalizmo patrauk- 
lumas labai sustiprėjo. 

Tačiau vos pateikus federacinės Europos projektą, iškart ky- 
la daug labai svarbių klausimų. Tai klausimai, kurie net dabar 
nėra tinkamai suformuluoti. Tačiau norint, kad federalistų pro- 
jektas Europoje nebūtų vien pavojinga avantiūra, jie turi būti 
keliami. Kokios, šalia konstitucinių, sąlygos užtikrino amerikie- 
tiškojo federalizmo sėkmę? Ar nebuvo kokių nors neformalių ar 
kultūrinių sąlygų, lėmusių jo sėkmę? O jei taip, tai ar įmanoma 
rastijų atitikmenų nūdienos Europoje? 

Amerikietiškasis federalizmas, skirtingai nei Jahvės kūrinys, 
nebuvo sukurtas ex nihilo. Jį nulėmė ne vien tik konstitucinės 
normos, priimtos 1787 metais Filadelfijoje susirinkusių žmonių. 
Ne, amerikietiškąjį federalizmą veikiau išprovokavo nusistovėję 
įpročiai ir požiūriai, kurių dalis atėjo iš pačių ankstyviausių šių 
kolonijų istorijos dienų. Tad kokie gi buvo tie išankstiniai įpro- 
čiai bei požiūriai? Savo veikale Apie demokratiją Amerikoje Toc- 
gueville'is nurodė ne mažiau kaip keturias neformalias sąlygas, 
kurias jis laikė amerikietiškojo federalizmo sėkmės prielaidomis: 
vietinės savivaldos įprotį; bendrą kalbą; atvirą politinę klasę, 
dominuojamą teisininkų; kai kuriuos bendrus moralinius įsiti- 
kinimus. Ar tai ir europinio federalizmo sėkmės prielaidos? O 


galjos kitokios? Reikia išsiaiškinti. 

Be abejonės, Tocgueville'is, kuriam nerūpėjo kurti kokį nors 
rimtą europinio federalizmo projektą, netyrinėjo pirmojo didelio 
skirtumo tarp buvusių Anglijos kolonijų devynioliktojo amžiaus 
pabaigoje ir Europos nacionalinių valstybių. Tačiau tas klausi- 
mas yra svarbus. Iki sukilimo amerikiečių kolonijos niekada ne- 
buvo visiškai suverenios. Nors jos ir turėjo plačią de facto auto- 
nomiją, tačiau buvo pavaldžios Britanijos karaliui. Šis bendro 
pavaldumo prisiminimas, kaip ir iš jo kylantis įprotis vienytis, 
1787 metais Filadelfijoje padėjo suvokti, jog politinė sąjunga rei- 
kalinga visiems. Pagal nebylų delegatų sutarimą kai kurios Bri- 
tanijos karaliaus funkcijos, ypač susijusios su užsienio politika 
bei kariniais reikalais, tik laikinai buvo paliktos nuošaly - jos, 
galima sakyti, laukė, kada gi jas vėl perims centrinė valdžia. 
Šiuo atžvilgiu tai, ką galima būtų pavadinti buvusios imperinės 
valdžios šmėkla, lydėjo visus Konstitucinio susirinkimo svarsty- 
mus. Ji turėjo didelę įtaką tiems svarstymams. 

Tai didžiulis kontrastas, palyginti su nūdienos Europa. Tie- 
sa, nuo Antrojo pasaulinio karo pabaigos Vakarų Europos šalys 
perleido svarbias teises bendroms organizacijoms, pradedant 
NATO bei Europos anglių ir plieno bendrija. Taigi joms teko 
susitaikyti su realiu savo suverenitetų apribojimu. Nepaisant 
to, nė vienajų neišsižadėjo nacionalinio suvereniteto. Formaliai 
Europą vis dar sudaro išdidžios nacionalinės valstybės su jų 
politine kultūra, suformuota daugiausia jų suverenių teisių, prie 
kurių jos tebėra prisirišusios. Nors tai gali atrodyti ir keista, ta- 
čiau net europinės jurisdikcijos pripažinimas tokios padėties 
kol kas nepakeitė. Šios šalys priėmė Mastrichto sutartį ir jos pa- 
darinius - be kita ko, ir skubią monetarinę sąjungą bei jos kon- 
trolę nacionalinei fiskalinei politikai - tad galų gale nacionali- 
nio suvereniteto problema pasiekė kulminaciją. 

Ar Europos šalys, kurių identitetą jau seniai suformavo ir vis 


dar palaiko „suvereniteto“ siekis, panorės ir sugebės oficialiai 

jo atsisakyti? Pagyvensim - pamatysim. Nūdienos Europoje lie- 
ka labai realus pavojus, jog federalizmo projektas sukels nacio- 
nalistinę reakciją, kuri niekada nebuvo tikėtina buvusiose an- 
glų kolonijose. 

Dabar aptarsime dar kelias esmines amerikietiškojo federa- 
lizmo sėkmės prielaidas, kurias Tocgueville'is nustatė ir ištyrė. 
Viena išjų buvo vietinės savivaldos įprotis, kurį Naujosios An- 
glijos kolonistai atsivežė iš savo gimtinės. Anglų kolonistai bu- 
vo pratę savo reikalus tvarkyti patys. Vietinė laisvė buvo, galima 
sakyti, jų paveldas. Pasitikėjimas savimi ir įprotis vienytis buvo 
labai svarbios vietinės laisvės apraiškos, jos padėjo pilietinei 
visuomenei Amerikoje įgyti išskirtinio dinamiškumo. Savival- 
dos įprotis pamažu suformavo pilietinę kultūrą, kuria galėjo pa- 
sinaudoti tie, kurie kūrė amerikiečių konstituciją. Tiesą sakant, 
susidaro įspūdis, kad amerikietiškasis federalzmas viso labo bu- 
vo tik seniai įsišaknijusių anglų kolonistų įpročių ir nuostatų 
formalizavimas. Taijų laisvi moeurs (taip juos pavydžiai apibū- 
dino prancūsų stebėtojai) paskatino anglų naujakurius iš pra- 
džių kurti savo miestelių, vėliau valstijų valdžios organus ir tik 
po Revoliucijos, kai žlugo aukščiausioji britų valdžia, federali- 
nę valdžią. 

Žinoma, anglų kolonistų įprotį patiems tvarkyti savo reika- 
lus skatino ir tai, kad jų kalba buvo bendra. Tai yra antroji Toc- 
gueville'io pastebėta neformali amerikietiškojo federalizmo sėk- 
mės prielaida. Svarba, kurią jis teikia tai prielaidai, ypač aiškiai 
išryškėjo praslinkus porai dešimtmečių po Apie demokratiją 
Amerikoje išleidimo. Devynioliktojo amžiaus šeštajame dešimt- 
metyje Tocgueville'is, kaip ir daugelis kitų liberalių stebėtojų 
europiečių, su vis didėjančia baime žvelgė į naują imigrantų 
europiečių antplūdį į Jungtines Valstijas. Tai žmonės iš šalių, 
neturinčių vietinės savivaldos tradicijų, o anglų kalba jiems 


irgi buvo svetima. Ar galėjo imigrantai, kurie neturėjo laisvųjų 

Naujosios Anglijos kolonistų moeurs ir kuriems anglų kalba ne- 
buvo gimtoji, sėkmingai asimiliuotis, įsilieti į amerikiečių fede- 
racinę sistemą? Ar negalėjo tokia imigracija, sukurdama visas 
socialines prielaidas sąjungai griauti ir valdžiai centralizuoti, 
pamažu išardyti ir Jungtinių Valstijų laisvąsias institucijas? 

Baigiantis devynioliktajam amžiui, į tuos klausimus buvo be- 
veik atsakyta. Paaiškėjo, kad Jungtinės Valstijos pajėgios asimi- 
liuoti ne tik vokiečius, olandus ir skandinavus, atsikėlusius de- 
vynioliktojo amžiaus viduryje, bet ir Pietų bei Rytų Europos 
gyventojus, ypač italus, kurių vis daugiau atvykdavo amžiaus 
pabaigoje. Naujieji imigrantai plūdo iš šalių, beveik ar visai ne- 
turinčių savivaldos ar atstovaujamųjų institucijų patirties. Ta- 
čiau pasirodė, kad savivaldos patirtis, kurią jiems pasiūlė ame- 
rikietiškasis federalizmas, kartu su pilietiniu švietimu, kurį jis 
irgi davė atvykėliams (bent jau iš principo), geba įdiegti naujie- 
siems kolonistams kažką panašaus į pirmųjų anglų kolonistų 
laisvuosius >10eurs. Taigi, nepaisant imigracijos, urbanizacijos 
1r industrializacijos sukeltų naujų sunkumų, atrodė, jog ameri- 
kietiškajam federalizmui pavyko įrodyti, kad savivalda viso že- 
myno mastu įmanoma ir kad nebemadinga senoji aksioma, jog 
dideles teritorijas įmanoma valdyti tik tironiškai. Atrodė, kad 
Naujoji Europa kitapus Atlanto duoda tokią politinę pamoką 
Senajai Europai. 

Tačiau svarbu pažymėti, kad ši sėkminga asimiliacija priver- 
tė naujakurius priimti anglų kalbą kaip pagrindinę savo kalbą. 
Amerikiečių patirtį galima pagrįstai laikyti įrodymu, jog bendra 
kalba yra veiksminga federacinės sistemos prielaida, saistanti 
piliečius būtinais ryšiais. Ar amerikiečiai iš tikrųjų mano, jog 
taip yra, parodė neseniai kilęs jų pasipriešinimas kultūrų įvai- 
rovei, kai susidarė įpūdis, kad ji gali kelti grėsmę jau iprastu 
tapusiam anglų kalbos vaidmeniui. Ar galėtų Jungtinės Valsti- 


jos išsilaikyti ilgesnį laiką be bendros kalbos? Daugelis ameri- 

kietiškosios valdymo sistemos tyrinėtojų tuo abejoja. Todėl ame- 
rikietiškasis federalizmas verčia rimtai susirūpinti europietiš- 
kojo federalizmo perspektyvomis. Federacinių valstybių, mėgi- 
nusių derinti įvairias „oficialias“ kalbas, patirtis toli gražu 
nekelia optimizmo. Ypač tai pasakytina apie Kanadą ir Belgiją. 
Šiose šalyse klausimas, ar politinė sąjunga gali gyvuoti nepai- 
sant kalbinių ir etninių skirtumų, lieka neišspręstas. Tiesą sa- 
kant, ir Šveicarijos pavyzdys neįtikina, kad yra priešingai. Mat 
Šveicarijos, kaip federacinės valstybės, sėkmė tikriausiai dau- 
giau negu nuo ko kito priklausė nuo vienybės, kurią mažoje ša- 
lyje „išugdė“ galingi ir pavojingi kaimynai. 

Kad Jungtinėse Valstijose imigrantai įsisavintų konstitucines 
ir kalbinės normas, daugiausia prisidėjo teisininkai, kurie, kaip 
nurodė Tocgueville'is, anksti ėmė dominuoti tarp politikų. Tei- 
sinis išsilavinimas buvo palyginti nesunkiai įgyjamas ir sudarė 
sąlygas ne tik ekonominei pažangai, bet ir kultūriškai priside- 
rinti — ypač prie bendrosios teisės ir prisiekusiųjų teismų siste- 
mos, gynusios vietinių papročių svarbą. Tai leido daugeliui imig- 
rantų pridernti savo mąstyseną prie tokios valstybės formos, kuri 
buvo visiškai kitokia negu jiems pažįstamos formos kontinenti- 
nėje Europoje. Ten valstybės dažnai buvo kuriamos iš 'viršaus", 
jų valdovai pasikliovė romėnų teisės tradicija, kuri regioninius 
ir vietinius valdžios organus laikė tik centrinės valdžios prie- 
dais. Taigi romėnų teisė vietinei savivaldai neteikė esminės reikš- 
mės. Iš dalies taip buvo todėl, kad kontinentinėje Europoje kurti 
valstybę buvo sunkiau, ten priešiškai nusiteikusius regionus ir 
miestus dažnai pavykdavo galutinai pajungti tik jėga ar gudru- 
mu. Net šiandien kai kurių Italijos, Prancūzijos ir Ispanijos sričių 
gyventojai kaip į „svetimšalius“ žiūri į kitų sričių gyventojus. Škotų 
įtarumas anglų atžvilgiu visiškai nublanksta palyginti su minė- 
tuoju požiūriu. Betjuk toks paveldas labai trukdo suformuoti ame- 
rikietiškojo pavyzdžio politinę klasę, kai vietinė laisvė sėkmingai 


derinama su socialiniu ir geografiniu mobilumu. 

Ketvirtoji Tocgueville'io įžvelgta ir ištirta neformali ameri- 
kietiškojo federalizmo sėkmės prielaida - bendri moraliniai įsi- 
tikinimai. Tocgueville'is pastebėjo, kad Jungtinėse Valstijose pui- 
kiai sutariama dėl to, ko reikia teisingumui, kilusiam iš beveik 
visuotinai tarp kolonistų įsigalėjusio krikščionybės interpreta- 
vimo, manymo, kad ji sankcionuoja „lygią laisvę“. Kitaip sa- 
kant, krikščionybė Amerikoje buvo suvokiama liberaliai. Pilieti- 
nė lygybė ir politinė laisvė bei jų nubrėžtos pasirinkimo ribos 
buvo suprantamos ne kaip religijos priešai, o veikiau kaip krikš- 
čioniškųjų moralinių įsitikinimų sankcionuoti dalykai. Galbūt 
tai buvo prieštaringa krikščionybės interpretacija. Ją tikrai gali- 
ma apibūdinti kaip protestantišką interpretaciją, akcentuojan- 
čią veikiau sąžinę ir laisvą sutikimą negu valdžią ir paklusnu- 
mą, tačiau krikščionybės reikšmė Jungtinėse Valstijose išlieka 
itin svarbi. Juk Jungtinės Valstijos ir toliau lieka šalis, kurioje 
krikščionybės išpažinėjai vis dar sudaro daugumą, kuri priima 
griežtas religijos nuostatas viešajame gyvenime dėl pačios reli- 
gijos sankcionuotos laisvės. Sankcionuodamas asmens pasirin- 
kimą, dorovinis sutarimas Amerikoje nustatė aiškias teisėtų vals- 
tybės veiksmų ribas, kurios buvo užfiksuotos Jungtinių Valstijų 
Konstitucijos Teisių bilyje. Tai dar ne viskas. Dorovinės lygybės 
ir lygios laisvės principas taip pat buvo labai svarbus amerikie- 
tiškojo federalizmo sėkmei, nes veikė prieš tą klasinio sąmonin- 
gumo atmainą, kuri Europoje stiprino socialinius konfliktus, ska- 
tinančius kurti galingus valdymo mechanizmus visose 
valstybėse. Tocgueville'io nuomone, kaip tik tai iliustruoja liūd- 
na Prancūzijos penkioliktojo-devynioliktojo amžių istorija. Biu- 
rokratinė Prancūzijos valstybės forma - to padarinys. 

Kaip šie samprotavimai apie dorovinius įsitikinimus siejasi 
su federacinės valstybės projektu nūdienos Europoje? Jei doro- 
vinę savivaldos prielaidą didelėje teritorijoje interpretuosime 


negatyviai t. y. kaip klasinio sąmoningumo sukeltų konfliktų 

nebuvimą - tai, be jokios abejonės, Vakarų Europa nuo 1945 
metų padarė didžiulę pažangą. Turto nulemtos ankstesniosios 
klasinės priklausomybės nykimas, didesnės galimybės gauti iš- 
silavinimą ir socialinis mobilumas padėjo sukurti socialinę ap- 
linką, kuri darosi vis panašesnė į esančią Jungtinėse Valstijose. 
Ryškus socalizmo patrauklumo nuosmukis Europoje pastaruo- 
ju metu atspindi šiuos pokyčius. Juk svarbus socialistinės ideo- 
logijos patrauklumo šaltinis buvo klasinis sąmoningumas, 
„mes“ prieš „juos“ požiūris, kurį socializmas stengėsi stiprinti. 

Tačiau šią federalizmo prielaidą galima interpretuoti ir kate- 
goriškiau - kaip reikalaujančią moralinio sutarimo. O į klausimą, 
ar yra toks sutarimas nūdienos Europoje, atsakyti sunku. Jis at- 
skleidžia vieną problemą. Koks yra dorovinis krikščionybės pa- 
veldas Europoje? Ar kai kurios vertybės išsilaikė, akivaizdžiai 
susilpnėjus krikščioniškajam tikėjimui ir mažiau lankant bažny- 
čias? Koks iš tikrųjų yra istorinis ir loginis krikščionybės ryšys su 
liberalizmu? Tai svarbūs klausimai, kuriuos detaliau nagrinėsiu 
vėliau. O dabar tik pasakysiu, kad atsakymai į juos priklauso nuo 
to, kaip interpretuosime tvirtą europiečių tikėjimą žmonių lygybe 
ir iš šio tikėjimo kylančius teisingumo reikalavimus. 

Moralinį egalitarizmą ir išjo kylantį teisingumo jausmą su- 
vokti kaip krikščionybės įdiegtą dalyką sunku todėl, kad kai 
kuriose Europos šalyse antiklerikalizmas tebėra labai stiprus — 
Bažnyčią siedamas ne su „lygia laisve“, o su intelektualine 
priespauda. Šiuo atžvilgiu Europa ir Amerika labai skiriasi. Baž- 
nyčia, ypač Katalikų bažnyčia, Europoje įsivėlė į kovą tarp pa- 
laikančių socialines privilegijas ir protestuojančių prieš jas — 
dėl toją imta laikyti aukštesniųjų klasių pasitelkiamu socialinės 
kontrolės įrankiu ir ji neteko dalies savo moralinės įtakos, o Jung- 
tinėse Valstijose Bažnyčia praeityje daugiausia prisidėjo prie mo- 
ralinio sutarimo. Tai, kas buvo laikoma krikščioniškąja morale, 


ten skatino teisingumo teoriją, persunkusią amerikiečių visuo- 

menę ir padėjusią išvengti klasinio požiūrio politikos ir jos cen- 
tralizuojančio potencialo veikmės. Štai kodėl socialistinis judė- 
jimas Jungtinėse Valstijose taip ir netapo svarbus. 

Ar krikščioniškoji Bažnyčia Europoje liovėsi buvusi skaldan- 
čia ir ar tapo, kaip Amerikoje, vienijančia jėga? Abejotina. Žino- 
ma, tebėra svarbių skirtumų tarp katalikiškosios ir protestantiš- 
kosios krikščionybės. Vienas iš būdų vertinti pasikeitimus, 
susijusius su Antruoju Vatikano susirinkimu (1962-1965) - lai- 
kyti juos svarbiomis Katalikų bažnyčios pastangomis atsikraty- 
ti ankstesniojo skaldančio socialinio vaidmens Europoje, o libe- 
ralizmą (atstovaujamosios valdžios ir Žmogaus teisių gyvenimo 
pavidalu) suvokti kaip krikščionybės paveldą. Jei taip, tai buvo 
mėginimas prisiimti atsakomybę už „modernumą“, pritarti to- 
kiai europiečių raidos koncepcijai, kuri jau nebevaizdavo „pa- 
žangos“ arba Žmogaus teisių gynimo kaip ryžtingo atsiribojimo 
nuo krikščionybės istorijos. Vis dėlto Jono Pauliaus II popiežys- 
tė kai kuriais atvejais vertė netikėti panašiais mėginimais, vėl 
akivaizdžiai keldama abejonių samprata, siekiančia įtvirtinti gilų 
vidinį krikščionybės ir modernumo ryšį. Tad visiškai neaišku, 
ar šių dienų Europa gali pasiekti moralinį sutarimą, kurį Tocgu- 
eville'is pripažino amerikietiškojo federalizmo ramsčiu. 

Aptardami kultūrines amerikietiškojo federalizmo sėkmės 
prielaidas, įžvelgėme kelias svarbias Amerikos ir Europos suar- 
tėjimo galimybes. Tačiau pastebėjome ir svarbių skirtumų, ypač 
suvereniteto ir nacionalinio identiteto, savivaldos, bendros kal- 
bos ir moralinio sutarimo klausimais. Galbūt reikėtų analizę su- 
paprastinti? Ką šios neformalios sąlygos davė Amerikai? Kokią 
politinę kultūrą jos padėjo suformuoti? 

Aš manau, kad amerikiečių patirtis įrodo, jog atstovaujamo- 
sios valdžios sėkmę lems sutarimo kultūros sukūrimas ir stipri- 
nimas. Tai kultūra, geranoriškai atsisakanti nepasitikėjimo - kul- 


tūra, kurioje cinišką požiūrį į įstatymų leidybą slopina 

pasitikėjimas įstatymais, kylantis iš įsitikinimo, kad įstatymą 
galima pakeisti, jei tik jis adekvačiai neišreiškia liaudies va- 
lios. Per ilgesnį laiką savivaldos praktika, jei tik ta savivalda 
nėra vien mėginimas apgauti visuomenę, o reiškiasi visais ly- 
giais, sukuria tokį pasitikėjimą įstatymais. Visiška to priešin- 
gybė - ciniškas požiūris į įstatymus kaip į savanaudžio elito 
žaisliukus. 

Toks pasitikėjimas įstatymais daro nepaprastą poveikį na- 
cionaliniam indetitetui ir tautų patriotizmui. Ko gero, iškalbin- 
giausias istorinis pavyzdys yra Anglijos atvejis ir tai, ką būtų 
galima pavadinti keistu angliškojo nacionalizmo silpnumu. Juk 
Anglijos modelis tikrai nėra atsitiktinis, nes Anglija buvo sava- 
valdė ilgiau negu bet kuri kita šalis. Atstovaujamoji valdžia čia 
turėjo daugiau nei 700 metų nenutrūkstamą istoriją. Parlamenti- 
nio valdymo tradicija ir vietinės laisvės sukūrė Anglijoje difuzi- 
nę nacionalizmo formą - nacionalizmą, praskiestą idealistiniu 
tikėjimu „tinkama“ valdymo forma. Devynioliktajame amžiuje 
tai pasireiškė net anglų požiūryje į imperiją, kai -jau nekalbant 
apie religinius įsitikinimus - tikėjimas civilizuojančia misija bu- 
vo suformuluotas pasirengimo savivaldai terminais. Tas faktas, 
kad anksti buvo sukurtos dominijos, tarkim, Kanada ir Australi- 
ja, parodė, jog šis tikėjimas nebuvo apsimestinis. 

Tokia „praskiesta“ nacionalizmo forma taip pat kilo ir iš anglų 
kolonistų Šiaurės Amerikoje sukurtos politinės sistemos. Juk ga- 
lima įrodyti, kad amerikietiškasis federalizmas kai kuriais at- 
žvilgiais paprasčiausiai yra aštuonioliktojo amžiaus vigų kon- 
stitucija, kurios Anglija niekada taip ir nesuteikė sau. Tai 
konstitucija, kuri formalizuoja decentralizuotą valstybę, taip pat 
įsigalėjusias teises ir teismo priežiūrą, be to, padalija suvereni- 
tetą tarp valstijų ir centrinės vyriausybės. Be jokios abejonės, 
politinė kultūra, formavusi Madisono ir Hamiltono mąstyseną, 


buvo iš esmės angliška, nors tai Anglija, matoma labiau prancūzo 

Montesguieu akimis ir todėl suvokianti centralizuotos valdžios 
baimę veikiau Prancūzijai negu Anglijai įprastu būdu. 

Praskiestas, arba idealistinis, patriotizmas, kurį pagimdė ame- 
rikietiškasis federalizmas, reiškė, kad „demokratija“ - bentjau 
suprasta remiantis amerikietiškosios politinės sistemos mode- 
liu - tapo neatskiriama nuo nacionalinio identiteto ir nacionali- 
nio pasididžiavimo. Kaip tik todėl amerikiečių galios bei įtakos 
plitimas pasaulyje dvidešimtajame amžiuje vertinamas taip ne- 
vienareikšmiškai. Ten, kur priešiškai nusiteikę stebėtojai mato 
vos ne amerikietiškos imperijos augimą, pačių amerikiečių aki- 
mis žiūrint yra paprasčiausias demokratijos plitimas —t. y. savi- 
valdos ir laisvosios rinkos institucijų, grindžiamų Žmogaus tei- 
sių gerbimu, plitimas. 

Tačiau šią idealistinę ir dviprasmišką nacionalizmo formą 
sukūrė ne vien anglų ar amerikiečių politinės sistemos. Ji kurį 
laiką gyvavo ir Prancūzijoje. Pirmaisiais metais po 1789-ųjų re- 
voliucijos prancūzų armijos išsiveržė už Prancūzijos ribų ir nu- 
vertė valdžią Italijoje, Olandijoje ir kitur. Iš pradžių tai nesukėlė 
didesnio gyventojų pasipriešinimo gretimose Europos šalyse. Ir 
aišku, kodėl. Prancūzų ekspansija aštuonioliktojo amžiaus pas- 
kutiniuoju dešimtmečiu dažniausiai buvo traktuojama kaip idė- 
jos plitimas — piliečių lygybe grindžiamos visuomenės, kurią 
vainikuoja atstovaujamoji valdžia, vizijos plitimas. Todėl ji bu- 
vo sutinkama tarsi išvadavimas. Tik kai prancūzų respubliko- 
nų valdžia iš pradžių atvėrė kelią karinei diktatūrai, o paskui ir 
imperijai, prancūzų ekspansija pradėjo kelti vokiečių ir ispanų 
patriotinį priešiškumą - dabar įsibrovėliai jiems atrodė skatina- 
mi veikiau godumo ir dinastinių ambicijų, o ne pilietinės ir poli- 
tinės laisvės idėjų. Garsusis Beethovenas, kurdamas Herojinę sim- 
foniją, visiškai pakeitė nuomonę apie Napoleoną. Šis faktas 
simbolizuoja visos kontinentinės Europos gyventojų kartos nu- 
sivylimą. 

Kodėl Prancūzija taip lengvai atsisakė savivaldos, tapdama 
karinės diktatūros auka? Išties, kodėl daugeliui kontinentinės 
Europos šalių buvo taip sunku suformuoti atstovaujamąsias val- 
džias devynioliktajame amžiuje ir dvidešimtojo amžiaus pra- 
džioje? Čia ir vėl susiduriame su moraliniu veiksniu. Klasinis 
sąmoningumas, išliekantis kadaise privilegijomis grįstose vi- 
suomenėse, yra destruktyvus. Norint morališkai pateisinti na- 
cionalizmą, reikia jį traktuoti kaip demokratinės savigarbos at- 
mainą - savigarbos, būdingos visuomenei, grindžiamai piliečių 
lygybės principu. Tačiau yra ir patologinė demokratinės savi- 
garbos forma, labiau ekstremistinis nacionalizmas, aukojantis 
universaliuosius demokratinių principų aspektus dėl tribaliz- 
mo ar iš pavydo. Daug labiau tikėtina, kad tas kraštutinis nacio- 
nalizmas transformuosis į visuomenę, niokojamą klasinio 
požiūrio ir nepratusią prie savivaldos. 

Iš ancien rėgime laikų išlikusio klasinio sąmoningumo nebu- 
vimas labai palengvino savivaldos įvedimą Amerikoje. Juk so- 
cialinė lygybė iš pat pradžių formavo amerikiečių nuostatas. Ta- 
čiau Europoje vienas iš dalykų, kurie dažnai būdingi socialiniam 
lyginimui, yra tai, kad anksčiau užėmusios žemesnę padėtį kla- 
sės vietoj baimės ir pagarbos, kuri anksčiau formuodavo jų san- 
tykius su vietiniais aukštesnės klasės atstovais, išsiugdo itin stip- 
rų pavydą ir cinišką požiūrį į buvusių „geresniųjų“ pretenzijas. 
Šias klases apima nusivylimas, išsisklaido jų iliuzijos. Jos labai 
nenori savo buvusius paveldimus vadovus laikyti kandidatais į 
naująją atvirą ir demokratiškai renkamą vadovų klasę. Sociali- 
nio pavaldumo, dabar jų laikomo priespaudos atmaina, prisi- 
minimai formuoja tokį jų požiūrį, dėl kurio labai sunku kurti 
naują politinę klasę su stipriomis vietinėmis šaknimis ir pasiry- 
žusią ginti vietinę autonomiją - tokią, kokią regime Jungtinėse 


Valstijose. 

Koks gi tas požiūris? Žmonės mieliau sutinka kęsti svetimų- 
jų negu jiems gerai pažįstamų Žmonių priespaudą. Prisimini- 
mai apie žemesnę socialinę padėtį kenkia vienijimosi įpročiui ir 
atveria kelią svetimųjų - toli esančios centrinės valdžios tamų - 
valdymui. Tokiu būdu Europos visuomenėse, turinčiose aristok- 
ratinę praeitį, net ir panaikinus socialines privilegijas, ilgai iš- 
lieka mechanizmas, galintis palengvinti valdžios centralizavi- 
mą. Tai dar ne viskas. Šis mechanizmas, kuris gali atimti valdžią 
iš vietinių ir atiduoti ją svetimiesiems, veikia ir vietovėse, ir re- 
gionuose. Juk dėl dviejų kaimų lenktyniavimo svetimo žmogaus 
valdymas gali būti priimtinesnis nei to, kuris kilo iš vieno kurio 
nors kaimo ar išjų abiejų. Panašus lenktyniavimas tarp regionų 
lengvai gali duoti panašių rezultatų. Valdymas iš Londono Lan- 
kašyro gyventojams gali atrodyti ne toks grėsmingas kaip valdy- 
mas iš Jorko. 

Tokie mechanizmai vaidino svarbų vaidmenį, kai formavosi 
dauguma Europos valstybių. Aš nė kiek neabejoju, kad centrali- 
zacijos procesas davė didžiulės naudos. Įstatymų valdžia, pa- 
grindinių Žmogaus teisių apibrėžimas ir gynimas, valdymo 
nuoseklumas ir efektyvumas, vietinių ekscentriškumų ir siauro 
vietinio mąstymo apribojimas - visi tie naudingi dalykai lydėjo 
Europos valstybių kūrimąsi nuo penkioliktojo iki devynioliktojo 
amžiaus. Tačiau už juos teko brangiai sumokėti. Juk valstybių 
formavimosi procesas, ypač kontinentinėje Europoje, iš esmės 
buvo despotiškas. Jis apėmė valdymo iš viršaus - teisininkų, 
biurokratų ir „specialistų“ valdymo instrumentų kūrimą vieti- 
nių ir regioninių svarstymo ir vykdymo priemonių sąskaita. Šis 
procesas buvo ypač gerai matomas Prancūzijoje. Tam tikra pras- 
me Vokietija ir Italija buvo išimtys iki pat devynioliktojo am- 
žiaus, kada irjos perėjo centralizacijos procesą, kad taptų nacio- 


nalinėmis valstybėmis. 

Šiandien svarbiausia Europos politinės integracijos proceso 
iškelta problema tam tikra prasme yra paprasta. Ar Europos su- 
vienijimas, panašiai kaip įprastinis kontinentinės valstybės for- 
mavimosi procesas, turi pereiti didesnio ar mažesnio despotiz- 
mo etapą. Jo metu, kad ir kokie veiksmai atstovavimo ir 
atskaitomybės link būtų daromi, taisykles Europai nustatinės ir 
sprendimus priiminės centrinė biurokratija, o politinę kontrolę, 
jei ji apskritai bus, viena ar dvi galingiausios valstybės. Gal kai 
kas tik gūžtelės pečiais ir sutiks, kad toks despotijos etapas, nors 
ir smerktinas moraliniu požiūriu, yra būtinas didesnio Europos 
politinio vieneto kūrimui, o tas vienetas, jų nuomone, duos nau- 
dos, analogiškos tai naudai, kurią Naujųjų amžių pradžioje da- 
vė pačios nacionalinės valstybės. 

Kiti - priejų priskiriu ir save - mano, kad pilietinės visuome- 
nės plėtra Europoje jau pasiekė tokį lygį, kai tolesnei Europos 
integracijai jau nebereikalingas despotiškas etapas, kurį perėjo 
besikuriančios nacionalinės valstybės. Jų nuomone, kova prieš 
socialines privilegijas ar aristokratiją pasitraukė toli į praeitį. 
Dėl to susilpnėjo, jei ne visai išnyko, tas socialinis mechaniz- 
mas, kuris anksčiau palaikė tironišką valstybės formą. 

Toks vertinimas savotiškai mus įpareigoja. Jis apsunkina mū- 
sų laisvę, įpareigodamas žiūrėti, kad valdžia būtų išsklaidyta 
Europos Sąjungos viduje ir kad Europa nesukurtų naujos pabai- 
sos, naujo leviatano. Tačiau net tvirtai įsitikinusiems, kad taip 
turi būti, reikia neišleisti iš akių didelių kliūčių, pasitaikančių 
kelyje. 

Viena kliūtis atsiranda iš Europos klasių konflikto paveldo — 
paveldo, kurį staigiai atmesti neturėtų skatinti net akivaizdus 
rinkos ideologijos triumfas. Atnaujintas rinkos „įstatymų“ ak- 
centavimas neoliberalų mąstysenoje ne tik netrukdo toli pažen- 
gusiose kapitalistinėse visuomenėse atsirasti naujai žemesnia- 


jai klasei, bet gali net paskatinti šį procesą. Ar ta žemesnioji 

klasė pamažu nepradės suvokti, jog ji yra klasė? Jei taip, tai yra 
pagrindo manyti, kad tokia klasė nebus apsaugota nuo kvieti- 
mų, ankstesniais amžiais vertusių buržuazijos ir darbininkų kla- 
ses, kurios jautėsi engiamos, centralizuoti valdžią, kad galėtų 
kovoti su tuo, ką jos laikė privilegijomis. Galima labai lengvai 
pailiustruoti Rytų Europos istorija, kaip tokie mechanizmai iš- 
silaikė iki dvidešimtojo amžiaus. Juk po 1945 metų Rytų Euro- 
pos komunistų partijos galėjo primesti despotišką valstybės val- 
dymą ne tik padedant rusų valdžiai, bet ir pasinaudodamos 
demonologija - gąsdindamos paprastus žmones, kad vienintelė 
alternatyva komunistų valdymui yra ankstesnių „buržuazinių“ 
engėjų grįžimas į valdžią. Tokiu būdu užsilikusi neapykanta 
socialinėms privilegijoms veikė kaip priemonė, paverčianti žmo- 
nes savęs pačių engėjais. Štai kokia yra liūdna pokario Rytų 
Europos istorija. 

Žinoma, naujo žemesniojo sluoksnio, suvokiančio savo kla- 
sinę priklausomybę, augimas bei priespaudos paveldas Rytų Eu- 
ropoje (nereikia pamiršti, kad dalis to sluoksnio dabar priklau- 
so galingiausiai Europos valstybei Vokietijai) vis dar gali kelti 
didelį pavojų optimistiniam valdžios išsklaidymo scenarijui Eu- 
ropos integracijos procese. 

Tačiau klasinio požiūrio liekanos Europoje taip pat labai pa- 
didina kitų dviejų aplinkybių, skatinančių valdžios centraliza- 
ciją visose šiuolaikinėse visuomenėse - ekonominės krizės ir ka- 
ro pavojų. Štai net Jungtinės Valstijos žymiai išplėtė federalinės 
vyriausybės įgaliojimus prasidėjus Didžiajai depresijai ketvir- 
tajame dešimtmetyje ir per Antrąjį pasaulinį karą. Nė viena poli- 
tinė sistema nėra apsaugota nuo tokių galingų krizių. Nepai- 
sant to, išlieka vienas esminis skirtumas tarp Jungtinių Valstijų 
ir Europos. Kai tik krizė pradėjo trauktis, amerikietiškojo fede- 
ralizmo principai vėl įsigalėjo. Kova prieš centralizuotą val- 


džią atsinaujino penktojo dešimtmečio pabaigoje, „valstijų teisių“ 

šūkiu suvienijusiu gerus ir blogus akstinus. O Europoje, prie- 
šingai, raginimas decentralizuoti valdžią buvo daug silpnes- 
nis. Pavyzdžiui, daugeliu atžvilgių britų vyriausybė dar ilgai 
išsaugojo savo karo metų pavidalą ir pokariniu laikotarpiu. 
Buvo paplitęs instinktyvus socialinės reformos siejimas su cen- 
tralizacijos sąvoka. 

Amerikos „tėvai steigėjai“ irgi nepakankamai įvertino tokio 
siejimo svarbą. Vienas iš pagrindinių Madisono „sudėtinės“ res- 
publikos tikslų buvo sumažinti valdžios koncentracijos centre 
pavojų, atsirandantį veikiant daugumos principui, užbėgti už 
akių kažkam panašaus į daugumos - ypač varguomenės tur- 
tringųjų atžvilgiu - tironiją. Kaip tik todėl Madisonas stengėsi 
ne vien padalyti tarp valstijų ir federalinės vyriausybės teisę val- 
dyti, bet ir sustiprinti Montesguieu akcentuojamą valdžių at- 
skyrimą, kuris kontroliuoja ir balansuoja ne blogiau už teismo 
priežiūrą. Daugėjant jurisdikcijų, sunkiau užsitikrinti visos ša- 
lies aiškią daugumą kokiu nors klausimu. 

Tačiau Madisonas nepakankamai įvertino mažumų, ginančių 
savo interesus ir įrodinėjančių savo teises, centralizuojančias 
veikmes. Tikriausiai nė vienas aštuonioliktojo amžiaus mąstyto- 
jas negalėjo numatyti, kad pilietinės lygybės ir atstovaujamosios 
valdžios pasiekimas nepatenkins visų sluoksnių teisingumo rei- 
kalavimų, o tik padidins anksčiau socialiai skriaustų grupių 
lūkesčius; tai sukėlė reikalavimus, kad vyriausybės įsikištų mo- 
terų, juodaodžių, neįgaliųjų ir homoseksualų bei kitų interesams 
ginti. Tie reikalavimai pagrįsti teisingumo teorija, suformuluota 
remiantis pamatine žmonių lygybe, ir todėl reikalaujančia kaž- 
ko panašaus į lygias galimybes. 

Čia paaiškėja liūdna tiesa. Pastebėtos neteisybės lengvai gali 
tapti centralizacijos varomąja jėga. Juk dažniausiai kreipiamasi 
į tolimiausią ir pačią bendriausią instanciją - remiantis tuo, kad 


ji labiausiai pajėgi įveikti vietinį ar regioninį nusistatymą, taikyti 

aukštesnius elgsenos ar nuostatų standartus ir priversti laikytis 
jų visoje politinėje sistemoje. Be abejo, tokie veiksmai turi didžiu- 
lį centralizavimo potencialą. Dvidešimtajame amžiuje Jungtinių 
Valstijų konstitucinės apsaugos institucijos dėl to patyrė didžiu- 
les apkrovas, valdžios svorio centras pasislinko nuo valstijų fe- 
deralinės vyriausybės link. Taip jurisdikcijų gausinimas „sudė- 
tinėje“ respublikoje tam tikra prasme neutralizavo centralizavimo 
potencialą, gausėjant mažumų apeliacijoms. Tačiau tai dar ne 
viskas. Formalizavimas lengvai gali tapti nelyginant dievybe, 
garbinama tik dėl jos pačios, visai neatsižvelgiant į tai, ar jis 
palaiko teisingumu grindžiamus reikalavimus. 

Taigi vėl sugrįžtame prie Montesguieu minėto pavojaus - pa- 
vojaus, kad centrinis organas galės pasiglemžti visą valdžią, 
sukurstydamas vieną regioną prieš kitą, vieną kultūrinę grupę 
prieš kitą. Kai nėra bendros kalbos, vientisos politinės kultūros 
ir vieningos politinės klasės - viso to, kuo 1787 metais Filadelfi- 
joje susirinkę delegatai galėjo pasikliauti kaip savaime supran- 
tamu dalyku ir ką parėmė amerikiečių federalistinis eksperimen- 
tas — pavojų, kad europinis federalizmas nusmuks iki 
biurokratinės valstybės formos, dera vertinti visiškai rimtai. Ki- 
tas dalykas, ar tokia tironija išsilaikytų ilgai, ar jai lemta žlugti 
dėl nesutarimų ar net smurto. Tačiau net pastaruoju atveju toks 
rezultatas akivaizdžiai neprisidėtų prie demokratinės laisvės 
Europoje. 

Iš tikrųjų yra dar gilesnė ir senesnė grėsmė valdžios išskaidy- 
mui Europoje. Ji slypi žmogaus prigimtyje. Visuomenėje, kurioje 
formaliai visi yra lygūs, egzistuoja galingas potraukis priešintis 
bet kurio iš vietinių ir gerai pažįstamų Žmonių pretenzijoms va- 
dovauti. Manoma, kad kur kas mažiau žeminantis dalykas pa- 
sirinkti vadovą iš nepažįstamų negu iš pažįstamų žmonių. Ži- 
noma, tas žmogus privalo neturėti tų silpnybių, būdo ar intelekto 


trūkumų, kuriuos pastebime pažįstamuose žmonėse. Tas polinkis 

ar pagunda rinktis svetimus, teikti pirmenybę nepažįstamiems 
o ne pažįstamiems, pretenduojantiems į vadovus, pataikauja di- 
delei mūsų prigimties silpnybei. Tačiau ir politiniu, ir moraliniu 
atžvilgiu pavojinga pasiduoti tai mumyse tūnančiai silpnybei. 
Pavojinga politiškai dėl to, kad toks polinkis galų gale destruk- 
tyviai veikia valdžios išskaidymą. O morališkai jis pavojingas 
dėl to, kad maskuoja bei didina mumyse slypintį nepasitikėjimą. 
Įspūdis toks, tarytum norėdami jausti panieką, mes patys tam- 
pame verti paniekos. 

Tad decentralizuoti Europą svarbu ne tik dėl politinių ar kon- 
stitucinių priežasčių. Valdžios išskaidymas labai svarbus ir žmo- 
gaus charakteriui tobulinti. Juk jis skatina lenktyniavimą, pasi- 
tikėjimą savimi ir kuklumą. Tos savybės kur kas geresnės už 
baimę, pataikavimą ir apmaudą, kuriuos skatina valdžios cen- 
tralizacija. Galų gale mes mažiausiai norime Europą padaryti 
saugią biurokratams. 

Kita vertus, valdžios išskaidymas pasitelkus vietinę autono- 
miją ir maksimaliai padidinus galimybes dalyvauti politikoje 
spartina charakterio formavimąsi. Suteikdama individams ne 
tik pagrindines pilietines teises, bet ir naudojimosi politinėmis 
teisėmis patirtį - patirtų, kaip imtis viešosios politikos problemų, 
ir duodama žinių apie jas bei požiūrių į jas - valdžios išskaidy- 
mo politika padeda pakeisti valstybės santykio su pilietine vi- 
suomene prigimtį. Užuot buvęs tik pasyvus teisių ar pilietinių 
laisvių „vartotojas“, pilietis tampa aktyvus, siekiąs visuotinę ge- 
rovę tapatinti su savo gerove, besimokąs ieškoti pranašumų ir 
trūkumų pusiausvyros svarstant viešosios politikos klausimus. 
Taip aktyvus pilietis nepastebimai skatinamas derinti teoriją su 
praktika, idealus su faktais; tai darant auga jo nuovokumas, ple- 
čiasi žinios, o pilietiškumas ugdo jį morališkai. 

Suprantama, šis procesas duoda ne tik žinių. Esant būtiny- 


bei pažinti kitų, ypač norinčiųjų vadovauti, charakterį, didėja 

piliečio nuovokumas. Todėl aktyvaus pilietiškumo poveikis yra 
ne tik antiutopinis, priverčiantis protą atsižvelgti į pareigas, su- 
sijusias su teisėmis, svarstyti „sunkius“ atvejus, ribojančius ar 
suteikiančius teisę taikyti taisykles. Jis taip pat nuolat verčia 
kreipti dėmesį į charakterio vaidmenį politiniame gyvenime ir 
naikina prielaidą, kad reikia teikti pirmenybę „svetimiems“, kad 
viešoji politika yra kitų, daugiau ar mažiau patyrusių, sritis. 

Savanoriškas netikėjimo atsisakymas, kurį jau apibūdinau 
kaip sutarimo politinės kultūros prielaidą - tikėjimas, kad įsta- 
tymas gali būti mūsų pačių tėvas ir vaikas, jei jis kreipia mūsų 
ketinimus ir skatina mus nustatyti to įstatymo trūkumus, kurie 
gali būti ištaisyti - iš tikrųjų yra svarbiausia bendrumo jausmo 
sudedamoji dalis. Ji kuria beveik šeimyninį santykį su įstatymu 
— santykį, priešingą požiūriui į įstatymą kaip į tolimą ir svetimą 
dalyką, kažką primestą „kitų“ dėl jo paties, kažką gadintino ar 
vengtino. 

Tai yra etatistinių politinių kultūrų, suformuotų biurokratinės 
valstybės, ironija. Viena vertus, tokios kultūros skatina Žiūrėti į 
įstatymus ir į viešąją politiką kaip į sferą specialistų, „svetimų- 
jų“, kurie beveik vien dėl to yra pranašesni už vietinius. Todėl 
laukiama vietinių nuolankumo ir pasyvumo, kad jie būtų tik po- 
litinio proceso žiūrovai. Kita vertus, ignoruodamos aktyvų pi- 
lietiškumo aspektą, etatistinės politinės kultūros kaupia proble- 
mas ateičiai. Juk bet kurios šalies gyventojų pasyvumas ir 
kantrybė nėra beribiai ir todėl tokios politinės kultūros yra at- 
mieštos smurto protrūkiais prieš valstybę, kurį laikoma tik išori- 
ne instancija, fizinės prievartos jėga. Tokie sporadiniai smurto 
protrūkiai lengvai gali tapti tarsi kokia revoliucine tradicija, kuri 
dažniau ar rečiau sudrumsčia ramų konstitucinį gyvenimą. 

Iš tikrųjų abi politinės kultūros atmainos praeityje buvo susi- 
jusios su skirtingomis valstybių formomis Europoje. Jos ugdė 


labai skirtingus etosų ir psichologijos tipus. Bet jei yra taip, tai 

šiandien susiduriame su klausimu, kokia politinė kultūra ir po- 
litinė psichologija turėtų susiformuoti Europos integracijai vyks- 
tant toliau. Be šio klausimo, svarbus ir kitas — ar tai pageidauti- 
na? Ko iš tikrųjų mes norime iš Europos? 

Kai tik užduodame sau tokius klausimus, tampa aišku, kad 
neaiškumas, kokį pavidalą įgaus Europa ateityje ir koks jos pa- 
vidalas būtų iš tikrųjų pageidautinas, šiuo metu sutampa su gi- 
liu nepasitikėjimu liberalia politine mintimi. Tiesą sakant, tai, 
ką būtų galima pavadinti Europos integracijos krize - demokra- 
tijos Europoje problema - kartu yra ir liberaliosios politinės min- 
ties krizė. 


Prie šios krizės dabar ir pereisiu. 


O KUR MŪSŲ MADISONAI? 


Mūsų tikslas - kurti sutarimo kultūrą Europoje. Tokią kultū- 
rą sunku sukurti net nacionalinėje valstybėje, tad kaip sunku 
turėtų būti padaryti tai žemyno masto federacinėje valstybėje! Iš 
karto ateina į galvą du pavojai. Pirma, konfliktai tarp šalių, o gal 
net ir jų viduje, taps tramplinu perduoti valdžią Europos cen- 
trui. Antra, pralaimėjusiems varžybas prieglobstį suteiks ata- 
vistinis nacionalinis ar regioninis pasididžiavimas ir jie žiūrės 
į Europos valstybę kaip į tolimą ir svetimą engėją. 

Tik sutarimo kultūra Europoje padėtų išvengti tokių pavojų. 
Tačiau kliūtys kurti tokią kultūrą yra didžiulės. Kai Europos 
federacinės valstybės klausimas pateikiamas šitaip - t.y. kaip 
skatinti tam tikrą politinės kultūros atmainą - dėmesį patraukia 
kelios labai svarbios problemos. Kodėl turėtume stengtis dabar 
gyvuojančias nacionalines valstybes pakeisti federacine valsty- 
be ir kokiomis sąlygomis įmanoma, jei tik iš viso įmanoma, Eu- 
ropos nacionalines politines kultūras sėkmingai sulieti? Kiek 
tokiam suliejimui pasitamautų konstitucija? Ir kokia konstituci- 
ja teiktų daugiausia galimybių sustiprinti liberaliąją demokra- 
tiją Europoje? 

Įstatymų valdžia, pagrindinių Žmogaus teisių ir atstovauja- 
mųjų institucijų gynimas, be abejo, yra svarbiausi liberaliosios 
demokratijos tikslai. Tai apskritai yra Europos nacionalinių vals- 
tybių pasiekimas. Tačiau jau Montesguieu ir Tocgueville'io pa- 
teikti argumentai iškėlė ir dvi kitas vertybes, kurios yra pagrin- 


dinės liberaliajai demokratijai, — valdžios išskaidymą bei 

žmogaus charakterio ir pasitikėjimo savo jėgomis formavimą. 
Abi šias vertybes gali skatinti tokia valstybės forma, kuri atveria 
kelią aktyviam pilietiškumui, garantuodama vietinę ir regioninę 
autonomiją. Ar Europos federacinė valstybė labiau stengsis ska- 
tinti šias vertybes nei dabartinės nacionalinės valstybės? Yra 
viena priežastis, kodėl taip galėtų būti. Federalizmas oficialiai 
sankcionuoja vietinę ir regioninę autonomiją, taip trukdydamas 
atsirasti pernelyg centralizuotai ar biurokratinei valstybės at- 
mainai. Teisingai suvoktas federalizmas yra nukreiptas prieš 
vienodumo fetišizavimą. 

Sukurdamas įvairias viešosios valdžios sferas ir atimdamas 
iš centrinės valdžios teisę vienašališkai keisti šias sferas, fede- 
ralizmas skatina dar vieną vertybę, glaudžiai susijusią su val- 
džios išskaidymu ir su Žmogaus charakterio formavimu. Ta ver- 
tybė yra įvairovė. Juk ypač svarbu, kad didelę teritoriją apimanti 
politinė sistema skatintų įvairovę. Tai svarbu dėl to, kad tokia 
politinė sistema turi, viena vertus, būti jautri daugybei geografi- 
nių, klimatinių ir socialinių skirtumų, kita vertus skatinti inova- 
cijas ir eksperimentus neperžengiant teisinių ribų. 

Dažnai nurodoma, kad senovės pasaulyje miestų-valstybių 
konkurencija ir lenktyniavimas labai paspartino graikų kultūri- 
nę raidą. Manau, šiuolaikinėje Europoje konkurencija ir lenkty- 
niavimas tarp nacionalinių valstybių, ir didelių, ir mažų, toks 
pat svarbus bei kūrybingas. Taigi iš pirmo žvilgsnio atrodo, kad 
federacinė valstybė Europoje siūlo taip formalizuoti santykius 
tarp Europos šalių ir regionų, kad užtikrintų konkurencijos ir 
lenktyniavimo pranašumus, tačiau be tų trūkumų, kurie buvo bū- 
dingi graikų miestų-valstybių pasauliui ir Naujųjų laikų pra- 
džios Europai - be nuolatinių karų ir nestabilumo. Deja, atrodo, 
kad pastaruoju metu federacinės Europos šalininkams labiau 


rūpėjo skatinti vienodumą nei puoselėti įvairovę. 

Tai dar ne viskas. Šiandien daugelis Europos federalistų, at- 
rodo, išleido iš akių svarbiausią tradicinį argumentą, kalbantį 
federalizmo naudai - būtent tai, kad federalizmas yra tokia poli- 
tinė sistema, kuri leidžia suderinti mažų ir didelių valstybių pri- 
valumus, išvengdama kai kurių ir vienoms, ir kitoms būdingų 
trūkumų. Tocgueville'is ypač gerai tai suprato. Jis matė, kad ma- 
žos šalys linkusios rūpintis savimi, gerai tvarkosi ir yra atspa- 
rios tironijai. Mažų valstybių interesų spektras ribotas, ambicijos 
mažesnės, jų gyventojai labiau rūpinasi materialine gerove nei 
garbe ar užkariavimais. Vis dėlto mažosios valstybės turi ir trū- 
kumų: visų pirma, siauras akiratis, provincialumas ir neatsparu- 
mas agresijai. Ir priešingai, didžiųjų valstybių privalumas yra 
tas, kad plėsdamos interesų ratą bei gausindamos idėjas, jos ple- 
čia ir savo akiratį bei žadina ambicijas. Tačiau ir trūkumai aki- 
vaizdūs. Privačių asmenų ambicijos auga, didėjant valstybės ga- 
liai; partijų galia didėja priklausomai nuo užsibrėžtų tikslų 
svarbos; tačiau tėvynės meilė, kuri turėtų kovoti su tomis de- 
struktyviomis aistromis, kaip rašė Tocgueville'is, „didelėje res- 
publikoje ne stipresnė negu mažoje“. 

Apskritai federalizmas turėtų pasiūlyti būdus, kaip suderin- 
ti skirtingo masto politinių organizacijų privalumus, pasiūly- 
damas mažoms šalims didelės valstybės saugumą bei galią ir 
kartu taip išsklaidydamas interesus bei ambicijas, kad mažėtų 
per didelė valdžios centralizacija ir tai, kas primena daugumos 
tironiją. Štai kodėl Jamesas Madisonas, pats supratingiausias iš 
Amerikos „tėvų steigėjų“, savo federalistinį projektą apibūdino 
kaip „sudėtinės“ respublikos projektą. 

Valdžios išskaidymo, žmogaus charakterio formavimo ir įvai- 
rovės skatinimo aspektai buvo subtiliausios konstitucinės min- 
ties pagrindas aštuonioliktojo ir devynioliktojo amžių Europoje. 
Tačiau šiandien jie atvirai ar adekvačiai keliami retai. Kodėl? Ko- 


dėl Europai nepavyko sukelti tokių gilių ir plačių debatų, kokie 

vyko kuriant federacinės Jungtinių Valstijų konstitucijos projek- 
tą? Kur mūsų Madisonai? 

Atsakymai į šiuos klausimus kelia nerimą galvojant apie nū- 
dienos intelektualinę ir moralinę Europos būseną. Iš pirmo 
žvilgsnio atrodo, kad tie atsakymai atskleidžia nepaprastą poli- 
tinės kalbos nuskurdimą. Be abejo, galima įrodinėti, jog viena iš 
dabartinių debatų paviršutiniškumo priežasčių, priešingai ne- 
gu Amerikoje aštuonioliktojo amžiaus devintojo dešimtmečio pa- 
baigoje, yra ta, kad Europa dabar nėra apimta krizės. Todėl, ar- 
gumentuojame toliau, nejaučiama būtinybės skubiai sutelkti 
Europos intelektualinės pajėgas. Tačiau tai prastas argumentas. 
Nes, tiesą sakant, krizė Europoje yra. Tai uždelsta krizė, kurią 
sukėlė pakartotinis Vokietijos suvienijimas. Juk prancūzų atsa- 
kas į šį vokiečių susivienijimą - pasiryžimas įtraukti ką tik padi- 
dėjusią Vokietiją į daug glaudesnę sąjungą, o tai leistų prancū- 
zų politiniam elitui staiga paspartinti Europos integracijos 
procesą. Jie nusprendė, kad Europe des nations, prancūziškasis 
Europos raidos modelis, dabar turi užleisti vietą Europos fede- 
racijai. Tokia tad yra Mastrichto ir Amsterdamo sutarčių bei jų 
padarinių prasmė. Tačiau kuo galima pateisinti šį staigų sparti- 
nimą? Naujosios viešos diskusijos argumentai dėl politinės Eu- 
ropos integracijos nelabai tepranoko toliau išvardytuosius: 

1) Europą reikia suvienyti, kad Europoje būtų išvengta karo, 
t. y. sutrukdyti, kad vėl įvyktų kažkas panašaus į Antrąjį pasau- 
linį karą; 

2) Europą reikia suvienyti, kad būtų užbaigta kurti ir toliau 
palaikoma Bendroji rinka ir bendra valiuta; tai bus politinis rams- 
tis platesnei rinkai, praturtinsiančiai Europą; 

3) Europą reikia suvienyti, nes būtina kontroliuoti ir apriboti 
vokiečių galybę, sudarant galimybę ir kitiems tam tikru mastu 


dalyvauti Vokietijos valdyme; 

4) Europą reikia suvienyti, kad ji galėtų tapti vienu iš didžiau- 
siu valstybių blokų pasaulyje, pajėgiu apginti savo interesus bend- 
raudama su Jungtinėmis Valstijomis bei kylančiomis ekonomiš- 
kai galingomis Azijos valstybėmis. 

Tačiau nė vienas iš šių argumentų - gal išskyrus tik trečiąjį — 
nieko nesako apie pageidautinus konstitucinius pertvarkymus, 
apie tinkamą valdžios paskirstymą Europos federacinėje valsty- 
bėje. Nė vienas išjų nekalba apie demokratiją Europoje. 

Tad nenuostabu, kad jaučiamas nusivylimais debatais, vy- 
kusiais po Mastrichto sutarties pasirašymo. Juk jie pridarė pa- 
vojingos painiavos. Dvi problemos - nacionalinis suverenu- 
mas ir savivalda - buvo beviltiškai suplaktos į vieną ir 
supainiotos. Kartais Žmonės kalba taip, tarsi šios problemos 
būtų vienas ir tas pats dalykas. Tačiau iš tikrųjų jas reikia at- 
skirti, jei norime aiškiai galvoti apie argumentus už ir prieš po- 
litinę Europos integraciją. Svarbiausias dalykas yra savivalda. 
Mūsų tikslas turi būti tikrai savivaldė Europa. Ginčai dėl suve- 
reniteto įvietinimo yra antriniai. 

Atstovaujamoji demokratija ar savivalda gali egzistuoti, kai 
suverenios teisės suvienytos (kaip Jungtinėje Karalystėje) ar kai 
jos paskirstytos (kaip amerikiečių federalizmo atveju). Tačiau 
nė viena valstybės forma negarantuoja savivaldos. Aš įtariu, kad 
eilinius europiečius - ne tik tuos, kurie neaiškiai jaučia, kad ge- 
riau būtų eiti federacinės valstybės link, bet ir tuos, kurie su liū- 
desiu daro išvadą, kad tam reikėtų priešintis - labiau jaudina 
savivaldos, o ne suverenumo problema. Tie, kurie nenoriai pa- 
laiko federalizmą, nuogąstauja, kad savivaldą gali paaukoti Ben- 
drijos plėtrai, o federalizmo priešininkai būgštauja, kad jų susi- 
rūpinimas savivalda gali būti klaidingai suprastas kaip aklas 
nacionalizmas, kaip nusigręžimas nuo Europos per daug su- 
paprastinta nacionalinio suvereniteto išlaikymo dingstimi. Ir abi 


viešosios nuomonės atmainos yra teisios bijodamos to, ko bijo. 

Dabar derėtų rūpintis atstovaujamosios demokratijos ateiti- 
mi Europoje, suprantant tą demokratiją kaip valdžios išskaidy- 
mo, valdžių padalijimo ir atsvaros (įstatymų leidybos, vykdo- 
mosios valdžios ir teismo savitarpio priklausomybės) bei plačios 
vietinės autonomijos reikalavimą. Kaip jau matėme, iki aštuo- 
nioliktojo amžiaus Europos politinė mintis laikė aksioma, kad 
juo didesnis politinis vienetas, juo didesnė tikimybė, jog jis bus 
valdomas despotiškai. Tik pasitelkusi iš pradžių britiškąjį val- 
dymo sistemos modelį, o vėliau amerikiečių federalizmą tą ak- 
siomą paneigė liberalioji konstitucionalistinė mintis. Tačiau tai 
nereiškia, kad priežastys, kurios taip ilgai vertė politinius mąs- 
tytojus gan miglotai įsivaizduoti savivaldos perspektyvas ne vien 
palyginti mažose bendruomenėse, nebeveikia. Iš tikrųjų demo- 
kratinės politinės kultūros Europos nacionalinėse valstybėse da- 
bar dar gana silpnos, ir tai kelia rimtų abejonių, ar paneuropie- 
tiškas požiūris paplis lengvai. 

Tačiau pastaraisiais dešimtmečiais politikams beveik visai 
nustojo rūpėti konstituciniai Europos Sąjungos aspektai ir poli- 
tinė kultūra. Pavyzdžiui, pažvelkime, kaip abejingai Rytų Vo- 
kietijos gyventojai buvo įtraukti tiek į vėl suvienytą Vokietiją, 
tiek į Europos Sąjungą. Šešiasdešimt metų apie septyniolika mi- 
lijonų Rytų Vokietijos gyventojų kentė despotišką valdžią - iš 
pradžių dešiniųjų, po to kairiųjų. Argi kas nors suabejos, kad 
tokių režimų suformuoti įpročiai bei pažiūros išlieka ilgai ir kad 
prisireiks kantriai mokyti atstovaujamojo valdymo ir konstitu- 
cionalizmo, kad būtų išrautos autoritarinės pažiūros. Nesenos 
smurto apraiškos imigrantų darbininkų ir užsieniečių atžvilgiu 
rodo, kokios stiprios tebėra giliai užslėptos represinių režimų 
išugdytos nuotaikos. Tai, kaip kraštutiniai dešinieji dabar trau- 
kia Rytų Vokietijos jaunimą, prilygsta ankstesniosios komunis- 
tinės tvarkos traukai, apverstai aukštyn kojomis. Liberalusis cen- 


tras gali neatsilaikyti. 

Prancūzų lyderiai tikriausiai nusprendė, kad geriausia bus 
naująją Vokietiją „pririšti“ prie likusios Europos sukuriant la- 
biau centralizuotą sprendimus priimančią instituciją, kuri - kad 
ir kaip vadintųsi - itin panaši į unitarinę prancūzų valstybę. Be 
abejo, prancūzai tikisi, kad toks darinys išsaugos jų de facto do- 
minavimą Bendrijoje, nepaisant Vokietijos teritorijos, gyventojų 
skaičiaus ir ekonominės galios padidėjimo. Šio prancūzų pro- 
jekto - kurį vykdė Jacgues'o Delors'o, buvusio prancūzų valdi- 
ninko, vadovaujama Briuselio Komisija - skubinimas atvedė prie 
Mastrichto ir Amsterdamo sutarčių, kuriose rimtai neatsižvelg- 
ta į būtinybę laikytis konstitucinių nuostatų. 

Europos vadovai Mastrichte ar Amsterdame beveik nekėlė to- 
kių problemų, jau nebekalbant apie jų analizę. Kaip jiems pavy- 
ko jų išvengti? Viena priežastis daug aiškesnė už kitas. Pasta- 
raisiais dešimtmečiais ekonomikos kalba Europoje kone išstūmė 
politikos kalbą, o ypač konstitucinių nuostatų kalbą, nors pas- 
taroji buvo didelis Europos liberaliosios minties pasiekimas aš- 
tuonioliktajame ir devynioliktajame amžiuje. Jai ypač rūpėjo iš- 
spręsti tokią problemą: kaip išskaidyti valdžią ir galią politinėje 
sistemoje, kad būtų užkirstas kelias tironijai, kartu nesunaikinant 
efektyvios ir teisingos valdžios. 

Tačiau pastaruoju metu Europoje tuo niekas nesidomėjo. Už- 
tat ekonominės integracijos siekis davė keistų rezultatų. Euro- 
pos Sąjunga, inspiruojama liberalių demokratinių principų, vis 
labiau veikė remdamasi pusiau marksistinėmis prielaidomis, ti- 
kėdamasi, kad pasiekus ekonominės pažangos kiti instituciniai 
patobulinimai ateis „neišvengiamai“, kaip savaime supranta- 
mas dalykas. Tačiau tai yra vulgari intelektualiai ir praktiškai 
susikompromitavusio ekonominio determinizmo forma. Valsty- 
bė, kad ir kokia būtų jos forma, nėra tik rinkos ekonomikos ant- 
statas. Adamas Smithas niekada to nesakė. Sakė nebent Karlas 
Marx'as. 

Vulgarusis marksizmas prasikišdavo itin netikėtose situaci- 
jose ir itin skirtingų Žmonių veiksmuose. Net tokia socializmo 
rykštė kaip Didžiosios Britanijos ponia Thatcher tapo šio ma- 
dingo politinių problemų pajungimo ekonominėms auka. Kaiji 
padėjo parengti ir pasirašyti Suvestinį Europos aktą 1985 me- 
tais, be abejo, nemanė, kad jame esantys politiniai įsipareigoji- 
mai gali turėti kokios nors realios svarbos palyginti su prakti- 
niais, „gyvybiškai svarbiais“ ekonominiais susitarimais, 
siekiančiais išplėsti ir sustiprinti Europos bendrąją rinką. Vė- 
liau tas nesirūpinimas politinėmis institucijomis jai nedavė 
ramybės ir dėl toji net pradėjo manyti, kad Jacgues'as Delorsas 
ir Briuselio Komisija už Suvestinio Europos akto ekonominių 
nuostatų paslėpė nepriimtiną politinę darbotvarkę. Memuaruo- 
se ponia Thatcher beveik neužsimena apie savo vaidmenį ruo- 
šiant šį aktą ir apie tai, kad sutiko su jo sąlygomis. Jos sutriki- 
mas akivaizdus. 

Ponios Thatcher neokapitalistinė kalba - „buhalterinių kny- 
gų balanso“ ir šeimos biudžeto kalba - davė jai galingą ginklą 
kovoti su tuo, ką ji laikė šliaužiančiu kolektyvizmu Didžiojoje 
Britanijoje. Tačiau ši kalba negalėjo perspėti jos pačios ar jos 
auditorijos apie tas gilias politines problemas, kurias išjudino 
Delorso Europos projektas. Ir kai jai teko susidurti su jomis, ji 
netikėtai atsitraukė prie to, kas iš esmės buvo teisinė kategorija — 
prie nacionalinio suvereniteto gynimo. Tačiau tai nebuvo tokia 
kategorija, kuri pati savaime galėtų skatinti inovacines mintis 
apie Europos demokratiją. 

Niekas geriau neparodo, kaip ekonominės kalbos dominavi- 
mas nuskurdino politinę mintį, negu ta skuba, kai Europos lyde- 
riai siūlė subsidiarumo principą (siekimą suteikti kuo daugiau 
sprendžiamosios galios valstybėms narėms, o ne Europos Ben- 
drijos Komisijai), vos tik jie susidurdavo su gyventojų nuogąsta- 


vimais, kad valdžios centralizavimas susilpnins demokratinę 

atskaitomybę. Ką gi reiškia subsidiarumo principas? Jei tai tik 
taktinis principas, tuomet bet koks rezultatas iš esmės suderina- 
mas su juo, nes nėra aiškių valdžios paskirstymo kriterijų? O gal 
tai tikrai konstitucinis principas? Tačiau tuomet jis implikuotų 
išplėtotą Europos konstituciją su kokia nors instancija (saky- 
sim, Europos teismu), turinčia teisę reguliuoti jurisdikcijų susi- 
dūrimus ir apsaugančia įvairias valdžios sferas. O jei taip, ko- 
kia turėtų būti tokio teismo kompetencija? Kokia jo struktūra 
geriausiai tiktų priimti sprendimams ir įteisinti jiems? 
Liberalusis konstitucionalizmas aštuonioliktajame ir devy- 
nioliktajame amžiais stengėsi pagilinti mūsų supratimą šiais 
klausimais. Jo garsiausi receptai - federalizmas, valdžių atsky- 
rimas, įstatymų leidybos, vykdomosios valdžios bei teismo tar- 
pusavio priklausomybė, be to, įtvirtintos teisės ir teismų priežiū- 
ra -buvo priemonės tikslui pasiekti. Tikėtis, jog aukščiausio lygio 
Europos lyderių susitikimo ar skubotos turnė po Europos sosti- 
nes pakanka, kad suvoktum, kaip veikia subsidiarumo princi- 
pas, būtų toks intelektualinis regresas, kuris ilgainiui sukeltų 
siaubingas praktines pasekmes. Keista, o gal net grėsminga, kad 
teisinė tradicija, iš kurios staiga buvo išgriebtas tas subsidiaru- 
mo principas, - katalikų kanonų teisė. Tačiau dar toli gražu ne- 
aišku, ar šis principas buvo efektyvus siekiant išvengti valdžios 
centralizacijos Romos katalikų bažnyčioje. Žvelgiant į Jono Pau- 
liaus II popiežiavimą, atrodo veikiau atvirkščiai. 
Subsidiarumo principas yra tik vienas mūsų laikų politinės 
kalbos išsigimimo pavyzdys. Galima būtų paminėti daug kitų 
pavyzdžių, tarkim, 'Europos plc', ' ekonominis suverenitetas", 
'supervalstybė' ir 'racionalizavimas“. Jei kalba, kurią Europos 
Sąjunga kurdama save pasirenka, tampa perdėm ekonominė, tai 
savivaldos perspektyvos Europoje tikrai niūrios. Nejaugi kuria- 


me Europą tik tam, kad turėtumėme didesnį prekybos centrą? 

Atrodo, tarsi Europos valdymo problema būtų išstumta ar 
patekusi į svetimas rankas. Ko gero, mes taip ir suvokiame esa- 
mą padėtį. Tokiu atveju tai primena keistą Europos ateities vizi- 
ją, kurią devynioliktajame amžiuje pateikė ekscentriškas pran- 
cūzų aristokratas Henri de Saint-Simonas. Jis pranašavo, kad 
visuomenės valdymas, būdingas pastariesiems šimtmečiams, 
užleis vietą bankininkų, pramoninkų ir mokslininkų valdymui. 
„Žmonių valdymą pakeis daiktų administravimas“, tvirtino jis. 
Saint-Simonas labai pritarė tokiai raidai, įrodinėdamas, jog ji 
reiškia, kad savanaudišką politikų retoriką pakeis pozityvus ži- 
nojimas ir įgūdžiai. Ji tolygi prietarų ir nežinojimo pakeitimui 
racionalumu. 

Tačiau ar jis buvo teisus? Šiandien mažai kas abejoja, jog į 
politinį elitą daugelyje Vakarų Europos šalių žiūrima su ciniz- 
mu, 0 gal net su panieka. Palūkanų normos, fiskalinė politika, 
investavimo lygis - visa eilė ekonominiam augimui labai svar- 
bių klausimų šiandien, daugelio nuomone, yra suprantami ir 
kontroliuojami veikėjų, kurie nėra politikai, žmonių, kurie dėl 
to, kad supranta ekonomiką, gali ar gal net privalo manipuliuoti 
politine sistema ir politikais dėl vis didesnio našumo, nes eko- 
nominis augimas tapo nelyginant dievu, kurio priesakai viršes- 
ni už visa kita. Taip pat gėdingu nelaikomas ir tikslas kuo dau- 
giau žmonių padaryti turtingesnius, nors žodžiai "turtingesnis" 
ir geriau gyvenantis" per dažnai vartojami taip, tarsi būtų sino- 
nimai. Ekonomikos ir ją remiančios pragmatinės filosofijos kal- 
ba išstūmė senąją politinę kalbą, kurioje svarbiausi buvo valsty- 
binės valdžios kontrolės, užtikrinančios atskaitomybę ir politinį 
dalyvavimą, klausimai. Ir apskritai Europos politinis elitas nuo- 
laidžiavo tokiai raidai. Jis tarsi konfidencialiai pripažino, jog, 
valstybės politika dabar jau yra veikiau specialistų, o ne gyven- 


tojų ir jų atstovų dalykas. 

Žinoma, tiesa ir tai, kad Europos visuomenės demokra- 
tizavimas bei ekonominio augimo tikslų pakeitimas ankstesniais 
tikslais, tarkim, dinastiniais ar nacionalinės garbės, yra glau- 
džiai susiję. Pasaulinės rinkos atsiradimas ir suklestėjimas po 
Antrojo pasaulinio karo laikų taip pat prisidėjo, kad ekonomi- 
kos kalba pakirto tradicinę politikų kalbą. Dabar tarptautiniai 
bankininkų ir ekonomistų susitikimai dažnai atrodo svarbesni 
už išrinktųjų politinių lyderių susitikimus. Kas dabar yra vals- 
tybės veikėjas? 

Pavadinkime tokią raidą 'ekonomizmu'. Ekonomizmas giliai 
suleido šaknis į Europos projektą. Ieškodami jo ištakų nukeliau- 
sime bentjau iki Jeano Monnet ir kitų, kurie padėjo sukurti Euro- 
pos anglies ir plieno bendriją tuoj po Antrojo pasaulinio karo, 
kalbos stiliaus. Susidūrę su neatidėliotinu reikalu pertvarkyti 
karo nusiaubtą Vakarų Europos ekonomiką ir su sovietine grės- 
me iš Rytų, šie veikėjai, nors dažnai būdami įsitikinę Europos 
federalizmo šalininkai, nepadarė ir negalėjo padaryti federaliz- 
mo svarbiausiu savo darbotvarkės klausimu. Užtat juos ėmė 
traukti Saint-Simono idėjas primenanti Europos modernizacija. 
Politines institucijas ir demokratinę atskaitomybę jie iš esmės 
atidėjo į šalį. Tuo metu dėl pokario Vakarų Vokietijos pusiau 
parijinio statuso apie glaudesnę politinę sąjungą negalėjo būti 
nė kalbos. 

Tačiau dabar mokame didelę kainą už tokį konstitucinių in- 
teresų ir politinės kultūros problemų ignoravimą. Juk ekonomiz- 
mas padeda išvengti sunkiausių klausimų. Kaip ir kokiais tem- 
pais galima sulieti skirtingas nacionalines politines kultūras, 
puoselėjant paneuropinę sutarimo kultūrą? Juk nepaneigta, kad 
tokios, kokios jos egzistuoja iš viso, demokratinės politinės kul- 
tūros nūdienos Europoje glaudžiai susijusios su nacionalinė- 
mis valstybėmis ir yra priklausomos nuojų. Yra realus, tik retai 


svarstomas pavojus, kad staigus ėjimas Europos politinės integ- 

racijos link gali paprasčiausiai reikšti tolesnį rinkos jėgų demo- 
kratinių apribojimų silpnėjimą. 

Karta, kuri buvo globalinės rinkos kūrimosi liudytoja, ypač 
lengvai gali pasiduoti klaidingam įsitikinimui didelių mastų 
nauda. Nuolat bombarduojami argumentais apie masinės ga- 
mybos ekonominius privalumus, mes linkę tikėti, kad didesnė 
politinė organizacija, nepaisant nacionalinių politinių kultūrų 
skirtumų, turėtų būti tinkamas atsakas į ekonominės tarpusavio 
priklausomybės didėjimą. Štai dažnai daroma prielaida, kad po- 
litinės organizacijos masto didėjimas automatiškai atves prie 
efektyvesnės kapitalizmo, ypač daugianacionalinių kompanijų 
pavidalu, demokratinės kontrolės. Tiesą sakant, tokių kompa- 
nijų reguliavimas dažnai minimas kaip svarbiausias vieningos 
Europos valstybės pateisinimas. Tačiau tai abejotina. Pirmasis 
federacinės valstybės Europoje sukūrimo rezultatas gali būti dar 
didesnis demokratijos trūkumas. Juk sukurtai naujajai politinei 
valdžiai, ko gero, gali labiausiai rūpėti įtvirtinti savo teisėtumą, 
ir ji nenorės ar nesugebės imtis rizikingų reformų. 

Tai ar mes darome Europą saugią tik bankininkams, konsul- 
tantams ir vadybininkams? Ar Vakarai atlaikė komunistinį iš- 
šūkį tik tam, kad taptų nerenkamo elito auka, kuris savaip ne 
mažiau arogantiškas ir linkęs išnaudoti nei komunistinis elitas, 
nors ir pasikliauja skirtinga retorika bei valdo kitu stiliumi? Nors 
ir hiperbolizuoti, šie klausimai vis dėlto yra svarbūs ir neatidė- 
liotini. 

Į tokią raidą galima žiūrėti ir kitaip. Ekonomizmas ir ekono- 
minės kalbos triumfas politinės kalbos atžvilgiu valstybinėje sfe- 
roje vieną vaidmenį pakeitė kitu - piliečio vaidmenį vartotojo 
vaidmeniu. Dabar akivaizdu, kad kuriant Europos politinio su- 
vienijimo projektą nesivadovauta jokia konkrečia žmonių gero- 
vės koncepcija. Tačiau tai tik išoriška tiesa. Juk tai, kad nėra 


išsamių debatų apie Europos integraciją - debatų, kurie iškeltų į 

paviršių giliąsias Žmonių gerovės prielaidas -jau savaime yra 
tikėjimo ja krizės simptomas. Juk vargu ar perdėsime sakydami, 
kad šiandien jaučiama Europos liberalizmą kamuojanti identi- 
teto krizė. Liberalizmas, dominuojanti šių laikų ideologija, buvo 
pavojingai iškreiptas ekonomizmo. Tai tas smūgis, kuris nuver- 
tė pilietį nuojo pjedestalo ir pakeitė jį vartotoju. 

Tad nors nėra žmonių gerovės koncepcijos, kuri aiškiai do- 
minuotų virš Europos politinės integracijos, dar nereiškia, kad 
tokios koncepcijos neturėtų būti. Aktorius čia yra, tik jis už kuli- 
sų. Deja, kai tik žmonių gerovės koncepcija, kuri numanoma gau- 
sybėje kalbų apie Europos suvienijimą, išvelkama į sceną, pa- 
matome, kad ji labai vienpusiška, nes vaizduoja žmones veikiau 
pasyvius nei aktyvius. Ji vaizduoja juos kaip turinčius poreikių 
ir mėgstamų dalykų. Be to, rodo juos kaip besinaudojančius tei- 
sėmis, ypač pilietinėmis teisėmis ir teisėmis į pašalpas, tačiau 
apie politines teises ir apie aktyvų pareigos jausmą, kurį gali 
ugdyti politinės teisės, ten nieko nekalbama arba kalbama ma- 
žai. Taigi dominuojanti gerovės koncepcija nesiūlo struktūros, 
kuri galėtų individams pasiūlyti teisių (kartu su jų uždedamo- 
mis pareigomis) ir poreikių integravimo būdą. Kitaip sakant, ji 
nesupranta liberalios konstitucinės struktūros galimybių keisti 
poreikius ir formuoti siekius. 

Šie trūkumai, be abejo, nėra atsitiktiniai. Jie iš tikrųjų yra aiš- 
kiausi dabartinės Vakarų politinės minties krizės įrodymai. Eko- 
nomizmas sukėlė nelyginant kokią liberalinę šizofreniją. Asme- 
nybę suskaldė ideologija, kuri neginčijamai viešpatavo po 
komunizmo mirties. 

Ėmė varžytis du liberalizmo variantai. Abu kviečia individą 
įsijausti į skirtingą situaciją —- pirmasis siūlo hedonistinius pre- 
kybos centro malonumus, antrasis - rimtus teismo patikinimus. 
Šie konkuruojantys liberalizmo variantai iš tikrųjų kviečia mus 


rinktis, kuo norėtumėme būti - vartotojais ar bylininkais. Tačiau 

jiems kažko trūksta. Argi nenorėtumėme būti ir piliečiais? Nė 
vienas iš tų liberalizmo variantų nesukelia vaizduotėje susirin- 
kimo, kuriame piliečiai ginčytųsi apie bendrą gerovę ir kuris pa- 
dėtų laikytis teisės, vaizdinio. Nė vienas iš jų neskiria pakanka- 
mai dėmesio valstybės formai. 

Yra kažkas giliai nepatenkinamo siūlomuose pasirinkimuo- 
se. Šiuolaikiniame pasaulyje mes galime veikti trim tipiškais bū- 
dais: pirma, siekti savo interesų rinkoje, dirbdami ir galbūt gau- 
dami turimo kapitalo palūkanas; antra, reikalauti iš valstybės 
teisinės apsaugos ir teisės gauti pašalpas; trečia, padėti nuspręsti, 
kokiais principais turėtų vadovautis rinka ir valstybė. Deja, nau- 
jausi liberalizmo variantai daugiausia dėmesio skiria pirmojo ir 
antrojo tipo veiklai trečiosios sąskaita. Ir tai turi labai neigiamų 
pasekmių dabartiniam liberaliosios demokratijos įvaizdžiui — 
kitaip sakant, tam, kaip mes žiūrime patys į save. 

Tad pažvelkime atidžiau į tuos konkuruojančius šiuolaiki- 
nio liberalizmo variantus. Pirmasis variantas aiškiai suformuo- 
tas rinkos ir jos santykių. Jis orientuotas patenkinti Žmonių po- 
reikius; kaip tik todėl aš ir vadinu šį variantą prekybos centro 
variantu. Utilitarizmas - jo filosofinis pavidalas - kviečia siekti 
maksimalaus individo poreikių patenkinimo. Utilitarizmas, bent 
jau ekonomiką suformavęs standartinis jo pavidalas, nesiekia 
kritikuoti ar pakeisti tų poreikių. Žvelgiant politiniu aspektu, jį 
galima traktuoti kaip populistinį liberalizmo pavidalą tiek, kiek 
jis siūlo daugumos principą kaip valstybinės politikos kriterijų. 
Demokratiniai šio liberalizmo varianto aspektai remiasi prielai- 
da, kad kiekvienas pats geriausiai žino, kam jis teikia pirmeny- 
bę, ir tuo, kad rinka yra priemonė koordinuoti norus ir kartu 
plačiai išskaidyti valdžią. Taigi rinka vaizduojama demokra- 
tinė iš esmės, tad komandinė ekonomika niekada negali būti de- 


mokratinė. 

Kaip utilitarinio liberalizmo priešingybė iškyla liberalizmo 
atmaina, kuri remiasi teisės kalba ir primygtinai reikalauja, kad 
fundamentalios žmogaus teisės ribotų daugumos principo vei- 
kimą ir naudos išskaičiavimus. Rūpindamasi teisingumu ir ly- 
giomis pagrindinėmis teisėmis, ši liberalizmo atmaina, kurią aš 
pavadinau „teismo“ atmaina, linkusi Žiūrėti į utilitarizmą kaip į 
liberalią „ereziją'“. Kodėl? Mat kai utilitarizmas individų porei- 
kius padaro savo išskaičiavimų pagrindu, jis iš tikrųjų negina 
individų autonomijos ir atkakliai netvirtina - kaip, pavyzdžiui, 
Jungtinių Valstijų Aukščiausiasis teismas - kad pagrindinės tei- 
sės turėtų būti įstatymo kriterijumi. Taigi utilitarizmas įstatymą 
laiko teisių kriterijumi, o poreikius ar tai, kas labiau mėgstama - 
įstatymo kriterijumi. 

Aštuonioliktajame ir devynioliktajame amžiais, kai liberali- 
nis konstitucionalizmas klestėjo, tokio radikalaus konflikto tarp 
"rinkos" ir "teismo", tarp naudingumo principo ir pagrindinių 
žmogaus teisių gynimo nebuvo galima įsivaizduoti. Ir tai, mano 
nuomone, mums nurodo, kaip būtų galima likviduoti dabartinę 
liberalinės minties krizę. Tai taip pat galėtų pasufleruoti, kaip 
dabartinė krizė kilo. O dėl faktorių, paskatinusių mūsų laikų 
konstitucinės minties nuskurdimą, tai tie patys, kurie sukėlė li- 
beralinę šizofreniją. 

Intelektualinio gyvenimo profesionalėjimas šiame amžiuje pa- 
darė didelę žalą liberalizmui. Iš pirmo žvilgsnio filosofijos, eko- 
nomikos ir politinių mokslų virtimas atskiromis „disciplinomis“ 
labai padidino jų sudėtingumą, ypač ekonomikos teorijos srity- 
je. Tačiau tai jėga sugrūdo liberalizmą į formą, visiškai skirtingą 
nuo pirminės, derinusios moralinės filosofijos, istorijos ir eko- 
nomikos klausimus su teisės problemomis. Kaip tik todėl libera- 
lizmas iš pradžių buvo toks įdomus, jaudinantis. Jis buvo tarsi 
žmonių klestėjimo sąlygų vizija - pagrindinių žmogaus teisių 


garantavimas skatina ne tik klestėjimą, bet ir moralinę autono- 

miją bei atsakomybę, sukurdamas socialines sąlygas savival- 
dai, kuri užbaigia dorybingą savigarbos ratą. 

Mes toli nuklydome nuo tokio rūpinimosi savigarbos sąly- 
gomis. Intelektualinio gyvenimo profesionalėjimas skatino la- 
bai išplitusią baimę išeiti už savo dalyko ribų, už savosios pro- 
fesinės kalbos ribų. Bet tai reiškė, kad konstitucinė mintis tapo 
labiau techninė ir labiau aprašomoji, mažiau kovinga morali- 
niu atžvilgiu. Tie, kuriems rūpėjo politinių sistemų prigimtis ir 
veikla — dabar jie vadinami politinių mokslų specialistais — 
apskritai liovėsi operuoti bet kokiomis žmonių gerovės ar kles- 
tėjimo sąvokomis. Jie vengia aistrų. Tai geriausiai matyti psefo- 
logijos —- rinkėjų elgsenos tyrimo - atveju. Politinės veiklos šal- 
tiniai ir tikslai ignoruojami, analizuojamos tik tendencijos. Tai 
šiek tiek primena lytinio akto tyrimą, net neužsimenant apie 
meilę ar geismą! 

Nykstant politinės minties ambicijoms, atsivėrė kelias eko- 
nominei kalbai dominuoti diskusijose apie visuomenės interesų 
politiką. Kaip jau matėme, ekonominė kalba tapo įprastine ne tik 
ekonomistų ir valdininkų, bet ir politikų bei komentatorių kalba. 
Kartais net ima rodytis, kad ekonomikos augimas yra vienintelis 
visuomenės interesų politikos kriterijus. Viena to priežastis vi- 
siškai aiški. Ekonominis augimas yra mažiau ginčytinas negu 
kiti visuomenės interesų politikos tikslai, net nepaisant to, jog 
didėja susirūpinimas ekologija ir žaliųjų lobistai tampa vis svar- 
besni daugumoje šalių. Kol pyragas didėja, konfliktus jį dalijan- 
tis pavyksta sušvelninti. Tad socialinio teisingumo problemas 
galima atidėti. Poreikių tenkinimas - juk mažai kas nenori būti 
turtingesnis — ir maksimalaus pasitenkinimo troškimas atrodo 
esąs paprasčiausias tikslas palyginti su beveik metafizinėmis 
problemomis, atsirandančiomis tuomet, kai tikslu laikomas so- 
cialinio teisingumo siekimas. Juk gali prireikti veikiau pakeisti 


norus, užuot tenkinus esamus. 

Tad nieko nuostabaus, kad politikams itin dažnai tenka pa- 
sikliauti ekonomistų patarimais. Ekonomistai tapo tikrais šiuo- 
laikinio pasaulio žyniais, atliekančiais ritualus ir monotoniškai 
kartojančiais formules, kurios leidžia bent trumpam pamiršti so- 
cialinės neteisybės demonus. Ekonomistus skatinta imtis šio 
vaidmens todėl, kad buvo manoma, jog jie naudojasi labai sudė- 
tingomis ir patikimomis ekonominėmis teorijomis. 

Tačiau ekonominės teorijos tobulinimas patylom atnešė ir 
svarbų filosofinį įsipareigojimą. Juk, kaip jau matėme, ekonomi- 
nės teorijos plėtojimo istorija iš dalies buvo ir utilitarizmo istori- 
jos plėtojimas. Štai kodėl kai kurie filosofai neseniai griebėsi to- 
kių nuožmių ariergardinių veiksmų, gindami teises kaip 
visuomenės interesų politikos apribojimus ar „kozirius“. Tačiau 
kaip utilitarizmui vis dėlto nepavyksta rasti tinkamos vietos tei- 
singumui, taip toms naujosioms teisėmis grindžiamoms teisin- 
gumo teorijoms nepavyksta rasti tinkamos vietos socialiniams 
faktams. Jos kenčia dėl nesavalaikiškumo ir konteksto stokos bei 
per didelio pasikliovimo teisine kalba. 

Taip susiduriame su konkuruojančiomis teorijomis, kur tei- 
singumas atskirtas nuo socialinės realybės (teismo teorija) arba 
socialinė realybė neturi adekvačios teisingumo teorijos (preky- 
bos centro teorija). Kaip jau sakiau, mes esame beveik priversti 
rinktis, kuo laikyti save - vartotojais ar bylininkais. 

Dabar, formaliu lygiu, aš nemanau, kad teorijas, grindžia- 
mas teisėmis ir poreikiais, būtų įmanoma kada nors visiškai su- 
taikyti ar sujungti. Tad suvienytos teorijos paieškos tikriausiai 
sužlugs, nes skirtumai tarp bet kurios teorijos, priimančios žmo- 
nių poreikius kaip realiai egzistuojančius, kaip, sakykim, nepa- 
naikinamus, ir teorijos, siekiančios juos pakeisti ar formuoti, ky- 
la iš moralinių ir epistemologinių skirtumų, kurie tokie esminiai, 


kad negali išsitekti bendruose diskusijos rėmuose. 

Kaip tik čia ir prisireikia konstitucinių formų. Toms formoms 
kaip tik ir būdinga tai, kad jos, sukurdamos aktyvaus pilietiš- 
kumo erdvę, siūlo praktines priemones, kaip įveikti skirtumą 
tarp poreikių kalbos ir teisių kalbos, jas sutaikyti, bent jau tam 
tikru mastu, priimant poreikius tokius, kokie jie yra ir kokie jie 
turėtų būti. Čia aš tik tvirtinu, kad tokios formos gali padėti 
įveikti skirtumus, jei bus kruopščiai sumodeliuotos. Juk kon- 
stitucinės formos yra pajėgios nukreipti veiksmus ir formuoti 
ketinimus. 

Konstitucinės formos ir jų generuojama intuicija kartais gali 
paskatinti žmones atsisakyti spontaniškų impulsų. Amerikos 
gyventojų - dažniausiai tai giliai moralūs žmonės - požiūris į 
prezidento Clintono santuokinę neištikimybę yra puikus to pa- 
vyzdys. Smarkiai veikiama konstitucinio „didžiųjų nusikalti- 
mų ir nusižengimų“ apibrėžimo, dauguma amerikiečių pasiprie- 
šino prezidento pašalinimo iš pareigų kampanijai. Taigi stiprus 
konstitucinio padorumo jausmas pranoko ir gašlumą, ir morali- 
nį pasmerkimą. Jungtinių Valstijų Konstitucija įveikė populisti- 
nius instinktus. 

Nustatydamos valstybinės valdžios ribas, išskaidydamos val- 
džią ir skatindamos dalyvavimą, konstitucinės formos gali turė- 
ti lemiamos įtakos tam, kaip mes suvokiame savo pačių intere- 
sus ir kartu formuojame savo elgesį. Tai vaizduotėje sukuria visai 
kitonišką liberalizmo variantą. Liberalusis konstitucionalizmas 
pasireiškia veikiau kaip procesas, o ne kaip rezultatas. Būtent 
liberalizmas orientuojasi veikiau į aktyviąją, 0 ne į pasyviąją 
žmogiškosios prigimties pusę, akcentuodamas, kad teisingumas 
yra aktyvi dorybė, piliečio dorybė. Aktyvus pilietiškumas ar da- 
lyvavimas valdymo procese gali būti priemonė poreikiams ir ke- 
tinimams keisti. Nepateikiama jokia tiksli rezultato siekimo for- 
mulė. Juk procesas - valdymo priemonės ir jo klimatas - laikomas 


svarbesniu dalyku už bet kokį konkretų politinį rezultatą. 

Liberaliajam konstitucionalizmui svarbiausias dalykas, kurį 
galima pasiekti valdymu, yra sutarimo klimatas. Tačiau šis fak- 
tas, kuris buvo pakankamai aiškus Montesguieu ir Tocguevil- 
le'iui, buvo užtemdytas utilitarizmo ir jo kūdikio - ekonominės 
teorijos — plėtros. Čia svarbu kai ką pažymėti. Net pastaruoju 
metu pastebimas teisių taikymas tam poveikiui, kurį utilitariz- 
mas daro politinei minčiai, apriboti, įamžina svarbiausią utili- 
tarizmo bruožą — tai, kad jis labiau vertina sprendimų priėmimo 
rezultatą, o ne procesą. Tokia minčių eiga taip pat nesąmonin- 
gai prisidėjo prie pavojingo asmeninio identiteto perorientavi- 
mo liberaliuose Vakaruose. Mes vis labiau pradėjome suvokti 
save kaip teisingumo vartotojus nei aktyvius piliečius. 

Šis beveik apsėstas rūpinimasis ne tiek valstybinių sprendi- 
mų priėmimo priemonėmis, kiek jų tikslais labai prisidėjo prie 
šių dienų liberalizmo diskreditavimo. Juk tuo momentu, kai eko- 
nominis liberalizmas ir rinkos visuomenės modelis atrodė jau 
įveikę socializmą ir gal net „visuotinės gerovės valstybę“, žodžiai 
„liberalus“ ir „liberalizmas“ neabejotinai tapo menkinamaisiais. 

Tai tikrai paradoksali raida. Kokios priežastys? Aš manau, 
platesnis, arba socialinis, liberalizmas susilaukė tiek daug kriti- 
kos tuo metu, kai ekonominis liberalizmas, arba laissez-faire, ta- 
po beveik šventas ir neliečiamas dėl ką tik aprašytojo pernelyg 
pasyvaus požiūrio į žmonių gerovės sąlygas, būtent todėl, kad 
net labiausiai teisėmis grindžiamu pavidalu liberalizmas neat- 
sispyrė vartotojiškumui. Pasekmė ta, kad socialliberalizmas vis 
labiau liaujasi palaikyti mūsų idealizmą. 

Susidūręs su akį rėžiančiais mūsų visuomenių trūkumais — 
nusikaltimais, paleistuvavimu ir pašalpų teikimo piktnaudžia- 
vimais - tradicinis sveikas protas dabar laiko, kad sociallibera- 
lizmas pakerta žmogaus atsakomybę. Manoma, kad liberaliz- 
mas tai daro akcentuodamas teises pareigų sąskaita ir dėl tokios 


teisių „valiutos“ infliacijos ji tampa beveik visai bevertė. Tad 

socialliberalizmą pradėta tapatinti su liberalumu moralės klau- 
simais ir godumu, su pavojinga savikontrolės stoka ir nesiskai- 
tymu su kitais. Tačiau toks traktavimas yra tiesiog absurdiškas. 
Juk liberalizmo teikiamos teisės neišvengiamai uždeda ir parei- 
gas. Liberalizmo esmę sudaro „lygi laisvė“, todėl gerbiant kitų 
teises reikalavimai sau tampa svarbiausiais. Liberalizmas ne- 
skelbia teisių prioriteto pareigų atžvilgiu. 

Naujausieji liberalizmo kritikai labiausiai smerkia tai, kad, 
jų nuomone, liberalizmas skatina pernelyg didelį individualiz- 
mą - tokį individualizmą, kuris, pasak jų, mažai skiriasi nuo 
paprasčiausio egoizmo ar savanaudiškumo. Tik keista, kad, kaip 
jau matėme, šie kritikai atakuodami dažnai sutelkia dėmesį vei- 
kiau į teisėmis grindžiamą liberalizmą, o ne į rinkos variantą. 
Kodėl? Priežastis dabar turėtų būti aiški. Dėl teisių kalbos inflia- 
cijos mūsų laikais beveik kiekvienas poreikis pervadinamas tei- 
se“ ir ja laikomas; dėl to, pavyzdžiui, Jungtinėse Valstijose, atsi- 
rado teisių priežiūros hipertrofija, kartais pasiekianti tokį mastą, 
kad net diskredituoja jas. (Ar televizoriaus turėjimą reikėtų lai- 
kyti „teise'?) Tačiau šią teisių kalbos infliaciją galima traktuoti ir 
kaip dar vieną liberalizmo kalbos pakeitimo ekonomikos kalba 
įrodymą. 

Tvirtinimu, kad liberalizmas gimdo savanaudiškumą, galė- 
tume tikėti, jei būtų užsipuolamas siaurasis ekonominis libera- 
lizmas, laissez-faire požiūris, įteisinantis egzistuojančių porei- 
kių tenkinimą neatsižvelgiant į kitas vertybes, tačiau labai 
neteisingas atrodo platesniojo socialinio liberalizmo kritikavi- 
mas. Juk kaip tik pagrindinių Žmogaus teisių bei galimybių api- 
brėžimas visuomenėje, kuri tokias teises suponuoja, gali pada- 
ryti liberalizmą svarbiu rinkos sąlygų kritikos šaltiniu. Jei, 
pavyzdžiui, tikėjimas „lygia laisve“ gali sukelti minčių apie kaž- 
ką panašaus į protingą galimybių lygybę, tuomet liberalizmas 


gali pateisinti drastišką kišimąsi į rinką socialinio teisingumo 

vardu. Reformuota, arba socialinė, rinka, teigianti labiau privi- 
legijuotų pareigas mažiau privilegijuotiems, tada tampa svar- 
biausiu liberalizmo įsipareigojimu. 

Tačiau tai tik viena pusė. Reikia dar šio to - liberalios pilietiš- 
kumo doktrinos, skatinančios aktyvų pilietinės pareigos jaus- 
mą. Tokia doktrina turėtų parodyti politinio dalyvavimo naudą, 
pateikdama ją valdžios išskaidymo, žmogaus charakterio for- 
mavimo ir įvairovės skatinimo pavidalu. Tokia doktrina turi su- 
telkti dėmesį veikiau į valdymo procesą negu į valstybinės stra- 
tegijos formavimo rezultatus. Taip ji skatintų pasididžiavimą 
valdymo - mus susiejančio proceso prasme - kokybe ir panaudo- 
tų mūsų idealizmą. Tikriausiai tokio pasididžiavimo likučiai 
palaiko britų abejones staigiu Europos politinės integracijos spar- 
tinimu. Juk tautai, nuo seno pratusiai prie savivaldos ir visiškai 
tapatinančiai save su parlamento teise valdyti, skaudu, beveik 
nepakeliama atsisakyti savivaldos teikiamo pasitenkinimo. 

Liberalioji pilietiškumo doktrina yra kur kas geresnis būdas 
kovoti su individualizmu —t.y. su kažkuo artimu grynam sava- 
naudiškumui ar egoizmui - negu kvietimas prie „bendrumo“, 
neseniai pasigirdęs iš kai kurių liberalizmo kritikų. Juk jei kokį 
nors mūsų socialinio ir politinio žodyno žodį galima laikyti vi- 
liojančiu žodžiu, tai tas žodis yra „bendrumas“. Jei tik neišsau- 
gosime budrumo, pasinerdami į bendrumo malonumus, tie ma- 
lonumai gali tapti naujausia ir pavojingiausia iliuzija, dėl kurios 
perspėjami net vaikai, - manymu, kad galima išsaugoti pyragai- 
tį jį valgant. 

Jei paklausime savęs, ką žodis „bendrumas“ sako mūsų vaiz- 
duotei, tai pamatysime, jog jis primena bendradarbiavimą ir har- 
moniją. Mes įsivaizduojame tokią socialinę tvarką, kurioje kiek- 
vienas atlieka jam skirtas užduotis, nes visiems malonu daryti 
tai, ko tikimasi iš jų, ar net daugiau. Tai trinties nežinančios 


visuomenės vizija. Tačiau įdėmiau įsižiūrėjus į tokią viziją, ji 

turėtų priversti mus susimąstyti. Juk ji reiškia tokius santykius 
tarp individų ir tokius socialinius vaidmenis, kurie labai tolimi 
šiuolaikiniam pasauliui, tai yra ji reiškia tokius santykius, kai 
žmonės visiškai pasinėrę į savo socialinius vaidmenis - kitaip 
sakant, gauna tuos vaidmenis ir beveik neegzistuoja be jų. Ta- 
čiau kas gi atsitinka, kai sąžinės reikalavimai susikerta su nu- 
statytais vaidmenimis ir socialiniais lūkesčiais? Štai kur proble- 
mos esmė. 

Kuo reikia tikėti ir ką praktikuoti, jei norime sukurti tikrą ben- 
drumą? Ir koks to poveikis individualios laisvės įsipareigojimui 
su jos sankcionuojamu sąžinės vaidmeniu, kuris sudaro pačią 
liberaliosios demokratijos esmę? 

Bendrumo šalininkai dažnai atkakliai gina žmogaus sociali- 
nę prigimtį, tvirtindami, kad Žmonės neturi ikisocialinio identi- 
teto. Jie įrodinėja, kad būdami sąmoningi subjektai mes negali- 
me išsiversti be kalbos įtvirtintų normų ir vaidmenų. Tačiau 
galima sutikti su tuo, kad visi žmonių veiksmai priklauso nuo 
socialinio (t.y. lingvistinio) konteksto, kartu neatsisakant libera- 
lių vertybių. Liberalių vertybių, 0 visų pirma įsipareigojimo žmo- 
gaus autonomijai pripažinimas išaugo iš konkrečios socialinės 
tradicijos, europinės tradicijos, ir tos tradicijos normos nesupo- 
nuoja liberalios autonomiškumo vertybės atsisakymo. Pripaži- 
nimas, kad individas tam tikra prasme yra „vidinis“ kūrinys, 
gali atkreipti dėmesį į jo moralines ir sociologines prielaidas ir 
iš dalies į jo silpnumą. Tačiau tai nereiškia, kad dėl to individo 
vaidmuo yra mažiau pageidautinas. Autonomija, net jei ji pri- 
klauso nuo socialinės tvarkos, gali būti siektinas tikslas. Jei taip, 
tai šis argumentas turėtų paskatinti mus pasiryžti suprasti eu- 
ropinę liberaliąją tradiciją, jos šaltinius ir raidą geriau negu su- 
prantame dabar. 

Antrasis komunitaristų argumentas susijęs veikiau su socia- 


linės struktūros turiniu nei su jos ištakomis. Jie įrodinėja, jog 


52 LARRY SIEDENTOP. EUROPOS DEMOKRATIJA 


žmonėms reikia konkrečių socialinių vaidmenų, kad galėtų de- 
ramai bendradarbiauti ir įveikti savo godumą bei neribotas am- 
bicijas, kurių aukomis jie taptų priešingu atveju. Tokie vaidme- 
nys apriboja ir sutvarko mūsų troškimus. Todėl sveika visuomenė 
ar bendruomenė yra tokia, kuri sukuria labai glaudžiai integ- 
ruotą tokių vaidmenų kompleksą. 

Šis argumentas remiasi dviem prielaidomis: (a) blogiausia 
Žmogui yra nežinoti savo vaidmens visuomenėje, neturėti aiš- 
kaus statuso ar vaidmens - netikrumas yra didžiausias Žmo- 
gaus klestėjimo kliuvinys; (b) geriausia socialinė struktūra yra 
tokia, kur vaidmenys yra hierarchiškai susiję ir sudaro harmo- 
ningą visumą, besiremiančią viršenybės ir pavaldumo santykiais. 
Tačiau pirmoji prielaida, be abejo, labai varžo žmogaus laisvę, o 
antroji nesiderina su pilietinės lygybės principu, kuris turi pa- 
remti visuomenę, paklūstančią liberaliniams įsitikinimams. Ben- 
druomenių, geriausiai tenkinančių dvi minėtąsias prielaidas, 
istoriniai pavyzdžiai yra pavyzdžiai visuomenių, kuriose statu- 
sas nustatomas gimimo momentu ir kuriose nepripažįstama jo- 
kia esminė lygybė prieš įstatymą. 

Aš perspėjau, kad bendrumo šalininkams gresia pavojus ma- 
nyti, kad jie gali išsaugoti pyragaitį jį valgydami. Dabar mato- 
me, kodėl. Gresia pavojus, kad jie norės socialinės tvarkos, bū- 
dingos ikiindividualistinei visuomenei - su pastoviais 
socialiniais vaidmenimis, grindžiamais viršenybe ir pagarba — 
o kartu tokio pasirinkimų ir mobilumo formų diapazono, kuris 
buvo didžiulis europinio liberalizmo pasiekimas - su jo priori- 
tetiniu tikėjimu Žmonių lygybe. 

Neturime leisti tiems, kurie palaiko ikiindividualistinius vi- 
suomenės modelius, savintis socialinės tvarkos vertybės. Tai 
reikštų liberalinės socialinės tvarkos idėją padaryti logiškai prieš- 
taringa. Tačiau svarūs istoriniai įrodymai bei savistaba griežtai 


paneigia visus jų mėginimus. Liberalios visuomenės sugebėjo 

susidoroti su pokyčiais tokiu būdu, kuris visiškai nepasiekia- 
mas ikiindividualistinėms visuomenėms. Mes neturėtume pai- 
nioti liberalios visuomenės viešumo, nuolat pabrėžiančio joje 
esančias socialines problemas, ir paslėptos priespaudos bei ne- 
išsakytų kančių - būdingų ikiindividualistinės visuomenės reiš- 
kinių. Juk tai keltų pavojų, be abejo, svarbiausiam šiuolaikinių 
Vakarų visuomenių įsitikinimui: kad laisvė yra būtina mora- 
laus elgesio prielaida. Galima įrodyti, kad tai yra svarbus libera- 
liųjų Vakarų pasiekimas. Ir sunku suprasti, kodėl turėtume ne- 
panaudoti jo kaip socialinės tvarkos pagrindo. Žinoma, 
paprasčiausias prisitaikėliškumas gali ir kai kuriais atvejais tu- 
ri būti primetamas liberalinėje visuomenėje. Tačiau mes netiki- 
me, kad būtų galima primesti net patį moralų elgesį. Veikiau jis 
turėtų remtis sąžine. 

Tos žmogui ir visuomenei svarbios prielaidos parėmė seną 
liberalų mėginimą socialinę tvarką grįsti sutarimu. Tas mėgini- 
mas, nors ir kupinas sunkumų, vis dėlto pavertė Vakarų visuo- 
menes pažangiausiomis iš visų, kurias žino istorija. Čia sugrįši- 
me prie išeities taško. Ar yra pagrindo daryti prielaidą, kad 
bendro dalyvavimo jausmą galima sukurti tik apeliuojant į ben- 
drumo idėją, o ne remiantis liberaline pilietiškumo doktrina? 
Manau, kad ne. Tačiau pasyvi pozicija, kurią pastaruoju metu 
užėmė ir utilitaristinis, ir teisėmis besiremiantis liberalizmas — 
jie siūlo tik prekybos centro arba teismo vizijas - labai apsun- 
kino liberalizmui priimti šį iššūkį. Ir priešingai, aktyvus kon- 
stitucionalizmo pobūdis leidžia liberalams atsiliepti į šį iššūkį 
pasitelkus pilietiškumo idealą, kuris nepriklauso nuo kokių 
nors moraliniu požiūriu abejotinų argumentų, ginamų bendru- 
mo vardu. 

Komunitaristai turbūt labiausiai bijo, kad didėja šiuolaikinio 
pasaulio socialinis ir politinis organizuotumas. Tačiau, identi- 


fikuodami naujojo organizuotumo masto sukeltas problemas ir 

mėgindami jų imtis, komunitaristai padarė klaidą, labai pana- 
šią į tą, kurią darė aštuonioliktojo amžiaus mąstytojai, pavyz- 
džiui, Rousseau, senovės miestų-valstybių patriotizmą - seno- 
vės „dorybę“ — laikęs vienintele išsigelbėjimo priemone 
šiuolaikinėmis sąlygomis. Tačiau tai reikštų tapti pavojingos 
anachronistinės socialinės harmonijos vizijos, neatsižvelgian- 
čios į šiuolaikinių ekonomikų ir valdymo sistemų sudėtingumą, 
auka. Keistu būdu komunitaristų argumentai pasitarnauja eko- 
nomizmui, kuris irgi atitraukia dėmesį nuo konstitucinių pro- 
blemų, nuo valstybės formos ir nuojos potencialo skatinti ir pa- 
sitikėjimą savimi, ir įprotį vienytis. 

Nūdienos Europai reikia aktyvaus pilietiškumo, o ne negal- 
vojančio, tuščio socialinio solidarumo ar atavistinio patriotiz- 
mo, apsitaisiusio bendrumo rūbais. Veikiau ne svajonių išsipil- 
dymas, vadinamas bendrumu, o aktyvus pilietiškumas teikia 
daugiausia vilčių išgydyti liberalios socialinės tvarkos, rinkos 
ekonomikos ir nacionalinės valstybės negalias. Nesenų libera- 
lizmo puolimų bendrumo vardu pavojus yra tas, kad jie gali at- 
verti duris nacionalistinių ir etninių ekscesų grįžimui. Bendru- 
mas, kaip ir nacionalizmas, nesuteikia aiškaus pagrindo 
teisingumui, individualioms teisėms apibrėžti ir ginti. Tai dar 
ne viskas. Bendrumas, kaip ir nacionalizmas, pašalina iš socia- 
lizacijos proceso jo universalizuojantį potencialą, žmogiškąsias 
vertybes. Tačiau tai kaip tik geriausiai ir gali suteikti konstituci- 
nė tvarka. Ji ne tik apima daugelį pagrindinių teisių, laikydama 
jas „Žmogiškomis“ ar „natūraliomis“ ,ji taip pat nustato veiklos 
rėmus, kuriuose lygybės ir savitarpiškumo vertybės padeda su- 
formuoti ketinimus ir pamažu formuoja charakterį. Kaip tik ta 
ilgalaikė liberalios konstitucionalistinės tvarkos įtaka charakte- 
riui ir yra svarbiausia priemonė sutarimo klimatui kurti. Konsti- 
tucionalistinės formos, sudarančios sąlygas piliečių dalyvavi- 


mui ir įtraukiančios juos į viešą sprendimų priėmimo procesą, 

duoda individams „tikrąją buveinę ir vardą“ efektyviau negu 
migloti kvietimai siekti bendrumo. Negana to, pilietiškumo ska- 
tinamas pasitikėjimas savimi ir poreikis vienytis lengvai pasklin- 
da pilietinėje visuomenėje. Man atrodo, kad kaip tik to komuni- 
taristai iš tikrųjų ir siekia. 

Tam tikru atžvilgiu liberalusis konstitucionalizmas yra ma- 
lonus religijos pakaitalas, nelyginant pilietinė religija, neturinti 
niūrių nacionalizmo aspektų. Akivaizdus pavyzdys - pilietinės 
religijos vaidmuo Jungtinėse Valstijose, tas pilietinis ir patrioti- 
nis užsidegimas, kuris nėra tikras nacionalizmas įprastine to 
žodžio prasme. Tiesą sakant tai, ką galima būtų pavadinti Jung- 
tinių Valstijų konstitucionalistine religija, tapo labai svarbiu da- 
lyku iš dalies dėl to, kad šią tautą sudaro tokios įvairios imig- 
rantų grupės ir tradicijos, jog reikėjo pabrėžti lojalumą, kuris 
pranokojų etninę ir nacionalinę kilmę. 

Niekada nederėtų nuvertinti šios Jungtinių Valstijų konstitu- 
cionalistinės religijos. Tai rodo nesenas pavyzdys - jos vaidmuo 
Votergeito skandale Nixono prezidentavimo metu. Stebina tai, 
kaip puikiai Nixonui sekėsi viešosios nuomonės tyrimuose, kol 
Aukščiausiasis teismas nepaskelbė sprendimo dėl prezidento 
privilegijų ir magnetofoninių įrašų. Nuo šio Aukščiausiojo teis- 
mo sprendimo priėmimo momento Nixono autoritetas pradėjo 
sparčiai smukti ir atsistatydinimas tapo vienintele apkaltos al- 
ternatyva. 

Ši galinga ir veržli prieš Nixoną nukreipta viešosios nuomo- 
nės banga -simptomas to, ką pavadinau konstitucionalistine ar 
pilietine Jungtinių Valstijų religija. Suvokimas, kad konstituci- 
nei tvarkai gresia pavojus, sukrėtė amerikiečių viešąją nuomo- 
nę, nes pati pirmoji šios religijos dogma yra ta, kad galų gale 
Konstitucija yra vienintelė apsauga, kurią Amerikos piliečiai tu- 
ri. Taip visada ir turi būti savivaldėje demokratinėje visuomenė- 


je. Europoje šią tiesą užtemdė ar užgožė faktas, kad Europos 

šalių gyventojai vienodesni etniniu atžvilgiu, turi senesnes na- 
cionalines tradicijas ir ankstesnių valdančiųjų klasių likučius. 
Tačiaujei ateities Europa turėtų tvarkytis kaip federacinė vals- 
tybė, europiečiams tektų susitaikyti su kone religiniu rašytinės 


konstitucijos vaidmeniu. 


ŠIUOLAIKINĖS DEMOKRATIJOS DILEMA 


Šiandien nė viena valstybė negali priklausyti Europos Sąjun- 
gai,jeiji nesilaiko demokratinių principų. Vos prieš kelerius me- 
tus demokratija buvo nuolatinis tų dramatiškų įvykių, kurie lė- 
mė komunizmo žlugimą Rytų Europoje, siekis. Tiesą sakant, 
pastaraisiais dešimtmečiais visame pasaulyje demokratija tapo 
įprastiniu žmonių, susiduriančių su represiniais, tironiškais ar 
svetimųjų primestais režimais, reikalavimu. 

Tačiau neturėtume pamiršti, koks nesenas šis visuotinis ape- 
liavimas į demokratiją. 

Vos prieš pusę šimtmečio šis žodis nebuvo žinomas didžiajai 
nevakarietiško pasaulio daliai. Net Vakaruose prieš porą šimt- 
mečių šis žodis kėlė gana nepalankias asociacijas. Mat demo- 
kratinių idėjų poveikis primena id vaidmenį Freudo psichikos 
teorijoje — tai reiškia tamsią, paslaptingą, nesuprantamą grės- 
mę, kylančia iš gelmės. Europos visuomenės aukštesniosios kla- 
reiškinį. 

Koks radikalus požiūrio pasikeitimas mūsų laikais! Demo- 
kratijos reikalavimai ritosi iš Pekino aikščių per Maskvos ir Bu- 
karešto gatves, galiausiai pasigirdo Vatikano pareiškimuose ex 
cathedra. Dabar ne tik Vakarų pasaulis kasdien apeliuoja į šį 
standartą. 

Tačiau ką demokratija reiškia? Ar nuoseklus yra šis siekis, 
tapęs beveik visuotiniu reiškiniu? Ar demokratija atlaikys tą naš- 


tą, kuri jai užkraunama - naštą, vis didėjančią mažėjant socia- 

lizmo ir komunizmo patrauklumui? Ar gali demokratijos idėja 
aiškiai nurodyti, kaip turėtume keisti savo įsitikinimus ar per- 
tvarkyti institucijas? 

Nors būtent šiuolaikinė Europa pateikė demokratijos idealą 
visam likusiam pasauliui, tačiau šio žodžio ir jo prasmės šak- 
nys daug gilesnės -jos siekia antikos laikus, graikų miestų-vals- 
tybių pasaulį. Kita vertus, šiuolaikinė demokratijos idėjos pras- 
mė daug sudėtingesnė. Bent vienu labai svarbiu aspektu jos 
prasmė nuo antikos laikų pasikeitė. 

Šis prasmės pasikeitimas labai svarbus kuriant šiandieninę 
Europą. Tačiau nedaug kas tai supranta ir tai kelia pavojų. Eu- 
ropiečiai kaip reikiant nesuvokia, kaip esmingiausia jų įsitikini- 
mų dalis vienu metu veikia dviem priešingom kryptim - mat 
šiuolaikinė demokratijos idėja kėsinasi į Europos identitetą ir 
net gali jį sunaikinti. 

Šiuolaikinė demokratijos idėja grasina suskaldyti Europą. Tą 
grėsmę kelia neaiškumas, kokio socialinio ir politinio organi- 
zuotumo lygio reikia, kad gyvuotų demokratija? Viena vertus, 
demokratinė laisvė ar asmeninė autonomija reikalauja aukšto 
socialinio organizuotumo laipsnio. Juk rinkos mainai ir didė- 
jantis darbo pasidalijimas akivaizdžiai padidina pasirinkimą ir 
padeda mums tvarkyti savo pačių gyvenimus. Kita vertus, de- 
mokratinis pilietiškumas suponuoja, kad small is 900d, nes atve- 
ria kelią dalyvauti politikoje ir formuoja pilietines dorybes. Jei 
mes vienu metu vadovausimės tokiomis prieštaringomis 
nuostatomis, koks organizuotumo laipsnis reikalingas demokra- 
tijai pasiekti, tai ar galėsime gyvenime laikytis nuoseklaus kur- 
so? Ar sugebėsime suderinti socialinius ir politinius vaidmenis, 
viešąjį ir asmeninį gyvenimą? Štai kokia yra šiuolaikinės demo- 
kratijos dilema. 

Jei norime suprasti šią dilemą, turime kur kas įdėmiau pasi- 


žiūrėti, kaip žodis 'demokratija' pradėtas vartoti šiuolaikinia- 

me pasaulyje. Tik tada pajėgsime suvokti šios dilemos šaknis ir 
atsiras vilčių ją išspręsti. O tam, mano nuomone, būtina išskirti 
tris demokratijos sampratos lygius: 

demokratija simpliciter 

demokratinis valdymas 

demokratinė visuomenė 

Aš daugiausia nagrinėsiu du pastaruosius lygius, nes kaip 
tik jie akivaizdžiausiai išreiškia šiuolaikinės demokratijos dile- 
mą. Tačiau prieš tai norėčiau pasakyti keletą žodžių apie demo- 
kratijos simpliciter sampratą. 

Demokratijos simpliciter samprata yra negatyvi, t. y. ši sąvoka 
vartojama kai kurioms engimo formoms ar engėjui identifikuoti 
bei atmesti, nesvarbu, kas tai būtų — privilegijuota klasė, auto- 
kratinė partija ar svetimųjų kolonijinė valdžia. Ši demokratijos 
samprata veda veikiau į praeitį negu į ateitį. Kalbant religijos ar 
filosofijos terminais, ši samprata yra dualistinė. Ji padalija pa- 
saulį į „juos“ ir „mus“, į liaudies (demos) draugus ir priešus. 
Toks jos vartojimas gali būti ir apokaliptinis, skatinantis mintį, 
kad staigus „dangaus ir žemės pasikeitimas“ yra įmanomas, 0 
galir net neišvengiamas dalykas. 

Deja, ši negatyvi demokratijos samprata nepateikia jokių nu- 
rodymų, kaip kurti visuomenę ar ją valdyti. Ji yra pernelyg su- 
paprastinta. Socialinių ir politinių sprendimų priėmimo metu 
tokios pernelyg supaprastintos idėjos gali stimuliuoti, bet jos ir 
pavojingos. Dvasinis pakilimas, ypač pergalės euforija, yra jaus- 
mas, stipriai susijęs su tokios demokratijos atmainos siekiu. Ta- 
čiau ar konstruktyvus šis dvasinis pakilimas? Pernelyg supap- 
rastintos gali būti ne tik idėjos, bet ir emocijos. Jau vien dėl savo 
prigimties tokios sąvokos ir emocijos negali sukurti ir palaikyti 
socialinių ar politinių institucijų. Tiesą sakant, jos gali apsun- 


kinti patvarių ir teisėtų institucijų kūrimą. 

Vienas iš liūdniausių žmogaus gyvenimo aspektų yra tas, 
kad neteisybė dažnai gimdo tokias mintis ir jausmus, kurie, juos 
sukėlusiai neteisybei sumažėjus ar išnykus, patys tampa nau- 
jais neteisybės šaltiniais - taigi kova prieš neteisybę ar privilegi- 
jas iškraipo mūsų įsitikinimus ir elgseną. 

O dabar grįžkime prie istorinio pavyzdžio, kurįjau aptariau. 
Tai istorija, kaip Prancūzijoje klasių konfliktas - buržuazijos 
kova su feodaline aristokratija - išugdė tironišką valstybės for- 
mą. Toje kovoje Prancūzijos karalius, padedant jo teisininkams 
ir valdininkams, tapo buržuazijos avangardu, skatindamas ir 
pateisindamas jos kovą su vietinėmis feodalinėmis privilegijo- 
mis. Tai lėmė, kad Prancūzijos sritys norom nenorom turėjo su- 
sitaikyti su valdžios perdavimu karaliui ir vietinė autonomija 
visai sunyko. Pati to nesuvokdama, prancūzų buržuazija nuka- 
lė politinį ginklą - aukščiausiąją karaliaus valdžią - kuris galė- 
jo būti panaudotas engti jai pačiai, kai feodalinė aristokratija 
buvo nuslopinta. Per savo neapykantą privilegijoms prancūzų 
buržuazija tapo savo pačios engėja, tironiškos valstybinės ma- 
šinos kūrėja ir kartu jos auka. Vėlesnis tokio pat tragiško proce- 
so pavyzdys - kaip Leninas panaudojo autokratinę partiją - par- 
tiją, kuri skelbėsi esanti proletariato avangardas ir atstovaujanti 
jo interesams - kurti siaubingą tironiją ant Rusijos ancien rėgime 
griuvėsių. 

Abiem atvejais tironiškos organizacijos „mito“ tuo, ką gali- 
ma pavadinti nebent demokratine demonologija. Ši demonolo- 
gija stengėsi įteigti, jog vyksta tokia svarbi kova, kad dėl jos 
reikia aukoti visas kitas vertybes, - kova su privilegijomis, ir 
'aristokratinėmis', ir 'buržuazinėmis'. Taigi tironija labai leng- 
vai atsiranda kaip nenumatyta kovos su neteisybe pasekmė. 
Juk, kaip jau matėme, žmonės dažnai labiau linkę būti engiami 
tų, kurių jie nepažįsta, negu tų, kuriuos pažįsta. Tai ir yra tironi- 


jos receptas. Taigi siekiant demokratijos simpliciter, reikia elgtis 

labai atsargiai, net įtariai, nes tai dažniausiai veda veikiau į 
praeitį nei į ateitį. 

Dabar pereikime prie kitų dviejų demokratijos sampratos ti- 
pų - kvietimo prie „demokratinio valdymo“ idėjos ir prie „de- 
mokratinės visuomenės“ idėjos. Jos žada kur kas daugiau. Vis 
dėlto turėtume būti atsargūs. Šios demokratijos sampratos remia- 
si labai įvairiomis idėjų sistemomis ir perkelia mus į du visiškai 
skirtingus istorinius pasaulius. Tad kyla pavojus, kad puldinė- 
dami nuo vienos sampratos prie kitos - ypač jei nekontroliuosi- 
me savo žingsnių - galime rimtai susipainioti. 

Idėjų sistemos, kuriose tie du demokratijos tipai įsikūrę - kaip 
ir sujais susiję vaizdiniai - egzistuoja mūsų galvose kartu. Mes 
remiamės abejomis iš jų — čia viena, čia kita. Tačiau ar suvokia- 
me, kad demokratinio valdymo ar demokratinės visuomenės sie- 
kis reikalauja iš mūsų pakeisti mąstymo ir vaizdinių sistemą? 
Abejoju. 

Bene lengviausias būdas tam suprasti - pasižiūrėti į paveiks- 
lus, susijusius su šiom sampratom. Šiuo atveju mums gali padė- 
ti šiuolaikinio Europos meno istorija. Juk septynioliktojo ir aš- 
tuonioliktojo amžių Europos tapyba pateikia ryškių šių tipų 
pavyzdžių — paveikslų, vaizduojančių visiškai skirtingas sfe- 
ras: vieni - viešąją, kiti - asmeninę, privačią. 

Du aštuonioliktojo amžiaus pabaigos prancūzų :Liulininko 
neoklasicisto Davido paveikslai vaizduoja beveik vien tik viešų- 
jų patalpų, t. y. piliečių patalpų, pasaulį. Horacijų priesaikoje at- 
siskleidžia tokio intensyvumo visuomeninis įsipareigojimas, 
kad, atrodo, nebelieka ar beveik nebelieka vietos asmeniniams 
reikalams. Garsusis Davido paveikslas Brutas, ketinąs nužudyti 
savo sūnų (Respublikos labui!) dar labiau išryškina šią mintį. 
Abu paveikslai parodo įsakmius pilietiškumo, visuomeninės sfe- 


ros reikalavimus. 

Ir priešingai, septynioliktojo amžiaus olandų tapytojai, pa- 
vyzdžiui, Vermeeris ir De Hoochas, vaizduoja pasaulį, kuriame 
visuomeninės aplinkos beveik nėra. Čia viskas buitiška ir asme- 
niška, intymu. Ramus ir asmeniškas stebėjimas pakeičia viešų 
priesaikų ir viešo smurto triukšmą. Toks pat polinkis į savistabą 
matyti ir aštuonioliktojo amžiaus prancūzų tapytojo Chardino 
darbuose. Asmeniniai reikalai ir pomėgiai, jų sukeliamas pasi- 
tenkinimas ar liūdesys skatina apmąstymus, atrodo, visiškai ne- 
susijusius su pilietiškumu. 

O dabar tuos du, apibendrinančius visuomeninę ir asmeninę 
sferą vaizdus suskaldykime į gabalus - į šimtus mažų netaisy k- 
lingos formos gabalėlių. Jie bus tarsi vieno paveikslo-dėlionės 
gabalėliai. Skirtumas tik tas, kad galvodami apie demokratiją, 
turime galvoje dviejų dėlionių, o ne vienos, gabalėlius. Tačiau 
mes dažnai to nepaisome ir mėginame dėlioti gabalėlius, kurie 
nesudaro ir negali sudaryti vieno paveikslo, nes tai dviejų skir- 
tingų paveikslų gabalėliai. 

Mūsų vaizdiniai apie demokratiją gan panašūs į tų dviejų dė- 
lionių sumaištį. Mums nuolat gresia pavojus panaudoti ne tuos 
gabalėlius, kai norime sudėlioti tuos du atskirus paveikslus. Tai- 
gi toliau mėginsime išsiaiškinti prieštaringą mūsų minčių turinį, 
kai turime omeny kurią nors iš demokratijos sampratų. 

Kaip galėtume apibūdinti tas abi dėliones, jei jos būtų suda- 
rytos iš kalbos gabalėlių? Pavadinkime kiekvieną iš jų diskurso 
tradicija arba, trumpumo dėlei, diskursu. Jei taip padarysime, 
turbūt geriausi iš turimų apibūdinimų bus tie, kurie atsirado 
aštuonioliktajame amžiuje, kai tos dvi tradicijos pirmą kartą la- 
bai suartėjo. Tada demokratinio valdymo samprata asocijavosi 
su klasikinio respublikonizmo", ar 'pilietiškumo", diskursu, o de- 
mokratinės visuomenės ar piliečių lygybės samprata asocijavosi 


su "pilietinės visuomenės" diskursu. Tačiau tos dvi diskurso 

tradicijos aštuonioliktajame amžiuje ne tik labai suartėjo, tarp jų 
atsirado tam tikra trintis. Toji trintis kelia vaizdinę analogiją — 
analogiją su mūsų planetos litosferos plokštėmis, kurios kartais 
ima trintis viena į kitą ir tai sukelia siaubingus padarinius. Kaž- 
kas panašaus į šį griaunamąjį potencialą atsirasdavo ir dėl šių 
dviejų demokratinių diskursų trinties. Juk skirtingų lygybės prie- 
laidų, kuriomis jie rėmėsi, beveik neįmanoma sutaikyti. 

Ar įmanoma nustatyti tvirtą ir aiškų šių dviejų diskursų ryšį? 
Toks klausimas pirmą kartą Vakarų Europoje iškilo aštuoniolik- 
tajame amžiuje, įsigalint socialinei lygybei, kai ėmė sparčiai nykti 
visuomeninės padėties skirtumai, užsilikę iš feodalizmo. Vaka- 
rų Europoje staiga atsirado visiškai naujas tradicinės, beveik 
despotiškos prigimties visuomeninio statuso skirtumų suvoki- 
mas. Tai labai aiškiai pamatysime, jei Beaumarchais pjesę Figaro 
vedybos, parašytą aštuonioliktojo amžiaus aštuntajame dešimt- 
metyje ir įkvėpusią Mozartą sukurti to paties pavadinimo operą, 
palyginsime su Madame de Sėvignė Laiškais, parašytais septy- 
nioliktojo amžiaus pabaigoje. Kai kilmingos Liudviko XIV dva- 
ro damos norėdavo slapta pasikalbėti, jos saloną vadindavo 
"tuščiu', jei jame būdavo tik tarnai. Jų nuomone, tarnai „nesi- 
skaito“ — juos vargiai galima laikyti žmonėmis. Tačiau Beau- 
marchais laikais viskas pasikeitė. Jo pjesėje grafas Almaviva do- 
roviškai ir intelektualiai aiškiai atsilieka nuo savo tarno Figaro 
ir, nors ir miglotai, tai supranta. Jie vaizduojami ne kaip iš esmės 
skirtingos būtybės, o kaip žmonės, kuriems atsitiktinumas skyrė 
skirtingus socialinius vaidmenis. 

Staigus socialinės distancijos nykimas davė naują galingą 
impulsą kai kuriose Vakarų Europos šalyse - impulsą nesiten- 
kinti vien tik pilietinės laisvės ar lygybės prieš įstatymą siekiu 
(tą siekį Didžiosios Britanijos pavyzdys jau seniai inspiravo re- 
formų šalininkams kontinentinėje Europoje), bet kovoti ir dėl po- 


litinių laisvių, pilietinių teisių bei dalyvavimo kuriant įstatymus. 

Taigi aštuonioliktojo amžiaus pabaigoje atsirado vėliau plačiai 
išplitęs susidomėjimas savivalda ir jos įgyvendinimo kampanija. 

Tačiau koks šios savivaldos turinys? Buvo tik du jos modeliai: 
vienas atėjęs iš viduramžių Europos, antrasis - iš klasikinės se- 
novės. Kurį išjų rinktis? Galima buvo tikėtis, kad europiečiai grįš 
prie neseno savojo paveldo. Atstovaujamosios institucijos — tar- 
kim, Didžiosios Britanijos parlamentas, Ispanijos kortesai ir pran- 
cūzų Generaliniai luomai - būdingi vėlyvųjų viduramžių Euro- 
pos visuomenės, kuri buvo iš esmės bendruomeninė, kūriniai. 
Tačiau dabar tai tapo problema. Aštuonioliktajame amžiuje įvy- 
kęs atstovaujamųjų institucijų susiejimas su socialinėmis privi- 
legijomis ir išskirtinumu mažino tokių institucijų patrauklumą. 
Turbūt todėl jas imta laikyti reakcijos ir išankstinių nusistatymų 
tvirtovėmis. 

Kur kas patrauklesnė atrodė senovės miesto-valstybės, polis 0, 
vizija — vizija piliečių didvyrių, kurie renkasi svarstyti visuome- 
nės gerovės klausimų ir, esant reikalui, kaip nereguliari kariuo- 
menė gina savo miestą. Tai buvo gundanti vizija, tačiau greitją 
diskreditavo dauguma atstovaujamųjų organų, paveldėtų iš vi- 
duramžių. Dalyvavimas viešai priimant sprendimus dabar at- 
rodė esąs svarbiausias demokratijos dalykas. Europiečiai pra- 
dėjo laukti pasitenkinimo, paskatinusio filosofą Aristotelį prieš 
porą tūkstantmečių tvirtinti, kad aktyvaus piliečio gyvenimas 
yra vienintelis dalykas, dėl kurio verta gyventi. 

Štai kodėl naujasis aistringas savivaldos troškimas Europoje 
buvo išreikštas ne iš viduramžių Europos paveldėtų atstovauja- 
mųjų institucijų terminais, 0 veikiau diskursu, kurio šaknys yra 
senovės polis ų pasaulyje - klasikinio respublikonizmo ar pilie- 
tiškumo terminais. 

Pilietiškumo diskurso pasitelkimas sukūrė dorovinę dvipras- 
mybę, kurią anuometinėje Europoje iš pradžių mažai kas paste- 


bėjo. Tačiau ilgainiui ji tapo akivaizdi. Juk klasikinio respubli- 

konizmo ar pilietiškumo diskursas kilo iš socialinės ir intelektu- 
alinės aplinkos, kuri buvo ikiindividualistinė, o pilietinės vi- 
suomenės diskursas, išaugintas krikščioniškosios prigimtinės 
teisės tradicijos, rėmėsi radikaliai individualistinėmis prielai- 
domis. Tai galima prodyti ir kitokiu manojau minėtu būdu, tei- 
giant, kad tos dvi diskurso tradicijos įkūnijo visiškai skirtingas 
lygybės prielaidas. Taigi dabar vertėtų patyrinėti šį skirtumą. 

Kokie yra pagrindiniai pilietiškumo diskurso terminai? Elg- 
senos standartas, kurį šis diskursas laikė pavyzdiniu, buvo 'pi- 
lietinė dorybė“, arba patriotizmas, beatodairiškas savo miesto 
gerovės ir garbės gynimas. O kas gi kelia didžiausią grėsmę pi- 
lietinei dorybei? Tai dalykai, kuriuos šis diskursas vadino 'vra- 
banga ' ir 'sugedimu'. Jo teigimu, prabangos didėjimas neišven- 
giamai gadina miestą. Juk prabangos pomėgis atitraukdavo 
piliečius nuo svarbiausio dalyko - bendros žmonių gerovės. Pra- 
bangos pomėgis skatino juos nuolat rūpintis turtais ir jų teikia- 
mais malonumais. Tokie rūpesčiai silpnindavo piliečių visuo- 
meninį entuziazmą, skatindami išlepimą ir nuolaidžiavimą savo 
silpnybėms. Piliečių, tikrai vertų šio vardo, tvirtas charakteris ir 
jų pasiryžimas aukotis visuomenės gerovei - neišvengiamai silp- 
nėjo didėjant jų polinkiui į prabangą. Štai kodėl prabanga anks- 
čiau ar vėliau atvesdavo prie miesto sugedimo. 

Dažnai pilietiškumo diskursas remdavosi vyriško griežtumo 
ir moteriško švelnumo įvaizdžių kontrastu. Pirmasis buvo ypač 
siejamas su Spartos ir ankstyvosios Romos Respublikos kariais 
piliečiais, o pastarasis su labiau komercializuotomis ir malonu- 
mus mėgstančiomis Atėnų ir Korinto visuomenėmis, kur pomėgis 
pasirodyti ir rafinuotumas kartais pakirsdavo pilietinę dvasią. 
Pilietiškumo diskurso požiūriu, vyriškumas turėtų apibūdinti vi- 
suomeninį gyvenimą, 0 moteriškumui paliekama žemesnė na- 
mų, šeimyninio gyvenimo sfera, užimama ne tik moterų, bet ir 


vergų bei prekeivių. Buvo manoma, kad pilietis didvyris turėtų 

laikytis atokiau nuo namų sferos, išsivaduodamas nuo perne- 
lyg didelių poreikių ar troškimų. 

Neatsitiktinis dalykas, kad nuogumas, kuris taip dažnai vaiz- 
duojamas aštuonioliktojo amžiaus pabaigos neoklasicistinėje Eu- 
ropos tapyboje, buvo siejamas su pilietiškumo diskursu. Many- 
ta, kad ruošiantis mūšiui nusirengiančių piliečių vaizdai turėtų 
padėti tiems, kuriems iš tikrųjų rūpi visuomenės gerovė, atsikra- 
tyti pernelyg didelių poreikių. Apskritai tie paveikslai perteik- 
davo gilų nepasitikėjimą komercija, kuris persunkia visą pilie- 
tiškumo diskursą, siejantį pilietinę dorybę su išsižadėjimu, su 
moraline ir fizine savikontrole. Ir priešingai, prabangos pomė- 
gis susilpninąs herojišką piliečio valią. Prabanga vyrus pavers- 
davusi vos ne 'moterimis', kurios kartu su vergais ir prekeiviais 
buvo laikomos žemesnės prigimties negu piliečiai. 

Dabar jau galime aiškiau apibūdinti pilietiškumo diskursą. 
Pirmiausia turime pabrėžti, kad pilietinė dorybė, kurią jis laiko 
pavyzdžiu, aiškiai nėra šiuolaikinė dorybė, t. y. postkrikščioniš- 
ka. Šis diskursas neidentifikuoja moralinių principų, įpareigo- 
jančių kiekvieną individą. Jis veikiau iškelia solidarumo, atsi- 
davimo grupei dorybę, labai mažai tepasakydamas ar 
tepaklausdamas, ko ta grupė siekia. Pilietiškumo diskursas ne- 
implikuoja teisingumo ar lygybės principo. Todėl, vartojant šiuo- 
laikinius terminus, galima sakyti, kad šis diskursas neturi jokio 
moralinio turinio. 
ordinuoja namų, šeimos gyvenimą ir kiek jam rūpi visuomeninė 
arena, pamatysime, kad jo šaknys nueina į radikaliai hierarchi- 
nį ar aristokratinį visuomenės modelį. Juk rūpinimasis namų 
reikalais yra, ex hypothesi, socialiniu atžvilgiu žemesnių visuo- 
menės narių - moterų, vergų ir prekeivių - reikalas. Taigi svar- 
biausias šio diskurso bruožas yra kategoriškos pilietiškumo ir 


socialinės lygybės išimtys. Piliečiai yra lygūs, bet jie viešpatauja 

visuomenėje, kurią sudaro žemesni už juos. Išties ironiška, kad 
pilietiškumo vizija, taip žavėjusi aštuonioliktojo amžiaus euro- 
piečius, slėpė savyje aristokratiškas užmačias, kurios buvo dar 
radikalesnės už tas, kurias jie siejo su atstovaujamosiomis insti- 
tucijomis, paveldėtomis iš viduramžių Europos. 

Tad dar kartą vaizdiniai, siejami su pilietiškumo diskursu, 
suteikia mums puikią galimybę spręsti šią problemą. Senovės 
piliečių elgesyje yra kažkas teatrališko. Taip yra todėl, kad seno- 
vės piliečiai visa laiką puikuojasi prieš žemesnius už save. Tad 
šie piliečiai priversti užimti atitinkamas pozas, kad parodytų 
savo vaidmens pranašumą - jei tik įmanoma, nustebindami au- 
ditoriją, priversdami ją stebėtis jų drąsa ir atsidavimu bendram 
tikslui. Neatsitiktinai Bruto, besiruošiančio paaukoti savo sūnų 
dėl tariamos pilietinės pareigos, įvaizdis taip dažnai mirgėjo 
aštuonioliktojo amžiaus neoklasicistinėje tapyboje. 

Apskritai žiojėja gili moralinė praraja tarp pasaulio, kuri vaiz- 
duoja šis pilietiškumo diskursas, ir šiuolaikinio pasaulio. Ją iš- 
ryškina radikaliai skirtingos laisvės koncepcijos. Anot pilietiš- 
kumo diskurso, „būti laisvu“ reiškia užimti socialiniu atžvilgiu 
aukštesnę padėtį, turėti piliečio statusą. „Būti laisvu“ reiškia 
turėti pilietybės privilegijas - dalyvauti viešuose susirinkimuo- 
se, kalbėti juose ir balsuoti. Laisvė nereiškia teisių, kuriomis nau- 
dotųsi visi visuomenės nariai. Todėl laisvė čia yra ne moralinis 
principas ar vertybė, į kurią visi galėtų apeliuoti šiuolaikiškai. 
Su klasikiniu respublikonizmu siejamos laisvės idėjos esminis 
požymis - tai mums taip gerai pažįstamos moralinės, arba pri- 
gimtinės, lygybės prielaidos nebuvimas. 

Dar vienas pilietiškumo diskurso bruožas yra neabejotinai 
karingos jo konotacijos. Kita monetos pusė yra tai, kadjis nuver- 
tina darbą. Ir šiuo atžvilgiu šis diskursas atgaivina požiūrį, pa- 
imtą išjo pirminio konteksto - senovės miesto-valstybės pasau- 


lio, kur nebuvo aiškaus skirtumo tarp karinės ir ekonominės 

veiklos. Ir iš kur ji galėtų atsirasti? Juk senovėje vienas iš karo ir 
užkariavimų tikslų buvo priešų paėmimas į vergiją. Todėl nieko 
nuostabaus, kad darbas buvo laikomas negarbingu užsiėmimu. 
Jis asocijavosi su pralaimėjimu ir su žemesne socialine padėtimi. 
Pradedant aštuonioliktuoju amžiumi pilietiškumo diskursas 
apsivalė nuo šių konotacijų. Jis iš dalies buvo pritaikytas prie 
šiuolaikinio pasaulio moralinių įsitikinimų. Vis dėlto net dabar 
esama anų atgarsių, perkeliančių vertybes, įtvirtintas aname dis- 
kurse. Pirma, šis mąstymo būdas, regis, turi omeny palyginti 
mažą visuomenę, kurioje visi vienas kitą pažįsta, kad būtų įma- 
noma realizuoti dalyvavimo ir pilietinės dvasios potencialą. Vie- 
šų susirinkimų reikalavimas, norint kartu svarstyti, balsuoti, su- 
ponuoja atitinkamą valstybės dydį - ji turi būti maža. Tik tada 
įmanoma prižiūrėti, kad kiekvienas atliktų savo pareigą. Antra, 
šis požiūris reikalauja visuomeninius reikalus kelti aukščiau 
už asmeninius ar šeimyninius. Jis rodo įsakmų visuomeninio 
gyvenimo ar pilietiškumo reikalavimų pobūdį ir teigia, kad sa- 
vęs išsižadėjimas, atsidavimas visuomenės reikalams yra žmo- 
gaus telos (tikslas). Trečia, ir toliau keliama mintis, kad vieninte- 
lis reikšmingas, t.y. piliečio, vaidmuo reikalauja susilaikymo, 
reikalauja vengti prabangos ir norų, kurie galėtų sumažinti pa- 
siryžimą aukotis visuomenės labui. Dėl to šiam mąstymui bū- 
dingas gilus nepasitikėjimas komercija ir rinka, jei ne iš tikrųjų, 
tai bent jau potencialiai pilietiškumui kenkiančiais dalykais. 
Dabar leiskite man pasakyti savo nuomonę apie šį pilietišku- 
mo diskursą, prieš pereinant prie jo varžovo - pilietinės visuo- 
menės diskurso. Stulbina tai, kad pilietiškumo diskursas gali 
pasitarnauti atbaidant būsimuosius piliečius jo reikalavimų to- 
talumu ir visuomeninio gyvenimo griežtumu. Šis griežtumas ga- 
li paskatinti atmesti aktyvų pilietiškumą dėl ne tokio reiklaus, į 
vartotoją orientuoto demokratijos modelio. Negana to, žiūrint iš 


moralinių pozicijų, šio diskurso pretenzijos piliečių atžvilgiu 

atrodo nepagrįstos. Visada išlieka pavojus, kad jis gali būti pa- 
siglemžtas kokiam nors negeram tikslui ar kokios nors morali- 
niu atžvilgiu nepriimtinos organizacijos. Tam tikra prasme pi- 
lietiškumas, idealizuojantis klasikinį modelį, yra veikiau estetinio 
nei moralinio pobūdžio - malonu reikalauti savo teisių, suvokti 
savo socialinį pranašumą, daryti įspūdį žemesniems už save. 
Dabar panagrinėkime “demokratinės visuomenės" idėjos sam- 
pratą ir suja susijusį pilietinės visuomenės diskursą. Skirtumas 
iš karto krinta į akis. Pilietinės visuomenės diskursas prasideda 
ne nuo grupės, o nuo individo. Jis grindžiamas moralinės, arba 
prigimtinės, lygybės prielaida, sukurdamas veikiau bendrą vi- 
siems Žmonėms, one kurios nors konkrečios visuomenės nariams, 
statusą. Ši moraliniu atžvilgiu lygi padėtis duoda individams - 
čia individo terminas iš tikrųjų įgauna savo tikrąją prasmę - gali- 
mybę kelti vieni kitiems svarius lygybės reikalavimus, kuriais 
turėtų vadovautis mūsų socialinės ir politinės struktūros. 
Pilietinės visuomenės diskurso kilmė sudėtinga. Jis formavo- 
si kaip graikų filosofijos, romėnų teisės ir krikščioniškosios te- 
ologijos lydinys. Bet jo kilmės klausimas neturėtų mūsų perne- 
lyg užgaišinti. Čia svarbiausia yra sąžinės laisvės ir prigimtinės 
lygybės prielaida - į ją reikėtų žiūrėti kaip į lygaus traktavimo 
principą, nebent kas nors pateiktų įtikinamų etinių argumentų, 
kad žmones reikia vertinti skirtingai. Ši lygybės prielaida padarė 
moralinę diskurso tradiciją šiuolaikinės Europos raidos ašimi. Ši 
tradicija perėjo kelis skirtingus etapus. Viduramžiškoji prigimti- 
nės teisės samprata nutiesė kelią septynioliktojo amžiaus visuo- 
menės sutarties teorijai ir aštuonioliktojo amžiaus pilietinės vi- 
suomenės teorijai, kuri savo ruožtu suformavo devynioliktojo ir 
dvidešimtojo amžiaus liberalizmą. Vis dėlto vienas dalykas išli- 
ko pastovus: tikėjimas žmonių moraline lygybe buvo svarbiau- 
sias visais etapais ugdant tai, kas dabar vadinama mūsų doro- 


viniais jausmais. 

Aš noriu ginti teiginį, kad ši dorovinio diskurso tradicija 
vidujai susijusi su Europos visuomenės raida nuo viduriniųjų 
amžių pradžios. Per keletą šimtmečių ji įnešė lemiamą indėlį į 
tai, ką galima pavadinti socialine revoliucija. Jos idėjos ir ver- 
tybės sukūrė prielaidas istoriškai beprecedentinio visuomenės 
tipo - demokratinės visuomenės — atsiradimui Europoje. Iš- 
skirtinis demokratinės visuomenės bruožas yra tai, kad ji ven- 
gia bet kokių privilegijų, savo teisinę tvarką grįsdama labiau 
individų teisėmis ir pareigomis negu kastų, korporacijų ar šei- 
mos reikalavimais. 

Deja, devynioliktajame amžiuje demokratinės visuomenės at- 
mainai, kurią sukūrė pilietinės visuomenės diskursas, buvo pri- 
kabinta „kapitalistinės“ etiketė. Nuo tada net demokratinės vi- 
suomenės gynėjai kentėjo nuo tos etiketės, kurią primetė 
šmaikštūs socialistiniai liberalizmo kritikai. Lieka tik apgailes- 
tauti, nes demokratinės visuomenės įvardijimas kapitalistine už- 
maskuoja ją sukūrusių įsitikinimų esmę. „Kapitalistinės“ etike- 
tė suteikia šiuolaikinės demokratinės visuomenės kritikams 
daugiau progų negu reikėtų. Tai implikuoja nelyginant kokį is- 
torinį materializmą ir sustiprina paplitusią nuomonę, kad eko- 
nominiai faktoriai visada lemia istorinius pasikeitimus, be to, 
atitraukia dėmesį nuo būdų, kuriais tikėjimas Žmonių sąžinės 
laisve ir toliau galėtų sudaryti rinkos ekonomikos poveikio kriti- 
kos pagrindą, stimuliuodamas tolesnę demokratinės visuome- 
nės idėjos plėtrą. 

Jei įdėmiau pasižiūrėsime į normas, susijusias su šiuo pilieti- 
nės visuomenės diskursu, tai greit taps aišku, kodėl tos trys są- 
vokos — asmens autonomija, Žmogaus teisės ir sutartis — taip 
glaudžiai susijusios su šio diskurso plėtote. Kai teisė įsakinėti ir 
pareiga paklusti jau nebesiejami su skirtingais socialiniais 
vaidmenimis, nulemtais kilmės, tuomet išeina, kad laisvė yra 


prigimtinė teisė, kurią reikėtų pripažinti visiems. Juk jei visų 

dorovinė padėtis vienoda, tai turėtų būti ir sritis, kur kiekvienas 
individas galėtų pats priimti sprendimus ir veikti be apriboji- 
mų. Taip dramatiškai šis diskursas atskleidžia asmeninės auto- 
nomijos idealą. 

Štai kodėl šis diskursas yra glaudžiai susijęs su žmogaus 
teisių sąvoka. Jis pripažįsta individo teisių gynimą kitų indivi- 
dų - esant reikalui ir pasaulio - atžvilgiu, atkakliai tvirtinda- 
mas, kad žmogaus autonomijos gynimas yra savigarbos sąly ga. 
Tokia sąvoka vargu ar egzistavo antikoje. Atkakliai pabrėžda- 
mas pagrindines žmogaus teises, šis diskursas faktiškai atski- 
ria asmeninę, privačią sferą nuo visuomenės sferos, pilietinės 
visuomenės sferą nuo valstybinės sferos. Yra sfera, kurioje į as- 
meninių tikslų siekimą jau nebežiūrima su panieka kaip tai da- 
ro pilietiškumo diskursas. Nuo šiol Vermeerio skaitančiai laiš- 
ką merginaijau tikrai nereikėtų bijoti palyginimo su Davido Brutu, 
iškėlusiu peilį, kad paaukotų savo sūnų visuomenės labui. As- 
meninių tikslų siekimas jau pateisinamas ir ginamas, bent jau 
tol, kol tie tikslai neprieštarauja teisingumui. Taigi pilietinė vi- 
suomenė yra sfera, kurioje individai gali rinktis vadovaudamiesi 
sąžine ir yra ginami teisinių normų. Lemiamas vaidmuo, kuris 
priskiriamas žmogaus pasirinkimui, patvirtina, kad šis diskursas 
itin vertina sutarties vaidmenį. 

Visuomenės sutartimi grindžiamas modelis reiškia, kad svar- 
biausias vaidmuo priskiriamas pasirinkimui, kad socialiniai 
santykiai valdomi lygybės ir savitarpiškumo principų. Šis su- 
tarties modelis aiškiai nurodo: kad pareigos būtų tikromis pa- 
reigomis, jos turi būti prisiimtos paties žmogaus. Tad šiame dis- 
kurse laisvė jau nebereiškia aukštesnio socialinio statuso — 
piliečio statuso, 0 tampa moraliniu principu, į kurį gali apeliuo- 
ti kiekvienas. Štai kodėl „lygi laisvė“ sudaro pačią šiuolaikinės 


liberaliosios minties esmę. 

Apskritai Naujųjų laikų Europoje pilietinės visuomenės dis- 
kurso plėtotei būdingas visiškas tradicinių prielaidų pasikeiti- 
mas. Užuot laikęs socialinę nelygybę 'prigimtine" ir todėl nerei- 
kalaujančia jokio pateisinimo, pilietinės visuomenės diskursas 
gina prielaidą, kad lygybė yra prigimtinė. Tačiau šis radikalus 
prielaidų pasikeitimas turėjo revoliucionį poveikį, nes paaiškė- 
jo, kad nuo to momento visuomeninės padėties ir traktavimo skir- 
tumų jau nebebus galima laikyti savaime suprantamu dalyku. 
Juos reikia pagrįsti moraliniais argumentais. Paveldėtos paval- 
dumo formos buvo, taip sakant, laikomos kaltomis, jei tik nebu- 
vo įrodomas jų „nekaltumas“. Suteikdamas mastelį paveldi- 
miems socialiniams vaidmenims įvertinti, šis diskursas tapo 
revoliuciniu instrumentu, ilgainiui Europoje sukurdamas pre- 
cedento neturintį visuomenės tipą - demokratinę visuomenę. Ly- 
gybė prieš įstatymą pakeitė privilegijas kaip pagrindinį sociali- 
nės organizacijos principą. 

Kitas būdas įrodyti tą patį - tai sakyti, kad šis diskursas ra- 
dikliai pakeitė vaidmenų struktūrą Europoje. Tai jis padarė įves- 
damas pirminį individo vaidmenį ar statusą, kuriuo naudojasi 
visi lygiai. Jis iš esmės skiriasi nuo antrinių vaidmenų, kuriuos 
individai gali atlikti (sutuoktinio, stomatologo, kareivio, duk- 
ters ir t. t.). Vadinasi, šis diskursas atribojo moraliai lygius sub- 
jektus nuojų konkrečių socialinių vaidmenų, skatindamas juos 
pačius traktuoti save ne vien kaip atliekančius tam tikrus vaid- 
menis - kitaip sakant, kaip individus, kurių identiteto neišsemia 
konkretūs socialiniai vaidmenys, tenkantys jų daliai. 

Kaip tik šiuo atžvilgiu demokratinė visuomenė Europoje ir 
skiriasi nuo tradicinių visuomenių. Pastarosiose sąlygos, sutei- 
kiančios socialinį statusą ar vaidmenis, kartu ir pateisindavo 
juos. Nebuvo aiškios ribos tarp aprašymo ir pateisinimo, o skir- 
tumas tarp pirminių ir antrinių vaidmenų demokratinėje visuo- 
menėje tą ribą daro ne tik įmanomą, bet ir būtiną. Štai kodėl pilie- 

tinės visuomenės diskurso plėtotė paveldėtos statuso ir trakta- 
vimonelygybės kritiką darė vis sistemingesne ir subtilesne. Esant 
naujoms lygų traktavimą ginančioms prielaidoms, buvo pradė- 
ta vieną po kito įdėmiai analizuoti socialinius skirtumus. Tad 
nuosavybė, kaip pilietinį statusą lemiantis veiksnys, buvo at- 
mesta (pavyzdžiui, rinkimų teisė jau nebepriklausė nuo turto 
cenzo), tėvų valdžia vaikų atžvilgiu smarkiai sumažėjo, moterų 
išnaudojimas buvo diskredituotas (moterys įgijo lygias teises su 
vyrais kaip nuosavybės savininkės ir rinkėjos), o vėliau ir dis- 
kriminavimą rasiniu ar lyties atžvilgiais imta laikyti įžeidžia- 
mu, dažnai net neteisėtu dalyku. 

Ši paveldimų statusų ar priklausomybės formų kritika sukū- 
rė tai, kas neabejotinai yra giliausia europiečių reikmė - troški- 
mą tokios statuso lygybės, kuri patvirtintų mūsų kaip individų 
orumą. Tačiau tas troškimas savo ruožtu turėjo nepaprastai svar- 
bią nenumatytą pasekmę. Reikalavimas visus traktuoti kaip ly- 
gius pamažu bet nesulaikomai kūrė naują socialinės organiza- 
cijos modelį. Tai modelis, įtvirtintas dviejų charakteringiausių 
šiuolaikinės Europos institucijų — nacionalinės valstybės ir rin- 
kos. Nacionalinė valstybė atsirado kaip organas, kuriantis ir sau- 
gantis individualias teises, kaip pilietinės lygybės instrumen- 
tas, o rinkos ekonomika suklestėjo kaip tiesioginė pilietinės 
lygybės pasekmė. Juk teisę judėti, pirkti ir parduoti (įskaitant 
savo paties darbą) - kartu su būtinybe tai daryti - galima laikyti 
kita pilietinės lygybės puse. Štai kodėl daugybės tradicinių sta- 
tuso ir traktavimo nelygybių atmetimas išlaisvino vis daugiau į 
rinką orientuotų Žmonių, ypač pastaruoju metu, kai darbo jėgos 
rinką masiškai užplūdo moterys. 

Žinoma, dėl tokios institucinės raidos Europoje itin pakilo 
organizuotumo lygis, kuris toli pranoko vergovinę ekonomiką, 
palaikiusią senovės miestus-valstybes. Juk naujoji individua- 


lių teisių ir rinkos struktūra, besiremianti moralinės lygybės 

prielaida, skatino vis didesnį darbo pasidalijimą, o ekonominė 
savitarpio priklausomybė - vietinio patriotizmo (senovės mies- 
tų, feodalinės Europos provincijų) silpnėjimą ir politinių, eko- 
nominių bei socialinių santykių centralizaciją. Tačiau, nors tai 
buvo nenumatyta pasekmė, šis naujasis organizacinis lygis at- 
sirado iš ryškiausio europiečių moralinio poreikio - atsiliepti į 
demokratinį pilietinės lygybės ir lygios laisvės reikalavimą bei 
sustiprinti jį. Tačiau kaipgi šis aiškus europiečių pilietinės lygy- 
bės ir demokratinės visuomenės siekis prarado poreikį turėti de- 
mokratinį valdymą ir ugdyti pilietiškumą? 

Tai buvoir lieka didžiausias rūpestis. Klasikinio respubliko- 
nizmo ar pilietiškumo diskursas jau nuo seno demokratinio val- 
dymo idėją siejo su vietiniu patriotizmu, su piliečių poreikiu 
lankyti susirinkimus ir dalyvauti valstybės valdyme. Tačiau 
šiuolaikinėje Europoje socialinės lygybės siekimas pamažu su- 
kūrė naujo masto institucijas - nacionalines valstybes ir rinką — 
kurios viešuosius debatus ir viešą sprendimų priėmimą padarė 
labai tarpiškus ir sunkiai suprantamus. Dėl to lygaus valdžios 
pasidalijimo idealas, kurį atstovavo senovės piliečių susirinki- 
mai, tapo panašus į žaltvykslę. Jau vien dėl demokratinės visuo- 
menės masto pasiekti aktyvaus pilietiškumo, atrodo, apskritai 
neįmanoma. Visuomenė tapo pernelyg sudėtinga, politinė val- 
džia pernelyg centralizuota, o ekonominių sprendimų priėmi- 
mas itin neaiškus. 

Tačiau, kita vertus, mes ir toliau nori lygaus dalyvavimo vals- 
tybės valdyme. Juk pilietiškumo diskursas tapo mūsų pokalbiu 
su savimi. Norime būti ne tik vartotojai, bet ir piliečiai. Štai kur 
slypi šiuolaikinės demokratijos dilema, giliai įsišaknijusi mūsų 
sąmonėje. Vienos lygybės rūšies — pilietinės lygybės arba lygy- 
bės prieš įstatymą - siekimas kaip nenumatytą pasekmę inspi- 
ravo tokį socialinės organizacijos mastą, kuris akivaizdžiai da- 


ro neįmanomą aktyvų pilietiškumą ar politinį dalyvavimą. 

Tačiau pažvelgę į savo vidų matome, kad negalime atsisakyti 
noro kaip lygūs dalyvauti priiminėjant valstybinius sprendimus, 
būti aktyvūs piliečiai. Neturėti savo dalies valstybės valdyme 
yra tarsi moralinis įžeidimas. 

Vadinasi, norime nesuderinamų dalykų? Prieštaringasis aš- 
tuonioliktojo amžiaus pradžios rašytojas Bernardas de Man- 
deville'is įrodinėjo, kad taip. Jo nuomone, jei mes iš tikrųjų no- 
rime pilietiškumo ir pilietinių dorybių, tai turime priimti ir 
pasekmes - t. y. panaikinti „pasigailėtiną ir menką“ visuomenę 
sujos biržomis, poreikių augimu ir toli pažengusiu darbo pasi- 
dalijimu - būdingais šiuolaikinės Vakarų demokratinės visuo- 
menės bruožais. Ojei, kita vertus, nuspręsime skatinti prekybą 
ir siekti klestėjimo, tai, įrodinėjo Mandeville'is, turėsime apsieiti 
be senovės idealo - aktyvaus pilietiškumo, piliečių didvyrių. 

Ar nėra būdo įveikti šią dilemą? Buvo ištirti du keliai. Pirma- 
sis, kurį andai jau aptarėme, siūlo bendrumo sąvoką kaip prie- 
monę ar priešnuodį nuo interesų susidūrimų, kylančių augant 
poreikiams. Buvo siūlomi įvairūs bendrumo modeliai - nuo Rous- 
sseau moralios bendruomenės, valdomos "bendrosios valios", iki 
Durkheimo pereinamųjų susivienijimų ir gildijų socializmo. Vi- 
sa bėda, kad šie bendrumo modeliai, atrodo, dažnai kelia pavojų 
piliečių lygybei, kuri yra didelis šiuolaikinės Europos pasieki- 
mas. Norėdami pašalinti prarają tarp pilietinės visuomenės ir 
valstybės, jie kelia pavojų asmens autonomijai, visiškai integ- 
ruodami individus į grupę ar bendruomenę. 

Tačiau yra ir kitas būdas, kuriuo galima pamėginti aktyvų 
pilietiškumą sutaikyti su pilietine visuomene ir su naująja jos 
organizacija. Tai įmanoma padaryti pasitelkiant siauresnę pi- 
lietiškumo sąvoką, nereikalaujančią visiško individo susilieji- 
mo su grupe, kuris buvo būtinas senovės piliečiams didvyriams. 
Tad mums reikia tokios pilietiškumo sampratos, kuri pripažin- 


tų asmeninės sferos svarbą ir teisėtumą bei sutiktų su tuo, kad 

valstybinės, visuomeninės sferos reikalavimus piliečiams apri- 
botų teisingumas, suprantamas kaip šios lygios laisvės garanti- 
ja. Kartu ši pilietiškumo samprata turėtų reikalauti tokios vals- 
tybės formos, kuri galėtų sutelkti mus kaip aktyvius piliečius. 

Šiuolaikinis pilietiškumas reikalauja, kad senovės pilietis did- 
vyris palįstų po šaltu dušu, o po to apsirengtų. Siauresnės pilie- 
tiškumo doktrinos subjektas bus ne senovės didvyris, nusiren- 
gęs ir pasiruošęs kovai, o paprastas šiuolaikinis žmogus, norintis 
vykdyti savo pareigas komiteto susirinkimuose ir kartu nekan- 
traujantis kuo greičiau grįžti namo. 

Tokia siauresnė, ribota pilietiškumo doktrina natūraliai įsi- 
lieja į pasikeitusią valstybės formą. Štai kodėl konstit:cinės for- 
mos tokios svarbios ir joms reikėtų skirti labai daug dėmesio 
diskusijose apie politinę Europos integraciją. Konstitucinės for- 
mos yra daug perspektyvesnės už kitas priemones bent jau iš 
dalies sutaikyti du potencialiai priešiškus lygybės siekimus, tū- 
nančius giliai mumyse. Viena vertus, daugelio pagrindinių 
žmogaus teisių oficialus įtvirtinimas sustiprina pilietinės vi- 
suomenės pagrindą, apribodamas valstybės teisinių veiksmų 
sferą. Kita vertus, kiek įmanoma daugiau valdžios perduodant 
vietiniams ir regioniniams valdymo lygiams, padidėja valsty- 
bės gebėjimas skatinti pilietiškumą. Jei tokia nacionalinės vals- 
tybės forma — pirmasis žingsnis, tai federalizmas - natūralus 
jos tęsinys. Federalizmas labiau už bet kurią kitą valstybės for- 
mą leidžia iš principo suderinti pilietiškumo ir pilietinės vi- 
suomenės, valstybinės, visuomeninės ir privačios sferų reikala- 
vimus. Tai padaryti jis gali padėdamas autonomiškiems 
individams, kurie kartu yra ir piliečiai, nauju žvilgsniu pa- 
žvelgti į savo pačių interesus - žvilgsniu, kuris nejučiomis ve- 
da nuo siaurų asmeninių interesų prie nacionalinių ir dar pla- 
tesnių. Šitaip federalizmas tvirtai prikausto individą prie 


įvairių susivienijimų. 

Štai kodėl Europai reikia subtilios konstitucinės reformos, aiš- 
kiau tariant, naujos konstitucinės tvarkos, jei norime pradėti 
spręsti šiuolaikinės demokratijos dilemą, kurios esmė yra noras 
iš visuomeninio, valstybinio gyvenimo gauti daugiau negu esa- 
me pasiruošę jam duoti. Trokštame gauti dalį valdžios, kartu 


norėdami, kad mus paliktų ramybėje. 


KAIP DIDŽIOJI BRITANIJA NETEKO SAVO BALSO 


Savivaldos teikiamos naudos vizija yra tai, ko jokiu būdu ne- 
turėtume prarasti. Neturėtume prarasti todėl, kad nuo to pri- 
klauso mūsų savigarba. Ir neatsitiktinai ši vizija vyravo ilgoje 
įnirtingoje aštuonioliktojo ir devynioliktojo amžių kovoje kuriant 
atstovaujamąją valdžią ar laisvas institucijas kontinentinėje Eu- 
ropoje. Ir tai veda mus į Didžiąją Britaniją. Iš pirmo žvilgsnio 
galėtų atrodyti ekscentriška nuo bendrųjų idėjų apie demokra- 
tiją pereiti prie britų konstitucijos svarstymo. Tačiau yra dvi sva- 
rios priežastys. 

Pirmoji ta, kad Didžioji Britanija sukūrė šiuolaikinę atsto- 
vaujamąją valdžią - valdymo formą, kuri buvo priimta visoje 
Europoje ir paplito didelėje likusio pasaulio dalyje. Aštuonio- 
liktajame ir devynioliktajame amžiuje kontinentinės Europos li- 
beralai į britų konstituciją žiūrėjo kaip į kokį stebuklą. Ji įkvėpė 
viltį ir gynėjų politines ambicijas. 'Britų laisvės" vizija pleveno 
virš Europos. Kontinentinės Europos liberalų anglofilines nuo- 
taikas žadino ne tik britų vadovavimas koalicijai prieš Napoleo- 
ną ar Britų imperijos plėtra už Europos ribų. Tai nebuvo tik ma- 
žesniųjų pagarba britų galybei. Pirmiausia - pasigėrėjimas ta 
sutarimo kultūra, kurią sukūrė britų politinės institucijos. Net ir 
dvidešimtajame amžiuje Vestminsterio modelis tebebuvo rodo- 
mas kaip pavyzdys, kuriuo turėtų sekti ir kiti, jei tik sugebėtų. 

Tad ar nebūtų nuoseklu tikėtis, kad Didžioji Britanija ir to- 
liau pirmaus plėtojant atstovaujamąją valdžią Europoje? Ar ne 


Didžioji Britanija su jos įžymiąja konstitucine istorija turėtų 

vaidinti svarbiausią vaidmenį kuriant federacinę Europą? Ta- 
čiau taip neįvyko. Atsitiko veikiau priešingai. Vėlesnės britų vy- 
riausybės ir daugelis britų politinės klasės atstovų į idėją kurti 
o gal išvis priešiškai. Kartais net atrodo, kad Didžioji Britanija 
perėmė požiūrį, kurį kadaise gynė generolas de Gaulle'is - vie- 
nintelė priimtina Europa esanti nacionalinių valstybių Europa, 
one federacinė Europa. 

Tai kas gi lėmė tokį dramatišką idealizmo praradimą? Ar Di- 
džioji Britanija išsižadėjo savo pačios kūdikio? Ar smarkiai bri- 
tų abejonė dėl ambicingų politinių Europos struktūrų turėtų 
priversti susimąstyti federalistus? Juk galiausiai į žmonių, tu- 
rinčių didžiausią Europoje atstovaujamosios valdžios patirtį, 
abejones negalima numoti ranka. 

Manau, atsakyti į šiuos klausimus galima tik atsižvelgus į 
ypatingą britų valstybės pobūdį. Tai yra antroji priežastis, dėl 
ko verta pažvelgti į Didžiąją Britaniją. Juk britų valstybės pobū- 
dis paaiškina, kodėl Didžiajai Britanijai šiandien taip sunku 
konstruktyviai prisidėti prie Europos kūrimo. Tiesą sakant, ji 
negali to padaryti. Ji neteko savo balso, palyginti stipraus aš- 
tuonioliktuoju ir devynioliktuoju amžiais, kai aristokratiškasis 
britų balsas teikė vilčių liberalams visoje Europoje, ir tai yra iš- 
ties skaudu. Tačiau ir pamokoma. Tai, ką būtų galima pavadinti 
britų liberalizmo krize, kurios šaknų reikia ieškoti savitoje britų 
valstybės prigimtyje, atskleidžia svarbią tiesą apie atstovauja- 
mąją valdžią. 

Juk įdomiausias klausimas apie nūdienos Didžiąją Britani- 
ją - kodėlji, du šimtmečius gynusi liberaliąsias vertybes Euro- 
poje ir visame pasaulyje, nutilo. Užuot buvusi atstovaujamosios 
valdžios, pilietinės laisvės ir socialinių sąlygų gerinimo gynėja, 
Didžioji Britanija traktuojama - ir ne tik jos partnerių Europoje - 


kaip stokojanti entuziazmo didesniems darbams ar idealams. 

Užsienio stebėtojai netgi mato požymių, jog pilietines laisves 
britų politinė sistema gina prastai, be to, akivaizdu, kad visuo- 
menė jomis domisi menkai. 

Kodėl britų liberalizmas pasirodė esąs toks netvirtas? Pagrin- 
dinė priežastis yra daug paprastesnė negu daugelis mano. Ji 
susijusi su idėjomis arba įsitikinimais. Liberalizmo likimo Di- 
džiojoje Britanijoje apmąstymai iš karto priverčia susidurti su 
ideologijos klausimu - sąvoka, kuria taip dažnai ir, regis, taip 
pagrįstai, buvo piktnaudžiaujama. Nepaisant to, aš abejoju, ar 
įmanoma suprasti dvidešimtojo amžiaus pabaigos britų libera- 
lizmo malaise (ligą), rimtai neatsižvelgus į ideologijos vaidmenį. 
Tradicinis britų sutrikimas, susidūrus su bendrosiomis idėjo- 
mis, - tas sutrikimas, kuris įkvėpė tiek komiškų kūrinių, pats 
savaime rodo, kur ieškoti tos nelaimės priežasties. 

Kiekviena stabili visuomenė remiasi jos narių požiūriu į pa- 
saulį - kaip žvelgiama į dalykus, kurie suponuoja bendrus lū- 
kesčius ir įgalina bendradarbiavimą bei pateikia taikaus kon- 
fliktų sprendimo būdus. Be tokių bendrų įsitikinimų visuomenės 
nariai negali turėti jokio aiškaus siekimų modelio. Žmonės iš- 
metami į pasaulį, turėdami tik identiteto fragmentus. Stokojant 
požiūrio ar identiteto branduolio, jie gyvenime vargiai galės lai- 
kytis kokio nors nuoseklaus kurso. 

Ar britų visuomenė pastaruoju metu išugdė tokį savo narių 
požiūrį? Manau, ne. Tuo metu, kai kitos Europos visuomenės 
per porą pastarųjų šimtmečių oficialiai priėmė liberalius princi- 
pus, išdėstytus rašytinėse konstitucijose, britų visuomenė ir to- 
liau ieškojo vienybės veikiau elgsenos, papročių, o ne idėjų sfero- 
je. Ji neskatino diskusijos apie ideologiją, mieliau pasikliaudama 
mandagumu kaip visuomenės sutelkimo priemone. Jos šūkiai 
buvo padorumas ir sveikas protas. Britų visuomenė didžiavosi 
tuo, kad ji esanti „plati bažnyčia“ - tai yra eklektiška ir prisitaikė- 


liška. Tačiau šis pragmatiškas būdas, susijęs su ankstyvaisiais 

atstovaujamosios valdžios pasiekimais Didžiojoje Britanijoje, pa- 
darė didelę žalą. Didžioji Britanija siekė sutarimo dėl veikimo 
būdo, t. y. parlamentinio valdymo. Tačiau tai veikimo būdas, 
kuris oficialiai nėra apribotas liberalių principų. 

Taip ankstesnioji Europos liberalizmo tėvynė tapo tik abejo- 
tinai liberali. Kaipgi tai atsitiko? Galima išskirti keturis svar- 
biausius epizodus. Pirmasis iš jų buvo specifiškai angliškas re- 
formacijos variantas. Nesvarbu, ką dar būtų galima pasakyti apie 
Anglijos Bažnyčią, nekelia abejonių tai, kad ji atstovauja tokiai 
krikščionybės formai, kuri nuvertino idėjas, būdama labiau lin- 
kusi suderinti skirtingas nuomones ir frakcijas nacionalinėje Baž- 
nyčioje negu užimti aiškios doktrinos poziciją. Šiuo atžvilgiu ji 
skyrėsi ir nuo poreformacinės Romos Bažnyčios, ir nuo reforma- 
tų Bažnyčių kitose Europos šalyse. Todėl Anglijos Bažnyčiai ne- 
pavyko niekuo prisidėti prie socializacijos proceso, kaip tai pa- 
darė Bažnyčios, akcentuojančios doktriną (tai, regis, paaiškina, 
kodėl presbiterionai škotai Anglijoje laikomi labiau į save orien- 
tuotais ir asketiškesniais). Anglijoje labiau vertintas „protingas“ 
elgesys nei teisingi įsitikinimai. Neabejotina pasekmė buvo ta, 
kad Žmonės ilgainiui įprato gyventi veikiau pagal jų socialinę 
padėtį atitinkančius standartus nei ieškoti motyvų bendrosiose 
idėjose apie žmogų, jo teises ir pareigas. Tikriausiai todėl Aris- 
tokratiškoji iš Jane Austin romanų pažįstama Bažnyčia pasida- 
rė sunkiai atskiriama nuo vietos visuomenės hierarchijos. 

Antrasis epizodas priskirtinas aštuonioliktojo amžiaus pa- 
baigai ir devynioliktojo amžiaus pradžiai. Kadangi pilietinė ly- 
gybė, parlamentinės institucijos ir palyginti atvira aristokratija 
užtikrino tam tikrą socialinio mobilumo laipsnį, anglų viduri- 
niosios klasės neišsiugdė „karingo“ požiūrio į griežtesnę kastų 
sistemą, priešingai nei kontinentinės Europos šalių buržuazija, 
ypač Prancūzijoje. Tačiau tylaus anglų aukštesniosios ir viduri- 


niosios klasės kompromiso kaina ir vėl buvo idėjų nuvertinimas. 

Juk tas kompromisas buvo grindžiamas veikiau bendrais inte- 
resais ir bendru jų siekimo būdu nei bendromis idėjomis. Aro- 
gantiškas vigų politikos stilius šalies mastu ir žemvaldžių sti- 
lius konkrečiose vietovėse klestėjo labiau palenkdami savo 
pusėn kitų interesus nei formuodami visuomenės įsitikinimus 
ar kurdami doktriną. Jie veikė remdamiesi labiau nuojauta, ko- 
kių permainų reikia, o ne sisteminga reformų ar demokra- 
tizacijos programa. Bet kokia „radikali“ programa būtų kėlusi 
nerimą „mandagių“ pokalbių dalyviams Jane Austin aprašy- 
tose svetainėse. 

Trečiasis epizodas - iš devynioliktojo amžiaus pabaigos. Ka- 
dangi britų viduriniosioms klasėms nebuvo reikalo formuoti ra- 
dikalaus kovingo požiūrio, jos neturėjo ar beveik neturėjo ką pa- 
siūlyti esantiems ant žemesniojo socialinio laiptelio ir norintiems 
kilti aukštyn. Negana to, keldami didelį aristokratų susierzini- 
mą, bentjau viduriniųjų britų klasių aukštesnieji sluoksniai de- 
monstravo pusiau aristokratiškas manieras. Jų sąjunga su se- 
nesniąja žemvaldžių klase, prisidėjus uždaroms privilegijuotoms 
mokykloms ir atsiradus būtinybei valdyti imperiją, išugdė kai 
kuriuos kastinius jų įsitikinimus. Manieros ir kalbėsenos būdas 
atskyrė juos nuo likusios visuomenės dalies ir suformavo tokias 
pažiūras, kurios negalėjo tapti bendromis visiems, nes rėmėsi 
kitos visuomenės dalies priklausomybės prielaida. 

Tad priešingai nei amerikiečių ar prancūzų, britų vidurinio- 
sios klasės neturėjo koncepcijos tokios visuomenės, kuri būtų iš 
principo atvira. Jau patsjų egzistavimo ir kalbos stilius supona- 
vo pavaldžios klasės buvimą. Dėl tokio savo įvaizdžio anglų 
viduriniosios klasės negalėjo veikti kaip nedviprasmiški indivi- 
dualistinio visuomenės modelio skleidėjai. Dėl to atsiradęs kla- 
sinio identiteto įamžinimas, be abejo, prisidėjo prie liberalų par- 
tijos nuosmukio - dvidešimtojo amžiaus pradžioje ją išstūmė 


nauja, savo klasinę priklausomybę suvokianti leiboristų partija. 

Ketvirtasis epizodas pats naujausias. Nusivylę daug metų 
po Antrojo pasaulinio karo trukusia pusiau korporacine politi- 
ka ir tuo, ką jie laikė šliaužiančiu socializmu, britų viduriniųjų 
klasių žemesnieji sluoksniai pradėjo priešintis aristokratiškam 
stiliui, kuris taip ilgai dominavo valdymo aparate ir partijose. 
Įprotis raminti nepatenkintas grupes (nuo visuotinės rinkimų 
teisės įsigaliojimo ir valstybės gerovės laikų) paskatino neribotą 
valstybinio sektoriaus augimą. O nuo šios tendencijos labiau- 
siai nukentėjo viduriniųjų klasių žemesnieji sluoksniai, negavę 
iš to tiek naudos, kiek gavo organizuota darbininkų klasė ar 
aukštesnieji visuomenės sluoksniai. Besiverčiantys privačia 
praktika kvalifikuoti darbininkai ir smulkūs verslininkai jautė 
vis didėjančią grėsmę ir grįžo prie ekonominio liberalizmo bran- 
duolio - laisvosios rinkos ir jos doktrinos, atskirtos nuo bet ko- 
kio socialliberalizmo. Juk toks liberalizmas, jų nuomone, buvo 
susijęs su prisitaikančiu, bet neprincipingu paternalistiniu po- 
litikos stiliumi, vedančiu prie steitizmo (valstybinio reguliavi- 
mo politikos) ir jų pačių žlugimo. Tokia reakcija lėmė išskirtinį 
ponios Thatcher vaidmenį devintajame dešimtmetyje. 

Tam tikra prasme tetčerizmas reiškė doktrinos sugrįžimą į 
anglų visuomeninį gyvenimą po ilgesnio laiko. Tai padrąsino. 
Tačiau tetčerizmas buvo nenuosekli doktrina: liberalizmas, sto- 
kojantis to, kas suteikia jam humaniškumo ir kilnina, ypač lygių 
laisvių ir socialinio teisingumo akcento. Užuot pasirūpinusi 
rinka irjos galimybėmis, Thatcher vyriausybė beveik visa savo 
dėmesį skyrė racionalizacijai ir efektyvumui, fiskalinei ir pinigų 
politikai kartu su plačia privatizacija. Visa tai teisinta apkarpy- 
ta liberalizmo versija, kuri buvo nelyginant devynioliktojo 
amžiaus laissez-faire parodija. 

Tačiau patekimas į rinką yra svarbiausia prielaida kurti di- 
namišką ir pajėgią konkuruoti visuomenę. Tai yra pirmas ir, ko 


gero, subjektyviausias dalykas. Kol atsiranda tikras socialinis 

mobilumas, gyvuoja tariamas - t. y. noras užimti aukštesnę so- 
cialinę padėtį ir manymas, kad esama galimybių tai padaryti. 
Kaip tik tikro mobilumo link kontinentinė Europa po Antrojo 
pasaulinio karo pažengė nepaprastai toli, priartėdama prie ame- 
rikietiškojo visuomenės modelio. Vienas iš tokio pasikeitimo žen- 
klų aštuntajame dešimtmetyje buvo tai, kaip „senamadė“ ir „kla- 
sinė“ britų visuomenė atrodė iš kontinentinės Europos atvykusiam 
jaunimui - didžiulis kontrastas palyginti su aštuonioliktojo am- 
žiaus pabaigos ir devynioliktojo amžiaus pradžios apsilankiu- 
siųjų Anglijoje europiečių įspūdžiais. 

Tai kas gi atsitiko? Jau pati anglų visuomenės sėkmė Naujųjų 
amžių pradžioje iškraipė britų liberalizmą. Tai, ką aštuoniolik- 
tajame amžiuje atvykusieji iš kontinentinės Europos vadino bri- 
tų institucijų „dvasia“ ,slypėjo subtiliuose mechanizmuose, ku- 
riuos jos sukūrė, kad sankcionuotų ribotą socialinį mobilumą. 
Kad ir nedidelis mobilumas išskyrė Didžiąją Britaniją iš Europos 
šalių, turinčių kastinių visuomenių atgyvenų. Tačiau tie mecha- 
nizmai, kurie devynioliktajame amžiuje dėl uždarų privilegijuotų 
mokyklų ir specializuotų profesijų, darėsi vis sudėtingesni, veikė 
ir stilių, kalbėseną bei manieras, kurios anglų vidurines klases 
vis labiau tolino nuo likusios visuomenės dalies. 

Išryškėjo dvi nenumatytos pasekmės. Pirma, toks iškilus eli- 
tas, arba „isteblišmentas“ (valdantieji sluoksniai), turėjo įtakos 
asmeninių ambicijų prigimčiai, kai pirmenybė teikiama veikiau 
statusui, o ne valdžiai ar turtams. Svarbiau tapo „kuo nors bū- 
ti“, o ne „ką nors daryti“ ir tai neigiamai atsiliepė inovacijoms 
bei konkurencijai. Tai buvo liūdnos pasekmės tiems, kurie nesi- 
liovė siekti, tačiau dar liūdnesnės daugeliui gabių žmonių, kilu- 
sių iš darbininkų klasės ir iš viduriniųjų klasių žemesniųjų 
sluoksnių - jie vidujai pajuto, kad nebegali nieko, jog yra iš- 
stumti iš konkurencijos vien dėl to, kad yra „ne tos rūšies“. Tad 
jau patys mechanizmai, anksčiau leidę ribotą mobilumą, tapo 


didesnio socialinio mobilumo kliūtimis. 

Dabar vienintelis kelias iš tos aklavietės yra sukurti visuo- 
menę, kurioje veiktų visas liberalių idėjų spektras, - vadinamąją 
„besirūpinančią teisėmis“ visuomenę. Liberali konstitucija įtvir- 
tindama teises iškelia paviršiun tvirtą atstovaujamosios valdžios 
ir socialinio mobilumo ryšį. Ji skatina mobilumą, oficialiai sank- 
cionuodama asmenines ambicijas. Ir priešingai, kliūtimi toms 
ambicijoms Didžiojoje Britanijoje buvo tai, kad liberalizmą čia 
imta sieti su paternalistiniu valdymo stiliumi, su globėjiškumu 
ir pagarba. Tai iš esmės reiškė, kad siekių sąlygas nustatė ne 
liberali doktrina, o aukštesnioji socialinė klasė. Nerašyta konsti- 
tucija tarsi teigė, kad aukščiausias vaidmuo Didžiojoje Britani- 
joje priskiriamas veikiau manieroms, o ne liberalioms idėjoms. 
Todėl tokiomis aplinkybėmis šios idėjos negalėjo suvaidinti vaid- 
mens, kurį atlikdavo rašytinės konstitucijos, skatindamos savi- 
garbą ir stiprindamos pilietiškumą. 

Štai kodėl tetčerizmo palikimas toks margas. Ponios That- 
cher politika devintajame dešimtmetyje veikiau skatino ekono- 
mines permainas ir konkurenciją nei politinę reformą. Tačiau 
nejučiom ji ne tik atskleidė britų konstitucijos netobulumą, bet ir 
sukėlė jai pavojų. Juk Thatcher vyriausybės politika greit pasi- 
kėsino į daugelio paveldimų institucijų — tų neoficialių priemo- 
nių konstitucinėms normoms perdavinėti ir įgyvendinti - nepri- 
klausomumą. Taigi jos politika dar labiau išryškino konstitucinės 
reformos būtinybę. 

Deja, tetčerizmas priminė marksizmą, nes per mažai svarbos 
teikė politinėms institucijoms. Thatcher atsiskleidė kaip ekono- 
minė radikalė, nebijanti permainų ir pasiryžusi britų visuomenę 
padaryti konkurencingesnę. Tačiau konstitucinėje srityje ji bu- 
vo nusistačiusi prieš permainas. Tai labai rimta jos klaida. Juk 
tam visuomenės tipui, kurį ji stengėsi sukurti, reikėjo oficiales- 
nio liberalaus pagrindo negu galėjo pasiūlyti senoji nerašyta 
konstitucija. 

Tetčerizmą iškėlė septintojo ir aštuntojo dešimtmečių Didžio- 
sios Britanijos negalavimai, pasireiškę neramumais pramonėje, 
korporatyviniais įpročiais ir ekonomikos smukimo simptomais. 
Tačiau šie negalavimai, pažvelgus giliau, buvo ne tik ekonomi- 
niai. Jie buvo ir politiniai. Nerašyta konstitucija negalėjo užtik- 
rinti to liberalinio identiteto aspekto, kurio taip reikėjo britų vi- 
suomenei, atsikračiusiai aristokratinės formos. Negalėdama 
apginti dorovinio liberalaus identiteto aspekto, nerašyta konsti- 
tucija prisidėjo prie Didžiosios Britanijos demoralizavimo. To- 
dėl nenuostabu, kad devintajame dešimtmetyje nusivylimas bri- 
tų politine sistema itin sustiprėjo. Jis kilo ne tik iš teoretikų, 
susižavėjusių amerikietiškojo stiliaus Teisių biliu, ar iš centris- 
tinių politikų, kuriems kėlė abejonių „laimėtojas pasiima viską“ 
principu grindžiamos rinkimų sistemos teisėtumas. Nusivyli- 
mo socialinės priežastys buvo gilesnės ir jos sukėlė ne itin aiš- 
kiai išreikštą, bet dėl to dar pavojingesnį cinizmą britų politinių 
institucijų atžvilgiu. 

„Britų laisvė“, kuria taip plačiai gėrėtasi aštuonioliktajame 
ir devynioliktajame amžiais, buvo glaudžiai susijusi su aristok- 
ratine visuomenės sankloda. Ji rėmėsi pagarba ir socialine hie- 
rarchija, kad apribotų valstybinės valdžios augimą. Vigų nor- 
mos, suformavusios siekius ir suvaržiusios veiksmus dviem 
šimtams metų - pavyzdžiui, jos „neleido“ Londono vyriausybei 
kėsintis į vietinės valdžios autonomiją - buvo palaikomos paly- 
ginti vieningos valdančiosios klasės. Naujiems tos klasės na- 
riams šios formos tarsi įsigerdavo į kraują kartu su ragaujamu 
raudonuoju vynu ir portveinu. Nuolat kintančios ir įgyvendina- 
mos tokiais būdais, kurie užsieniečiams atrodė keisti, vigų nor- 
mos kaip efektyvūs suvaržymai išsilaikė net nepaisant dviejų 
pasaulinių karų ir pokarinės leiboristų vyriausybės. 

Juk ilgą laiką buvo paprasčiausiai laikomasi nuomonės, kad 
Parlamente turėtų dominuoti turtingoji, nedirbanti klasė, o Parla- 

mentas privalėtų skirstyti valdžią priešindamasis pareigūnų 
kėslams ir tvirtai laikydamas savo rankose vietinius reikalus. 
Kad ši klasė užtikrins asmens teises, ypač teisę į nuosavybę, taip 
pat buvo laikoma savaime suprantamu dalyku. Taigi ta konsti- 
tucijos dalis, kuri palaikė įstatymų leidžiamosios ir vykdomo- 
sios valdžių pusiausvyrą, gynė vietinę autonomiją ir daugelį 
asmens laisvių, buvo neoficiali. Tai tik jungtis tarp Didžiosios 
Britanijos socialinės struktūros ir politinių institucijų. 

Tačiau dėl to britų konstitucija tapo labai pažeidžiama socia- 
linių pokyčių. Ir štai kaip tik tuomet pasirodo ponia Thatcher. 
Jos vyriausybė staiga paspartino socialinę raidą. Ji stengėsi iš- 
plėsti ir sustiprinti vidurinįjį visuomenės sluoksnių, propaguo- 
ti komercines vertybes ir vykdyti populistiškesnę politiką senes- 
niosios valdančiosios klasės sąskaita. Taip Thatcher galutinai 
užgniaužė tą neoficialią „paramą“, kurią aristokratinė visuo- 
menė teikė britų laisvei. Tai, ką Thatcher vyriausybė padarė, bu- 
vo esminis socialinės struktūros pakeitimas. Labiau už bet ku- 
rią kitą vyriausybę dvidešimtajame amžiuje ji nusipelnė, kad 
Didžiojoje Britanijoje būtų užbaigta viduriniosios klasės, arba 
buržuazijos, revoliucija. Tiesą sakant, Thatcher pati save pada- 
rė tos revoliucijos simboliu. Ji veikė kaip kūjis, trupinantis aris- 
tokratines pažiūras ir praktikas. Jos politika siekė sukurti mobi- 
lesnę ir dinamiškesnę, veikiau į pinigus negu į statusą orientuotą 
visuomenę. 

Dabarjau galime matyti, kad tokie socialiniai pokyčiai turėjo 
rimtų konstitucinių pasekmių. Kadangi apsauga, kurią anks- 
čiau užtikrino aristokratinė socialinė struktūra, išnyko, kokias 
garantijas britų konstitucija suteikė liberaliosioms konstituci- 
nėms vertybėms? Iš tikrųjų jokių. Pati savaime Parlamento teisė 
valdyti nesuteikė jokių garantijų, kad silpnės vykdomoji valdžia, 
kad nenyks vietinė autonomija, kad nebus asmens laisvės erozi- 
jos. Parlamento teisė valdyti, nors ir dera su britų liberaliosiomis 


tradicijomis, vis dėlto neapgina jų. 

Didžiausia britų sėkmė devynioliktajame amžiuje buvo vidu- 
riniųjų klasių integravimas į parlamentinę sistemą, o dvidešimto- 
jo amžiaus nesėkmė - tik dalinis liberalizmo perėjimas prie de- 
mokratiškesnės politinės kultūros. Ir, kaip dažnai istorijoje 
pasitaiko, ankstesnė sėkmė didele dalimi paaiškina vėlesniąją ne- 
sėkmę. Juk prisitaikydami prie neoficialaus aristokratiškojo libe- 
ralizmo, britų viduriniųjų klasių lyderiai nepakankamai suvokė 
konstitucinių normų svarbą. Naujiems politikų klasės nariams, 
kurie buvo asimiliavęsi aristokratinėje politinėje kultūroje, buvo 
nelengva suprasti, kuo rašytinė konstitucija gali prisidėti prie so- 
cializacijos proceso demokratinėje visuomenėje. Jie išmoko nie- 
kinti „išpūstą“ respublikų politinę retoriką ir lepintis „sumen- 
kintos“ britų konstitucijos šlovės spinduliuose. 

Tačiau prigimtinių ir neatimamų teisių retorika, iš kurios 
prancūzų ar amerikiečių konstitucijose taip lengva šaipytis, 
prisidėjo prie visų tvirtų, teisių paisančių valstybių santvarkų 
kūrimo. Didžiojoje Britanijoje vietoj to susidarė tarsi koks ideo- 
loginis vakuumas. Juk konstitucijos balsas čia taip ir liko aukš- 
tesniosios klasės balsu, labiau ironiškas ir asmeniškas negu 
kategoriškas ir visuomeniškas. Filosofine prasme tai buvo veikiau 
naudos siekiančio, o ne teisėmis grindžiamo liberalizmo balsas. 
Jis negalėjo individams suteikti identiteto metmenų, mat priorite- 
tus ar norus pripažino tokius, kokie jie buvo. Todėl, kai senesnio- 
sios klasės identitetas sunyko, nebuvo kam užimti jos vietos. Šiuo 
atžvilgiu nerašytinė konstitucija prisidėjo prie vakuumo kūrimo, 
laikydama, kad duoti patarimus apie gilesnius įsipareigojimus 
yra, pasak Haroldo Macmillano, „vyskupų reikalas“. 

Po 1960 metų normatyvinio vakuumo pasekmės darėsi vis la- 
biau pastebimos. Į galvą ateina daug pavyzdžių, tačiau vienas iš 
jų ypač ryškus ir šviežias — tai staigus, nors gal tik laikinas, Vel- 


so princesės Dianos kanonizavimas. Iš nerašytos konstitucijos 

kylantis normatyvinis vakuumas ypač daug žalos padarė jau- 
nesniems žmonėms. Jie buvo palikti be jokio viešo įsitikinimų 
išpažinimo ir todėl be tvirtesnio prisirišimo prie kurios nors iš 
svarbiausių Didžiosios Britanijos valstybinių institucijų. Visa 
tai kėlė vis didesnį pavojų monarchijos teisėtumui, Lordų rū- 
mams ir netgi Bendruomenių rūmams. Viską pradėta sieti su 
britų ancien rėgime, su stratifikuota, susisluoksniavusia visuo- 
mene, jau nebeturinčia įsitikinimų. Štai šitaip britų valstybė ne- 
teko idealizmo, palikdama jauniems žmonėms patiems ieškoti, 
kuo žavėtis. „Sutrikusios“ emocijos trumpam nukrypo į prince- 
sę Dianą jos mirties valandą. Susipainiojusi atlikdama savo vaid- 
menį, griaunamojo požiūrio į nusistovėjusias institucijas paveik- 
ta, princesė Diana atsidūrė tautos, siekiančios dvasinio pakilimo, 
bet jau nebepajėgiančios jausti tradicinių simbolių ir ritualų, dė- 
mesio centre. Jaunoji karta nesąmoningai labiau už viską garbi- 
no Dianos sumišimą. Juk jos netikrumas kartu buvo ir jų sumaiš- 
tis. Jie jau nebeturėjo „konstitucinio tikėjimo“. Jiems reikėjo 
pakaitalo, ir jie jo ieškojo. 

Pavojingas normatyvinis vakuumas Didžiojoje Britanijoje bu- 
vo puikiai užfiksuotas naujausiame konstitucijos apibūdinime. 
Pasakyta, kad britų konstituciją galima apibūdinti kaip „kad ir 
kas atsitiktų“, ir tame teiginyje pagiežos ne ką mažiau negu tei- 
sybės. Beveik primityvus konstitucijos aspektas buvo jos mini- 
malus normatyvinis turinys, o emocinio vientisumo ir pakilumo 
jai suteikdvo aristokratinės visuomenės iškilmingumas. Britų 
konstitucija rėmėsi karaliaus teise valdyti Parlamente ir įstaty- 
mų valdžia. Kitais atvejais britų gyvenimo standartus nustatė 
Parlamento leidžiami įstatymai ir teismo sprendimai. Konstitu- 
cijos pakeitimų procedūros nebuvo išskirtos iš įprastinio įstaty- 
mų leidimo proceso. Nebuvo įtvirtintos ir jokios pagrindinės tei- 


sės, sankcionuojančios asmeninius siekius. 

Žinoma, tas minimalus normatyvinis turinys tarsi savaime 
nukreipia dėmesį į lemiamą vaidmenį, kurį nerašyta konstituci- 
ja suteikia papročiams ir viešajai nuomonei. Vaidmuo, kurį bri- 
tų konstitucija skiria papročiams ir viešajai nuomonei, yra jos 
subtilusis bruožas. Juk galima pateikti daug argumentų, palai- 
kančių požiūrį, kad bet kurios konstitucijos neoficiali dalis yra 
pati svarbiausia ir kad papročiai bei viešoji nuomonė yra tvir- 
čiausi bet kokios politinės sistemos ramsčiai. Štai kodėl Jungti- 
nėje Karalystėje buvo tiek daug konstitucinės reformos prieši- 
ninkų. Juos britų konstitucijoje labiausiai žavi lankstumas, 
kuriam gali sukelti pavojų kokia nors detalizuota rašytinė char- 
tija. Tačiau po ponios Thatcher inspiruotos socialinės revoliuci- 
jos toks požiūris dabar yra pavojingai raminamas. Juk tie, kurie 
atmeta konstitucinės reformos būtinybę, sąmoningai ar nesąmo- 
ningai pasikliauja žodžiais neišreikštomis aristokratiškomis 
nuostatomis apie britų visuomenės prigimtį. Tačiau tos nuosta- 
tos jau nebeatitinka realybės. 

Šitaip britų liberalams iškilo baisi dilema. Jei jie ir toliau, ne- 
paisydami reformos būtinybės, gins nerašytą konstituciją ir 
aukščiausiąją Parlamento teisę valdyti, tai turės grįžti prie prie- 
laidos, kad britų visuomenei būdinga dorybė, kuri neutralizuoja 
kitoms visuomenėms realias grėsmes - pavyzdžiui, valdžios cen- 
tralizaciją. Bet juk prieš daugelį metų kaip tik ši prielaida pa- 
gimdė pasitenkinimą savimi — pavojingą ir klaidingą požiūrį, kad 
konstitucinės normos nėra kasdieninės būtinybės klausimai - ir 
nuskurdino ginčus dėl konstitucijos. Ji veikė kaip raminamieji 
litinę sistemą. Laimė, ši prielaida devintajame dešimtmetyje pati 
savaime darėsi vis labiau neįtikima, kai Thatcher vyriausybė 
pakirto vietinės valdžios autonomiją ir ėmėsi centralizacijos. 

Ponios Thatcher strategija siekė sukurti daug didesnę savi- 
ninkų klasę, kuria būtų galima pasikliauti ir kad ji efektyviau 

priešintųsi socializmui nei jos aristokratiškoji pirmtakė - klasę, 
kuriai mažiau trukdys kaltės jausmas dėl socialinių privilegijų 
ir todėl ji mažiau simpatizuos paternalistinei politikai. Tačiau 
skatindama socialinę revoliuciją ponia Thatcher nematė būtiny- 
bės tai didesnei ir potencialiai galingesnei savininkų klasei su- 
teikti politinį išsilavinimą. Ji taip pat nesuprato, kad dėl šios 
klasės dydžio tampa būtina vieša ir didaktinė politinio švietimo 
forma. Kovodama su aristokratinėmis vertybėmis Thatcher, re- 
gis, mažai dėmesio skyrė silpnosioms demokratinės, ar buržua- 
zinės, visuomenės pusėms. Tačiau kai kurie naujosios visuome- 
nės bruožai — siekis kalti pinigą, komercinė etika ir polinkis 
visuomeninius reikalus palikti kitiems — nežadėjo nieko gero 
politinei sistemai ar demokratinei laisvei. 

Atrodo, kad ponia Thatcher nesuprato, jog ėjimas demokra- 
tiškesnės, mažiau pagarba pasikliaujančios visuomenės link bri- 
tų politinėje sistemoje sukėlė stiprų centralizacijos poreikį, prie- 
šingą jos valstybinį reguliavimą mažinančiai politikai už 
valdymo sferos ribų. Tačiau jau nuo devynioliktojo amžiaus, kai 
valdymo centralizacija buvo aukojama dėl socialinės reformos, 
kurią vėliau (po rinkimų teisės išplėtimo) pratęsė drausmingos 
partinės sistemos sukūrimas ir Ministrų kabineto vykdoma įsta- 
tymų leidybos kontrolė bei užbaigė, kaip dažnai įtariama, Mi- 
nistro pirmininko vykdoma Kabineto kontrolė, britų vyriausybė 
nusileido tam spaudimui. O visai neseniai Kosovo krizė parodė, 
kad Ministras pirmininkas gali net pradėti karą, neužsitraukda- 
mas didesnių priekaištų. 

Oficialių konstitucinių normų, skirtų valdžiai ir galiai išskai- 
dyti, stygius Didžiojoje Britanijoje pasirodė esąs didžiausias trū- 
kumas priešinantis valdžios centralizacijai. Pavyzdžiui, kai 
Thatcher vyriausybė nusprendė parklupdyti vietinę valdžią (kur 
dažniausiai dominavo leiboristų partija), viskas, į ką oponentai 


galėjo apeliuoti, buvo veikiau tik jausmai ir prisiminimai, o ne 

konstituciniai principai. Rimtų viešų debatų nebuvo. O teisės 
profesijų atstovai, savo ruožtu pajutę, kad jiems kelia grėsmę 
neseni lordo kanclerio pasiūlymai daryti reformą, turėjo sunku- 
mų ieškodami pakankamai tvirto konstitucinio pagrindo, kad 
išaiškintų, kodėl tokie pasiūlymai pavojingi. Didėjantis valdžių 
susiliejimas britų politinėje sistemoje vietinius valdžios orga- 
nus ir teismų sistemą paliko beveik be oficialios apsaugos. Kai 
kas įrodinėja, jog spaudos laisvė ir asmens teisės vargu ar geres- 
nės už, pavyzdžiui, policijai suteiktą teisę areštuoti ir įkalinti 
tik įtarus arba už pasiūlymą apriboti teisminio nagrinėjimo įga- 
liojimus dalyvaujant prisiekusiesiems. 

Tai kodėl ponia Thatcher nebuvo pasirengusi savo ekonomi- 
nės ir socialinės politikos konstitucinėms implikacijoms? Pami- 
nėti tik valdžios pagundą nepakaktų. Yra ir kita priežastis. Tet- 
čerizmas ne tik prisidėjo prie konstitucinės krizės, bet ir pats buvo 
tos krizės padarinys, savo ideologijoje atspindėdamas tą nusira- 
minimą, pasitenkinimą savimi, kurį paskatino nerašyta konsti- 
tucija. Juk neatsitiktinai tetčerinė ideologija buvo siaurai ekono- 
minė liberalizmo forma. Tetčerizmas plėtojosi kaip dvasinio 
vakuumo Didžiojoje Britanijoje pasekmė. Tačiau, trukdant kon- 
stituciniam hedonizmui ir nusiraminimui, Thatcher irjos rėmė- 
jai stengėsi užpildyti šį vakuumą siauru ekonominiu liberaliz- 
mu, liberalizmu be politinio turinio. 

Tas šaknų praradimas ir bejėgiškumas, būdingas septinta- 
jam ir aštuntajam dešimtmečiams - keliantis nerimą būsimie- 
siems Thatcher šalininkams ir vedantis prie kaltinimų nihiliz- 
mu — buvo rimtos identiteto, kurį anksčiau užtikrino klasinė 
sistema, krizės rezultatas, kai Didžiosios Britanijos piliečiams 
nepasiūlyta jokio vientisesnio identiteto - pilietiškumo identite- 
to. Aukščiausioji karaliaus valdžia Parlamente reiškė tik lygų 
visų pavaldumą ir ne ką daugiau. Kadangi politinė sistema 


nepateikė aiškių pilietiškumo metmenų, britų gyvenimas virto 

keistu aristokratiško nerūpestingumo ir darbininkų klasės vul- 
garumo mišiniu. Neskoninga elegancija užliejo šalį, komercines 
vertybes nustelbė teatrališki pasirodymai ir keistos užgaidos, 
slopinamos tik nuolatinio ekonominio nuosmukio paūmėjimų 
baimės. 

Tai ir buvo tas dvasinis vakuumas, kuriam Thatcher ir kiti 
pasipriešino aštuntojo dešimtmečio pabaigoje. Jis ir pakišo gali- 
mybę. Tad vis labiau diegiamas ekonominis liberalizmas, rin- 
kos ideologija su visomis Hayeko įmantrybėmis. Surasta ir imli 
auditorija. Juk būtų didelis tetčerizmo sumenkinimas jo pasise- 
kimą aiškinti tik baime - tokia bedarbyste, kad kilusi panika 
susilpnino profsąjungų galią ir sutrikdė visuotinės gerovės va!s- 
tybės pasitenkinimą, o kapitalistų pelną nusmukdė iki tokio ly- 
gio, kuris pakirto Jungtinės Karalystės ekonominį augimą. O dau- 
giausia galimybių poniai Thatcher suteikė dvasinis netikrumas, 
smarkiai jaučiamas jaunesniųjų brolių ir seserų tų protestuoto-- 
jų, kurie stengėsi pakilti virš gėrio ir blogio, pasiremdami Niet- 
zshe'ės filosofija. Jaunoji karta ieškojo atramų įsitikinimams ir 
veiksmams pasaulyje, kuris atrodė toks nestabilus. Žinoma, jau- 
ni Žmonės nenorėjo būti neturtingi. Tačiau kartu juos viliojo aiš- 
kūs įsitikinimai; kurių neturėjo septintojo dešimtmečio linksmo- 
jo Londono karta. 

Paprastas, bet aiškus Thatcher požiūris į rinką ir į tas savybes, 
kurių reikia sėkmei rinkoje pasiekti, skatino tokį veiklos modelį, 
kurio buvo pasigendama. Kaip dabar matyti pažvelgus atgal, bū- 
tent to ir trūko Keyneso paklausos kontrolės „viduriniajam ke- 
liui“,dominavusiam britų valstybinėje politikoje pirmaisiais po- 
kario dešimtmečiais; tai ir buvojo Achilo kulnas. Metodai, kuriais 
keinsizmas pasikliovė makroekonomikoje, nesukūrė nuoseklaus 
individualių veiksmų modelio. Keyneso strategija apėmė išlai- 
das ir taupymą, pastangas irjų atlyginimą. Tačiau šios strategi- 


jos vieta asmeniniame gyvenimo toli gražu nebuvo aiški. 

Ir atvirkščiai, tetčerizmas davė lengvai skaitomą gyvenimo 
žemėlapį, padedantį nenukrypti nuo kurso: tai buvo liberaliz- 
mas be politinio ir dorovinio aspektų. Jis veikiau akcentavo at- 
pildą tiems, kurie veikia rinkoje, negu gyvenimo stilių įvairovę, 
kurią lemia lygios pagrindinės teisės ar rūpinimasis kitais, su- 
ponuojamas pilietiškumo. Tų liberalizmo bruožų, kurie kompen- 
suoja ar sušvelnina jo ekonominius aspektus, tetčeristų progra- 
moje nebuvo. Tarp kitko, menką vaidmenį joje vaidino ir naujosios 
pilietiškumo pareigos, kurias galėtų inspiruoti visuomeniškas 
nusiteikimas. Užtat pilietinė visuomenė, su jos darbu ir pelnu, 
kaupimu ir laisvalaikiu, buvo mėgstamiausia Tetcher retori- 
kos sritis. Taip tetčerizmas atėmė iš britų !:bera!izmo kilnius 
idealus. 

Ir nihilizmą, kurį Thatcher siejo su septintuoju ir aštuntuoju 
dešimtmečiais, ir jos pačios ribotą ekononinį atsaką į jį būtų 
buvę galima kompensuoti oficialiai liberalia teisėmis grįsta po- 
litine sistema, suteikiančia ne tik asmeninio identiteto metme- 
nis, bet ir orientyrą bent iš dalies nesavanaudiškiems siekiams. 
Tad vėliau sustiprėjęs susidomėjimas konstitucine reforma Di- 
džiojoje Britanijoje ir pavėluota tos reformos pradžia valdant 
dabartinei pono Blairo leiboristų vyriausybei -- paveldimos pe- 
rų teisės posėdžiauti Aukštuosiuose rūmuose panaikinimas, įsta 
tymų leidimo teisės suteikimas Škotijai ir Velsui bei tvirtų nuo- 
statų įvedimas į britų teisminį procesą - jokiu būdu nera 
atsitiktiniai. Tai ilgai rusenusio nepasitenkinimo politine siste- 
ma, kuri teikia pirmenybę ne principams, o paprečiams ar ma- 
nieroms, rezultatas. 

Liberali konstitucija, kurioje valdžia oficialiai išskaidyta ir 
kurioje stiprus teisingumo principas grįstas teisėmis, nepanai- 
kinamomis vykdomosios ar įstatymų leidimo valdžios nurody- 
mais, vaidina esminį vaidmenį socializacijos procese, kai pa- 


pročiai nustoja būti adekvačia asmeninio identiteto išraiška. Ji 

skatina individus rimtai žiūrėti į savo pačių reikalavimus, kartu 
duodama jiems kriterijus tų reikalavimų teisėtumui įvertinti. Su- 
teikdamos daugeliui pagrindinių reikalavimų neabejotiną teisė- 
tumą, tokios konstitucijos padeda išsaugoti savigarbą ir ugdo 
piliečius, kuriuos mažiau trikdo atkaklaus savo teisių gynimo 
perspektyva, kurie „Žino savo vietą“ ne vien iš pagarbos, kaip 
seniau, bet - egalitariai. Taigi aišku, kad viena iš pagrindinių 
liberalios konstitucijos funkcijų yra garantuoti ir skatinti socia- 
linį mobilumą - iš tikro suteikti viltį. 

Beveik visą dvidešimtąjį amžių Didžiojoje Britanijoje išsilai- 
kę aristokratinių pažiūrų likučiai viduriniosios klasės aukštes- 
niuose sluoksniucc- i darbininkų klasės nepasitentinimes truk- 
dė plėtotis demokratiškesnei liberalizmo formai. Ponia Thatcher 
pasisakė prieš abu tuos dalykus, laikydama juos tinkamo lais- 
vosios rinkos visuomenės funkcionavimo kliūtimis. Ji triuškino 
aristokratines vertybes, mėgindama sukurti didesn; savininkų 
klasę, kuri veiktų kaip nuolatinis socializmo slopintuvas. Ji svei- 
kino nevaisingos klasinio požiūrio politikos pabaigą ir ją pakei- 
tusią partinę sistemą, visuotinai priėmusią kapitalistinę, arb: 
laisvosios rinkos, sistemą. 

Tačiau priemonės, kuriomis ji siekė savo tikslų. Euvo veikiau 
grubiai ekonominės, o ne politinės. Ji akivaizdžiai nesuprato 
ryšio tarp liberalios konstitucinės sistemos, rinkos motyvacijos 
ir socialinio mobilumo. Šiuo atžvilgiu iš laiko perspektyvos That- 
cher atrodo ne tiek radikalė, kiek paskutinė stambi britų ancien 
rėgime atstovė. Apskritai tetčerizmas parodė: politinis liveraliz- 
mas be ekonominio liberalizmo yra bejėgis, o ekonominis liberi- 
lizmas be politinio - aklas. 

Šiandieninė Didžiosios Britanijos būsena Europai sako du 
dalykus. Pirmasis yra liūdnas. Didžiosios Britanijos padėtis šiuo 
metu nėra palanki, kad galėtų vadovauti Europai konstitucio- 


nalizmo srityje, nes ją pačią ištiko didelė konstitucinė krizė. 

Vyresnieji britų politinio elito atstovai išlaikė pažiūras, sufor- 
muotas vietinės autonomijos ir decentralizuotos valstybės for- 
mos, ojaunesniųjų pažiūras suformavo kur kas labiau centrali- 
zuota valstybė - kai kuriais atžvilgiais labiausiai centralizuota 
visoje Europoje. Taigi neoficialūs senesnių konstitucinių normų 
perdavimo būdai buvo išrauti su šaknimis ir labai išryškėjo kiti, 
kuriais Parlamento teisė valdyti nestato jokių oficialių kliūčių 
neribotai valdžios centralizacijai. Yra pavojus, kad su kai kurio- 
mis kontinentinės Europos valstybėmis anksčiau sietas modelis — 
negailestingas centrinės valdžios viešpatavimas, paįvairintas 
atsitiktinių audringų provincijos maištų - gali pradėti veikti Di- 
džiojoje Britanijoje kaip tik tuo laiku, kai einant Europos 5ąjun- 
gos link į darbotvarkę iškeliamos konstitucinės problemos, o cen- 
tro santykių su periferija klausimai tampa neatidėliotini. 

Taigi tuo metu, kai Europai kaip visumai reikia naujų konsti- 
tucinių idėjų, senosios britų konstitucijos balsas, deja, yra vos 
girdimas, o naujasis dar nesutvirtėjęs. Senosios konstitucijos bal- 
sas iš esmės buvo aristokratinis balsas. Jis piršo tik neoficialius 
patarimus, kokie turėtų būti centro ir periferijos santykiai. Tie 
patarimai slypėjo tokiuose terminuose kaip sveikas protas ir pa- 
dorumas. Nors šie terminai galėjo būti gana galingi ir efektyvūs 
tradicinės politinės kultūros sąlygomis, jie vargu ar užtikrintų 
aiškų ar nuoseklų vadovavimą naujajai Europai. 

Ironiška, kad, turint galvoje buvusį Didžiosios Britanijos vaid- 
menį kuriant Europoje atstovaujamąją valdžią, britai dabar kon- 
stituciniais klausimais yra vieni iš neraštingiausių žemyne. Tai 
rodo dažni britų politinio elito atstovų išpuoliai prieš Mastrich- 
to ir Amsterdamo sutartis bei Europos federalizmo siekį. Šie kri- 
tikai dažnai federalizmo neskiria nuo centralizacijos. Taip poli- 
tinė tradicija, kadaise įkvėpusi Montesguieau ir Amerikos 
federalizmą, šiandien siunčia delegatus, kurie, atrodo, nesupran- 


ta, kad federalizmas stengiasi išskaidyti valdžią tarp centro ir 

periferijos, sukurdamas politinę sistemą, saugančią vietinę au- 
tonomiją išnykus aristokratijai. 

Pažiūros ir papročiai, paskatinusieji britus sukurti atstovau- 
jamąją valdymo formą, buvo taip glaudžiai susiję su aristokrati- 
ne visuomenės struktūra, kad šios struktūros susilpnėjimas su- 
kėlė pavojų tiems moeurs (papročiams). Europos nelaimė, šalis 
su didžiausia savivaldos patirtimi neteko savo balso - jei tas 
balsas dar kiek girdimas, tai jis yra gan primityvus, nepajėgus 
formuluoti savo nuojautų apie savivaldos svarbą ir sutarimo bū- 
tinybę bent kiek konstruktyvesniais pasiūlymais. Buvęs JAV vals- 
tybės sekretorius Deanas Achesonas septintajame dešimtmetyje 
sakė, kad Didžioji Br'tanija neteko imperijos ir dz: nesurado sau: 
naujojo vaidmens pasaulyje. Dar didesnė nūdienos tragedija yra 
ta, kad netekusi aristokratijos Didžioji Britanija nebesugeba kon- 
struktyviai kalbėti. | 

Tačiau net būdama dabartinėje sunkioje padėtyje britų politi- 
nė tradicija ir toliau netiesiogiai duoda Europai vieną svarbų 
pamokymą. Juk nerašyta konstitucija įkūnija tiesą, svarbią vi- 
soms politinėms sistemoms. Jos esmė ta, kad bent jau trumpą 
laiką pažiūros ir papročiai, arba moeurs, yra galingesni už tikrus 
įstatymus. Nerašyta britų konstitucija sukūrė tokią valstybės for- 
mą, kurioje itin buvo gerbiarni papročiai ir viešoji nuomonė, -- 
formą, kuri (kol nebuvo pradėta reikalauti sukurti oficialaus mo- 
delio naujam ir demokratiniam visuomenės tipui) lengvai prisi- 
taikydavo prie kintančių socialinių sąlygų. Dabar ji atlieka tokį 
vaidmenį, kuris iš esmės pateisina atstovaujamosios valdžios 
būtinybę. Atstovaujamosios institucijos įgalina visuomenę rea- 
guoti, identifikuoti pasikeitusias aplinkybes ar naujus poreikius 
ir pradėti veikti. 

Senoji nerašyta konstitucija aiškiai parodė, kad socialiniai 
įpročiai ir požiūriai yra pagrindiniai teisės ramsčiai. Kai tikrieji 


įstatymai per daug nutolsta nuo tokių įpročių ir požiūrių ar ima 

prieštarauti jiems, sunku tikėtis, kad tie įstatymai išsilaikys ir 
įsigalės. Šią tiesą britai jaučia instinktyviai. Šia tiesa grindžia- 
mas kritiškas jų požiūris į pernelyg greitą politinę Europos in- 
tegraciją. Juk britai atkreipia dėmesį į kelią, kuriuo sutarimo kul- 
tūra — savivaldos Didžiojoje Britanijoje paveldas —- veda prie 
sąžiningo iš Briuselio sklindančių nurodymų laikymosi, tuo me- 
tu, kai tie nurodymai dažnai ignoruojami ar apeinami Graikijo- 
je, Ispanijoje ir net Prancūzijoje - šalyse, kur sutarimo kultūros, 
kaip ir pačios savivaldos, šaknys jaunesnės ir ne tokios tvirtos. 

Pačios pirmosios sutarimo kultūros prielaidos - pasitikėjimo 
įstatymais - neįmanoma sukurti labai greit. Šį pasitikėjimą daug 
lengviau prarasti nei atgauti. Tai ir sudaro esmę britų pozicijos. 
nukreiptos prieš pernelyg greitą federacinės Europos kūrimą, 
staigų bėgimą nuo nacionalinių valstybių politinių kultūrų. Pa- 
vojus tas, kad toks bėgimas tikrai nepaskleis sutarimo kultūros 
visoje Europoje, o tik sukels jai grėsmę ten, kur ta kultūra jau 
gyvuoja. Juk tik kvailys gali tikėti, kad Vakarų Europos šaly:. 
demonstruodamos pagarbą įstatymų valdžiai, kartu jau įrodo 


išsiugdžiusios sutarimo kultūrą. 

Tik nedaugelis visuomenių sugeba suformuluoti dalykus, 
kuriuos laiko savaime suprantamais. Tai dalykai, kurie siste- 
minajų pasaulio matymą, aprūpina juos kategorijomis, kurios 
įformina jų patirtį ir paremia jų nuomonę apie tai, kas yra ver- 
tinga. Rezultatas tas, kad bandydami suprasti patys save, mes 
dažnai praleidžiame akivaizdžius dalykus. 

Mano nuomone, ši įžvalga ypač tinka Europai, kalbant apie 
valdymo sferą. Mes jau nebesuprantame, ką savito turi tas val- 
dymo tipas, kuris buvo „išrastas“ Europoje viduramžių pabai- 
goje- valstybė. Mūsų savimonės stoką išduoda tai, kokiu būdu 
mes vartojame kalbą. Juk įpratome terminą 'valdymas" vartoti 
taip, tarsi jis būtų valstybės" sinonimas. Tačiau juk yra toli gra- 
žu ne taip. Daugumos visuomenių valdymo pobūdis radikaliai 
skiriasi nuo europinio tipo valstybės. 

Valstybė yra tik vienas valdymo tipas - valdymas, kai 'suve- 
reni' valdžia nustatoma konstitucijos, rašytos ar nerašytos. Vals- 
tybė buvo „išrasta“ palyginti neseniai ir tik vienoje pasaulio da- 
lyje. Ji jokiu būdu nėra neišvengiama. Ji nėra neatskiriama nuo 
visuomenės ar nuo stabilios socialinės tvarkos idėjos. Kadangi 
valstybė kaip valdymo tipas devynioliktajame ir dvidešimtaja- 
me amžiais plito itin sparčiai, tapdama beveik universalia for- 
ma, tai dabar mums sunku suvokti, ką gi ji turi savito, charakte- 
ringo. Kai užsidedame akinius, tą patį matome visur. Ir kuo 


daugiau matome, tuo mažiau suprantame. 

Tačiau tik suprasdami valstybės savitumus galėsime realiai 
suprasti prigimtį tos visuomenės, kurią ta valstybė padeda for- 
muoti - mūsų visuomenės. Juk ši visuomenė savita tiek, kiek 
savitajos valstybė. 

Kartais šiuos dalykus aiškiau mato stebėtojai nevakariečiai. 
Juk daugelyje ne Vakarų visuomenių buvo galinga, nors ir iki 
galo nesusiformavusi, reakcija į valstybę kaip į politinę formą. 
Tokiose visuomenėse į valstybės kūrimą žiūrima kaip į vakarė- 
jimo proceso dalį. Todėl ne Vakarų šalių gyventojai jaučia, kad 
valstybė yra grėsmė jų tradicinėms kultūroms, paveldėtiems 
moraliniams įsitikinimams ir socialinėms praktikoms. Ir jie ne- 
apsirinka. 

Kodėl ne Vakarų visuomenėms valstybė atrodo toks nemalo- 
nus dalykas, net kai jos pačios priima, pasisavina ją? Yra rimta 
priežastis. Valstybė nėra doroviškai neutralus mechanizmas, ne 
vien tik mašina. Pačioje valstybės idėjoje yra "gili" vertybė, 
būdinga ne visoms Žmonių visuomenėms - toli gražu ne vi- 
soms. Valstybė turi savyje vertybę, kuri išugdyta Vakaruose ir 
tapo atramos tašku to modernumo, kurį Vakarai eksportavo į 
kitas pasaulio dalis. Ta vertybė yra lygybė, tikėjimas visų žmo- 
nių doroviniu vertingumu. Valstybės ryšys su šia vertybe iš pir- 
mo žvilgsnio gali nebūti akivaizdus. Nepaisant to, šis ryšys 
kaip tik ir yra tai, kas valstybę skiria nuo kitų valdymo formų. 
Tas ryšys formuoja ir tokią visuomenę, kurią mes Europoje 
įpratome vadinti „pilietine visuomene“. 

Suprasti ryšį tarp valstybės ir lygybės sampratos svarbu ne 
tik ne Vakarų visuomenėms, kuriančioms savas valstybes. Tai 
taip pat svarbu ir tiems, kas reformuoja esamas Vakarų valsty- 
bes ar bando kurti Europoje naują federacinę valstybę. Tad mū- 
sų uždavinys įvertinti galimus federacinės Europos sukūrimo 


privalumus ir trūkumus yra trejopas. Pirma, mums reikia išsi- 

aiškinti, kuo valstybė skiriasi nuo kitų valdymo būdų. Antra, 
mums reikia suprasti, kaip valstybė „tempia“ paskui save kon- 
kretų visuomenės modelį - egalitarinį modelį. Trečia, mums rei- 
kia nustatyti, kokių privalumų federacinė konstitucija galėtų 
suteikti, jei iš viso galėtų jų suteikti, pilietinei visuomenei Euro- 
poje, palyginti su nacionalinių valstybių Europa. Ar tikėtina, 
kad federalizmas geriau pasitarnaus teisingumo, žmogaus lais- 
vės ir orumo reikalui negu nacionalinių valstybių Europa? Vis- 
ką apsvarsčius, kaip tik tai ir yra svarbu. 

Be jokios abejonės, lygybės vertybę ne visos valstybės formos 
pripažįsta vienodu mastu. Štai kodėl tokios svarbios yra valsty- 
bių konstitucijos. Jos valstybinę valdžią gali orientuoti taip, kad 
ji maksimaliai padidintų valstybės „nešamos“ lygybės vertybės 
poveikį arba sumažintų jį iki minimumo. 

Taigi, pirma, turime suprasti, kaip valstybė susijusi su lygy- 
bės vertybe. Svarbiausias valstybės bruožas tradiciškai išreiš- 
kiamas jos 'suverenumo' terminu. Suverenumo sąvoka išsirutu- 
liojo, kai Europoje valstybė atsirado Naujųjų amžių pradžioje, 
nuo penkioliktojo iki septynioliktojo amžiaus. Ko buvo reika- 
laujama tvirtinant, kad valstybės ir jų valdovai turi suverenią, 
aukščiausiąją valdžią? Buvo reikalaujama pripažinti, kad visi 
visuomenės nariai vienodai pavaldūs valdovui. Aukščiausiojo 
valdovo teisinė viršenybė reiškė, kad nebuvo papročių ar istori- 
nių pretenzijų, kurios galėtų apriboti valdovo teisę leisti naujus 
įstatymus. Įstatymai paprasčiausiai reiškė valdovo įsakymus, 
skirtus, bent jau potencialiai, visiems. Tokiu būdu valdovui ne- 
reikėjo prašyti tėvų leidimo valdyti jų vaikus, priešingai nei vi- 
suomenėse, kur valdovai valdė šeimas per šeimų galvas. Taip 
pat valdovas neturėjo nuo seno nusistovėjusias Municipalitetų 


ar luomų - net Bažnyčios — privilegijas laikyti nekeičiamomis. 

Taigi jau pati valstybės idėja apima lygų pavaldumą aukš- 
čiausiajai įstatymų leidimo valdžiai - valdovui. Kalbėti apie 'vals- 
tybę“ reiškia daryti prielaidą, kad jos piliečių statusas iš esmės 
yra lygus ir ta statuso lygybė yra pirmesnė už konkrečių, įgyven- 
dintinų teisių ir pareigų apibrėžimą. Dėl tos priežasties valstybės 
suverenumo sąvoka, kai ji išsirutulioja kurioje nors visuomenėje, 
pateikia tarsi kokį baltą lapą. Jei yra suverenus, aukščiausias or- 
ganas ar valstybė, paveldėtos praktikos ir reikalavimai jau nebe- 
turi įstatymų statuso, nes sankcionuoti valdovo. Kaip tik su tuo 
privilegijuoti organai Europoje, tokie kaip prancūzų parlements, 
ilgai nesutiko. Todėl nėra loginės ribos inovacijų mastui visuo- 
menėje, turinčioje valstybę (nors gali būti griežtos praktinės ri- 
bos), jei tik tai neprieštarauja lygaus pavaldumo kriterijui, apibū- 
dinančiam valdovo santykius su valdiniais. 

Šiandien šis numanomas ryšys tarp valstybės sąvokos ir ly- 
gybės idėjos yra svarbus norint suprasti išpuolius prieš moder- 
nizmą daugelyje ne Vakarų visuomenių. Akivaizdu, jog valstybės 
sąvoka dabar yra pati galingiausia priemonė individualistinėms 
vertybėms perduoti už Vakarų ribų. Juk ką apima 'valstybės' 
kūrimas? 

Jau pats "valstybės" kaip politinės formos perėmimas atneša 
tokias vertybes, kurios tradicionalistams kitose šalyse gali atro- 
dyti (net jei jie nesugeba aiškiai išreikšti savo nuogąstavimų) 
labai ardančios jų įprastinę socialinę tvarką ir religiją. Tačiau jie 
susiduria su problema, kaip išreikšti savo nepritarimą, nesu- 
grįžtant prie tų pačių terminų ar sąvokų, kurios iš tikrųjų yra 
vertybių, kurioms jie stengiasi pasipriešinti, raiška. 

Taigi galima įrodinėti, kad tokie terminai kaip "islamiška vals- 
tybė' ar islamiškoji demokratija“ yra iš esmės supainioti tiek, 
kiek jie suplaka nesuderinamas idėjas. Viena vertus, žodis 'isla- 


miškas“ gali reikšti skirtumo tarp teisės ir papročių atmetimą bei 

kvietimą grįžti prie paprotinės visuomenės, kitaip sakant, tai 
valstybės kaipo tokios atmetimas. Kita vertus, pasikliaudami to- 
kiais terminais kaip 'valstybė" ar 'demokratija', tradicionalistai 
įtraukia į savo retoriką egalitarines ar individualistines verty- 
bes, kurias jie neva smerkia ir tikriausiai smerkia kaip vakarie- 
tiškas ar krikščioniškas. Taigi problema, su kuria tradicionalis- 
tai susiduria, yra ta, kad jie patys jau nebegali įsivaizduoti 
valdymo, remdamiesi ne valstybės, o kokiu nors kitu modeliu. 
Tačiau tas modelis diegia labai individualistines vertybes, ku- 
rioms jie nori priešintis. Valstybė tampa tarsi Trojos arkliu, neš- 
dama savyje egalitarines ar individualistines implikacijas, ku- 
rios neturi būti aiškiai matomos jų vykdomoje politikoje. 

Keisčiausias tokios raidos pavyzdys per pastaruosius penkias- 
dešimt metų buvo nepriklausoma tapusi Indijos visuomenė - vi- 
suomenė, sujungusi senąją kastų sistemą, grindžiamą radika- 
lios nelygybės prielaida, su šiuolaikine valstybe, skelbiančią lygybę 
prieš įstatymus. Tokio nepaprastai prieštaringo moralinio princi- 
po poveikis tokiai kastai kaip neliečiamieji negalėjo nekelti 
didžiulio nerimo. Tokiu mastu, kokiu kastų etiketės Indijoje ir to- 
liau liko pagrindinėmis asmeninio identiteto apibrėžtimis, indų 
visuomenė, galima sakyti, yra kamuojama nelyginant kolektyvi- 
nės šizofrenijos. 

Akivaizdu, kad valstybės suverenumas turėjo reikšmingų mo- 
ralinių pasekmių. Nė vienas valstybės pilietis neturi vidinės pa- 
reigos paklusti kitam piliečiui kaipo tokiam. Teisė įsakinėti ar 
pareiga paklusti jau nebėra „įrašytos“ į atskirus paveldimus ar 
papročių nustatytus vaidmenis. Konkretūs socialiniai vaidme- 
nys nuo šiol yra nulemti neribotos valstybės juridinės teisės, vi- 
sų lygaus pavaldumo aukščiausios valdžios subjektui. Tad su- 
vereniteto sąvoka tampa individualaus identiteto siekimo 


priemone. Vadinasi, mes mulkiname save, kai žiūrime į valstybę 

kaip į kažką visiškai išoriško mūsų atžvilgiu, kaip į kažką "esantį 
ten'. Valstybės normos yra mūsų viduje, kai tik suvokiame, jog 
užimame tokią pačią pilietinę padėtį, turime vienodą statusą. 
Tai suteikia valstybei pagrindinį vaidmenį socializacijos proce- 
se - tiesą sakant, valstybė duoda individui socialinį vaidmenį 
savo suvereniteto doktrina. Štai kur slypi europinės valstybės 
"'dvasia', jos išskirtinis istorinis pasiekimas. 

Valstybės suverenumo doktrinos pasirodymas įkvėpė Euro- 
poje naują visuomenės modelį, atnešusį tai, ką dabar laikome 
savaime suprantamu dalyku - egalitarinį visuomenės modelį, 
kai visuomenė suprantama kaip individų rinkinys. Valstybės 
suverenumas individų atžvilgiu reiškė atsiradimą to, ką galima 
vadinti pirminiu vaidmeniu, būdingu visiems, kai tuo tarpu kiti 
socialiniai vaidmenys - sakysim, tėvo, vyriausybės pareigūno 
ar kirpėjo — tampa antriniai, palyginti su tuo pirminiu vaidme- 
niu. Prie to pirminio vaidmens galima pridėti, bet galima ir ne- 
pridėti neribotą skaičių kitų socialinių vaidmenų kaip piliečio 
požymių. Tačiau piliečio jie neapibrėžia. Pavyzdžiui, buvimą 
tėvu, Romos kataliku, gydytoju ar skolininku galima pridėti prie 
individo identiteto (ar atimti iš jo), bet pats individas išliks. Vals- 
tybės neturinčioje visuomenėje taip nėra. Joje nėra pirminio vaid- 
mens arba metavaidmens, suteikiamo aukščiausiojo, suverenaus 
organo, todėl konkrečių vaidmenų inspiruojami apibūdinimai 
nėra sujungti statuso ar vaidmens, kurį turi visi. 

Net identitetas, suteikiamas bendros kalbos ar gentinio ryšio, 
skiriasi nuo to, kurį suteikia visų lygus pavaldumas aukščiau- 
sios valdžios turėtojui. Kalba ar gentinis ryšys leidžia sociali- 
niams agentams atskirti save nuo pašalinių, bet dar nebūtinai 
suteikia jiems kokią nors fundamentinę ar esminę statuso lygy- 
bę grupės viduje — taigi priklausymas hausa genčiai ar kalbėji- 


mas hindi kalba dar nereiškia, kad tas agentas yra asmuo, indi- 

vidas, obuvimas nigeriečiu ar indu (dvidešimt pirmojo amžiaus 
pasaulyje, sudarytame iš nacionalinių valstybių) — jau reiškia. 
Kaip tik valstybės suverenumo idėja ir atskiria pirminį vaidme- 
nį ar statusą nuo antrinių vaidmenų. Dėl tos priežasties asmeni- 
nis identitetas nacionalinėse valstybėse, suformuotas pirminio 
vaidmens atskyrimo nuo antrinių vaidmenų, yra sudėtingesnis 
negu buvo gentinėje, klaninėje ar feodalinėje visuomenėse, kur 
identitetų nelygybė, priklausanti nuo kilmės, reiškė, kad nėra to- 
kio socialinio apibrėžimo, kuris galiotų visiems vienodai. 

Šį gan abstraktų teiginį galima pailiustruoti pavyzdžiu iš is- 
torijos. Įprasta europinio individualizmo suklestėjimą sieti su 
viduramžių pabaiga. Mes jaučiame, kad galime nesunkiai su- 
prasti Erazmą, Lutherį ir Montaigne'į, įsijausti į jų mintis ir 
emocijas taip, kaip iš tikrųjų negalime suprasti šv. Liudviko, Ri- 
čardo Liūtaširdžio ar šv. Pranciškaus. Tačiau ryšys tarp europi- 
nio individualizmo ir suverenios valstybės plėtotės dažniausiai 
nėra atpažįstamas. O reikėtų. Juk suverenios valstybės buvimas 
ar nebuvimas - be galo svarbus asmeninio identiteto atsiradimui. 
Jei valstybės nėra, identiteto šaltiniai gali būti nepaprastai įvai- 
rūs. Bet jie negali suteikti esminės statuso lygybės, o suvereni 
valstybė kaip tik tą ir daro. Tad tikriausiai neatsitiktinai Shakes- 
peare'o raštų, kuriuose tiriama bendroji prigimtis, slypinti po 
įvairiais socialiniais vaidmenimis, humanizmas tapo įmanomas 
kaip tik tuo momentu, kai valstybė stiprino savo suvereniteto 
reikalavimus. 

Siekdami dar geriau tai išsiaiškinti, galime atlikti mintyse 
tokį eksperimentą. Įsivaizduokime kambarį, kuriame daug įvai- 
rių istorinių tipų - pavyzdžiui, senovės Egipto vergas, neliečia- 
masis iš Indijos, ašanti genties atstovas, viduramžių Europos 
baudžiauninkas ir devynioliktojo amžiaus prancūzas. Kas jie 
yra jų pačių nuomone? Kokius terminus jie pasirinks, jei pri- 


versime juos nurodyti savo identitetų pagrindinius principus? 

Minėtojo vergo, neliečiamojo ar ašanti genties atstovo atvejais 
viskas, ką jie galų gale galės pasakyti apie save, bus tai, kad yra 
vergas, neliečiamasis ar ašanti genties atstovas. Net nekils klau- 
simo, kad tą socialinį statusą reikėtų pagrįsti. Jų socialiniai api- 
brėžimai yra, taip sakant, patys pagrindžiantys, pateisinantys 
save. Iš pirmo žvilgsnio atrodo, kad tai tinka ir viduramžių Eu- 
ropos baudžiauninkui. Tačiau tik iš pirmo žvilgsnio. Juk tas bau- 
džiauninkas gali apibūdinti save kaip turintį sielą, kitaip sa- 
kant, esantį Dievo kūdikiu. Čia jau atsiranda apeliavimas į 
užslėptą statuso lygybę. Tačiau ta suteikta lygybė atsiranda tik 
kalbant apie sielą, veikiau ne šį, o 'kitą' pasaulį. Geriausiu atve- 
ju mes čia susiduriame su individu kaip moraliniu statusu ar 
vaidmeniu. Tai dar nėra socialinis statusas ar vaidmuo, nes dar 
nėra institucijos, tokios kaip valstybė, kuri sukurtų ir gintų tei- 
ses, palaikančias individo vaidmenį. O devynioliktojo amžiaus 
prancūzas tokią instituciją jau žino. Jis gali tvirtinti esąs pran- 
cūzų pilietis, turintis socialinę padėtį, garantuotą valstybės. 

Taip individas tampa organizuojančiu ar pirminiu vaidme- 
niu bet kurioje valstybės sukurtoje visuomenėje. Arba, kitaip sa- 
kant, į pačią valstybės idėją yra įkomponuotas kriterijus, nusta- 
tantis socialinės struktūros ribas. Štai taip valstybė tempia paskui 
save egalitarinį ar individualistinį visuomenės modelį. Svarbu 
tą pabrėžti, jei terminus 'valstybė" ir 'individas' ketiname vartoti 
siedami su jais kokią nors realią prasmę. Tik tada galėsime su- 
prasti, jog šie terminai griežtai priklauso vieni nuo kitų. Kaip tik 
ta savitarpio priklausomybė viduramžių pabaigoje ir sudarė eu- 
ropinio individualizmo klestėjimo pagrindą. 

Tai taip pat padeda paaiškinti kai ką, kas ilgai glumino poli- 
tikos filosofus. Tai padeda paaiškinti, kodėl individai jaučia sa- 
votišką pirmapradę ar instinktyvią pareigą valstybei, kurioje gy- 
vena, netjei tos šalies konstitucija nedemokratinė, tiesą sakant, 


net jei ta valstybė suverenumo sąlygojamo lygaus pavaldumo 

nepavertė savo pirmuoju teisėtu rezultatu - lygybės prieš įstaty- 
mą principu. 

Kodėljūs ar aš turėtumėm pripažinti kokią nors pareigą pa- 
klusti valstybei? Klasikiniai atsakymai į šį klausimą pareigą pa- 
klusti valstybei kildino iš jos vaidmens kurti ir ginti daugelį pa- 
grindinių žmogaus teisių arba iš jos vaidmens skatinti naudą 
ar gerovę, siekti maksimaliai patenkinti poreikius. Tačiau atro- 
do, kad tokie argumentai niekada nepasiekia pačios reikalo 
esmės. Jie nenustato valstybės vaidmens formuojant individų 
identitetą ir todėl neapima to, ką būtų galima pavadinti valsty- 
bės apriorine pretenzija valdyti individą — pretenzija, kurios 
numanomas tikėtinumas siekia dar giliau už filosofo Hobbes'o 
valstybės kaip mūsų gynėjos, taikos ir tvarkos kūrėjos vaid- 
mens, sudarančio pagrindą jos pretenzijoms į mūsų paklusnu- 
mą, apibūdinimą. 

Žinoma, šis gilus ryšys tarp individo kaip socialinio vaid- 
mens atlikėjo ir valstybės kaip valdymo formos nereiškia, kad 
individai privalo paklusti pozityviems ar valstybės sukurtiems 
įstatymams, nesvarbu koks būtų jų turinys. Taip pat nereikėtų to 
suprasti kaip draudimo individams formuoti savo pačių nuo- 
mones apie įvairių valstybės formų teisėtumą, įvairių konstitu- 
cinių patvarkymų pranašumus ir trūkumus. 

Geriausia mano nuomonės iliustracija yra Pietų Afrika, kai ten 
dar buvo aparteido režimo. Pietų Afrikos valstybės teisėtumą įver- 
tinti buvo sunku dėl to, kad suverenumo reikalavimas — kitaip 
sakant, lygaus pavaldumo reikalavimas - nebuvo lydymas ly- 
gybės prieš įstatymą sąlygos. Juk toks jų suporavimas yra be 
galo įprastas dalykas šiuolaikiniame pasaulyje, tad pasaulis su- 
triko matydamas, kaip tie du dalykai buvo atskirti Pietų Afriko- 
je. Nenuostabu, kad tai sukėlė pusiau semantinius ginčus apie 
tai, ar Pietų Afrika tikrai buvo valstybė ir ar bet kuris išjos įstaty- 


mų ar aktų galėjo pretenduoti į jos tariamų piliečių pareigas. 

Kažką panašaus galima matyti ir senesniame pavyzdyje iš 
ikirevoliucinės Prancūzijos laikų. Per paskutinįjį ancien rėgime 
šimtmetį prancūzų aristokratija jau nebeginčijo karaliaus suve- 
renių teisių — iš principo karalius buvo pripažintas kaip visų 
pozityvių teisių ir pareigų šaltinis. Tačiau tuo pačiu metu aris- 
tokratija vis dar buvo įsikibusi senesnės nuomonės apie savo 
privilegijas kaip apie neatimamas ir normines. Ta nuomonė, be 
abejo, padėjo jiems išlikti kasta. Jie vargu ar galėjo atsisakyti jos, 
kartu nenustodami egzistuoti kaipo tokie. Tačiau kad tasjų nor- 
minis pobūdis neatitinka naujo supratimo, jog teisės taikytinos 
visiems, buvo juntama, net jei ir nepripažįstama. To pasekmė 
buvo ideologinė erozija, kuomet aristokratija pradėjo žiūrėti į 
savo tradicines teises tik kaip į privilegijas, veikiau kaip į lai- 
mingus atsitiktinumus nei į kažką pateisinamo prigimtinės tei- 
sės ar apribojančio karaliaus suverenias teises. Tas ideologinis 
nenuoseklumas - kuris kilo iš individualistinių valstybės idė- 
jos prielaidų, juntamų vis stipriau —- beveik neabejotinai prisi- 
dėjo prie ancien rėgime žlugimo ir prie galutinio kastų visuome- 
nės išnykimo Prancūzijoje. 

Taigi valstybės negalima sieti tik su kokia nors socialine struk- 
tūra. Veikiau valstybės suverenumas sukuria egalitarinį ar indi- 
vidualistinį visuomenės modelį. Jos prielaidos skatino idėją 
visuomenės, kurią pradėjome vadinti 'pilietine visuomene". Kas 
gi svarbiausia pilietinės visuomenės idėjai? Ogi tai, kad valsty- 
bių savo piliečiams priskiriama statuso lygybė sukuria, bentjau 
potencialiai, individualios laisvės ar pasirinkimo sferą, priva- 
čią veikimo sferą. Priežastis dabar turėtų būti akivaizdi. Kadan- 
gijau nė vienas nėra gimęs su vidine pareiga paklusti kitam, tai 
bet kuri valstybės suformuota visuomenė turi laisvės potencia- 
lą. Su valstybe susiję įsitikinimai ir praktikos duoda pagrindą 
valstybinę sferą atskirti nuo privačios sferos, pastarąją apibrė- 


žiant kaip sferą, kurioje pasirinkimas gali ir turi valdyti veiklą. 

Tačiau yra ir kitas būdas, kuriuo valstybė palaiko individo 
socialinį vaidmenį. Tai ji daro skirtingais socialinių taisyklių 
tipais, kurie neišvengiamai atsiranda pasirodžius aukščiausia- 
jai valdžiai. Kai aukščiausioji valdžia priskiriama kokiam nors 
visuomenės organui, tai reiškia, kad yra skirtumas tarp pozity- 
viosios teisės - valdovo duotų įsakymų ar nurodymų - ir kitų 
socialinių taisyklių ar papročių. Tos taisyklės, kurias nustato 
valdovas ir kurias įgyvendina jo agentai (pavyzdžiui, draudi- 
mas medžioti gulbes) yra privalomos, o kitos socialinės taisyk- 
lės ar papročiai (pavyzdžiui, kad vyrai turėtų atsistoti moteriai 
įėjus į kambarį) neprivalomos. Dėl to jau nebegalioja teiginys, 
kad visos socialinės taisyklės turi tą patį statusą. Kai kurios iš jų 
įgyvendinamos valstybinės valdžios, o kitos ne (nors viešoji nuo- 
monė ar religiniai įsitikinimai gali tai rekomenduoti). 

Jei įstatymai tyli, tai negali būti jokios įteisntos pareigos kaž- 
kam kažką daryti. Juk daugeliui musulmonų Europoje vis dar 
gali atrodyti, jog 'padorumas' reikalauja, kad moterys viešose 
vietose nešiotų čadras. Tačiau nesant tokių nuostatų ar pozity- 
vios teisės, tokio papročio negalima teisėtai įgyvendinti ar reika- 
lauti jam legalaus statuso turinčioje valstybę visuomenėje. Taigi 
už pozityvios teisės ribų yra svarbi politinių taisyklių ir prakti- 
kų sritis, kurios atžvilgiu valstybė, bent jau oficialiai, yra abejin- 
ga, indiferentiška. Tai yra skirtumo tarp valstybinės ir privačios 
sferos svarbiausias šaltinis. Supratimas, kad yra privati sfera, 
kurioje asmeninis pasirinkimas, užgaida ar sąžinė vaidina savo 
vaidmenį, būtų neįsivaizduojamas ir neturėtų jokio vaidmens 
visuomenėje be valstybės, kurioje visos taisyklės buvo paproti- 
nės - kur visų statusas buvo vienodas ir visas taisykles palaikė 
tokios pat sankcijos. Visuomenėse be valstybės negali būti jokio 
oficialaus valstybinės ir privačios sferų atskyrimo, jokios prara- 
jos tarp valstybės ir pilietinės visuomenės. Tokiose visuomenėse 


gali būti tik viena sfera, nes jose nėra institucinės ar idėjinės 

bazės atskirti valstybės įgyvendinamas taisykles nuo taisyklių, 
kurios valstybės požiūriu yra neprivalomos, taikomos savo nuo- 
žiūra. Taigi savasis aš tokiose visuomenėse nėra suskaldytas 
tokiu būdu kaip bet kurioje visuomenėje su valstybe. 

Tai ne vienintelė valstybės pasekmė Žmogaus identitetui. Be- 
galinių teisinių inovacijų galimybė visuomenėje, įvesta suvere- 
numo postulato, savo ruožtu padeda sukurti ir palaikyti indivi- 
dualios autonomijos idėją — idėją, kad individas gali išsivaduoti 
nuo praeities ir, tam tikrose ribose, pradėti viską iš naujo. Ir vėl 
Hobbes'o tuščią lapą, tabula rasa - tą paveldėtų taisyklių ir 
vaidmenų išsižadėjimą (net jei jis būtų tik loginis) siekiant su- 
teikti neribotą juridinę teisę suvereniam organui — galima trak- 
tuoti kaip pasikeitimo savojo aš santykyje su savo vaidmenimis 
institucinį koreliatą. Juk teisės leisti įstatymus suteikimas visiems 
tampa priežastimi ir padeda sukurti visuomenę, kurioje savasis 
aš žiūri į save nauju abstrakčiu būdu, kaip į atskirtą nuo bet 
kokių konkrečių socialinių vaidmenų, kuriuos jis šiaip galėtų 
prisiimti. 

Net į Descartes'o garsiąją sentenciją - “Mąstau, vadinasi, 
egzistuoju' - galima žiūrėti kaip į rodančią valstybės poveikį 
asmeniniam identitetui. Tas savojo aš santykio su savo paties 
vaidmenimis pasikeitimas žymi valios gimimą savotiška šiuo- 
laikine prasme - ta prasme, kuria savojo aš potencialios galimy- 
bės iš tikrųjų niekada negali būti išsemtos, virš socialinės struk- 
tūros visada liks abstraktusis 'Aš'. Čia analogija su valdovu labai 
ryški. Šiuolaikinėje moralės filosofijoje individas dažnai laiko- 
mas valdovu" dorovės srityje. Nors asmeninės laisvės idėja griež- 
tai formuluojant ir nėra sukelta valstybės suverenumo idėjos, 
tačiau išjos ji semiasi tikėtinumo. 

Kiti istoriniai faktai tai patvirtina. Europoje 'laisvė' jau nebe- 
apibūdino konkretaus socialinio rango ar statuso ir tapo mora- 


liniu principu tuo laikotarpiu, kai atsirado valstybė. Ir tai neste- 

bina. Laisvės kaip bendrojo principo vaidmuo būtų buvęs ma- 
žas visuomenėje, kurioje statusą lemdavo kilmė, visuomenėje, 
kuri nepripažino jokios esminės statuso (arba žmogaus prigim- 
ties) lygybės; tą darė nebent Bažnyčia - kito pasaulio interesų 
saugotoja. Galima atsekti ir kitą skirtumą tarp ankstyvosios 
šiuolaikinės Europos visuomenės ir pastarųjų dviejų šimtme- 
čių visuomenės. Ankstesniuoju laikotarpiu socialinių vaidme- 
nų skaičius vis dar buvo labai ribotas. Menkas darbo pasidali- 
jimas ir feodalinių statuso skirtumų liekanos, kurias į 
postfeodalinį laikotarpį pernešė turtas ir išsilavinimas, iš pra- 
džių ribojo lygaus pavaldumo" poveikį. Net jei žmonės jau ne- 
beturėjo juridiškai įtvirtinto socialinio statuso, jie vis tiek de 
facto užėmė aiškiai apibrėžtas padėtis socialinėje hierarchijoje. 
Visiems bendrų ( Žmogiškųjų') požymių diapazonas vis dar 
buvo labai siauras, nors protestantizmo, kuris rėmėsi lygybės 
principu, akcentuodamas sąžinės ir asmeninės nuomonės tei- 
ses, atsiradimas rodo, koks svarbus ir griaunantis gali būti net 
toks mažas diapazonas. 

Šiaip ar taip, nuo devynioliktojo amžiaus spartus socialinių 
vaidmenų gausėjimas smarkiai sustiprino esminės statuso ly- 
gybės pojūtį. Didėjantis socialinis darbo pasidalijimas, kuris ta- 
po įmanomas dėl valstybės sukurtos individualių, asmeninių 
teisių struktūros, reiškė, kad žmonės imasi vis daugiau vaidme- 
nų. Tai savo ruožtu skatina ir tiesiog reikalauja, kad individas 
laikytų save veikiau vaidmens turėtoju - t. y. suvoktų save nau- 
ju, abstrakčiu būdu — negu tiktai kokio nors specializuoto vaid- 
mens atlikėju. Gebėjimas prisiimti vaidmenis ir atsisakyti jų spar- 
čiai didėjo. Taigi individas, kaip socialinio vaidmens tipas, 
išaugo iš savo tik formalaus "lygaus pavaldumo' pagrindo ir 
tapo Žymiu socialiniu faktu Europoje. 

Savaime aišku, kad valstybės atsiradimas ryškiai keičia so- 


cialinių agentų santykius su jų pačių vaidmenimis. Įvedamas į 

ne jų viduje esantį atskaitos tašką, pagal kurį galima vertinti 
konkrečius teisių ir pareigų komplektus, apibrėžiančius įvairius 
jų vaidmenis. Visuomenėje be valstybės — visuomenėje, kurioje 
privilegijos ir pareigos skirstomos remiantis papročiais ir 
paveldimomis privilegijomis — tokio išorinio atskaitos taško nė- 
ra. Tokioje visuomenėje nėra ir individų griežtąja to žodžio pras- 
me. Taip yra dėl to, kad nėra institucinių rėmų, į kuriuos sociali- 
niai agentai galėtų apeliuoti reikalaudami lygaus statuso ar 
gindamijį. 

Taigi visuomenės individualizacija ir valstybės augimas yra 
neišvengiamai susiję dalykai. Tai du to paties permainų proceso 
aspektai. Lygus pavaldumas aukščiausiajai valdžiai, leidžiantis 
individus identifikuoti save kaipo tokius, yra logiškai pirmesnis 
ir istoriškai ankstesnis už pagrindinių pilietinių laisvių, t. y. 
pagrindinių teisių, patvirtinančių ir praplečiančių individą“ 
kaip socialinį vaidmenį, struktūros rutuliojimą. Bet juk kaip tik 
ta pagrindinių teisių struktūra valstybės įvestą protoliberaliz- 
mą paverčia realiu, arba esminiu, liberalizmu. Ankstyvosios šiuo- 
laikinės politinės minties istorijoje tai yra perėjimas nuo Hob- 
beso Leviatano (1651) prie Locke'o Dviejų traktatų apie valstybinį 
valdymą (1690). 

Žinoma, valstybės įstatymai gali įtvirtinti ar sukurti nelygy- 
bės formas — pavyzdžiui, nelygų rasių ar lyčių traktavimą — 
kurios atrodytų prieštaraujančios bet kokiam (net numanomam) 
ryšiui tarp valstybės ir lygios laisvės idėjos. Tačiau tas nesąryšis 
veikiau tik įsivaizduojamas, nei realus. Juk jau pats centralizuo- 
to organo, kuris visus laiko vienodai pavaldžiais, palaiko pilie- 
čių supratimą, kad yra bent vienas lygmuo, kur visi turi bendrą 
požymį, net jei tas požymis būtų tik lygus pavaldumas tai pačiai 
valdžiai. Bendras požymis ir jį palaikantis bendro jų, kaip in- 


dividų, identiteto jausmas tada gali tapti pagrindu reikalauti 


5.KODĖL KONSTITUCIJOS TOKIOS SVARBIOS 113 


praplėsti bendrų požymių diapazoną tiek, kiek neįmanoma įsi- 
vaizduoti visuomenėje, kurioje vienintelis socialinių vaidmenų 
ir teisių šaltinis yra papročiai. Istoriškai iš tikrųjų toks ir buvo 
pagrindinis Europos valstybių vaidmuo. Jis padarė įmanomu 
dalyką, kurį būtų galima pavadinti lygybės proveržiu'. 

Esminis ryšys tarp valstybės kaip politinės formos ir indivi- 
do kaip organizuojančio socialinio vaidmens paaiškina ir na- 
cionalizmo fenomeną. Kaip jau matėme ankstesniame skyriuje, 
Montesguieu manė, kad Vakarų Europos nacionalinės valsty- 
bės gali išlaikyti 'nuosaikius' režimus ir išvengti tironijos tik 
tuomet, jei jos skatins "garbę", siejamą su nelygiais rangais aris- 
tokratinėje socialinėje struktūroje. Jis manė, kad piliečių lygybė 
ir dorybė“, siejamos su senovės miestu-valstybe nėra tinkamas 
pasirinkimas šiuolaikinei Europai, nes 'baimės' lygybė, vieš- 
patavusi despotiško valdymo imperijose, buvo visiškai nepa- 
geidautina. Montesguieu tik nesuprato, kad nacionalinė vals- 
tybė lygiu statusu, kurį ji įveda valstybės suverenumo būdu, 
paruošia dirvą naujai garbės formai, kurią galima pavadinti 
demokratine garbe. Demokratinė garbė yra etiškai priimtinas 
nacionalizmo turinys. Ji ryžtingai gina lygaus statuso visuo- 
menėje moralinę svarbą ir aiškina tą lygybę kaip reikalavimą 
tokios valstybės formos, kuri leistų individams jaustis vieno- 
dai gerbiamiems, turintiems teises. 

Troškimas patvirtinti savo, kaip nacionalinės valstybės pi- 
liečio, lygią padėtį - teisę būti piliečiu nesant privilegijuotos kas- 
tos nariu, kokie buvo senovės piliečiai - sukuria naują garbės 
formą, kurios Montesguieu, tvirtai laikydamasis aristokratijos 
prietarų, nesuprato. Tačiau ši garbės forma yra nepaprastai svar- 
bi šiandien, norint suprasti kai kurių neturinčių valstybingumo 
regioninių ir etninių grupių troškimus — norą savo grupės iden- 
titetą glaudžiau susieti su valstybės suverenumu. Juk susilpnė- 


jus klaninei ar feodalinei klasifikacijai, kad etninė ir lingvistinė 

vienybė netaptų destruktyvi, reikalingas oficialus statuso lygy- 
bės aprobavimas. Tokį oficialų aprobavimą gali suteikti tik vals- 
tybė kaip institucija. Didžiosios Britanijos ponia Thatcher pa- 
garsėjo tuo, kad atkakliai tvirtino, jog "nėra tokio dalyko kaip 
visuomenė", yra tik individai. Tačiau iš tikrųjų nėra tokio dalyko 
kaip individas — suprantant jį kaip viešą ir įvykdomą socialinį 
statusą ar vaidmenį - jei nėra valstybės. 

Niekada nereikėtų pamiršti, koks sunkus gali būti valstybių 
kūrimas. Valstybių kūrimas nėra kažkas tokio, ko galima imtis 
pagal pirmą pareikalavimą ir įvykdyti, tikint, kad valstybė pri- 
gis. Sunkumai, su kuriais susidūrė postkolonijinės Afrikos 'vals- 
tybės', įveikdamos tribalizmą ir kurdamos nacionalinius identi- 
tetus tik paskelbdamos suverenitetą, yra gera to iliustracija. 
Pavyzdžiui, net dabar buvimas keniečiu, atrodo, nedaug tereiš- 
kia palyginti su buvimu kikujų genties nariu. Tribalizmas ski- 
riasi nuo nacionalizmo, nes nereikalauja kažko panašaus į lygų 
statusą grupės viduje. Kaip jau matėme, gentinis identitetas 
suteikia galimybę išskirti ir identifikuoti kitus — atskirti „mus“ 
nuo „jų“. Gentinis identitetas duoda identitetą, bet nebūtinai 
lygų statusą savo nariams. O šiuolaikinis nacionalizmas, prie- 
šingai, parazituoja manipuliuodamas valstybės idėja ir statuso 
lygybe, kurią valstybė įveda. Regioninės ir etninės grupės su- 
sierzina, jei pajunta, kad jų nariai nėra lygiai gerbiami ir neturi 
lygių teisių. Todėl nacionalinės garbės įžeidimas siejasi ir su 
individo orumo ar savigarbos įžeidimu. 

Sunkumas, su kuriuo istoriškai susidūrė kai kurios Europos 
nacionalinės valstybės, mėgindamos integruoti regioninius ir 
etninius identitetus po bendro 'suvereniteto' vėliava, turėtų būti 
naudingas perspėjimas, kad neleistina ignoruoti regioninių ir 
etninių nepasitenkinimų. Be abejo, nepilnavertiškumo ir paže- 
minimo jausmo liekanos sustiprino grupių ar regionų, laikomų 


gaunančiais daugiau naudos iš valstybės formavimo proceso, 

separatistinius jausmus Katalonijoje, Korsikoje ir Škotijoje. Se- 
paratistiniai jausmai prasiveržia, kai jaučiama, jog statuso ly- 
gybė, kylanti iš buvimo valstybės sudėtyje, yra labiau formali 
nei reali. 

Jei, kaip paaiškėjo, demokratinę garbę taip sunku valdyti kai 
kurioms iš seniausių ir sėkmingiausiai besitvarkančių naciona- 
linių valstybių Europoje, tad kaip galingai tas motyvas turėtų 
pasireikšti, jei federacinės Europos valstybės kūrimas sukeltų 
bet kuriai iš esamų tautybių persekiojimo jausmą. Juk tada pre- 
tendavimas į teisėtumą, grindžiamas valstybės vaidmeniu pa- 
laikant individo identitetą, galėtų pradėti byrėti — t.y. teisėta 
struktūra, formaliai garantuojanti piliečių lygybę, būtų laikoma 
nelygybės instrumentu, nes būtų manoma, kad ji tarnauja 'privi- 
legijuoto' regiono ar etninės grupės interesams. 

Tas pavojus pakankamai realus mažesnėse federacinėse valsty- 
bėse, kaip rodo Belgijos pavyzdys, tačiau jis dar labiau padidėtų, 
jei Europa kaip visuma taptų federacine valstybe. Ginantys Euro- 
pos federalizmo idėją elgtųsi labai neprotingai, jei neigtų ar su- 
menkintų tą pavojų. Geriau jie stengtųsi išvengti jo. Tai dar viena 
priežastis, kodėl konstitucinės formos tampa tokios svarbios. 

Ką rodo šis trumpas ekskursas į nacionalizmo istoriją? Jis 
rodo, kad rašytinė konstitucija gali ir turi įnešti lemiamą indėlį į 
bet kurios turinčios valstybę visuomenės savimonę. Rašytinė 
konstitucija gali iškelti į paviršių ir formalizuoti valstybės vaid- 
menį kuriant individų visuomenę, atkreipdama dėmesį į tai, ko- 
kiu būdu valstybė puoselėja ir gina vieną vertybę kiekviename, 
kuris turi būti pavaldus jai - esminės, arba 'moralinės', lygybės 
vertybę. Tik jei suprantame, ką valstybė daro mums duodama 
praktinį pagrindą individo vaidmeniui, galėtume eiti toliau — 
tirti, ką dar valstybė turėtų duoti mums. Kaip tik tai ir suteikia 


įvairių konstitucinių formų analizė. 

Kaip federalizmas atrodo šiuo aspektu? Iš pirmo žvilgsnio 
federalizmas galėtų pasirodyti esąs akivaizdžiausia ir natūra- 
liausia' valstybės forma tiek, kiek jo apibrėžiančiu bružu būtų 
pasiryžimas palikti kiekvienai vietovei ir regionui pakankamai 
valdžios ir galios pačiam susidoroti su savo reikalais, o centrui 
perduoti tik tiek valdžios ir galios, kiek reikia bendriesiems klau- 
simams spręsti. Iš tikrųjų federacinė forma - atrodanti tokia na- 
tūrali - yra pati sudėtingiausia ir daugiausia dėmesio reikalau- 
janti valdymo forma. Jai reikia didelio žmonių, mėginančių 
valdyti save tokiu būdu, moralinio ir intelektinio išprusimo. Ko- 
dėl taip yra? Ogi todėl, kad federalizmas stengiasi iki minimu- 
mo sumažinti prievartos poreikį ir maksimaliai padidinti sava- 
norišką paklusnumą įstatymams, kurie laikomi ginančiais ir 
vietinius ar regioninius, ir nacionalinius interesus. 

Šią mintį daugiau kaip prieš 170 metų išsakė prancūzų isto- 
rikas ir politinis mąstytojas Frangois Guizot. Jis įrodinėjo, kad 
federalizmo sėkmei reikalingi nepaprastai apsišvietę ir aukštos 
moralės gyventojai. Juk įvairios federalinės valdžios sukurtos 
valdymo sferos kelia didelius reikalavimus idėjoms ir įpročiams. 
Iš tikrųjų, tokią sudėtingą sistemą galima palaikyti tik ją deri- 
nant su nauju asmeninio identiteto suvokimu. Kaip kad turinti 
valstybę visuomenė įveda pirminį vaidmenį, kurio atžvilgiu visi 
kiti socialiniai vaidmenys tampa antriniai, taip federacinė siste- 
ma išskaido tą pirminį vaidmenį. Piliečio vaidmuo įgyja ne tik 
vietinį ar regioninį, bet ir nacionalinį aspektą, įvairius visuome- 
ninių teisių ir pareigų niuansus. Tas sudėtingumas dar labiau 
padidėja, jei visa sistema yra tvarkoma konstitucijos įtvirtinto- 
mis teisėmis. Suprantama, federalizmo atveju jurisdikcijų kon- 
fliktai yra visiškai reali galimybė. 

Vadinasi, pilietinis lojalumas federacinėje valstybėje sudė- 


tingesnis negu unitarinėje. Joje yra įvairių svarstymo ir veiklos 

aspektų, kuriuos nuolat būtina balansuoti ir derinti. Sunkumas 
yra tas, kad kartais gali būti laikinų ir dalinių teisinių nenuo- 
seklumų, kylančių iš federalizmo sukurtų įvairių valdžios sferų 
ir dėl integravimo į bendrą teisinę tvarką lėtumo. Dėl tos prie- 
žasties kai kurios teismo priežiūros formos federacinėje siste- 
moje yra neišvengiamos esant nuolatinei jurisdikcijų konfliktų 
grėsmei, sukeliamai tokios sistemos. 

Netjei tokie konfliktai laikomi federacinės sistemos trūkumu, 
federalizmas turi pranašumą, kuris pajėgus daugiau negu kom- 
pensuoti juos. Tai jo poveikis piliečių teisingumo ir nešališku- 
mo jausmui. Juk federacinės sistemos gali, geriausiu atveju, ska- 
tinti subtilesnį ir adekvatesnį teisingumo jausmą. Tai buvo kitas 
svarbus Tocgueville'io atradimas Amerikoje. Jis nustatė, kad 
vienas iš regioninės ir vietinės autonomijos federacinėje siste- 
moje oficialaus pripažinimo privalumų buvo paskata atsirasti 
naujai interesų teorijai. 

Tuo metu, kai Tocgueville'is rašė, Europoje buvo dvi konku- 
ruojančios interesų teorijos - viena, dominuojama utilitaristų, 
laikė visuomenės interesus paprasčiausia individų interesų su- 
ma, 0 kita, siejama su Rousseau raštais, postulavo objektyvius 
visuomenės interesus, suvokiamus be to, kam individai teikia 
pirmenybę. Abi šios teorijos maitino viena kitą. Abi ignoravo 
tuos interesus, kurie buvo tarpiniai tarp individų interesų ir 
visų sąjungos — valstybės - interesų. Ir priešingai, Tocguevil- 
le'is savo knyga apie Amerikos federalizmą iškėlė mintį, kad 
reikalinga koncentrinių interesų teorija, besiremianti interesais, 
sklindančiais iš individų, tačiau ir grupių bei rajonų interesų 
paisanti ne mažiau už visiems bendrus arba valstybinius intere- 
sus. Tokia koncentrinių interesų teorija ištaisė individualisti- 
nio, arba protoliberalinio, visuomenės modelio, sukurto septy- 


nioliktojo amžiaus Europoje, silpnąsias puses. 

Interesų kaip koncentrinių ratų — remiantis amerikiečių rajo- 
nų, apygardų, valstijų pavyzdžiu — įsivaizdavimo privalumas 
buvo tas, kad jis padėjo sukurti tarp gyventojų pradinį teisingu- 
mojausmą —- tokį teisingumo jausmą, kuris veikė prieš teorijas, 
apeliuojančias tik į individų reikalavimų sumą ar į materiali- 
zuotus visų reikalavimus. Jis pasiūlė piliečiams svarbių intere- 
sų sąrašą, savotišką kontrolinį sąrašą, į kurį reikia atsižvelgti 
svarstant valstybinės politikos klausimus. Tai buvo puiki teorija, 
kaip politinė sistema gali padėti šviesti savo narius ir kelti jų 
moralę, didinti jautrumą teisingumo reikalavimams. Apibendri- 
ndami galime pasakyti, kad konstituciniai siekiai, įkūnyti ame- 
rikiečių federalizme, skatino suvokti interesus, kurios nuo to lai- 
ko imta vadinti pliuralistiniais. Taigi, darydamos poveikį mūsų 
pačių interesų suvokimui ir duodamos tarsi schemą ar kelių Že- 
mėlapį, sisteminantį konkretų socialinį landšaftą, konstitucijos 
prasiskverbia į mūsų sielų gilumą. Jos padeda mums suformu- 
luoti ketinimus ir veikti. 

Juo labiau mūsų teisingumo sąvoka atspindi ir yra atspindi- 
ma valstybės formos, juo daugiau teisėtumo ta valstybė įgyja 
mūsų akyse. Tada pagrindinės valstybės procedūros geba 
įtvirtinti mūsų sutarimą, kuris gali atlaikyti kartais labai dide- 
lius lojalumo išmėginimus, kai valstybės vykdoma politika ken- 
kia mūsų interesams ar pažeidžia mūsų teisingumo jausmą. Pa- 
radoksalu, kad konstitucinio pagrindo suteikimas regioniniams 
identitetams ir interesams federalizmo pavidalu sustiprina tei- 
singumo jausmą, palengvindamas piliečiams atskirti valstybi- 
nių sprendimų priėmimo procedūrų teisėtumą nuo galbūt 
neigiamų politikos rezultatų. Tas pasitikėjimas viešųjų proce- 
dūrų teisingumu savo ruožtu yra tikriausiai vienintelė laisvųjų 
institucijų patvarumo, gyventojų gebėjimo valdyti save patiems, 


garantija. 

Keldamas tokius reikalavimus rašytinei konstitucijai, aš ne- 
manau, jog esu naivus. Žinoma, aš nesakau, kad piliečiai daž- 
nai nagrinės tokius dokumentus ar turės kažką daugiau nei mig- 
lotą supratimą apie daugumą teiginių tų konstitucijų, kurias jie 
pripažįsta. Tačiau mano argumentams tai ir nebūtina. Kaipjau 
matėme, yra keli atžvilgiai, kuriais liberalios konstitucijos daro 
esminį poveikį piliečių gyvenimui ir nužymi ribas jų asmeninio 
identiteto žemėlapiuose. Konstitucijos yra pajėgios sukurti veik- 
los sferas mūsų galvose, mūsų sąmonėje. 

Ypač svarbūs trys būdai, kuriais konstitucija, nesvarbu ko- 
kia - unitarinė ar federacinė - sukuria tokias sritis mūsų galvo- 
se: oficialiai atskirdama vykdomąją, įstatymų leidimo ir teismų 
valdžias, nustatydama santykius tarp visuomenės centro ir pe- 
riferijos ir galiausiai siekdama apsaugoti pagrindines teises. 

Valdžių atskyrimas svarbus ne tik dėl to, kad jis nuskaidrina 
įvairias valdymo funkcijas - pavyzdžiui, atskirdamas taisyklių 
kūrimą nuo jų taikymo ar administravimo — bet ir dėl to, kad 
patvirtina įvairių valdžių atidavimo į skirtingas rankas svarbą. 
O svarbiausia, kad jis griauna požiūrį, jog valdymo sistema yra 
kažkokia monolitinė, vientisa valdžios struktūra. Jis parodo, kad 
teisinis vientisumas nereikalauja valdžių suliejimo. Be abejo, val- 
džių atskyrimas gali politinei sistemai sukelti problemų. Pavyz- 
džiui, kritikai įrodinėjo, kad tai veda prie beveik nuolatinės Ame- 
rikos prezidentūros ir Kongreso konfrontacijos. Tačiau teisėto, 
pačios politinės sistemos sankcionuoto, konflikto įspūdis žmo- 
nių sąmonėje gali būti ne toks jau blogas dalykas. Ir priešingai, 
viena iš rimtų britų politinės sistemos raidos nuo aštuoniolikto- 
jo amžiaus silpnybių (tuo metu, kai, nors tai skamba ironiškai, ji 
įkvėpė Montesguieau valdžių atskyrimo teoriją) yra ta, kad jai 
būdingas visų valdžių suliejimas nepadeda mokyti piliečius kon- 


stitucinių elgesio normų. Tiesą sakant, leisdamas vykdomajai 

valdžiai kontroliuoti įstatymų leidžiamąją valdžią (sakysim, Par- 
lamento daugumą), jis dažnai sumažina susidomėjimą pačiu 
valdymo procesu, nes rezultatai tampa panašūs į anksčiau pri- 
imtus sprendimus. 

Ir priešingai, konstitucijos nustatytas centro ir periferijos san- 
tykis dažnai gali būti suformuluotas taip, kad įneštų į politinę 
sistemą vilkinimą ir netikrumą. Net unitarinėje sistemoje visuo- 
tiniai rinkimai prieštarauja nuomonei, kad vietinės ir regioni- 
nės valdžios pareigūnai, atskaitingi teismams ir savo rinkėjams, 
yra tik centrinės valdžios agentai, privalantys veikti pagal jos 
diktatą. Vietinės ir regioninės autonomijos laipsnis, įtvirtinamas 
visuotinių rinkimų, įveda bent jau trumpalaikius apribojimus 
centrinei valdžiai primesti savo valią visur ir visuomet. 

Federacinė sistema įveda kur kas didesnius centrinės val- 
džios apribojimus. Federalizmas duoda provincijoms ar vals- 
tijoms tam tikrą suverenumo dalį, valdžios sferą, kurios centri- 
nė valdžia negali vienašališkai panaikinti ar pakeisti. Juk ir 
centro, ir periferijos valdžia turi konstitucinį pagrindą - t. y. 
suverenumas yra padalintas tarp jų abiejų. "Pagrindinė teisė' 
padalija įstatymų leidimo ir įstatymų įgyvendinimo teises tarp 
centro ir periferijos. Vadinasi, federacinėje sistemoje kliūtys cen- 
trinei valdžiai veikti kai kuriose sferose gali būti beveik nuola- 
tinės, jei tik viešoji nuomonė nebus taip suerzinta ir tokia ga- 
linga, kad atvertų kelią konstitucijos pataisoms. Federalizmas 
labai sustiprina teisėto konflikto politinėje sistemoje suvokimo 
galimybes. 

Šį federacinės sistemos pranašumą prieš unitarinę sistemą 
galima pailiustruoti pavyzdžiu iš britų naujausios istorijos. Bri- 
tų vyriausybė nesusidūrė su jokiomis rimtomis teisinėmis kliū- 
timis, kai ryžosi radikaliai pakeisti vietinės valdžios struktūrą. 


Aštuntajame ir devintajame dešimtmečiais viena kitą keitusios 

britų vyriausybės ne tik neatpažįstamai pertvarkė vietinę val- 
džią, bet faktiškai atėmė iš jos ir pajamų šaltinius, sumažinda- 
mos jų autonomiją iki minimumo. Toks despotiškas elgesys su 
vietinėmis valdžiomis parodo, kaip unitarinė sistema, besire- 
mianti Parlamento suverenumu, nenustato jokių oficialių ribų 
vyriausybės teisei griebtis inovacijų, net jei tai reikštų staigų se- 
nų vietinių lojalumų ir regioninių identitetų išrovimą su šakni- 
mis. Balto lapo principas, įvestas suverenumo idėjos, jei tik nėra 
apribotas rašytinės konstitucijos, oficialiai išsklaidančios teisė- 
tą valdžią, vietinius ir regioninius valdžios organus atiduoda 
centrinės valdžios dispozicijon, daro juos beveik žaisliukais jos 
rankose. 

Tačiau iš trijų būdų, kuriais konstitucinė tvarka gali reikš- 
mingai paveikti kasdieninį gyvenimą, nė vienas nėra toks galin- 
gas kaip pagrindinių teisių apibrėžimas ir apsauga. Teismo prie- 
žiūra suteikia teismams vaidmenį, kuris gali sukelti jų 
nesutarimus su visų gyventojų išrinktais valdžios organais ir 
pareigūnais. Iš pirmo žvilgsnio toks teismų vaidmuo atrodo gi- 
liai nedemokratiškas, suteikiantis nerenkamiems teisėjams vaid- 
menį valstybės politikos formavimo srityje. Tačiau tokiu pirmuoju 
įspūdžiu nereikėtų pasitikėti. Teismų priežiūra, kaip pastebėjo 
Tocgueville'is devynioliktojo amžiaus ketvirtajame dešimtmety- 
je, yra galingiausias ginklas ginant liberaliąją demokratiją nuo 
populistinių demokratijos formų, nuo agresyvios daugumos. 

Teisminė priežiūra Jungtinėse Valstijose europiečių vertina- 
ma nevienareikšmiškai. Teisių kalbos infliacija, kurią, kaip jau 
įrodinėjau, reikėtų laikyti daugiausia ekonomikos ir utilitarinės 
filosofijos įtakos rezultatu, kartais aiškinama kaip neišvengia- 
ma netinkamos galios suteikimo teisėjams pasekmė — galios, 
kuri, taip sakant, pašalina bet kokius jų veiklos draudimus. Bet 
aš manau, kad yra toli gražu ne taip. Amerikiečių teisėjai itin 


nenori kištis į politikos darymą, nors kartais yra priversti to 

imtis dėl kitų JAV politinės sistemos ypatybių —- ypač dėl renka- 
mų valdžios institucijų nenoro spręsti kai kurias itin prieštarin- 
gas visuomenės problemas, tokias kaip abortai. 

Reikėtų pažymėti du amerikietiškojo stiliaus teismo priežiū- 
ros bruožus. Vienas yra jos didelė įtaka šalies politinei kultūrai. 
Ta kultūra dažnai apibūdinama kaip besiremianti teisėmis. Ta- 
čiau ką tai reiškia? Tai reiškia ne tik kad konstitucijos įtvirtintas 
teises teisėjai gali panaudoti įstatymų leidimo ar vykdomosios 
valdžių aktams panaikinti. Tai reiškia, kad amerikiečių konsti- 
tucija sėkmingai didina savo vaidmenį socializacijos procese. 
Jos indėlis į socializacijos procesą kelia savimonės lygį. Kartais 
gali atrodyti, jog tai turi neigiamų liberalizuojančių pasekmių, 
tarkim, vis dar plačiai paplitęs priešinimasis šaunamųjų ginklų 
kontrolės įstatymų leidimui, net ir po ginkluotų paauglių sukel- 
tų žudynių. Tačiau svarbesnė yra kita monetos pusė. Juk tai yra 
kultūra, kuri tikrai gali suteikti bedaliams ir skurdžiams savo 
vertės jausmą ir gebėjimą pasitikint savimi reikalauti teisingu- 
mo. Mažaraščio Alabamos valstijos piliečio, reikalaujančio savo 
konstitucinių teisių, vaizdas gali turėti ir juokingą atspalvį, ta- 
čiau kartu tai bus ir taurus, didingas reginys. 

Ne tik tauru, bet ir išmintinga, kad liberali konstitucinė tvar- 
ka sukuria tokias pažiūras. Per dažnai atrodo, kad rašantieji 
apie politines sistemas labiau už kitas gina vieną vertybę — 
socialinės tvarkos ir stabilumo vertybę. Tačiau kurti politinę 
sistemą turint galvoje tik socialinį stabilumą reiškia patekti į 
pavojingus spąstus. Juk ne mažiau svarbu už teisėtų ir taikių 
priemonių socialiniams konfliktams spręsti suteikimą yra duoti 
žmonėms priemonių ir paskatų savo nepasitenkinimui, 0 ypač 
giliam patirto neteisingumo jausmui išreikšti. Mažaraštis Ala- 
bamos pilietis, apeliuojantis į savo konstitucines teises, tikrai 
išreiškia tokį savo požiūrį į valstybės valdžią, kurį turėtumėme 


skatinti. 


5.KODĖL KONSTITUCIJOS TOKIOS SVARBIOS 123 


Mums reikia veikiau nesuvaldomų, negu klusnių, nuolankių 
piliečių. Ir nesuvaldomų piliečių mums reikia ne vien todėl, kad 
to reikalauja mūsų savigarba, bet ir dėl to, kad galiausiai tokie 
piliečiai yra kur kas geresni viešosios tvarkos garantai negu jų 
paklusnūs kolegos. 

Čia ateina į galvą Šiaurės Airijos pavyzdys. Ten teismo prie- 
žiūra ir teisėmis grindžiama politinė kultūra galėjo užkirsti kelią 
smurto eskalacijai, ilgai katalikų ir protestantų bendruomenių kon- 
frontacijai. Kaip ji galėjo tą padaryti? Pagrindinis poveikis, kurį 
teismo priežiūra daro politinei sistemai yra tas, kad ji atitolina 
teisminę valdžios šaką nuo kitų valdžios šakų — nuo įstatymų 
leidimo ir vykdomosios valdžių funkcionavimo. Viešajai nuo- 
monei toks atitolinimas suteikia galimybę kreiptis į teismus su 
skundais prieš kitas valdžios šakas, viliantis atitaisyti skriau- 
das, kurias tos šakos - tiesiogiai veikiamos daugumos nuomo- 
nės - nenori ar negali atitaisyti. Taigi, jei prieš kelis dešimtme- 
čius Šiaurės Airijos katalikai, jautę diskriminaciją įsidarbinimo, 
apsirūpinimo būstu ir kitose srityse, būtų turėję galimybę kreip- 
tis į teismo priežiūrą, jie galbūt būtų susitaikę su britų valstybe. 
Štai šitaip teismo priežiūra gali suvaidinti lemiamą įteisinantį 
vaidmenį, susilpnindama pagundą griebtis prievartos veiksmų. 

Kad įtvirtintos teisės ir teismo priežiūra galėtų vaidinti savo 
įteisinantį vaidmenį, turi būti patenkinta viena neoficiali preli- 
minari sąlyga. O kad suprastumėm kodėl, pakanka tik pažvelgti 
į tradicinį britų priešinimąsi suteikti teisėjams tiek daug įtakos; 
tas priešinimasis ypač būdingas kairiajam britų politikos spar- 
nui. Ar tą priešiškumą sukelia gilus moralinis nepritarimas įtvir- 
tintoms, įsigalėjusioms teisėms? Manau, kad ne. Veikiau jį sukė- 
lė stiprus ir tikriausiai pagrįstas įtarimas, kad britų teisininkų 
klasė, iš kurios kilę beveik visi teisėjai, pati remiasi per daug 
siaura ir privilegijuota socialine baze. Kaip tik įtarimas, kad tos 


įsigalėjusios teisės gali tapti socialinių privilegijų svertu, ir disk- 

reditavo teisminę priežiūrą britų kairiųjų akyse, bent jau iki pas- 
tarojo meto. 

Teisininkų klasė demokratinėje visuomenėje turi būti atvira, 
ir visi turi matyti, kad ji atvira. Ji turi tapti socialinio mobilumo 
visuomenėje ženklu, kad jos vaidmuo nekeltų išankstinių nusi- 
statymų gimdomų įtarinėjimų. Juk, kaip Togueville'is pastebėjo, 
žvelgdamas į amerikiečių teisininkų klasę, jos vaidmuo politi- 
nėje sistemoje yra pusiau aristokratinis. Teismo priežiūra duo- 
da galingą ginklą apriboti daugumos principo veikimą, kovoti 
su grubia ar populistine demokratijos forma. Tačiau teismo prie- 
žiūra maksimaliai atskleisti savo galimybes gali tik tuomet, jei 
teisinis išsilavinimas yra lengvai prieinamas ir patekimas į tei- 
sininkų klasę laikomas nesukeliančių problemų dalyku. Kaip 
tik todėl amerikiečių teisininkai ir toliau dominuoja politinėje 
sistemoje. Niekas taip neprisidėjo prie galimybių jausmo sukles- 
tėjimo Jungtinėse Valstijose kaip palyginti didelis teisininko pro- 
fesijos prieinamumas, 0 tapimas teisininku savo ruožtu buvo 
laikomas priemone pradėti daug kitų karjerų. Tad pagrindinių 
teisių idėjos ir socialinio mobilumo perspektyvų kone mistinis 
susiliejimas suteikė amerikiečių demokratijai jos ryškiai libera- 
lų pavidalą. 

Kokie gi yra įprastiniai nusiskundimai, sukeliami socialinių 
ir ekonominių pasikeitimų nūdienos Europoje? Tai nusiskundi- 
mai tradicinių socialinių ryšių tarp individų nutrūkimu, nauju, 
'nežmonišku' socialinės organizacijos mastu ir bejausme rinkos 
racionalumo prigimtimi, pražūtingu konkurencijos ir mobilu- 
mo poveikiu tradicinėms socialinio susitelkimo paskatoms — 
religija, šeima ir gyvenamoji vieta duodavo? Jos duodavo teisin- 
go elgesio normas ir guodžiančią paramą siekiams, laikomiems 
teisėtais. Įdomu, kad teisėmis grindžiamos konstitucijos daro 


kažką nepaprastai panašaus į tai. Žinoma, tai jos daro ne tokiu 

intymiu ir netarpišku pavidalu kaip šeima. Jos veikiau turi dau- 
giau bendra su religijos priesakais, kurie taip ilgai Vakaruose 
veikė kaip identiteto ir teisingo elgesio šaltinis. Tad ir vėl su 
liberaliuoju konstitucionalizmu susiduriame kaip su religijos 


pakaitalu, kaip su paskutiniąja europinės krikščionybės raiška. 


TRYS VALSTYBĖS FORMOS 


Nuo savo oficialios pradžios - 1957 metų Romos sutarties — 
„Naujoji“ Europa daugiausia buvo kuriama ekonominėmis prie- 
monėmis. Ekonomikos kalba išstūmė politikos kalbą, bendros 
rinkos kūrimas ir ekonominis augimas viešose diskusijose buvo 
minimi daug dažniau nei demokratinė atskaitomybė ar valdžios 
išsklaidymas. Noras paspartinti integraciją neseniai atvedė prie 
Mastrichto ir Amsterdamo sutarčių, o vėliau prie bendros valiu- 
tos ir Europos centrinio banko įkūrimo; šie Žingsniai, jei jie bus 
papildyti kitomis priemonėmis bendroms europinėms strategi- 
joms sukurti, galų gale turėtų konstitucinius klausimus vėl su- 
grąžinti į debatų centrą. 

Mentalitetui, kurį gali skatinti toks pridėtinis procesas, gre- 
sia didelis pavojus. Juk virtinė sėkmingų ankstesnių žingsnių 
dalyviams gali sukelti iliuziją, kad kiekvienas tolesnis žingsnis, 
kad ir kokia būtų jo prigimtis, irgi bus sėkmingas. Net žingsnis, 
turėsiantis rimtas konstitucines ir kultūrines pasekmes, sukel- 
tas bendros valiutos ir centrinio banko, „turi“ būti sėkmingas, 
nes tokie buvo ankstesni žingsniai. Tačiau, žinoma, tokios išva- 
dos daryti negalima. Dar vieno „pasiekimo“ prilipdymas prie 
sėkmių grandinės gali paprasčiausiai sugriauti visą namą. 

Kaip tik čia iškyla ir tampa pavojingi kai kurie ekonominio 
mąstymo ribotumai. Nepaisant puikių laimėjimų, ekonominė te- 
orija ne visada suvokia institucinių prielaidų svarbos savo stra- 
tegijoms arba nejaučia savo pačios kultūrinių ištakų. Būtent 
šiuos esminius institucijų ir kultūros klausimus liberalioji kons- 


titucinė mintis yra pasiryžusi tirti kiek tik pajėgs. 

Įvairios valstybės formos yra susijusios — ir tai neišvengiama — 
su skirtingais politinės kultūros ir politinių elitų tipais. Pasta- 
rieji yra suleidę šaknis į valstybės formas, sukūrusias įpročius ir 
pažiūras, kurių staiga pakeisti neįmanoma. Iš tikrųjų tokius įpro- 
čius ir pažiūras galima pakeisti tik labai pamažu, o jei norima 
valdyti tokių pasikeitimų kryptį, susiduriama su dideliais sun- 
kumais. Tad visada turime būti atsargūs, santūrūs ir sumanūs. 
Juk gali būti ir taip, kad geriausias kursas ne tas, kuris veda 
tiesiai prie norimo tikslo, o kitas, vedantis prie jo netiesiogiai. 
Tokia jau Žmogiškųjų reikalų prigimtis. 

Pažvelkime tik į vieną pavyzdį - darbo jėgos mobilumą. Tai 
standartinis argumentas ekonominėse diskusijose, minimas tiek 
kaip didesnės ekonominės integracijos ir bendros rinkos sąlyga, 
tiek kaip tokios raidos privalumas. Tačiau vargu kas nors rimtai 
mano, kad darbo jėgos mobilumas Vakarų Europoje artimiau- 
sioje ateityje priartės prie jos mobilumo Amerikoje? Lingvistinės 
ir kultūrinės kliūtys paprasčiausiai yra per daug didelės, kad 
tokia prielaida būtų tikėtina. Ekonominės diskusijos šiuo klau- 
simu gali lengvai virsti tik ekonomine retorika, figos lapeliu, pri- 
dengiančiu tai, kas vyksta ar gali įvykti. 

Tai turi didelės reikšmės bendros valiutos, euro, įvedimui. 
Juk įvedus bendrą valiutą ne tik įsivyraus vienodos palūkanų 
normos, bet ir centras ims stipriau kontroliuoti nacionalines fis- 
kalines politikas - taigi vyks tai, kas tikrai nebuvo akcentuoja- 
ma ruošiantis įvesti eurą, tačiau jau privertė Italiją piašyti leidi- 
mo sušvelninti savo fiskalinę politiką. Ar Europa pajėgi palaikyti 
bendrą valiutą su vienodomis palūkanų normomis, jei ekonomi- 
nės sąlygos šalyse taip radikaliai skiriasi - pavyzdžiui: depre- 
sijos apimta Italijos ekonomika ir klestinti Airija, kuriai gresia 
infliacija? Jungtinėse Valstijose bendra valiuta ir vienodos palū- 
kanų normos buvo sėkmingai derinamos su skirtingomis regionų 


ekonominėmis sąlygomis dėl dviejų dalykų. Pirma, amerikiečių 

darbo jėgos mobilumas, kuris tapo įmanomas didele dalimi dėl 
bendros kalbos, gan smarkiai padidina rinkos lankstumą. An- 
tra, federalinė vyriausybė gali panaudoti savo mokesčių ir fiska- 
linę strategiją atstatyti pusiausvyrai tarp labiau ir mažiau kles- 
tinčių regionų. Deja, nūdienos Europoje nėra nė vienos iš tų 
sąlygų - štai kodėl kyla pavojus, kad dalis minėtosios retorikos, 
susijusios su euru, gali tapti figos lapeliu. 

Stabilumo paktas, pasirašytas prieš euro įvedimą ir, kaip ma- 
nyta, turėjęs valdyti jo padarinius, tikrai nėra skaidrus. Juk galų 
gale yra tik trys būdai, kuriais valiutų sąjunga su vienodomis 
palūkanų normomis gali išlyginti didelius regioninius skirtu- 
mus: darbo jėga turi būti pasirengusi tučtuojau persikelti į kitus 
regionus; ji turi būti pasirengusi tam, kad realus darbo užmo- 
kestis didės ir (ypač) mažės, kai to reikalaus ekonominės aplin- 
kybės; arba galiausiai darosi neišvengiama labiau centralizuota 
fiskalinės politikos kontrolė. Už Stabilumo pakto slypi paskuti- 
nioji iš šių trijų galimybių. Juk šis paktas faktiškai reikalauja to, 
ką būtų galima pavadinti "fiskaline centralizacija“ - didelės da- 
lies nacionalinių valstybių fiskalinių įgaliojimų perdavimo nau- 
jajai centrinei valdžiai. Deja, konstitucinės problemos, sukelia- 
mos tokio įgaliojimų perdavimo, - problemos, susijusios su įgaliojimų 
paskirstymu - nėra atvirai svarstomos. 

Beveik tą patį galima pasakyti ir apie politinį pietetą, kuris 
lydėjo Europos centrinio banko įkūrimą. Juk ką mums sakė? 
Mums sakė — ypač prancūzai - kad 'stipresnis' centrinis orga- 
nas naujajam Bankui reikalingas kaip atsvara, siekiant užtik- 
rinti politinę kontrolę ir demokratinę atskaitomybę. Prancūzai 
taip pat ragino priimti bendrą Europos politiką kitose srityse, 
įskaitant užsienio politiką, gynybą, apmokestinimą, viešosios 
tvarkos palaikymą policijos pajėgomis ir imigraciją. Tačiau kokių 
institucinių pakeitimų reikėtų tokioms bendroms politikoms įgy- 


vendinti? Rafinuotos konstitucinės minties fone tokie kvietimai 

politiškai kontroliuoti ir suvienodinti (harmonizuoti') politiką 
geriausiu atveju yra per daug supaprastinti, o blogiausiu atveju — 
klaidinantys. Čia vėl politinei retorikai kyla pavojus tapti figos 
lapeliu, pridengiančiu realiai vykstančius dalykus. 

Tai ir sudaro nūdienos Europos padėties keblumą. Už ekono- 
minės ir politinės integracijos figos lapelio galime įžvelgti svar- 
biausią vyksmą - spartų valdžios telkimą Briuselyje. Iš Europos 
Bendrijos matomi du Briuselio galios didėjimo simptomai. Pir- 
ma, svarbiausi Europos valstybių vyriausybių padaliniai vis 
daugiau laiko skiria darbui su Briuselio nurodymais, realiais ir 
laukiamais. Antra, didžiausios Europos ir tarptautinės kompa- 
nijos, o mažesniu mastu ir profsąjungos, išleidžia vis daugiau 
pinigų savo buvimui Briuselyje - stebėtojams ir teisiniams atsto- 
vams. Priežastis visiškai aiški. Tos organizacijos supranta, kad 
vis platesnėse visuomenės politikos srityse Briuselis dominuo- 
ja. Taigi faktui, jog vieši debatai nusmuko iki konstitucinio pri- 
mityvizmo, nereikėtų leisti užgožti to fakto, kad Europoje vyksta 
svarbus konstitucinis lenktyniavimas tarp skirtingų valstybės 
modelių. Ir de facto valdžios kaupimasis Briuselyje rodo, kad ta- 
me lenktyniavime laimi vienas iš modelių. 

Nereikia savęs apgaudinėti. Tai, kas vyksta Europoje šiuo 
metu yra trijų valstybės modelių lenktyniavimas - kuris iš jų 
taps visos Europos Bendrijos modeliu. Tai prancūzų, vokiečių ir 
britų modeliai. 

Prancūzų modelis yra iš es1nės biurokratinis, nepaisant Pran- 
cūzijos žingsnių decentralizacijos link per pastarąjį dešimtmetį. 
Prancūzų pareigūnų įgaliojimai neturi sau lygių kitose Europos 
šalyse, todėl pirmaisiais Penktosios respublikos metais buvo 
dažnai sakoma, kad Eliziejus valdė per aukštesniuosius valdi- 
ninkijos ešelonus, kartais faktiškai ignoruodamas Ministrą pir- 
mininką ir Ministrų kabinetą, o ką jau kalbėti apie įstatymų lei- 


dėjus. Tačiau net dabar, kai per pastaruosius sugyvenimo 

laikotarpius vykdomąją valdžią Prezidentas ir Ministras pirmi- 
ninkas yra pasidaliję, Penktosios respublikos konstitucija ryž- 
tingai teikia pirmenybę dvigalvei vykdomajai valdžiai prieš įsta- 
tymų leidėjus ir jų komitetus. Vargu ar perdėsime pasakę, kad 
nuo 1958 metų prancūzų įstatymų leidyba tarsi iškastruota. 
Tokioje centralizuotoje sistemoje priimant sprendimus neiš- 
vengiamai atsiranda savivalės elementas, skatinantis grumty- 
nes tarp suinteresuotų įtakingų asmenų ir grupių formuojant 
nuomonę valdžios viršūnėse. Oficialus valdžių padalijimas ir 
atsvaros bei viešumas vaidina palyginti mažą vaidmenį. Taigi 
svarbiausias prancūziškojo valstybės modelio bruožas tas, kad 
jį galima palyginti lengvai eksportuoti, nes yra ne kas kita kaip 
minimaliai apribotas centralizuoto sprendimų priėmimo proce- 
so formalizavimas. Svarbiausias dalykas čia - įtaka. 
Vokiškasis valstybės modelis yra tikra prancūziškojo miode- 
lio priešingybė. Iš dalies įkvėpta amerikiečių federalizmo, o taip 
pat Vokietijos įvairovės, kol 1870 metais ją suvienijo Prūsija, Vo- 
kietijos konstitucija labai stengiasi sukurti įvairias valdžios sfe- 
ras ir apsaugotijas vieną nuo kitos, taip iki minimumo sumaži- 
nant federalinės vyriausybės kišimosi pavojų; svarbi priemonė 
tam tikslui yra galingas konstitucinis teismas. Todėl vokiečiams 
kalbos apie "federacinę" ateitį reiškia ateitį su griežtais centrinės 
valdžios apribojimais ir Rechtstaat (teisinės valstybės") tikslų lai- 
kymąsi, įstatymų valdžią. Svarbiausias dalykas čia yra valdžia. 
Britiškasis valstybės modelis skiriasi nuo abiejų pirmųjų. 
Jis ne tik nėra federacinis ir atiduoda aukščiausią valdžią 'mo- 
narchui parlamento pavidalu", bet ir turi kitų skiriamųjų požy- 
mių - yra neformalus, remiasi precedentais ir papročiais, ki- 
taip sakant, yra papročių teisės, nerašytų įstatymų pobūdžio. 
Iš tikrųjų britiškasis modelis remiasi atskira politine klase, ku- 
ri visiškai sutinka su vyriausybės metodais ar net tikslais. Iki 


pastarųjų dešimtmečių jis buvo siejamas su didele politinės 

valdžios decentralizacija, nors ši visada buvo veikiau de facto 
negu de jure ir, kaip jau matėme, pasirodė esanti pažeidžiama 
centralizacijos spaudimo Thatcher valdymo metais. Tačiau tai, 
kas išliko nepaisant net pavojingos pastarųjų metų centralizaci- 
jos, faktiško vietinės autonomijos panaikinimo, yra iš esmės su- 
tarimu grindžiamas valdymo modelis, skatinantis šį sutarimą, 
labiau valdomas ne formalių principų (kaip Rechtstaat atveju), o 
„sveiku protu“ - sąvoka, kuria britų politiniame diskurse taip 
dažnai naudojamasi ir piktnaudžiaujama. 

Nepaisant jo absurdiškumo, apeliavimas į sveiką protą at- 
skleidžia kai ką iš šios ypatingos, išskirtinės politinės sistemos 
bruožų, grindžiamų visų sutikimu. Tai valstybės forma, kurioje 
svarbiausias dalykas yra papročiai. Tačiau šiandien ši išskirti- 
nė britiškoji valstybės forma tapo problemiška. Juk tai tokia vals- 
tybės forma, kurios neįmanoma eksportuoti: ji per daug įsitvirti- 
nusi konkrečiame socialiniame kontekste ir remiasi instinktais, 
užuominomis bei socialiniais svertais, kurių neįmanoma sukur- 
ti ex nihilo. 

Tačiau Jungtinės Karalystės vyriausybė ir britų politinė klasė 
su šia problema niekada realiai nesusidūrė tvarkydama reika- 
lus su Europa. Savo viešuose pareiškimuose jos ir toliau pasi- 
kliauja tuo britiškuoju modeliu, tarsi jį būtų galima eksportuoti. 
Taip darydamos jos kelia pavojų, kad etiniu atžvilgiu mažiau- 
siai priimtina prancūzų valstybės forma Europos Bendrijoje taps 
dominuojančia. 

Modelis, kurį britų vyriausybė siūlo Europai kaip sektiną pa- 
vyzdį - pabrėždama plėtotę ad hoc - labai stokoja skaidrumo. 
Tačiau kaip tik tai ir atskleidžia faktą, kad šis modelis yra įkvėp- 
tas tradicinės britų valstybės formos, kuri neinspiruoja aiškių 
konstitucinių idėjų. Neseniai apeliuota į 'subsidiarumo" princi- 
pą kovai su valdžios centralizacija Europoje; tai puiki ankstes- 


nio teiginio iliustracija. Šiltai sutikta britų vyriausybės kaip 

ginklas prieš Briuselio Komisijos pretenzijas, ši apeliacija į sub- 
sidiarumą labiausiai primena neoficialų raginimą decentrali- 
zuotis; tai nuo seno palaikė Parlamento suverenumą Didžiojoje 
Britanijoje - centrinės valdžios sąjungą su vietinine autonomija, 
kuri priklausė nuo atsakomybės paskirstymo būdo ir manierų 
tarp centro ir periferijos. 

Tačiau 'sutarimas' tradiciniu britiškuoju pavidalu dabar jau 
negali duoti stipresnių impulsų kuriant Europos Sąjungą. Apie 
jį galima pasakyti tik tiek, kad kaip sektinas modelis jis turėtų 
būti šis tas daugiau už ekonominę sąjungą, bet mažiau už fe- 
deralizmą. Be šito jis taip ir liks darbine hipoteze. Tačiau siūly- 
ti hipotezę šiuo Europos kūrimo etapu Didžiajai Britanijai ne- 
paprastai pavojinga, nes britai dažnai užsipuola federalinės 
Europos tikslus, o šiuos tikslus jau seniai inspiravo demokra- 
tai Vokietijoje ir mažesnėse šalyse, pavyzdžiui, Nyderlanduo- 
se. Mat pasikliovimas kuriant Europą labai neaiškiu britiškuo- 
ju valstybės modeliu sukeltų vokiškojo federacinio valstybės 
modelio atmetimą. 

Kas gi tada liktų? Prancūziškasis modelis su jam būdingu 
pirmumo teikimu veikiau įtakai negu valdžiai. Juk būtent tai ir 
slypi už Mastrichto ir Amsterdamo sutarčių bei naujausio spau- 
dimo sparčiai politiškai integruotis pagal jų nurodymus. Tokia 
raida kone prilygsta prancūziškosios valstybės tipo primetimui 
likusiai Europai. 

Leiskite iš karto pasakyti, kad aš neketinu piršti minties, jog 
tai prancūzų sąmokslas. Veikiau taip atsitiko todėl, kad prancū- 
zų elito dispozicijoje esanti galinga administracinė mašina ins- 
piruoja savo įpročius ir požiūrius. Kai prancūzų pareigūnai nu- 
sprendžia, kad kažko nori, jie pasiekia tai dažniau ir lengviau 
negu daugumos Europos valstybių pareigūnai. Tokių pavyzdžių 
begalė: vieni - dėl labai svarbių dalykų, kiti - paprasčiausias 


tuštybės patenkinimas. Pastarajai kategorijai tikriausiai reikėtų 

priskirti tuos nepaprastai ambicingus projektus, kuriuos priėmė 
vienas kitą keitę Penktosios respublikos prezidentai, norėdami, 
kad prisimintų jų valdymo laikotarpius. Tai Pompidou centro, 
Luvro piramidės projektas, o pats naujausias - grandiozinė Mit- 
terand'o Nacionalinė biblioteka. Kai prancūzų pareigūnai pri- 
tarė tokiems projektams, kaina, leidimas projektuoti ir piliečių 
nuomonė staiga, atrodo, tapo beveik nebesvarbios. Šios kliūtys 
greit įveikiamos ir projektas įgyvendinamas per tokį trumpą lai- 
ką, kad kitos vyriausybės - ar bent jų vykdomosios valdžios or- 
ganai - gali tik pavydėti! 

Daug įspūdingesnis prancūzų pareigūnų galios pavyzdys — 
kaip Prancūzija veikė stengdamasi apsirūpinti branduoline ener- 
gija po pirmosios naftos krizės 1973 metais. Jokiems gamtosau- 
gos šalininkų lobistų siekiams ar mokslininkų abejonėms nebu- 
vo leista pertraukti ar atidėti šio proceso. Po nedaugelio metų 
didžiąją Prancūzijos energijos poreikių dalį jau tenkino bran- 
duolinės elektrinės. Ar begali būti didesnis kontrastas toms rim- 
toms kliūtimis, kurias. iškėlė konstituciniai derinimai, teismų 
sprendimai, visuomenės protestai ir suinteresuotų grupių ma- 
nevrai tokiose šalyse kaip Didžioji Britanija ar Jungtinės Valsti- 
jos? Pavyzdžiui, kai britų vyriausybė nusprendė pastatyti naują 
Londono aerouostą Bekingemo grafystėje, tam per daug stipriai 
pasipriešino opozicija ir projekto teko atsisakyti. Dėl atidėlioji- 
mų, kuriuos lėmė visuomenės protestai ir oficialūs užklausimai 
statant naujas britų branduolines elektrines, šie projektai buvo 
įgyvendinti ne per kelerius metus, o per kelis dešimtmečius. 

Vokietijos federacinę sistemą irgi gali apsunkinti panašūs vil- 
kinimai ir savanoriški atsisakymai. Juk vokiečių valstybės — 
Liinder (žemės) - išsaugojo didelius įgaliojimus ir kompetencijos 
sritis, o Federalinis konstitucinis teismas, turintis sprendžiamą- 
jį balsą, gali įsikišti į bet kurią vokiečių valdymo sistemos sritį 


ar šaką. Tikriausiai locus classicus to, kaip konstitucinė sistema 

gali vilkinti ir priešintis pareigūnų projektui, galėtų būti neno- 
ras suteikti teisę viršgarsiniam laineriui Concorde nusileisti Niu- 
jorke. Grupės, gamtosaugos motyvais prieštaraujančios tokios 
teisės suteikimui, sugebėjo pasinaudoti tuo faktu, kad Niujorko 
aerouosto vadovybė įtraukė į šį reikalą dvi valstijas, Niujorko ir 
Niudžersio. Taigi atsirado galimybė veikti abiejų valstijų teismų 
sistemas, sukiršinti valstijų ir miesto valdžios organus prieš krei- 
piantis į Kongresą ar į Federalinį teismą. Galų gale opozicijai 
bent iš dalies pavyko pasiekti savo tikslą. 

Žinoma, už valdžios išskaidymą reikia sumokėti tam tikrą 
kainą. Kelių jurisdikcijų įtraukimas, sudarantis galimybę sukir- 
šinti jas, trukdo, o kartais net visai neleidžia centrinei valdžiai 
imtis ryžtingų ir nuoseklių veiksmų. Tokį suderintą ekonominį 
ir socialinį planavimą, kokį Prancūzija pasitelkė po Antrojo pa- 
saulinio karo, kai vyriausybė suvienijo pramonę, profsąjungas 
ir kapitalą siekti bendrų tikslų, realizuoti daug sunkiau, jei vals- 
tybinė valdžia išskaidyta daug labiau negu Prancūzijoje, o ypač 
kai teismus galima pasitelkti pareigūnų veiksmams apriboti. Kas 
nors panašaus į prancūzų projektą padaryti Paryžių Europos 
transporto centru, sukuriant TGV (supergreitųjų traukinių) tin- 
klą ne tik šalies vidaus transportui, bet turint galvoje ir tarptau- 
tinius interesus, vargu ar būtų įmanoma, tarkim, Jungtinėje Ka- 
ralystėje. Tragikomišku kontrastu galima laikyti vilkinimą ir 
maišatį, kilusią dėl britų geležinkelio linijų prijungimo prie tu- 
nelio po Lamanšu. 

Taigi dabar reikia užduoti klausimą, ar svarbu, jei Briuselis 
primes Vakarų Europai ką nors panašaus į prancūziškąjį vals- 
tybės modelį? Atsakymas turėtų būti teigiamas - svarbu. 

Prancūziškasis valstybės modelis yra vienas iš tų, kurie ma- 
žiausiai skatina sutarimo kultūrą Europoje. Centrinių valdžios 
organų sugebėjimas greitai primesti savo valią, nepaisant plačiai 


paplitusių nuogąstavimų ar veikiant prieš svarbius vietinius 

interesus, siekia skatinti įtarumo ir cinizmo nuostatas, sudary- 
ti įspūdį, kad valdžia visada yra kitų (/es autres) rankose ir jie 
panaudoja ją ne sąžiningai ir teisingai, stengdamiesi suderinti 
reikalavimus ir pasyti viešosios nuomonės, o veikiau kaip karo 
vadas, kuris tikisi, kad jo įsakymų bus klausoma. Tai kaip tik 
tas biurokratinis modelis, kuris 300 metų formavo prancūzų 
požiūrį į valstybę ir į valstybinės valdžios funkcijas. O gyven- 
tojai manė, kad valstybinė valdžia yra tam, kadja piktnaudžiau- 
tų. Ar tokia jų nuomonė neteisinga? Dar visai neseniai prancū- 
zų valstybė ribojo net tėvų teisę parinkti vardus savo vaikams 
labai trumpu sąrašu. O apskritai globėjiškų valstybės funkcijų 
buvo !abai daug. 

Iš to kilusių politinių įtarinėjimų vienas tikras požymis ir yra 
būdas, kuriuo prancūzų valstybės veikla nuo devynioliktojo am- 
žiaus pradžios šalyje sukūrė kontrtradiciją, kuri, pernelyg pa- 
brėždama biurokratinės valstybės formos trūkumus, atkakliai 
įrodinėjo decentralizacijos pranašumus. Todėl neatsitiktinai apie 
biurokratijos grėsmę šiuolaikiniam pasauliui pirmieji pranešė 
prancūzų liberalai, nukalę ir terminą centralizacija", nes anks- 
čiausiai susidūrė su šia grėsme jos šiuolaikiniu pavidalu. Taip 
pat neatsitiktinai devynioliktojo amžiaus prancūzų liberalai, tar- 
kim, Tocgueville'is, pradėjo domėtis amerikiečių federalizmu, 
kai jų amžininkai Didžiojoje Britanijoje ir toliau visiškai pasiti- 
kėjo savąja konstitucine tvarka. 

Tocgueville'is ir kiti decentralizacijos šalininkai Prancūzi- 
joje greit suprato, kad revoliucinė tradicija jų šalyje — ši atsto- 
vaujamosios valdžios, vertos tokio pavadinimo, antitezė - para- 
zitavo ant biurokratinės valstybės kūno. Ji rėmė šią valstybės 
formą, nes juo labiau toli esantis centrinis valdžios organas su- 
gebėjo ignoruoti vietinę nuomonę ir greit primesti savo valią, juo 
didesnė buvo tikimybė, kad susikaupęs nepasitenkinimas po kiek 


laiko pasieks apogėjų. Ir tai, be abejo, buvo svarbus Prancūzijos 

istorijos bruožas nuo Revoliucijos laikų, kai Respublikos gyve- 
nimą pertraukinėjo valdžiai keliančios grėsmę krizės; paskutinė 
išjų buvo 1968 metais. 

Tačiau net tuomet, kai krizės nekeldavo grėsmės režimui, 
prancūzų politinei kultūrai buvo būdinga, kad grupuotės kart- 
kartėmis griebdavosi to, ką jos vadino "tiesioginiais veiksmais". 
Tai reiškia: jei tokios grupuotės nuspręsdavo, jog valstybės ma- 
šina nepaiso jų reikalavimų, jos pasijusdavo turinčios teisę ig- 
noruoti įstatymus, griebtis gąsdinimų ir net smurto savo tiks- 
lams pasiekti. Tokiais atvejais tai, kad prancūzų policija kartais 
nusišalindavo ar beveik nesistengdavo užkirsti kelio neteisėtiems 
veiksmams, būdavo tarsi ritualizuotas pripažinimas, jog peri- 
odiški smurto veiksmai yra tokios centralizuotos valstybės išli- 
kimo sąlyga. 

Tiesa ir tai, kad po 1981 metų Prancūzijoje būta reikšmingų 
poslinkių decentralizacijos link. Daugiau nei pusę šimtmečio 
respublikonų politikai žodžiais pripažino šį tikslą, tačiau kai 
tik patekdavo į valdžią, jos svertai jiems pasirodydavo esą tokie 
patrauklūs, kad išsižadėdavo šio siekio. Išrinkus Mitterrand 'ą 
ir sudarius socialistų daugumą 1981 metais buvo žengti pirmie- 
ji reikšmingi žingsniai išmontuoti Napoleono valstybinę maši- 
ną. Tie Žingsniai ne tik atkūrė valstybės pareigūnų prefektų ir 
visų gyventojų renkamų tarybų pusiausvyrą departamentuose, 
bet ir suteikė daugiau teisių regioniniams ir vietiniams valdžios 
organams rinkti mokesčius ir skolintis. Tos reformos reiškė, kad 
prasidėjo institucinis traukimasis nuo garsiųjų valstybės globė- 
jiškų pareigų, vienu metu pasiekusių tokio idiotiškumo, kai, bent 
jau teoriškai, nebuvo galima surengti jokio vietinių gyventojų 
susirinkimo, prieš tai negavus leidimo iš valstybės pareigūnų. 

Vienas iš viešai Prancūzijoje išpažįstamų decentralizavimo 
šalininkų tikslų - sukurti naują, platesnę socialinę bazę turin- 


čią politinę klasę, kartu siekiant skatinti sutarimo kultūrą ir 

mažiau kliautis įprastiniu, nors ir su pertrūkiais, smurtu pran- 
cūzų politiniame gyvenime. Neabejoju, kad didesnė vietinės ir 
regioninės autonomijos patirtis, jei tik nuoširdžiai būtų ja re- 
miamasi, galų gale atvestų prie šio tikslo. Ji jau labai pastebimai 
pakeitė Prancūzijos kaimų, departamentų ir miestų politinį gy- 
venimą. Kiekvienam, matančiam didžiulį susidomėjimą, kurį su- 
kelia kaimuose vietinės tarybos susirinkimai, arba sekančiam 
tokių miestų kaip Monpeljė ir Nimas lenktyniavimą (miestų pla- 
navimo, architektūros ir kitose srityse) tie pasikeitimai tikrai pa- 
darys įspūdį. 

Tačiau kad pasikeistų požiūris ir papročiai, reikia laiko. O 
kol kas prancūzų elitas ir toliau lieka iš esmės biurokratinis, 
dominuoja NVM (Nacionalinės valdymo mokyklos) absolven- 
tai, sąmoningai pasirinkę valstybės saugotojų vaidmenį. Jiems, 
kaipjau minėjau, nepaprastai gerai sekėsi pokario metais atkur- 
ti šalies pozicijas - šalies viduje pasitelkus daugybę „Planų“, o 
Europos mastu - Bendrąją rinką ir Europos Sąjungą. Juk naujoji 
Europa iš esmės yra sumodeliuota prancūzų, iš pradžių siekiant 
sutrukdyti Vokietijos galybės atkūrimui, bet vėliau, ypač po to, 
kai de Gaulle'io veto (1963) daugeliui metų atėmė galimybę Di- 
džiajai Britanijai tapti Sąjungos nare, ji apskritai pasidarė pran- 
cūzų hegemonijos sfera. Pastaruoju metu, kai Vokietijos susivie- 
nijimas tapo fait accompli (įvykęs faktas), prancūzų elito noras ir 
pasiryžimas išsaugoti šią hegemoniją dar labiau sustiprėjo. 

Sunku pervertinti mastą, kuriuo prancūzų valstybė kuria ir 
remia administracinę valdžią liberalių konstitucinių priemonių, 
skirtų valdžiai išsklaidyti, sąskaita. Neseniai tai pabrėžė Pier- 
re'as Secretas, INSEE (Nacionalinio statistikos ir ekonominių 
tyrimų instituto) Administratorių ir generalinių inspektorių są- 
jungos prezidentas. Laikraštyje Le Figaro (1999 m. birželio 18) jis 
rašė, atkreipdamas dėmesį į daugelį skandalų, susijusių su Pran- 


cūzijos valstybinėmis tarnybomis, galimas pasekmes: 

Mes [valstybės tarnautojai] kontroliuojame visus valstybės ratukus 
nuo Respublikos prezidentūros iki Nacionalinio susirinkimo, kur turime 
daugumą, prakišdami Ministrų kabinetą, kurio didžiąją dalį sudaro vals- 
tybės tarnautojai. Mes taip pat kontroliuojame teismų, finansų, profsą- 
jungų ir net ekonominę valdžią: valstybės tarnautojai vadovauja valstybi- 
nėms įmonėms ir didžiausioms privačioms įmonėms. 

Šią mums suteiktą visagalybę įmanoma pateisinti tik išskirtiniu mūsų 
veiklos sąžiningumu, išskirtinėmis žmogiškosiomis ir moralinėmis savy- 
bėmis - tomis savybėmis, kurios atlaiko atranką per konkursus - ir nuola- 
tinėmis valstybinių tarnybų pastangomis tarnauti visuomenei. Naujausi 
įvykiai ir daug kitų mažiau svarbių ... priešingai, atskleidė, kad mūsų 
visagalė padėtis išugdė mumyse nebaudžiamumo jausmą (juk mus teisia 
kiti valstybės tarnautojai ... trokštantys visų pirma apginti valstybę ir jos 
institucijas), neatsakingumą ir valstybės interesų painiojimą Su privačiais 
interesais. 

Vis daugiau aukštesniųjų valstybės tarnautojų nori, kad į jų karjerą ir 
statusą būtų įtraukta realios atsakomybės. Daugelis laukia ateinant 'nau- 
jųjų valstybės tarnautojų", kurie bus atsakingi asmeniškai, vertinami pa- 
gal rezultatų efektyvumą dirbant visuomenės labui ir kurie veikiau norės 
išlikti valstybės tarnyboje, negu stengsis kuo greičiau susirasti gerai ap- 
mokamas pareigas pusiau valstybiniame ar privačiame sektoriuje. 

Priešingai nei nesenas Elfo skandalas, atskleista:: tik atsitiktinai, kiek 
yra tokių Žmonių, kurie užėmė savo postus prisidengę neskaidrumu, bū- 
dingu visuomenei, kurioje dominuoja valstybės tarnautojai? Prancūzija 
neturi likti vienintelė šalis Europoje, kur administracinės valstybės abso- 
liutizmas ir toliau tebėra aukščiausioji valdžia, vienintelė, kurią galima 
laikyti atsilikusia demokratinių normų atžvilgiu? 

Aukščiau pateiktame prisipažinime stebina ir kelia susirūpi- 
nimą tai, kad, užuot ieškojęs adekvačių konstitucinių priemo- 
nių, jo autorius tikisi įveikti prancūziškosios valstybės formos 


trūkumus postuluodamas Idealų valstybės tarnautoją. 

Taigi klausimas, kurią valstybės formą reikėtų įpiršti Briuse- 
liui, iš tikrųjų yra svarbus. Jei tai bus tradicinė prancūziškoji 
biurokratinė forma, savivalda Europoje patirs rimtą nesėkmę. 
Juk prancūziškoji valstybės forma daugiau negu bet kuri kita 
Europoje vis dar turi septynioliktojo amžiaus kontinentinės Eu- 
ropos monarchijų bruožų. Karaliaus valdžia, gan nepatikimai 
atsverta įstatymų ir antrinių valdžios organų, vis dar sėkmingai 
reprodukuojama prancūzų pareigūnų ir jų kontroliuojamos ga- 
lingos biurokratinės mašinos. Pats respublikoniškosios tradici- 
jos etosas Prancūzijoje tikriausiai ir bus geriausias pusiau kara- 
liškos valdžios atgimimo įrodymas. Juk iki tol, kol Charles'ui de 
Gaulle'iui 1958 metais pavyko iš naujo pašventinti Prezidento 
valdžią, nepasitikėjimas vykdomąja valdžia iš tikrųjų buvo bū- 
dingiausias prancūzų respublikoniškosios tradicijos požymis. 
Beveik neįveikiamas prancūzų respublikonų pasiryžimas remti 
įstatymų leidžiamąją valdžią prieš vykdomąją valdžią žadino 
prisiminimus - tokius kaip Loui Napoleono Antrosics respubli- 
kos nuvertimas 1851 metais — nors, be abejo, Trečiosios ir Ketvir- 
tosios respublikų istorija parodė, jog nesant politinės kontrolės 
iš stiprios vykdomosios valdžios pusės, valdžia daugiausia ati- 
tekdavo prancūzų biurokratinei mašinai, veikiau valstybės tar- 
nautojams negu visų gyventojų išrinktai valdžiai. 

Prancūzų valstybė natūraliai linksta prie administracinės val- 
džios, nesvarbu, stipri ar silpna jos politinė kontrolė. Šiuo at- 
žvilgiu prancūzų valstybė vis dar tebėra prancūzų ancien rėgi- 
me, senosios monarchijos ir jos centralizuojančių polinkių 
šešėlis. Gali būti net taip, kad decentralizacija, vykdoma nuo 
1981 metų, sąmoningai ar nesąmoningai vertė prancūzų politi- 
nį elitą iš naujo įtvirtinti viršnacionaliniame lygyje tuos įpro- 
čius ir požiūrius, kuriems pačioje Prancūzijoje meta iššūkį stip- 


rėjančios decentralizacijos apraiškos. 

Šiaip ar taip, nekyla didesnių abejonių, kad Briuselis tam tik- 
rais atžvilgiais tapo Paryžiaus ir prancūzų politinio elito prie- 
dėliu. Tai pasakytina ir apie jo vykdomą politiką, ir apie poziciją 
priimant naujus narius. Iš dalies prancūzų hegemonija įsitvirti- 
no todėl, kad Europos kūrimas sutapo su pačios Prancūzijos 
atsinaujinimu Penktosios respublikos metais. Pralaimėjimas 
1940 metais sukėlė pasiryžimą atstatyti Prancūziją ir atkurti jos 
"deramą vietą Europoje - pasiryžimą, paskatinusį virtinę penk- 
metinių ekonominių ir socialinių planų Penktosios respublikos 
laikais - po 1958 metų gavusį naują impulsą. De Gaulle'is užsi- 
spyręs gynė Prancūzijos interesus septintuoju dešimtmečiu, for- 
muodamas Bendrosios rinkos strategiją ir net de facto priversda- 
mas priimti nacionalinio veto teisę (neva nacionalinių interesų 
klausimais) prieš daugumos sprendimus. 

Tad prancūzams tenka didžiausia atsakomybė ne tik už Ben- 
drosios žemės ūkio politikos (BŽŪP), suteikusios Prancūzijai 
reikšmingų ilgalaikių finansinių pranašumų, sukūrimą. Jie taip 
pat labai sėkmingai trukdė visoms svarbesnėms BŽŪP refor- 
moms. Kai 1999 metų pradžioje naujoji Schroderio vyriausybė 
Vokietijoje nusprendė siekti BŽŪP reformos, staiga Paryžių apė- 
mė krizės nuotaikos ir į Briuselį bei Boną iškeliavo pranešimai, 
kad BŽŪP - prancūzų nacionalinis interesas. Netrukus vokie- 
čiai liovėsi reformos reikalauti. Panašiai buvo ir su Briuselio Ko- 
misijos politika monopolių ir susivienijimų klausimais. Tradici- 
nis kolbertinis ar korporacinis prancūzų valstybės pobūdis — 
kai valstybė kontroliuoja didelę dalį pramonės ir perjos rankas 
pereina beveik 55 procentai BNP - kuo puikiausiai išsilaikė ne- 
paisant neoliberalinių Briuselio Komisijos įsipareigojimų. Ne- 
gana to, prancūzai pasirodė esą labai atsparūs tarptautiniam 
didžiausių prancūzų bankų ar kompanijų perėmimui, apeliuo- 
dami į nacionalinius interesus tokiu būdu, kuris, beje, visai ne- 


būdingas britams ar olandams. 

Nenuostabu, kad prancūzai taip pat labai reikšmingu daly- 
ku laiko daugumos svarbių postų Europos struktūrose skyrimą 
prancūzams ar jų palaikomiems kandidatams. Tai dar kartą iš- 
ryškėjo visai neseniai, kai Prancūzija norėjo, kad pirmuoju Eu- 
ropos centrinio banko prezidentu taptų prancūzas, nors tam prie- 
šinosi beveik visa Bendrija, ir liovėsi reikalauti tik tada, kai buvo 
pareikšta, jog olandų kandidatas Wimas Duisenbergas užleis 
savo postą kadencijos viduryje prancūzų kandidatui. Tai, kad 
Prancūzija įsitvirtina be jokio sąžinės graužimo, rodo, kokia Eu- 
ropoje yra situation acguise. 

Tačiau tai, kaip prancūziškoji Europos interesų ir darbo- 
tvarkės koncepcija, vykdoma tokiu stiliumi, kuris primena pran- 
cūzų valstybinę mašiną, atvedė prie Mastrichto ir Amsterdamo 
sutarčių, prie bendros valiutos įvedimo ir Europos centrinio ban- 
ko įkūrimo, prie raginimo tęsti politinę integraciją - tai yra prie 
unifikuotos Europos šalių pozicijos užsienio politikos, karinių 
reikalų, imigracijos, viešosios tvarkos palaikymo policijos pajė- 
gomis ir net apmokestinimo srityse - geriausiai atskleidžia Eu- 
ropos Komisijos istorija, kai jai vadovavo Jacgues'as Delorsas, 
buvęs prancūzų valstybės tarnautojas. Tie spartūs, iš esmės Pran- 
cūzijos inspiruoti žingsniai paskutiniuoju dvidešimtojo amžiaus 
dešimtmečiu parodo prancūzų reakciją į juos bauginantį vokie- 
čių susivienijimą. Prancūzų atsakas buvo Europos politinės in- 
tegracijos spartinimas. 

Dabar pasiūlytas valdžios sutelkimas Europos centre atspin- 
di politinio elito instinktus, suformuotus prancūziškosios vals- 
tybės modelio. Elito perėjimas pastaruoju metu prie federacinių 
Europos tikslų - kažko reikšmingesnio už pliką vokiečių ir olan- 
dų retoriką - iš tikrųjų negali paslėpti prancūzų politinės klasės 
steitistinių įpročių ir pažiūrų. Pasinaudodama Briuseliu ir po- 
stmastrichtiniu procesu svariam žodžiui Vokietijos valdymo 


klausimu tarti, prancūzų politinė klasė turi galimybę pratęsti 

Prancūzijos dominavimą, primesdama prancūziškąjį valstybės 
modelį - biurokratinį modelį - visai Europai. Kaipjau minėjau, 
tai ne tiek sąmokslas, kiek ištisus dešimtmečius trukusio domi- 
navimo Europoje pasekmė. Nepaisant to, vargu ar bus labai įžū- 
lu tvirtinti, kad kai kuriais svarbiais atžvilgiais Prancūzija už- 
kariauja Europą. 

Šiaip ar taip, prancūzai turi vieną didžiulį pranašumą. Jie 
žino, ko nori. Europos Sąjunga yra prancūzų kūrinys. Svar- 
biausios iniciatyvos —- nuo Schumano plano sukurti Europos 
anglių ir plieno bendriją iki bendros valiutos, pasitelkus vie- 
ningą žemės ūkio politiką - buvo prancūzų ir tarnavo prancū- 
zų interesams. 

Žinoma, prancūzų politinis elitas nenorėtų, tiesą sakant, gal 
net negalėtų pripažinti savo projektų, suformuluotų taip, kaip tai 
padariau aš. Viena vertus, tai sukeltų tokią stiprią opoziciją tarp 
kitų Europos Sąjungos narių, kad projektas turbūt žlugtų. Ta- 
čiau tai ne vienintelė priežastis. Kadangi prancūzų hegemonija 
prasidėjo nuo pačių pirmųjų Bendrosios rinkos metų, prancū- 
zai sąmoningai nenubrėždavo griežtos ribos tarp savo naciona- 
linių interesų ir Europos interesų. Ir toks interesų painiojimas 
nėra visiškai ciniškas. Troškimas atkurti Prancūziją ir Europą, 
skatinęs prancūzų politinę klasę nuo 1945 metų - troškimas, 
kyląs iš to, kad jai mažiau nei per šimtą metų teko atlaikyti stip- 
riausią vokiečių invazijų smūgį - lygiomis dalimis dozuoja ap- 
dairumą ir idealizmą. Tačiau rezultatas tas, kad prancūzų ir 
Europos interesų idėjos visiškai susiliejo. 

Yra daug netiesioginių šio idėjų susiliejimo įrodymų. Be nuo- 
latinio Prancūzijos nenoro reformuoti Bendrąją žemės ūkio poli- 
tiką ir pasiryžimo įnirtingai kovoti už tai, jog svarbiausi postai 
Europos institucijose atitektų jos piliečiams, bene įspūdingiau- 
sias įrodymas būtų tai, kad Prancūzija nepalankiai žiūri į Euro- 


pos Sąjungos plėtimą. Žymus jos išplėtimas beveik neabejotinai 

padarytų galą tokiai politinei integracijai, kurią Prancūzija rė- 
mė pastaruoju metu. Prancūzai atvirai neprisipažįsta, kad entu- 
ziazmo šiuos klausimu nejaučia. Tačiau tai faktas, kurį pastebė- 
jo daugelis stebėtojų — diplomatų, valstybės tarnautojų ir 
žurnalistų. 

Galiausiai esama kitokio pobūdžio įrodymų - atgarsiai apie 
prancūzų projektą pačioje Prancūzijoje. Kaip jau minėjau, pra- 
dinė golistinė Europos koncepcija buvo Europe des nations, na- 
cionalinių valstybių Europa, susijungusi į darinį, kurį geriau- 
siu atveju būtų galima pavadinti konfederacija. Tiktai kone 


traumuojantis Vokietijos susivienijimo faktas privertė peržiūrė- 


"federalistinę'" Europos viziją, kuri vis tiek primena unitarinę 
prancūzų valstybę, iškeldama centralizuotą valdžią ir suvieno- 
dintą politiką. Prancūziškojo Europos projekto korekcija buvo 
atlikta socialisto Mitterrand'o prezidentavimo metu. 1995 me- 
tais prezidentu tapus golistui Jacgues'ui Chiracui, pirmiausia ki- 
lo klausimas, ar tasai projektas išliks. O gal Prancūzija grįš prie 
ankstesniojo golistinio Europos modelio? Po kai kurių dvejonių 
Chiracas ir jo dešiniųjų vyriausybė pritarė naujajam projektui, 
nuspręsdama toliau eiti Mitterrand'oir Delorso pasirinktu keliu. 

Tačiau toli gražu ne visi golistai susitaikė su tokia įvykių 
raida. Ir dabar matome, kaip gilėja skilimas pačioje golistų par- 
tijoje, galintis net sunaikinti tokio pavidalo golizmą, koks jis eg- 
zistuoja nuo Penktosios respublikos susikūrimo pradžios. Tai 
būtų nenumatyta politinės kultūros, suformuotos biurokratinio 
valstybės modelio ir vis dar glaudžiai susijusio su juo, raidos 
pasekmė. Juk kai centralistiniai įpročiai ir požiūriai perkeliami į 
visos Europos sceną, jie pasirodo esą nesuderinami su Europe 
des nations ir galiausiai su prancūzų nacionaliniu suverenitetu. 
Tad naujojo prancūzų Europos projekto sėkmė gali pamažu pa- 


kirsti jo rėmimą pačioje Prancūzijoje. Neseniai atgijusi naciona- 

listinė opozicija Europos projektui golistų partijos skyriuose yra 
rimtas įrodymas, kad federalistinis tik prancūzų projekto pava- 
dinimas, o ne turinys, tai yra jo esmė - centralizacija. 

Deja, prastumti prancūzų projektą palengvina visuminė Va- 
karų valdymo sistemos raida - tendencija, kuri veikia visas Eu- 
ropos valstybių formas ir kuri, jei tik bus leista jai plėtotis, grasi- 
na sugriauti visą liberalaus konstitucinio valdymo tradiciją — 
tokią, kokia ji Vakaruose formavosi nuo aštuonioliktojo amžiaus. 
Šios tendencijos esmę sudaro nuo seno nusistovėjusio skirtumo 
tarp užsienio ir vidaus reikalų nykimas, glaudžiai susijęs su 
ekonominės savitarpio priklausomybės didėjimu ir ekonominių 
kategorijų dominavimu svarstant valstybinius reikalus. 

Bet kodėl tai svarbu? Nuo seno nusistovėjęs užsienio ir vi- 
daus reikalų skyrimas svarbus dėl to, kad jis padeda įtvirtinti 
valdžių atskyrimo doktriną, kuri yra pati svarbiausia liberalia- 
jam konstitucionalizmui. Naikindamos šį skirhimą veikia bent 
dvi galingos srovės. Viena yra konstitucinė, kita intelektualinė. 
Nors ir būdamos skirtingos, jos.labai sustiprina viena kitą. Joms 
susiliejus, atsiranda pagrindo nerimauti dėl liberalaus demo- 
kratinio valdymo Europoje ateities. 

Tai, ką pavadinau 'institucine' srove, valstybiniu lygiu jau 
veikia daugiau nei pusę šimtmečio. Didėjantis valdžios įsivėli- 
mas į ekonomiką ir visuotinės gerovės kūrimas turėjo didelės 
įtakos Europos valdymo sistemų struktūrai. Būtinybė smulkme- 
niškai reglamentuoti ir tam reikalingų priemonių sudėtingumas 
perdavė valdžią iš įstatymų leidžiamosios vykdomajai valdymo 
sistemai. Juk valstybės tarnautojai ar biurokratai turi daugiau 
galimybių gauti informaciją ir planuoti reikiamas priemones 
negu renkami atstovai, kurie geriausiu atveju gali tik nustatyti 
bendruosius įstatymų leidybos principus ir vykdyti bendrąją 
priežiūrą. Net ir pastarasis dalykas tampa nepaprastai sunkus, 


kai įstatymų leidyba paveda biurokratijai tvarkyti socialines ir 

ekonomines detales, leisdama valstybės tarnautojams užpildyti 
beveik tuščius 'įstatymų' lapus. Suprantama, tokia įstatymų lei- 
dybos praktika, skatinanti veikiau valdžių susiliejimą negu jų 
atskyrimą, kelia rimtą grėsmę tradicinėms konstitucinio valdy- 
mo formoms. 

Tokios erozijos pradžios požymių galima aptikti jau Pirmojo 
ir Antrojo pasaulinių karų metais. Karas visada reiškia grėsmę 
konstituciniam valdymui -- tai yra valdžių atskyrimui ir viešam 
tikrinimui - esant įsakmiam poreikiui centralizuoti sprendimų 
priėmimą ir supaprastinti kontrolę, siekiant skubiai panaudoti 
visos šalies išteklius. Toks karo poveikis savaime suprantamas, 
tačiau visuomenė per mažai dėmesio skiria nuolatinei įstatymų 
leidžiamosios valdžios erozijai, sukeltai vis sudėtingesnio val- 
dymo dvidešimtojo amžiaus pabaigoje. Net Amerikos Kongreso, 
sėkmingiau už daugumą kitų įstatymų leidėjų kovojusio su sa- 
vo valdžios erozija, vaidmuo sumažėjo. O kalbėdami apie Di- 
džiąją Britaniją ir Prancūziją vargu ar perdėsime sakydami, kad 
ten dabar įstatymus leidžia daugiausia pareigūnai. 

Jei ne visa visuomenė, tai bent jau valdymo klausimus anali- 
zuojantys tai gerai žino. Daug sunkiau pastebima raida, ėmusi 
stiprinti šią tendenciją, ir stiprinti taip, kad tai jau kelia grėsmę 
pačiai valdžių atskyrimo sampratai. Ši raida - pasaulinės rin- 
kos augimas, šalių savitarpio ekonominės priklausomybės di- 
dėjimas. Juk itin didelė savitarpio priklausomybė reikalauja to- 
kio šalių bendravimo būdo, kuris kelia grėsmę konstitucinei 
valdymo formai. 

Prieš šimtus metų ekonominis valdymas, rinkos balansavi- 
mas buvo laikomi iš esmės šalies vidaus reikalu, nacionalinių 
ar vidaus įstatymų leidybos sritimi. Kaipo tokia, ji, vertinant li- 
beraliosios konstitucinės minties kanonais, priklausė sričiai, ku- 
riai turi galioti valdžių atskyrimas, įstatymų leidybos, vykdo- 
mosios valdžios ir teismų savitarpio priklausomybė bei vieša 


visuomenės kontrolė. Salies vidaus reikalų priešingybė buvo 

užsienio ir karinių reikalų sritis, kuri dažniausiai buvo laikoma 
kone neišvengiama vykdomosios valdymo šakos prerogatyva. 
Liberalioji konstitucinė mintis pripažino, kad būtinybė greitai 
priimti nuoseklius sprendimus užsienio politikos ir kariniais 
reikalais pateisina neįprastai didelę pareigūnų laisvę veikti ne- 
priklausomai, išvaduojant juos nuo apribojimų, kuriuos šiaip 
jau uždeda konstitucinės garantijos reikalavimai ir viešumas. 
Santykinė pareigūnų nepriklausomybė tvarkant užsienio politi- 
kos ir karinius reikalus jiems buvo suteikiama nacionalinių in- 
teresų vardu. 

Tačiau nacionalinių interesų koncepcija pasikeitė. Ji turėjo 
pasikeisti. Juk įsigalint globalinei rinkai ir ekonominei savitar- 
pio priklausomybei skirtumas tarp užsienio ir vidaus politikos 
ėmė nykti. Reikalai, kurie anksčiau buvo priskiriami vidaus po- 
litikos sričiai, dabar tapo reikalais, neišvengiamai derintinais 
su kitų šalių vyriausybėmis. Balsai šalies viduje jau nebėra vie- 
ninteliai, į kuriuos reikia įsiklausyti. Šalies vidaus interesai jau 
ne vieninteliai, kurių reikia paisyti. Ir jei tai jau galioja prekybo- 
je, tai tikriausiai dar labiau galios, kai prioritetinėmis taps ap- 
linkosaugos problemos. Todėl užsienio politiką vis sunkiau at- 
skirti nuo vidaus politikos. Jos linkusios susilieti. 

Tačiau kaip tada spręsti tuos susiliejusius reikalus? Štai kur 
problema! Juk užsienio politikos įsibrovimas į vidaus politiką 
kelia didelę pagundą spręsti klausimus veikiau užsienio ir kari- 
nės negu vidaus politikos metodais - tai yra grįžtant prie vykdo- 
mosios valdžios prerogatyvų ir atsikratant konstitucinių apsau- 
gos priemonių, kurios tradiciškai skirtos reglamentuoti vidaus 
įstatymų leidybą. Santykinė veiksmų laisvė ir slaptumas, leidžia- 
mas pareigūnams tvarkant užsienio politikos ir karinius reika- 
lus, įsiskverbė ir ten, kur anksčiau buvo vidaus politikos sritis. 

Rezultatas tas, kad nukentėjo demokratinė kontrolė. Atsira- 

apie prekybines derybas - ne mažiausia čia GATT'o (Visuotinio 
susitarimo dėl tarifų ir prekybos) bei jo įpėdinės WTO (Pasauli- 
nės prekybos organizacijos) kaltė - tai dar labiau galioja Euro- 
pos šalių vyriausybėms kuriant bendrą rinką. Ne tik Europos 
Sąjungos šalių įstatymų leidimo organai buvo priversti pasi- 
traukti į antrąjį planą. Taip pat dažnai pasireikšdavo ir siaubin- 
gas informacijos trūkumas apie Ministrų Tarybos priimtų ir 
Europos Komisijos vykdomų sprendimų prielaidas. Kiekvienas, 
kas kada nors mėgino gauti konfidencialią informaciją iš Briuse- 
lio - pavyzdžiui, informaciją apie Europos Sąjungos šalių neto 
įnašus į Europos Sąjungos biudžetą - pripažins šios proble- 
mos egzistavimą. 

Tokią institucinę raidą dar labiau sustiprino jau aptarti inte- 
lektualiniai pasikeitimai, kuriuos aš pavadinau 'ekonomizmu“. 
Kadangi vidaus ir užsienio politikos sferos susipynė, pasikeitė 
ir valstybės politikos kalba. Rinkos kalba vis labiau išstumia 
tradicinę politinę ir konstitucinę kalbą. Ekonomistų kalbos sti- 
lius pakeitė politikų kalbos stilių. Dėmesio centre jau nebe pilie- 
tis, o vartotojas. 

Devynioliktajame amžiuje liberalioji konstitucinė mintis 
stengėsi suprasti ir kompensuoti esminių visuomenės pasikei- 
timų pasekmes - tai yra jos aristokratinio ar kolektyvinio po- 
būdžio nykimą, didėjant piliečių lygybei ir socialiniam mobi- 
lumui. Taikomos priemonės turėjo išskaidyti valdžią, sukuriant 
oficialius ir neoficialius aristokratijos pakaitalus - tarkim, at- 
skirtas valdžias, įtvirtintas teises, vietinę autonomiją ir sava- 
noriškus susivienijimus. Taip liberalusis konstitucionalizmas 
stengėsi pašalinti per didelio valdžios sutelkimo centrinės vy- 
riausybės rankose pavojų, kylantį iš visuomenės 'atomizaci- 
jos" ar niveliacijos. 

Lygiai taip, kaip šios konstitucinės priemonės buvo sumany- 


tos dirbtinai atsverti valdžios centralizaciją, taip dabar libera- 

liojo konstitucionalizmo uždavinys turėtų būti naujų priemo- 
nių kūrimas vidaus ir užsienio politikos skirtumams išsaugoti, 
kad būtų galima sustiprinti demokratinę atskaitomybę ekono- 
minės savitarpio priklausomybės ir globalinės rinkos akivaiz- 
doje. Tai bus nelengva. Tačiau tai padaryti būtina. Jei nepavyks 
rasti būdų išsaugoti ir apginti kai kuriuos iš šių skirtumų, de- 
mokratiją naikins savo nuožiūra veikiantys demokratai. 

Visos Europos mastu tokio naikinimo ženklai jau labai aiš- 
kūs. Ketverius metus iš eilės Auditorių rūmai atsisakė tvirtinti 
Europos Komisijos ataskaitas. Tačiau tai taip mažai tepaveikė 
Komisijos veiklą, kad net darosi neramu. Tiesą sakant, kai San- 
terio Komisijai galų gale buvo nepritarta ir pareikalauta atsi- 
skaityti 1999 metais, tai atsitiko daugiau dėl olandų valstybės 
tarnautojo (rizikavusio patekti į savo viršininkų nemalonę) 'at- 
sitiktinių demaskavimų, negu dėl reguliarių oficialių procedū- 
rų. Tai ne būdas konstitucinei tvarkai sukurti. 

Naujausios institucinės ir intelektualinės tendencijos yra di- 
džios išskaidymu ir demokratine atskaitomybe. Jei demokratai 
pasiruošę priimti šį iššūkį, jie turi būti pasiruošę ištirti bent du 
galimus reformos kelius. Vienas kelias turėtų vesti prie reikala- 
vimo, kad šalių įstatymų leidėjai ir ypač jų komitetai labai anksti 
būtų įtraukiami į bet kurių Europos socialinių ir ekonominių 
taisyklių bet kokių siūlomų pakeitimų detalių svarstymą, kad 
galėtų įnešti savo indėlį į derybų procesą ir patys pasimokyti iš 
jo. Juk galų gale nėra jokio reikalo nei atskirų šalių pareigūnams, 
nei Europos Komisijai šauktis 'slaptumo' svarstant ekonomi- 
nius ir socialinius reikalus, tarsi tai būtų reikalai, slėptini nuo 
viešo aptarimo, panašiai kaip sprendimai kariniais ar naciona- 
linio saugumo klausimais. Antrasis reformos kelias turėtų vesti 
prie aukštesnių standartų nustatymo, kad visuomenė galėtų lais- 


viau gauti informaciją apie sprendimų priėmimą ne tik šalies 

viduje, bet ir tarptautiniais klausimais, ypač apie Ministrų Tary- 
bos ir Europos Komisijos veiklą. Tokia informacijos laisvė reika- 
linga ne tik visuomenei apsaugoti nuo vis labiau savo nuožiūra 
veikiančių biurokratų, bet ir suteikti daugiau galios įstatymų 
leidėjams bendraujant su administratoriais tiek savo šalyse, tiek 
Briuselyje. 


Tie pasiūlymai - tik pradžia. Tačiau svarbu pradėti. 


ATVIROS POLITINĖS KLASĖS KŪRIMAS 


Tiesioginiai Europarlamento rinkimai patys savaime yra ne 
kas daugiau nei figos lapas, negalintis pridengti šio pernelyg 
išpampusio Europos organo — Europos Komisijos valdžios ir 
biurokratijos, per menkai kontroliuojamos Ministrų Tarybos. Ne- 
sakau, kad Europa jau tapo supervalstybe. Tačiau vis svarbes- 
niais tampantys Briuselio ryšiai su Europos Sąjungos narėmis 
prisidėjo prie biurokratų valdžios abiejose pusėse didėjimo. Dėl 
to kilo pavojus, kad demokratinė atskaitomybė Europoje taps 
paviršutiniška. Daugelyje šalių Europarlamento narių rinkimai 
raiškia tik dar vienus rinkimus, papildančius ir taip jau per- 
krautą rinkimų, kuriuose rinkėjų dalyvavimas dažnai siaubin- 
gai mažas, kalendorių. Europarlamento narių pavardės, juolab 
asmenybės, daugumai nežinomos, nežinomi irjų privilegijų mas- 
tai bei neapmokestinamų išmokų jiems dydžiai. Pastarasis da- 
lykas apskritai turbūt prisidės prie požiūrio, kad valdo les autres 
(„kiti“)ir kad demokratinė politinė klasė sumažinta iki minimu- 
mo. 

Be abejo, politinei klasei ar elitui nėra jokios alternatyvos, jei 
kuri nors nacionalinė valstybė, ojuo labiau federacinė Europa, 
nori turėti realią savivaldą. Toks elitas ar politinė klasė, jei tik ji 
liks atvira, gali ir turi būti sveikos pilietinės visuomenės išraiš- 
ka - visuomenės, kurioje klesti privačios asociacijos, susivieniji- 
mai ar palaikymo grupės ir kuriose jungimosi į asociacijas įpro- 
tis veikia kaip galingas valstybinės valdžios stabdys. Tik 


tuomet, kai vienijimosi įprotis silpnas, biurokratinė valdžia 

klesti, valdininkai ir valstybės mašina tampa jei ne vieninteliu, 
tai bent jau vyraujančiu valdžios elementu. Taigi įdėmiau pasi- 
vataus sektoriaus, ugdančio veikiau pasikliovimą savimi ir vie- 
nijimosi į asociacijas įprotį, o ne priklausomybę nuo valstybės 
iniciatyvų ir valstybės kontrolės. 

Iki komunizmo žlugimo Rytų Europos režimai buvo valsty- 
bės (kitaip sakant, partijos) hipertrofijos ir privačių asociacijų 
atrofijos ryškiausi pavyzdžiai. Vienintelis oficialiai pripažįsta- 
mas elitas ten buvo partija. Tačiau ir Vakarų Europoje Prancūzi- 
ja Trečiosios ir Ketvirtosios respublikų laikotarpiu buvo nors ir 
ne tokia radikali, tokio pat modelio atmaina. Kai tarpinės, perei- 
namosios asociacijos silpnos, o valstybės mašina tokia galinga, 
privatūs asmenys visada stengiasi užmegzti su valstybe klienti- 
nius santykius. Jie mieliau siekia palankumo slapta, užuot rei- 
kalavę teisingumo atvirai. 

Kertinis stiprios pilietinės visuomenės rūmo akmuo turėtų bū- 
ti politinė klasė ar elitas, atsiradęs doroviškai priimtinu būdu — 
atstovaujantis talentui, išsilavinimui ir turtui bei ambicijoms. 
Devynioliktojo amžiaus pradžioje prancūzų liberalai tokį elitą 
pradėjo vadinti „natūraliąja“ (prigimtine) aristokratija, priešin- 
dami ją kilme grindžiamai aristokratijai. Natūraliosios aristok- 
ratijos sąvoka suponuoja ne tik lygybę prieš įstatymus, bet ir 
protingą galimybių lygybę - itin paplitusį suvokimą, kad įma- 
noma prisijungti prie klasės, vadovaujančios visuomenei. Taigi 
būtų klaida manyti, kad demokratinė visuomenė atmetą elitą kai- 
po tokį. Tačiau dabar atsirandantys elitai yra atviresni ir įvai- 
resni, o politinė klasė savo ruožtu yra jų junginys. Jau nebėra 
taip, kad beveik visi pranašumai priklausytų vienai socialinei 
klasei; pranašumų monopolis būdingas aristokratinėms visuo- 
menėms. Demokratinėje visuomenėje pliuralizmas ar net susi- 


skaldymas tampa norma; tas susiskaldymas, ankstesnių elitinių 

kultūrų požiūriu, gali atrodyti kaip paprasčiausias vulgarumas 
ar nesunorminimas. 

Šis atviresnis ir prieinamesnis elitų modelis nėra tapatus ir 
buržuaziniam elitui. Iš visų Europos šalių Prancūzija devynio- 
liktajame ir dvidešimtajame amžiuje sėkmingiausiai kūrė bur- 
žuazinį elitą, o vientisumas ir pasitikėjimas savimi buvo pana- 
šus į aristokratų klasės, jo pakeistos. Panašumas tikriausiai nėra 
atsitiktinis. Kaip sykį pastebėjo Tocgueville'is, tai primena vai- 
ką, kuris priešgyniaudamas savo tėvams tampa labai panašus į 
juos. Formaliai šis buržuazinis elitas Prancūzijoje reikalavo la- 
biau paisyti konkurencinio vertinimo ir nuopelnų, o ne kilmės 
teikiamų privilegijų. Tačiau iš tikrųjų Prancūzijos elitas verbavo 
savo narius daugiausia iš aukštesniųjų buržuazijos sluoksnių. 
Kultūriniu pranašumu jis panašiausias į septynioliktojo ir aš- 
tuonioliktojo amžių prancūzų aristokratiją ir, kaip irjo pirmta- 
kė, dažnai sudarydavo įspūdį, jog į likusią visuomenės dalį Žiū- 
ri kaip į nesugebančius tapti suaugusiais vaikus, kuriuos reikės 
prižiūrėti amžinai. 

Tačiau toks požiūris smukdo bet kurios demokratinės visuo- 
menės savigarbą. Jis kenkia ir vadovavimo reputacijai. Deja, vie- 
na iš priežasčių, kodėl liberalioji mintis prarado subtilumą intil- 
truodama ekonominę kalbą ir ekonominius modelius, atsiskleidė 
neseniai vykusioje diskusijoje apie vadovavimą arba veikiau to- 
dėl, kad nebuvo rūpestingo svarstymo apie jo prigimtį ir sąlygas 
demokratinėje visuomenėje. 

Kokios sąlygos padeda identifikuoti ir suformuoti lyderius — 
tokius lyderius, apie kuriuos būtų galima pasakyti, kad jie turi 
demokratinį mandatą, nes savo padėtį pasiekė sąžiningos kon- 
kurencijos keliu? Tokie lyderiai privalo turėti bent tris dorybes: 
jausti esamus nepriteklius ir prioritetus, pasižymėti dvasios tvir- 
tybe, kad pajėgtų identifikuoti moraliniu ir socialiniu požiūriais 

viešąją nuomonę. Tai nelengvi uždaviniai demokratiniams ly- 
deriams. Žinoma, jie panaudoja ne tik rinkimų sistemos subtilybes 
ar verbavimo procedūras, tarsi užtikrinančias lygias galimybes — 
jie pasitelkia ir viešo kalbėjimo visuomenėje įtaigą, vadovauti 
kviečiamų Žmonių retorinį meistriškumą ir jų gebėjimus pakeis- 
ti viešojo diskurso sąlygas. Prezidentas Franklinas Rooseveltas 
bus bene geriausias dvidešimtojo amžiaus pavyzdys tokio lyde- 
rio, kuris įkūnijo šitas dorybes - padėjo Amerikos žmonėms su- 
prasti, kad „pati baimė“ buvo kliūtis įveikti ketvirtojo dešimtme- 
čio Didžiąją depresiją, ir kad laisvoji rinka neatmeta valstybės 
vykdomo (keinsiškojo) paklausos reguliavimo. Akivaizdus Ro- 
osevelto noras eksperimentuoti, ir ekonomikos, ir socialinėje sri- 
tyse, padėjo išvengti to, kad Amerikos viešoji nuomonė atsisuk- 
tų prieš pačią demokratinę sistemą. 

Tačiau jei tų dorybių trūksta, darosi vis aiškiau, jog pirmau- 
jančiose Vakarų visuomenėse ims komanduoti žiniasklaida. Ta- 
čiau kas šiuo metu ugdo žiniasklaidą ar reikalauja jos atsiskai- 
tyti? Nekelia abejonių tai, kad nepaprastai išsiplėtojusi ryšių 
pramonė davė visuomenei didesnį veidrodį, tiksliau atspindintį 
ją pačią, jos greit kintančius poreikius ir realijas. Tame veidro- 
dyje atstovaujamosios valdžios procedūros lengvai gali pradėti 
atrodyti sunkios ir nepatogios, gal net archajiškos ir nereikalin- 
gos. Tačiau pernelyg dažnai pagrindinis žiniasklaido“ vlėtros 
rezultatas būdavo keistas politinis vujarizmas — toks problemų 
suvokimas ir nepasitenkinimų įvairovės pateikimas, kad, užuot 
formavusi Žmonių valią ar siekius, ji kuria apatišką painiavą ir 
pasyvumą. Po tokio, taip sakant, „prisotinimo“ valia išblėsta. 

Tačiau demokratinio politinio proceso tikslas kaip tik ir yra 
formuoti valią, keisti žmonių poreikius ir siekius atsižvelgiant į 
platų visuomenės poreikių diapazoną. Tai turėtų būti bet kurios 

Štai čia vėl paviršiun išlenda ekonomistinio demokratijos su- 
vokimo ribotumas. Iš tikrųjų ekonominiai modeliai naująją libe- 
ralinę mintį apie demokratinį vadovavimą įvarė į cul de sac (akla- 
vietę). Vadovaujami Josepho Schumpeterio, Vidurio Europos 
ekonomisto, patyrusio fašistinių judėjimų tarpukario laikotar- 
piu sukeltas suirutes, kai kurie liberalai įrodinėjo, jog „realisti- 
nis“ šiuolaikinis požiūris turi pripažinti, kad partijos yra gami- 
nius siūlančių kompanijų, t.y. kompanijų, kurios varžosi dėl 
klientų palankumo, politiniai ekvivalentai. Partijos yra elitai, 
kuriuos galima apibūdinti kaip demokratinius tik ta prasme, kad 
siekia laimėti varžybas dėl balsų savo reklamuojamais produk- 
tais. Jei jie reklamuos nepopuliarius produktus, bus „išmesti“ 
per reguliariai rengiamus visuotinius rinkimus. 

Anot tokio Schumpeterio požiūrio, piliečiai ir rinkėjai, dabar 
kaip vartotojai, palyginti mažai tedalyvauja politiniame gyveni- 
me tarp rinkimų, kuomet rimti debatai ir sprendimų priėmimas 
yra vaizduojami kaip specialistams rezervuota sritis. Kuo ma- 
žiau juose dalyvauja masės, tuo geriau, nes, Schumpeterio ir jo 
mokinių nuomone, masių politika — politinio ekstremizmo, deši- 
niojo ar kairiojo populizmo receptas. Toks požiūris, be abejo, 
kelia mintį, kad reikia esamai poreikių ar siekių struktūrai su- 
teikti ypatingą teisėtumą. Reklamos sukurti poreikiai nejučia įtei- 
sinami, nors vargu ar būtų įteisinti poreikiai, kuriuos sukurtų 
aktyvus politinis dalyvavimas. Tai padeda „pridengti“ procesą, 
kuriuo partijos ar elitai manipuliuoja ekonominių ciklų metu, 
siekdami perrinkimo naujuose rinkimuose. Kas gali būti įpras- 
čiau demokratinėje valstybinėje santvarkoje? 

Aukščiau pateikti požiūriai yra tik truputį sukarikatūrin- 
tas ekonomistų sukurto demokratijos modelio, kuriame domi- 
nuoja rinka, aprašymas. Įdomu, kad įrodymų, jog šioje kari- 
katūroje daug tiesos, matome iš pastaruoju metu įsigalėjusio 

yra ne mažiau šališkas ir vienpusiškas nei požiūris, prieš kurį 
jis nukreiptas. 

Artėdami prie pilietiškumo tradicijos, kurios ištakų reikia ieš- 
koti šiuolaikinės politinės minties ankstyvajame laikotarpyje ir 
kuri ypač susijusi su Rousseau raštais, kai kas tvirtino, jog eliti- 
nis demokratijos modelis, traktuojantis politines partijas kaip 
kompanijas, kovojančias dėl vartotojų palankumo, visiškai ne- 
turi demokratijos požymių. Jie teigia, kad demokratija reiškia 
švietimą ir pilietines dorybes. Dalyvavimo politiniame gyveni- 
me tikslas yra pakeisti save - iš vartotojo tapti didvyriu, užuot 
rūpinusis asmeniniais troškimais, tapti visuomenės veikėju, nuo- 
lat kartojančiu frazes apie bendrą gėrį ir visų gerovę. Bet kai 
piliečiai taps didvyriais, tada gali būti nebereikalinga ir atski- 
ra politinė klasė. Vadovavimas, lyderiavimas liausis buvęs do- 
rybe, kai visi taps lyderiais ar bent turės potencialią galimybe 
jais būti. Juk savojo aš suvokimas ir tobulinimas, kurį suteikia 
dalyvavimas politiniame procese, turėtų reformuoti valią — su- 
formuoti siekius, galinčius atlaikyti vienintelį reikšmingą pa- 
tikrinimą - patikrinimą, ar politika arba teisė tarnauja visų ge- 
rovei, bendram gėriui. Tad piliečių ugdymas yra demokratinės 
politikos, plataus politinio dalyvavimo galutinis tikslas. Štai 
kodėl aš tai pavadinau didvyrių politika, priešindamas ją var- 
totojų politikai. 

Dabar tai netikra ir pavojinga dilema. Tačiau kaip tik suja ir 
susidūrė naujoji liberalioji mintis apie demokratiją. Jei, anot jos, 
piliečių laikymas didvyriais yra utopinis, tai ankstesnis jų lai- 
kymas tik vartotojais yra antiutopinis. O tiesa, žinoma, yra tai, 
kad politinė mintis negali išsiversti be abiejų šių komponentų — 
utopinio ir antiutopinio. Be utopinio komponento politinė min- 
tis ir diskursas realiai negali valdyti valios ar ketinimų, tad nu- 
stoja veikti bent dalinai vadovaudamasi laisvos žmonių valios 


prielaida. Kita vertus, politinei minčiai, visiškai atsidavusiai 

svarstymui, kaip turėtų būti, visada grės pavojus panaikinti aiš- 
kią ribą tarp to, kas turėtų būti ir kas yra, bei suteikti kokiai nors 
institucijai ar veiksmui tokį teisėtumą, kokio niekada nereikėtų 
suteikti jokiai žmonių institucijai ar veiksmui. 

Jau matėme vieną aspektą, kuriuo liberaliajai minčiai poka- 
rio laikotarpiu ekonomika pakirpo sparnus ir dėl to atsirado iš 
pažiūros neperžengiama praraja tarp teorijų, grindžiamų 'teisė- 
mis“ ir teorijų, grindžiamų 'poreikiais' ar pirmumo teikimu libe- 
raliojo konstitucionalizmo sąskaita, kuris išskaidydamas val- 
džią ir skatindamas pilietiškumą siekia praktiškai įveikti šią 
dilemą. Tačiau dabar galime teigti, kad tai ne vienintelis būdas, 
kuriuo ekonominių modelių įtaka pasmeigė !:ber2lizmą ant šios 
dilemos ragų. Taip atsitiko ir vėliau, kai liberalai susidomėjo 
elitų vaidmeniu. Tačiau kaip pirmoji dilema nebeatrodo taip 
sunkiai sprendžiama žvelgiant į ją iš praktinės konstitucinės 
perspektyvos, taip ir antroji, rūpestingai ją apsvarsčius, pasiro- 
do esanti netikra, iliuzinė. 

Kokiomis sąlygomis įmanoma turėti tikrai demokratinį elitą? 
Kaip demokratai privalėtų spręsti vadovavimo problemą, atsi- 
liepti į nekeliantį abejonių vadovų, lyderių poreikį? 

Turint galvoje šiuolaikinį socialinės ir politinės struktūros 
lygį ir mastą, rinkos ekonomiką, toli pažengusį darbo pasidaliji- 
mą ir nacionalines valstybes, piliečių kaip didvyrių modeliui, 
kurio šaknų reikia ieškoti mažų senovės miestų-valstybių pa- 
saulyje, visada grės, kad jis bus panaudotas populistiniais tiks- 
lais. Liaudies judėjimas su 'charizmatiniu“ lyderiu dėl jo pri- 
gimties turi daugiau galimybių kilti atsiliepiant į emocingą 
pernelyg supaprastintą kvietimą, galintį tvirtinti, jog išreiškia 
pilietines dorybes ar visuotinę valią. Tiesą sakant, pasikliovi- 
mas charizma — O tai reiškia žmonių užvaldymą remiantis vei- 
kiau emocijomis nei protavimu - prisidėjo prie vadovavimo dis- 


kreditavimo, nes asocijuojasi su tamsesniąja Žmonių psichikos 

dalimi, su ,iracionalių“ masinių judėjimų plėtra. Tokia perspek- 
tyva bei tokių lyderių išugdyti įpročiai paskatino Schumpeterį 
ir kitus ekonomistus laikyti piliečius veikiau vartotojais, o ne 
didvyriais. Ieškant analogijų muzikos srityje galima pasakyti, 
jog tai atitinka tvirtinimą, jog vienintelė alternatyva „pavojin- 
goms“ Richardo Wagnerio operoms yra Gilberto ir Sullivano 
komiškos operos. 

Juk scenarijus, apibūdinantis pilietį tik kaip vartotoją, šiuo- 
laikinių Vakarų visuomenių įpročius pristato kaip miuziklą, su- 
paprastintai. Jis traktuoja žmones tik kaip paprasčiausius vaid- 
menų atlikėjus ir gali vesti prie politinio rezultato, kuris, net jei 
ir nebus toks šlykštus kaip fašizmas, kaip duoklės pareikalaus 
laisvos Žmonių valios ir sugebėjimo tobulėti. Iš tikrųjų scenarijus, 
traktuojantis piliečius kaip vartotojus, atnaujina seną požiūrį — 
valdomos, administruojamos visuomenės viziją. Tai visuomenė, 
kurioje valdžia turėtų teisėtai priklausyti mokslininkams, banki- 
ninkams ir pramonininkams dėljų patyrimo ir indėlio į gamybą, 
visuomenė, įgaunanti žmogišką aspektą, siekdama maksimaliai 
padidinti gamybą ir pagerinti prekių paskirstymą ir, a fortiori, 
laimę. Tačiau atkreipkime dėmesį į vieną dalyką. Silpnųjų - ar- 
ba, sakykime, ne gamintojų - teisės tampa veikiau geranorišku- 
mo, o ne teisingumo reikalas. Ši technokratinės ir maloningos 
visuomenės vizija, kurios šaknų reikia ieškoti pragmatizme, Eu- 
ropoje vis iškildavo į paviršių po Saint-Simono raštų devynio- 
liktojo amžiaus pradžioje pasirodymo. Dabar yra pavojus, kad 
Europos Sąjunga gali vėl atgaivinti ją. 

Neatsitiktinai nuo Saint-Simono laikų ši technokratinė vizija 
buvo siejama su prielaida, kad deramai sutvarkius visuomenę 
bus galima išvengti rimtų politinių konfliktų. Taigi, pasak jo gar- 
siosios formuluotės, „Žmonių valdymas užleis vietą daiktų val- 
dymui“. Išorė čia iš tikrųjų tampa lemiamu veiksniu. Žmonės, 


kurių poreikiai priimami tokie, kokie jie yra, traktuojamai kaip 

erdvėje judantys objektai. Valstybės politikos tikslas yra išveng- 
tijų susidūrimų. Tačiau visa bėda, kad toks požiūris ignoruoja 
žmonių siekių formavimą - kaip tik tų žmogaus patirties bruo- 
žų, kurie ir sudaro pačią politinio gyvenimo esmę, tyrimo objek- 
tą tiems, kas siekia vadovauti ir tiems, kas turi apsispręsti, pas- 
kui ką eiti. Iš tikro toks sumanymas Žmonių valdymą pakeičia 
manipuliavimu žmonėmis. 

Taigi čia susiduriame su tuo siaubingu trūkumu, kai apie 
demokratinį vadovavimą galvojama paverčiant žmogų tik var- 
totoju, kuris renkasi kurį nors iš konkuruojančių elitų, arba pa- 
kylėjant jį iki pilietiškumo, implikuojančio nepriekaištingą do- 
rovinį elgesį. Pirmasis pasirinkimas yra žeminantis, o antrajame 
slypi apsisvaiginimo pavojus. 

Priežastis, kodėl valstybės forma tokia svarbi ir kodėl valsty- 
bė turėtų būti organizuota taip, kad užtikrintų maksimalų pilie- 
čių dalyvavimą, ne tik ta, kad toks dalyvavimas gali pakeisti 
piliečių poreikius ir ketinimus, pakylėti juos aukščiau paprasto 
vartotojų interesų gynimo iki didvyriškumo aukštumų. Ne, yra 
ir kita priežastis. Ir ji labai žemiška. Tai politinio proceso, neap- 
siribojančio tik balsavimu per rinkimus, patyrimas - patyrimas, 
padedantis suvokti ir pasirinkti valstybės politiką ar taikyti tei- 
sės normas konkretiems atvejams (tarkim, prisiekusiųjų parei- 
gos) - tai sustiprina žmonių ryšius ir praplečia jų „žinojimą“. 
Žmonės tada sugeba teisingiau vertinti pretenzijas tų, kurie no- 
ri vadovauti. Galima net teigti, kad tokį poveikį turėjo radijas ir 
televizija, pristatydami politinius veikėjus didžiulei auditorijai 
atsakinėti į jos nuodugnius klausimus. Tačiau taip dažniausiai 
pristatomi tik svarbiausi politikai, kurie jau tapo lyderiais. Tele- 
vizija, bentjau jos dabartiniu pavidalu, nedaug tepadeda iš pra- 
džių atrenkant politinės klasės lyderius. Ji neduoda savotiško 
sieto, reikalingo politiniams lyderiams atsijoti. Be to, ji nefor- 


muoja aktyvių piliečių, galinčių įvertinti savybes tų, kurie nori 

vadovauti, bei mokančių paskatinti tuos, kurie turėtų skatinti 
savo pavyzdžiu. 

Aktyvūs piliečiai nėra tik vadovavimo vartotojai, kaip kad 
televizijos žiūrovai vartoja programas. Aktyvūs piliečiai išsiug- 
do pojūtį, jog sudaro politinio proceso dalį ir turi tikslus, kurie 
apima ne tik valstybės politikos turinį, bet ir paties demokra- 
tinio proceso kokybę, vadovų santykių su vedamaisiais pobūdį. 
Kai kuriais atžvilgiais decentralizacijos procesas, pradėtas Pran- 
cūzijoje nuo 1981 metų, atskleidžia tai, ką patys prancūzai jau 
seniai laikė jų pačių biurokratinės ir dirigiste (dirižistinės, t. y. 
tokios, kai valstybė kišasi į ekonomiką) politikos silpnybe. Tai 
buvo sąmoningas mėginimas sukurti gausesnę politinę klasę ir 
taip suteikti galimybę prancūzų valstybinėms institucijoms gi- 
liau suleisti šaknis į vietinę nuomonę ir vietinius interesus - iš 
tikrųjų skatinti tokias tarpines asociacijas, kurios trukdytų elito 
nuomonei atsiskirti nuo liaudies nuomonės, nes tai nuo 1789 
metų Prancūziją dažnai įstumdavo į revoliucinius neramumus. 
Šia prasme naujausia decentralizacijos programa Prancūzijoje 
reiškia prancūzų elito mea culpa pripažinimą, biurokratinės vals- 
tybės formos sukurtos politinės klasės trūkumų apmąstymą. 

Ir priešingai, tikrai demokratinė politinė klasė yra tokia kla- 
sė, kuri iki minimumo sumažina paprastų piliečių pagundą gal- 
vati apie politinį elitą kaip apie les autres, kaip apie privilegijuo- 
tą ir nuojų nutolusią grupę, mokančią manipuliuoti valstybės 
mašina savanaudiškais tikslais. Štai kodėl ilgainiui aktyvūs pi- 
liečiai, verčiami sumenkėjusios valstybės formos, tampa vienin- 
teliu patenkinamu demokratinės politinės klasės sietu. 

Tai ne grynai teorinės problemos. Europos politinės integra- 
cijos perspektyva daro jas aštriomis ir neišvengiamomis. Juk Eu- 
ropos integracija iškelia klausimą, ar įmanoma sukurti demo- 
kratinę politinę klasę, arba elitą, visoje Europoje. Jei ne, ateitis 


atrodo niūriai. Nesant tokio elito ar politinės klasės, demokra- 

tija Europoje taps tik biurokratinio valdymo iš centro ar net ple- 
biscitinės ir potencialiai demagoginės politikos formos fasadu. 
Neapgaudinėkime savęs ir pripažinkime, kad europinis federa- 
lizmas gali sukelti bjaurias nuotaikas federaciją sudarančiose 
valstybėse, gal net inspiruoti naujas cezarizmo formas. 

Todėl dabar reikėtų atidžiau panagrinėti Europos masto de- 
mokratinės politinės klasės sukūrimo projektą ir ypač kliūtis, su 
kuriomis jis susiduria. 

Danų ar britų euroskeptikai ims tvirtinti, kad sukurti politinę 
klasę visos Europos mastu paprasčiausiai neįmanoma. Juk galų 
gale nėra europiečių tautos, nėra europiečių kalbos, nėra euro- 
piečių viešosios nuomonės, Europoje nėra ir bendro viešosios 
atskaitomybės standarto. Euroskeptikų nuomone, kultūriniai ir 
lingvistiniai skirtumai tarp Jungtinių Valstijų ir Vakarų Euro- 
pos yra per dideli, kad būtų galima ko nors pasimokyti iš ameri- 
kiečių patirties. Tačiau Europos istorija duoda bent vieną įdo- 
mų pavyzdį, paneigianti tokį visuotinį skepticizmą. Juk 
neabejotina, kad daug šimtmečių Europa turėjo tai, ką būtų gali- 
ma pavadinti jos transnacionaliniu elitu, įleidusiu šaknis į ben- 
drąją jos kultūrą. Tą elitą sudarė reformacijos dar nesuskaldytos 
krikščioniškosios Bažnyčios dvasininkija. 

Žinoma, galima nesutikti su tuo, kad dvasininkija viduram- 
žių Europoje buvo aristokratijos rūšis ir todėl atmesti šį pavyz- 
dį. Tačiau tai priklauso nuo to, ką vadinsime aristokratija. Tiesą 
sakant, labiausiai stebinantis viduramžių Bažnyčios bruožas yra 
tai, kad, būdama įsitvirtinusi feodalinėje santvarkoje ir kastinėje 
visuomenėje, ji išliko palyginti atvira. Dvasininkai buvo verbuo- 
jami iš visų visuomenės sluoksnių. Tas atvirumas — vienas iš 
bruožų, suteikusių viduramžių dvasininkijai tokią milžinišką 
dorovinę įtaką Europoje. 

Viduramžių Bažnyčios dvasininkija buvo pripažinta visuo- 

privilegijomis (ir įpareigojimais), socialinio mobilumo priemo- 
nė. Šiuo atžvilgiu dvasininkija - giliai demokratinė institucija, 
elitas, kuris dideliu mastu buvo meritokratinis, nors ir neprakti- 
kuojantis viešos atskaitomybės jokia šiuolaikine forma. Tačiau 
viduramžių dvasininkija turėjo dar vieną demokratinį bruožą. 
Reikalaujant laikytis celibato, ji negalėjo degeneruoti, tapti kas- 
ta. Priešingai negu nomenklatūra, atsiradusi Europoje po Antrojo 
pasaulinio karo, Bažnyčia turėjo nuolat atsinaujinti, verbuoda- 
ma narius iš visų visuomenės sluoksnių. 

Jei viduramžių dvasininkiją ir jos papildymo būdą laikysime 
modeliu, tai gal galėsime padaryti kelias išvadas apie proble- 
mas, su kuriomis susidurs įvairiausi mėginimai sukurti demo- 
kratinį elitą ar politinę klasę visos Europos mastu. Pirmas iš- 
bandymas, kurį reikėtų pritaikyti, susijęs su tikėjimu. Juk 
viduramžių dvasininkiją vienijo (bent jau teoriškai) bendras ti- 
kėjimas, sukūręs labai niuansuotą ir sudėtingą teologiją. Ką gali 
nūdienos Europa pasiūlyti kaip bendrą tikėjimą? Akivaizdu, 
kad svarbiausias dalykas yra Europos Sąjungos įsipareigojimas 
laikytis demokratijos. Šis įsipareigojimas apima mažų mažiau- 
sia tris dalykus: savivaldą atstovaujamosios valdžios prasme; 
įstatymų valdžią; žmogaus teisių sferos pripažinimą 'pagrindi- 
ne' ar 'fundamentalia'. Tačiau, žinoma, Europos teismas dar ne- 
sukūrė jurisprudencijos, kuri subtilumu ir sudėtingumu galėtų 
prilygti katalikų Kanonų teisei. Taip pat nebuvo laiko sukurti ir 
kažką panašaus į Jungtinių Valstijų teisėmis grindžiamą politi- 
nę kultūrą - tą vos ne instinktyvų kvietimą laikytis fundamenti- 
nių teisių idėjos, kvietimą, kuris įkvepia gyvybę Amerikos vi- 
suomeniniam gyvenimui. 

Antrasis išbandymas, kurį siūlo viduramžių dvasininkijos 
pavyzdys, susijęs su kosmopolitizmu. Šioje srityje nacionalinių 
valstybių ir nacionalinių politinių tradicijų plėtra per nuo vidu- 


ramžių mus skiriančius šimtmečius sukėlė didžiulių sunkumų. 

Nacionalinio identiteto ar net nacionalizmo svarbos didėjimas 
devynioliktajame amžiuje iš dalies buvo atsvertas Europos aris- 
tokratijos atgimimo - transnacionalinės socialinės klasės (nors 
jijau ir nebebuvo turtingiausia ir galingiausia socialinė klasė), 
suskaldytos skirtingų prisiminimų, įpročių ir manierų, vieniji- 
mosi remiantis panašumais, pažintimis ir net skirtingų tautybių 
žmonių santuokomis. Tačiau du dvidešimtojo amžiaus karai — 
vadinamasis Europos 'pilietinis karas“ — padarė didžiulę žalą 
tiems neoficialiems aristokratiniams šalių ryšiams. 

Paradoksalu, kad nepaisant naujosios europietiškumo reto- 
rikos, Europa, ko gero, niekada nebuvo labiau suskaldyta na- 
cionalinių kultūrų kaip šiuo metu. Dalinis Europos politinių 
elitų susiliejimas, sukeltas ankstyvojo pokario metų sunkumų, 
jau beveik išnyko kartu su to laikotarpio politiniais lyderiais. 
Monnet, Adenaueriai ir De Gasperi įpėdinių beveik nepaliko. 
Ir jų krikščioniškai demokratiška Europos ateities vizija, tasai 
idealizmo ir Realpolitik mišinys, nepergyveno (gal tik išskyrus 
Vokietiją ir Nyderlandus) komunizmo žlugimo ir didžiulio eko- 
nominio augimo Vakarų Europoje. Jį vis didesniu mastu ėmė 
keisti Europos strategijos siekimas kaip nacionalinio egoizmo 
aspektas. 

Vietoj dalinio nacionalinių elitų susiliejimo pokario metais, 
dabar ryškiausiais Europos kosmopolitizmo ramsčiais pasidarė 
žiniasklaida ir masinis turizmas. Tačiau ar jie taps pakankamai 
stiprias ramsčiais? Neatrodo. Žiniasklaida ir dažnos kelionės į 
užsienį negali net pradėti kurti vientisos politinės klasės Europo- 
je. Tačiau tai išryškina dar vieną rimtą problemą - kaip kalbos 
barjerai vis dar riboja socialinių santykių Europoje gylį. 

Juk trečiasis išbandymas, kurį siūlo viduramžių dvasininki- 
jos pavyzdys, susijęs su bendra kalba. Dvasininkijai tokia ben- 
dra kalba, be abejo, buvo lotynų kalba. Nuo septynioliktojo iki 

kalbą kaip plačiausiai vartojamą Europoje, ypač tarp išsilavi- 
nusių visuomenės narių bei politikos srityje. Tačiau pastaraja- 
me šimtmetyje prasidėjo nesustabdomas prancūzų kalbos, kaip 
tarptautinės lingvistinės valiutos, smukimas. Tad kas gi Euro- 
poje lieka pagrindinė bendravimo, susižinojimo priemonė? Ma- 
nau, kad tik anglų kalba. Anglų kalba iškilo jau ne tik kaip 
Europos, bet ir viso pasaulio bendra antroji kalba. Be jokios 
abejonės, ji nūdienos vidurinėms klasėms pamažu tampa tuo, 
kuo viduramžių Europos apsišvietusiai visuomenės daliai bu- 
vo lotynų kalba. 

Tačiau anglų kalbai, palyginti su lotynų, iškyla viena proble- 
ma. Anglų kalba yra vienos Europos valstybės ir vienos nacio- 
nalinės tradicijos kalba. Todėl ji sukelia tokį priešiškumą, jei ne 
pavydą, kokio nepatyrė lotynų kalba viduramžių Europoje. Jei 
turėsime galvoje problemas, kurias konkuruojančios kalbos gali 
sukelti nacionalinių valstybių viduje - pavyzdžiui, Belgijoje ar 
Kanadoje - tai suprasime, kad lingvistinės sienos ir kalbų kon- 
kurencija kelia rimtų klausimų Europos politinei integracijai. 
Kaip priešingas pavyzdys gali būti minima Šveicarija. Tačiau ar 
efektyvus šis pavyzdys? Kaip jau minėjau anksčiau, Šveicarijos 
mažūmas bei tai, kad ją supo didesnės, galingesnės valstybės, 
tradiciškai labiau už bet ką kitą skatino jos nacionalinę vienybę, 
nepaisant lingvistinio susiskaldymo. Taigi Šveicarijos visuome- 
nė buvo palyginti vientisa savitoje fizinėje aplinkoje. Ji neturėjo 
nieko panašaus į Europos Sąjungos socialinę ar ekonominę įvai- 
rovę - nieko prilygstančio sąlygų, tikėjimų ir praktikų skirtu- 
mams, esantiems, pavyzdžiui, tarp švedų ir siciliečių ar graikų. 

Iš tikrųjų Šveicarija nėra nevykęs mano argumentų pavyz- 
dys, ji kaip tik labai stipriai paremia juos. Juk nuomonės kalbos 
klausimu nūdienėje Šveicarijoje rodo, kas atsitiko didesniojoje 
Vakarų Europos dalyje per pastaruosius dešimtmečius. Viešo- 


sios nuomonės apklausos parodė, kad visos trys pagrindinės 

kalbos Šveicarijoje — vokiečių, prancūzų ir italų — dabar kaip 
antrosios kalbos labiau norėtų mokytis anglų, o ne kurios nors 
iš kitų kalbų, kuriomis kalbama Šveicarijoje! 

Per 50 procentų vokiškai kalbančių šveicarų norėtų mokyklo- 
je mokytis anglų, o ne prancūzų kalbos, 0 57 procentai prancū- 
ziškai kalbančių šveicarų norėtų mokytis anglų, o ne vokiečių 
kalbos [pagal šveicarų savaitraštį Facts tai rašo Times 1997 m. 
lapkričio 17 d.]. Šių tyrimų rezultatai buvo paskelbti, kai švieti- 
mo sistemos vadovai mėgino ginti prancūzų, vokiečių ar italų 
kalbų kaip antrųjų kalbų mokymą visoje Šveicarijoje. Vietiniai 
valdžios organai Ciūriche svarsto projektą, kuris nukryptų nuo 
nacionalinės praktikos ir įvestų anglų kalbos mokymą jau pra- 
dinėse mokyklose ... 

Tad aišku, kad jau susiformavo tautų požiūriai, kurie galėtų 
įteisinti bendrą Europos kalbą. Dabar Europos elitai jau atsilie- 
ka nuo tų liaudies požiūrių. 

Juk reikia pripažinti, kad kontinentinės Europos elitai kar- 
tais stengiasi stabdyti šį procesą ir neleisti Europai plėtoti ben- 
drosios kalbos, jei ta kalba būtų anglų. Tokia elito pozicija ryš- 
kiausia Prancūzijoje. Jo politika apsaugoti prancūzų kalbą nuo 
anglų kalbos įsibrovimo užsipuolant' pastarąją ir net taikant 
administracines bausmes už prancūziškosios anglu kalbos vartoji- 
mą, beveik neišvengiamai yra pasmerkta, nors ir pamokanti. Ji 
parodo ribas, prancūzų politinės klasės užbrėžtas savo norui 
integruotis, numanomas sąlygas, kurias reikia įvykdyti norint 
užsitikrinti prancūzų bendradarbiavimą. 

Vargu ar už tokį požiūrį gali būti kas nors kontrastiškesnio 
nei olandų politinės klasės laikysena. Tas kontrastas parodo 
dvi labai skirtingas kosmopolitizmo atmainas Europoje. Juk olan- 
dai yra taip pripratę prie anglų kalbos tarptautinio vaidmens ir 
taip patenkinti juo, kad ši šalis iš tikrųjų tapo dvikalbe. Pavyz- 


džiui, neseniai olandų universitetuose vyko rimta diskusija, ar 

anglų kalba neturėtų tapti oficialia visoje švietimo sistemoje. Šis 
pasiūlymas nebuvo priimtas, tačiau nedaug trūko, kad būtų, o 
pati diskusija ksenofobijos nesukėlė. Nekilo baimės, kad olandų 
identitetui gresia pavojus. 

Taigi ir vėl susiduriame su giliai įsišaknijusiais įpročiais ir 
požiūriais, kuriuos prancūzai vadina les moeurs. Jei šitų moeurs 
skirtumus ne tik sustiprina kalbiniai skirtumai, bet ir ima dirbti- 
nai „saugoti“ nacionalinės politikos, darosi aišku, kaip svarbu 
sukurti Europos politinę klasę ir kaip sunku tai padaryti. Sun- 
kumo pripažinimu turėtume aiškinti amerikiečių reakciją į idėją 
paversti Meksikos ir Jungtinių Valstijų bendrąją rinką tarsi ko- 
kia Šiaurės Amerikos politine sąjunga. Dauguma amerikiečių 
tokią idėja laikytų utopine ir pavojinga - pavojinga, nes ji igno- 
ruoja gilius kultūrinius ir kalbinius skirtumus tarp šių dviejų 
valstybių. Politinės klasės, pajėgios susidoroti su tais skirtumais, 
sukūrimas netolimoje ateityje būtų atmestas kaip fantazija. 

Tad kur dėl šios vriežasties atsiduria Europos politinės kla- 
sės ar elito sukūrimo projektas? Europoje priverstinį bendra- 
darbiavimą ankstyvuoju pokario laikotarpiu pakeitė koordi- 
navimas, susijęs su Bendrosios rinkos ir Europos Sąjungos 
kūrimu. Be šių naujų institucijų, įsitvirtino ir pagrindinių part- 
nerių - ypač Prancūzijos ir Vokietijos - reguliarių konsultacijų 
praktika. Taigi dabar negalima kalbėti apie situaciją, kai įsta- 
tymai ir taisyklės turi iš nieko sukurti kažką. Kai kurie politi- 
nės klasės elementai Europoje yra. Tačiau arjie reikšmingi? O 
ypač -arjie demokratiški? 

Turime būti labai atsargūs. Privalome išlaikyti blaivų mąsty- 
mą, nepasidarydami ciniškais, matyti daiktus tokius, kokie jie 
yra, netapdami suokalbio teorijos auka. 

Tad ką matome? Europos valstybių formavimosi modelių įvai- 


rovė smarkiai paveikė nacionalinių politinių klasių įpročius ir 

požiūrius. Tačiau tik viena iš tokių politinių klasių turėjo dides- 
nės įtakos Briuseliui ir Europos Sąjungai. Tai nekelia nuosta- 
bos. Juk kai kalbame apie elitus dabarties Europos valstybių vi- 
duje, aiškus vienas dalykas. Akivaizdžiai didžiausia, labiausiai 
išsilavinusi ir ryžtingiausia Europoje yra Prancūzijos politinė 
klasė. Suformuota iš esmės pagal senąjį nereformuotą prancū- 
zų valstybės modelį, Prancūzijos politinė klasė pastaraisiais 
dešimtmečiais pademonstravo tvirtą užsispyrimą ir valios ne- 
gailestingumą, kurie atspindi tradicinę prancūziškosios siste- 
mos tendenciją - administracinės valdžios dominavimą. Nors 
utilitarizmas klasikiniu pavidalu buvo britų dorovinės filosofijos 
produktas, prancūzų valstybinė sistema absorbavo jo vertybes 
kur kas stabiliau nei britų ar vokiečių sistemos. Nepakenčianti 
opozicijos po to, kai pasirinko „racionalią“ veiksmų kryptį, pran- 
cūzų politinė klasė rezultatus vertina labiau už susitaikymą, 
darnumą labiau už sutikimą, tikslus labiau už priemones. 
Prancūzų politinės klasės rezultatai keičiant savo šalies liki- 
mą nuo Ketvirtosios respublikos pradžios yra neabejotinai įspū- 
dingi. Pradedant nuo vienas po kito einančių (Monnet inicijuo- 
tų) ekonominės plėtros planų bei Europos anglių ir plieno 
bendrijos, prancūzų politinė klasė valstietišką smulkių žemės 
savininkų, krautuvininkų ir amatininkų šalį pavertė urbanizuota, 
industrializuota valstybe, turinčia įtakos pasaulinėje prekybos 
ir karinėje srityje. Įsisenėjusi prancūzų valstybės centralizacija, 
jos administracinės mašinos galia prisidėjo prie to, kad šie dide- 
li laimėjimai taptų tikrove. Tai padėjo prancūzų elitui sukurti 
tokią planavimo sistemą, kuri įtraukė darbo jėgą ir kapitalą, Pa- 
tronate (darbdavių organizacija) ir profsąjungas. Neoficialūs 
prancūzų planavimo sistemos aspektai buvo ne mažiau svar- 
būs už oficialius. Juk prancūzų valstybė sudarė sąlygas ambi- 
cingesniems ir gabesniems savo administracijos atstovams pa- 
lyginti nesunkiai patekti į valstybės biurokratijos gretas, vaidinti 

aktyvų vaidmenį partijų politikoje ir užimti vadovaujančius pos- 
tus pramonėje. 

Iš vienų laimėjimų kilo kiti. Verbavimas į prancūzų valdymo 
aparato aukštesniuosius ešelonus per Grandes Ėcoles sistemą da- 
rėsi vis labiau meritokratinis, įkūrus Ėcole Nationale d" Administ- 
ration (ENA) Ketvirtosios respublikos laikotarpiu. ENA buvo ku- 
riama kaip reformistinė verbavimo į prancūzų elitą priemonė 
socialinei jo bazei plėsti. Tačiau aukštesnioji buržuazija, ypač 
Paryžiaus regione, pasirodė galinti daugiau negu priimti šį iš- 
šūkį. Nuo Penktosios respublikos laikotarpio pradžios prancū- 
zų elitas, kurio politinė ir administracinė karjera vis labiau susi- 
lieja, darėsi vientisesnė, labiau pasitikinti savimi ir palyginti 
maža grupė, kurioje visi gerai pažįsta vieni kitus, ir gali kontro- 
liuoti Prancūzijos likimą. Iš esmės prancūzų politinės klasės su- 
dėtis pasikeitė Penktosios respublikos laikais. Joje ėmė domi- 
nuoti fonctionnaires (valdininkai). Tad jei Trečiosios ir Ketvirtosios 
respublikų laikais kartais buvo sakoma, jog Prancūzija veikiau 
administruojama, o ne valdoma, tai dabar galima sakyti, kad 
Prancūziją valdo administratoriai. 

Būtent ši administratorių dominuojama prancūzų politinė 
klasė ne visada aiškiai suvoktu mastu ligi šiol formavo Europos 
Sąjungos likimą. Juk septintuoju dešimtmečiu, pasinaudodama 
Vokietijos politinės valios silpnumu ir tuo, kad Bendrojoje rin- 
koje nebuvo Didžiosios Britanijos, prancūzų politinė klasė galė- 
jo statyti Briuselyje tokį Europos pastatą, kuris atitiko prancū- 
ziškąją Europos viziją, prancūzų įpročius ir prancūzų interesus. 
Taip prancūzų politinė klasė įprato pirmauti Europoje. Remda- 
masi Penktosios respublikos laikais atgimusiu pasitikėjimu sa- 
vimi, ji ėmėsi atkurti tradicinį Prancūzijos, tos Europos širdies, 
vaidmenį, mėgindama apginti europiečių identitetą nuo skubo- 
tos amerikonizacijos ir reikalaudama, kad valstybė jau geriau 
kištųsi į rinką ir kai kuriais atžvilgiais formuotų ją, o ne kapitu- 


liuotų prieš „angloamerikietiškąjį“ neoliberalizmą. 

Ši vizija padėjo prancūzų politinei klasei aiškiai suformu- 
luoti savo ketinimus ir sustiprinti valią bei iš dalies pateisina 
jos dominavimą Europoje. Kaip jau matėme, viena teigiama pa- 
sekmė Prancūzijai buvo Europos politinių orientacijų kūrimas, 
tokių kaip Bendroji žemės ūkio politika (BŽŪP), puikiai atitin- 
kanti jos interesus. Tačiau, ir tai visiškai žmogiška, prancūzai 
greit savo dominavimą ėmė laikyti savaime suprantamu daly- 
ku. Ypač savaime suprantamu jie laikė didelę savo politinę įta- 
ką Vokietijos ekonomikai. Argi tik atsitiktinumas, kad Prancūzi- 
ja, viena iš turtingiausių Europos valstybių, tiek mažai moka į 
Europos iždą ar kad prancūzai užima tiek daug svarbiausių 
postų Europos Sąjungoje? 

Tik neseniai tapo prieinami duomenys apie Europos Sąjungos 
narių neto įnašus — nes Vokietija pagaliau ima rodyti nepasiten- 
kinimą esama padėtimi. Čia pateikiame Vokietijos vyriausybės 
duomenis, kartu su po to pateiktais Briuselio Komisijos skaičiais 
(skliausteliuose). Gali būti, kad pirmieji skaičiai arčiau tiesos, tu- 
rint galvoje Komisijai daromą spaudimą užglaistyti kai kurių ne- 


to mokėtojų grupei priklausančių šalių nepasitenkinimą. 


Neto mokėtojai Neto gavėjai 


Vokietija (10,94) Ispanija 
Nyderlandai (2,27) Graikija 


Jungtinė Portugalija 
Karalystė (1,79) Airija 
Italija (0,06) Belgija 
Švedija (1,12) Liuksem- 
Prancūzija (0,78) burgas 
Austrija (0,72) Danija 


Suomija 


(milijardais ekiu) 

Kokie keisti šie skaičiai paaiškėja prisiminus, kad Prancūzi- 
jos BVP vienam žmogui šiuo metu žymiai didesnis negu Vokieti- 
jos; taip pat krinta į akis, kad Nyderlandai - šalis, kurios gyven- 
tojų skaičius mažesnis už Prancūzijos keturis kartus, moka 
Europos Sąjungai mažų mažiausia tris, 0 gal ir net šešis kartus 
daugiau už Prancūziją! 

Iki 1980 metų prancūzai dominavimą de facto derino su tikė- 
jimu Europe des patries (nacionalinių valstybių Europa). Tai bu- 
vo generolo de Gaulle'io pokario Europos modelis; jis liko kovos 
šūkiu visoms golistų vyriausybėms nuo Penktosios respublikos 
pradžios 1958 metais iki kairiųjų pergalės 1981 metais. Tačiau 
devintojo dešimtmečio viduryje prancūzų retorika pradėjo keis- 
tis. Socialistų vyriausybė Mitterrand'o laikais kaip savo pavel- 
do dalį teikė jakobinų tradiciją, kuri labai pasikliovė centrali- 
zuota valstybine valdžia. Pastebėjusi ne tik ekonominės galios, 
bet ir politinės vokiečių valios atgimimą, ji pradėjo agituoti už 
glaudesnę Europos politinę integraciją - „vis glaudesnę sąjun- 
gą“. Tikriausiai tai Prancūzijai atrodė vienintelis kelias išsau- 
goti savo hegemoniją, prie kurios ji jau priprato. Tad devintojo 
dešimtmečio vidurys buvo svarbus posūkio taškas prancūziš- 
kojoje Europos koncepcijoje. 

Tačiau šisai pirmenybės glaudesnei politinei integracijai tei- 
kimas galėjo ir nereikšti ilgalaikio Prancūzijos politikos kryp- 
ties pakeitimo. Juk golistų abejonės labiau centralizuota Europa 
išliko gyvos ir tikriausiai ilgainiui jos galėjo paveikti socialistų 
politiką. Mano nuomone, viską pakeitė ir padidino naujosios 
krypties patvarumą, įveikiant kai kurias, jei ir ne visas, golistų 
abejones, vienas įvykis - staigus ir nelauktas Vokietijos susijun- 
gimas 1989-1990 metais. 

Šis įvykis sukėlė didelę prancūzų politinės klasės baimę (gran- 
de peur). Buvo net gandų, kad panikos apimtas prezidentas Mit- 


terrand'as staiga nuskrido į Kijevą apsvarstyti su Gorbačiovu 

senosios Prancūzijos-Rusijos sąjungos atkūrimo idėją! Šiaip ar 
taip, gyventojų skaičiaus, ekonominės galios ir politinio pasiti- 
kėjimo savimi padidėjimas, kurio reikėjo tikėtis susijungus Vo- 
kietijos Demokratinei Respublikai (VDR) su Bundesrepublik, pri- 
vertė prancūzų elitą pergalvoti savo strategiją Europos atžvilgiu. 
Matytjie nusprendė, kad verkiant reikia naujų institucinių Vo- 
kietijos galios apribojimų ir kad Prancūzija, jei nori išlikti saugi, 
privalo turėti įtakos valdant Vokietiją. Pasinaudodami ir kai ku- 
rių vokiečių (tarp jų kartais ir paties kanclerio Kohlio) susirūpi- 
nimu dėl tokio jų galios padidėjimo, prancūzai prastūmė darbo- 
tvarkę, kuri iškėlė sąlygą, kad Bendroji rinka gali toliau plėtotis 
tik apvainikavus ją bendra valiuta ir Europos centriniu banku. 
Koks turėtų būti tų naujų institucijų poveikis? Jos leistų Prancūzi- 
jai oficialiai dalyvauti formuojant Vokietijos politiką ir priimant 
sprendimus. Tad prancūzai leido suprasti Vokietijos vadovams, 
kad pinigų sąjunga yra guid pro guo (paslauga už paslaugą) už 
tai, kad prancūzai „priima“ Vokietijos susivienijimą. Iš pradžių 
vokiečiai į tai reagavo nepalankiai; kancleris Kohlis neva tvirti- 
nęs, kad bendra valiuta „neatitinka Vokietijos interesų“. Tačiau 
prancūzai nenusileido. 

Buvo tikimasi, kad naujieji Vokietijos suvaržymai bus ne tik 
finansiniai ar ekonominiai. Jie turėjo būti politiniai. Glaudesnė 
politinė integracija dabar tapo nuolatiniu Prancūzijos kvietimu, 
o tarp pirmųjų jos tikslų buvo bendros gynybos ir užsienio poli- 
tikos plėtra. Tokia buvo Mastrichto sutarties derybų prasmė, kai 
prezidentas Mitterrand'as ir Jackas Delorsas - kuris, kaip Euro- 
pos Komisijos prezidentas, buvo svarbiausia grandis, jungianti 
prancūzų politinį elitą su Briuselio mašina - įtikinėjo kanclerį 
Kohlį priimti jų siūlomą naują Europos darbotvarkę. 

Nieko nuostabaus, kad prancūzai netrukus leido suprasti, jog 
jie norėtų didesnės naujojo Europos banko politinės atskaitomy- 


bės - kažko, kas, jų žodžiais, užtikrintų demokratinę centrinių 

bankų kontrolę. Tačiau čia vertėtų atidžiau pasižiūrėti, ką jie 
turėjo galvoje. „Demokratiškumo“ , į kurį prancūzai apeliavo ir 
kurį galų gale, nors ir nenoriai, priėmė Vokietija, prasmė iš es- 
mės buvo jakobiniška ir centralizuojanti. Paktas buvo mažai pa- 
našus į Vokietijos jau seniai propaguojamas Europos federaci- 
nes institucijas, kurios turėjo rūpestingai ieškoti priemonių 
oficialiam valdžių atskyrimui ir išskaidymui. Prancūzija, žino- 
ma, priešingai, Stabilumo paktą laikė tik priemone valdžiai kon- 
soliduoti ir Viduržemio blokui sukurti; pastarasis turėjo atsverti 
vokiečių ir olandų įtaką formuojant Europos centrinio banko po- 
litiką. Vėlesnis tų griežtų kriterijų, kuriuos Vokietijos federalinis 
bankas iš pradžių buvo pasiūlęs kaip pinigų sąjungos sąlygą, 
susilpnėjimas - kriterijų, kurie beveik neabejotinai būtų užkirtę 
kelią į Sąjungą Italijai, Ispanijai ir Portugalijai - rodo prancūzų 
diplomatijos meistriškumą. 

Tai, ką papasakojau, skamba netradiciškai. Juk Europos ži- 
niasklaida Vokietiją paprastai pristato kaip svarbiausią labiau 
integruotos Europos veiksnį. Ypač britų Žiniasklaidoje Vokieti- 
jos nuo seno vykdoma agitacija už Jungtines Europos Valstijas 
laikoma įrodymu, kad Vokietija atsakinga už Europos projekto 
realizacijos spartinimą pastaruoju metu. Taigi tradiciškai nu- 
šviečiant padėtį, Vokietijai priskiriamas blogiečio vaidmuo. Tie- 
są sakant, dalis britų Žiniasklaidos nuėjo taip toli, kad net perša 
mintį, jog Europos projektas esąs naujausia vokiečių ekspansio- 
nizmo forma, tartumei koks Trečiojo Reicho perdirbinys, prista- 
tant jį šiuolaikinei viešajai nuomonei priimtinais terminais. 

Netir atmetus tokio interpretavimo paranojinius bruožus, ne- 
rasime nurodymų, kas gi yra „vis glaudesnės“ Europos politi- 
nės integracijos projekto įkvėpėjas. Vokietija tikrai nebuvo jo va- 
romoji jėga. Geriausiu atveju ji tik bendradarbiavo ar nusileido 
tam, kas iš esmės yra Prancūzijos projektas — projektas tos politi- 


nės klasės, kuri nuo 1945 metų pasiekė labai daug ir taip lengvai 

neatsisakys savo pirmaujančio vaidmens tvarkant Europos rei- 
kalus, įgyto pirmaisiais Bendrosios rinkos metais - vaidmens, 
kuris reiškė moralinius suvaržymus, patirtus pokario Vokieti- 
jos, ir Didžiosios Britanijos nebuvimą Bendrojoje rinkoje po to, 
kai de Gaulle'is vetavo jos priėmimo prašymą. Pats de Gaulle'is 
sykį yra pasakęs, nors ir pusiau juokais, kad Europos Ekonomi- 
nėje Bendrijoje Vokietija yra arklys, o Prancūzija vežėjas, val- 
dantis karietą. 

Dalykas tas, kad prancūzų laimėjimai per kelis pastaruosius 
dešimtmečius atgaivino paneuropinį ir pusiau imperinį požiū- 
rį, kuris formavo prancūzų politiką nuo Liudviko XIV iki Napo- 
leono, bet kurį pakirto klasių konfliktas ir vidinis šalies nesta- 
bilumas nuo 1815 metų iki Prancūzijos žlugimo 1940 metais. 
Negana to, paneuropinį požiūrį dar labiau išryškino prancūzų 
įtarinėjimai, kad amerikiečiai siekia įtakos pokario Europoje; pran- 
cūzus kurstė ir tai, ką jie laikė dažnai pasireiškiančiu amerikiečių 
dominavimu britų užsienio politikoje ir manė, kad Didžioji Bri- 
tanija Europoje atlieka Trojos arklio vaidmenį. 

Tik dvi kitos politinės klasės būtų galėjusios varžytis su 
Prancūzijos ir taip pat turėti paneuropinį ir pusiau imperinį 
požiūrį - Vokietijos ir Didžiosios Britanijos politinės klasės. Ta- 
čiau po 1945 metų jos abi veikiau kratėsi imperinės atsakomybės 
bei su ja susijusių psichologinių įpročių ir stengėsi jos neužsi- 
krauti. Tiesą sakant, turėdama tik ne ką daugiau už pusę savo 
buvusios teritorijos, Vokietija keturiasdešimt metu gyveno pasi- 
nėrusi pati į save, užsiimdama įstatymų valdžios ir klestinčios 
pilietinės visuomenės kūrimu federacinės sistemos, ribojančios 
centrinės valdžios galią, rėmuose. O Didžiojoje Britanijoje tuo 
metu mėginta išsinarplioti iš po visą pasaulį išmėtytų imperi- 
nių valdų kamuolio; ji, viena vertus, buvo priversta pripažinti 
savo išteklių sumažėjimą, o kita vertus, guodėsi neaiškiu laiki- 


nu vaidmeniu naujojoje amerikiečių hegemonijoje. 

Kaip vokiečių ir britų politinės klasės atsiliepė į prancūzų 
dominavimą de facto Europos Sąjungoje? Vokiečiai apskritai dė- 
josi, jog nemato, kas vyksta, ir tik tada, kai prancūzai juos per 
daug suerzindavo, pasitenkindavo mirktelėdami kitiems - at- 
seit štai kokie „neįmanomi“ tie prancūzai! O britai, priešingai, 
buvo daug vaidingesni ir sunkiau numaldomi. Tačiau jie apsiri- 
bojo, nematydami grėsmės Europai, kurią kėlė prancūzų projek- 
to plėtojimas, ir labiausiai baiminosi grėsmės savo nacionali- 
niam suverenumui. 

Aš manau, kad šis skirtingas, bet abiem atvejais neefektyvus 
priešgyniavimas prancūzų dominavimui atskleidžia kai ką svar- 
baus apie vokiečių ir britų politinių klasių prigimtį. 

Vokietijoje federalizmas bei galingo Konstitucinio teismo vaid- 
muo reiškia, kad politinių klasių įpročius ir požiūrius suforma- 
vo sistema, kurioje įstatymų leidybos, vykdomosios valdžios ir 
teismo savitarpio priklausomybės principas riboja sprendimų 
priėmimą. Iš tikrųjų federacinė sistema yra galinga kliūtis atsi- 
rasti kokiam nors vientisam, turinčiam savimonę elitui, būdin- 
gam nūdienos Prancūzijai. Valdžios ir galios atskyrimas vokie- 
čių federalizme iki šiol sutrukdė sukurti galingesnę politinę klasę. 
Sprendimai dažniausiai yra federalinės vyriausybės derybų su 
Linder (žemės) rezultatas; jie labiau preliminarūs ir ne tokie vien- 
tisi kaip Prancūzijoje; tačiau tai nereiškia, kad gabus kancleris, 
turintis daugumos paramą abiejuose federaliniuose įstatymų lei- 
dybos rūmuose, negali įgyti pusiau autokratinės valdžios, ypač 
jei jis eina savo pareigas jau ilgoką laiką. 

Kai Vokietijoje pasiekiamas visuotinis sutarimas, remiamas 
kanclerio, atsiranda pavojus, kad jis bus pastovus ir sunkiai re- 
formuojamas. Taip yra dėl dviejų priežasčių. Viena iš jų - pu- 
siau korporacinis Vokietijos visuomenės pobūdis - tas nacionali- 
nių susivienijimų tinklas, kuris slypi už vokiečių politinės klasės 


ir turi šaknis, siekiančias laikotarpį iki Vokietijos valstybės 

susiformavimo devynioliktajame amžiuje; jis sukuria politinę 
kultūrą, skatinančią visuotinį sutarimą; ji formuojasi lėtai ir ją 
sunku pertvarkyti. Kita priežastis yra išlikusi didžiulė vokiška 
pagarba vyresnybei; todėl viešoji nuomonė gali veikiau laukti 
iniciatyvos iš politinės klasės, negu politinė klasė gauti paskatų 
iš viešosios nuomonės. Vokiečių susitaikymas su jų markės pa- 
naikinimu bendros Europos valiutos labui, kai ši politika visose 
šalyse kelia didelius būgštavimus, būtų pats naujausias pavyz- 
dys. Čia taip pat susiduriame su svarbia nenumatyta vokiečių 
federalizmo pasekme. Išsklaidydamas politinės klasės elemen- 
tus, federalizmas palengvina - turint galvoje tradicinę vokiečių 
pagarbą valdžiai - sumaniam ir ryžtingam kancleriui primesti 
savo nuomonę, kaip tai padarė Adenaueris ir Kohlis. Taigi galų 
gale viešajai nuomonei gali parodyti pavyzdį net ne vokiečių 
politinė klasė, o federalinis kancleris. 

Didžiojoje Britanijoje viešosios nuomonės formavimo būdas 
sudėtingesnis - tikriau sakant, ten yra du būdai, vienas jau nyks- 
tantis, o kitas dar tik atsirandantis. Senesnieji britų politinės 
klasės papročiai atspindėjo tą neformalią decentralizaciją, ku- 
ri taip ilgai ir sėkmingai gyvavo kartu su Parlamento suvere- 
numu - plačią vietinę autonomiją ir svarbų vaidmenį tarpinin- 
kų, tarkim, Bažnyčios, profesionalių teisininkų ir universitetų. 
Liekamasis aristokratinis britų visuomenės pobūdis ir parlamen- 
tinių partijų sudėtis sukūrė neoficialią įstatymų leidybos, vyk- 
domosios valdžios ir teismo savitarpio priklausomybės sistemą, 
prisidėjusią, kad visuotiniu sutarimu grindžiama politinė kul- 
tūra tapo būtina. Kol šie subtilūs pusiau aristokratiniai konsul- 
tavimosi ir sutarimo mechanizmai gyvavo, jie padėjo padaryti 
britų politinę kultūrą savita tuo, kad iki minimumo sumažino 
jėgos naudojimą ir maksimaliai padidino viešosios nuomonės 
vaidmenį, valdant visuotinio sutarimo būdu. Kaip tik tie senieji 


politinės klasės įpročiai ir požiūriai padarė Didžiąją Britaniją 

dygliu į šoną prancūziškajam Europos projektui. Taigi vis dar 
galima girdėti, ir visai ne be reikalo, nerašytos britų konstituci- 
jos balsą — balsą, kuris didžiuojasi sena savivaldos tradicija ir 
labai skeptiškai vertina biurokratinį Europos valdymo modelį. 
Deja, kaip jau matėme, britų opozicija prancūzams buvo formu- 
luojama daugiausia „suverenumo“ gynimo terminais; tokia for- 
muluotė britų opozicijai suteikia niūrų ir nekonstruktyvų pobūdį. 

Britų politinės klasės - ypač tos jos dalies, kuri susiformavo 
stiprinant centralizaciją Thatcher valdymo metu, kai vietinė au- 
tonomija beveik žlugo — naujieji papročiai ne tokie nuoseklūs 
kaip senieji. Viena vertus, naujieji papročiai atspindi ir panau- 
doja valdžios sutelktumą, tradicinės įstatymų leidybos, vykdo- 
mosios valdžios ir teismo tarpusavio priklausomybės sistemos 
susilpnėjimą. Kita vertus, jie rodo didėjantį supratimą, jog reika- 
linga konstitucinė reforma, kad būtų sukurta politinė sistema, 
kuri geriau tiktų mažiau stratifikuotai, mažiau pasikliaujančiai 
pagarba visuomenei - sistema, kuri decentralizavimo būdu pri- 
artintų valdžią prie žmonių ir skatintų pilietiškumą. Ši bekylan- 
ti politinė klasė gali įsitikinti, kad grįžimas prie Parlamento su- 
verenumo principo jau nebėra adekvatus atsakymas į įvykius ir 
pačioje Jungtinėje Karalystėje, ir visoje Europoje. Tačiau kol kas 
ji dar stokoja oficialios konstitucinės įstatymų leidybos, vykdo- 
mosios valdžios ir teismo tarpusavio priklausomybės sistemos 
patirties, o kartais net noro ją turėti; o juk ta patirtis jai reikalinga 
nuosekliai reformų politikai Europoje vykdyti. Štai kodėl, gėdy- 
damasi Thatcher ir Majoro vyriausybių neigiamo požiūrio į Eu- 
ropą, ji pateko pavojun susitaikyti su tokia Europos tvarka, ku- 
riai iš tikrųjų nepritaria. 

Tad kur mes esame? Galima sakyti, kad tik trys politinės kla- 
sės Europoje turi „imperinių“ pretenzijų ir prisiminimų, kurie 
galėtų būti jai pavyzdžiu ir nurodyti valdymo stilių. Tai Prancū- 


zijos, Vokietijos ir Didžiosios Britanijos politinės klasės. Tačiau 

dviejų iš tos trijulės padėtis šiuo metu yra labai nepalanki kal- 
bant apie visą Europą apimančios politinės sistemos kūrimą. 
Britus sulaiko uždavinys užbaigti britų ancien rėgime griovimą ir 
atnaujinti britiškąją valstybės formą. Vokiečius sulaiko kaltės 
už nacizmą nuosėdos ir privalomas idealizmas, jau visiškai ne- 
beatitinkantis jų instinktų ir situacijos. Ir priešingai, prancūzų 
politinė klasė turi impulso teikiamą pranašumą — ji jau kelis 
dešimtmečius sėdėjo už Europos vairo realizuojant tikslus ir ke- 
tinimus. Jos ryžtingumą dar labiau padidino baimė, kurią sukė- 
lė Vokietijos susivienijimas. Ir ne tik tai. Lėta decentralizacija 
Prancūzijoje jos elitui jau gali atrodyti kaip blogą lemiantis už- 
rašas ant sienos. Tad kokia pagunda tada paversti Briuselį ir 
Europos Sąjungą dirigiste įpročių ir požiūrių, kurie andai juk 
klestėjo pačioje Prancūzijoje, prieglobsčiu. 

Nes aš neabejoju, kad decentralizacija pamažu tikrai pada- 
rys prancūzų valdymo sistemą demokratiškesne. Tačiau tokia 
jau Žmonių prigimtis, kad įpročiai ir požiūriai keičiasi labai lėtai. 
Juk kaip decentralizuotos valstybės formos moeurs išliko Didžio- 
joje Britanijoje, nepaisant pastaraisiais dešimtmečiais ten vyku- 
sios centralizacijos - ir tas išlikimas teikia vilčių, jog konstituci- 
nė reforma Didžiojoje Britanijoje gali įvykti laiku, kad „išgelbėtų“ 
jos moeurs - taip ir prancūzų politinės klasės moeurs išlieka tokie 
patys, kokius suformavo tas administracinis despotizmas, kuris 
tradiciškai buvo būdingas prancūziškajai valstybės formai. 

Dabar, kaip jau matėme, tie moeurs buvo pagrindas nepapras- 
tam prancūzų galios išaugimui Europoje. Nepaisant britų obst- 
rukcijos ir Vokietijoje atsirandančio santūrumo, prancūziškasis 
Europos projektas, atrodo, triumfuos. Prancūzai ne tik gavo le- 
miamą balsą naujajame Europos centriniame banke - jie siekia 
savo tikslo sukurti unifikuotą Europos politiką plačiu spektru. 


Kita vertus, klausimas dėl valdžios pasiskirstymo ir demokra- 

tinės atskaitomybės buvo užglostytas. Apskritai prancūzų poli- 
tinė klasė daug metų demonstravo valią, neleidusią jai tapti eko- 
nomizmo auka —ji neįtikėjo rinkos „geležiniais dėsniais“, nors 
tam kiti Europos elitai neatsispyrė. Neigiama tik tai, kad pran- 
cūzų elito politinės valios supratimą ir toliau formuoja biuro- 
kratinis valstybės modelis. 

Tačiau ir didelei prancūzų politinei klasei dabar iškilo dile- 
ma. Juk ji negali pasakyti savo šalies gyventojams, kad Prancū- 
Zija rengiasi nugalėti Europą. Kodėl? Todėl, kad tai gali išgirsti 
kitos Europos tautos, ypač vokiečiai ir britai, o tada pasiprieši- 
nimas prancūziškajam Europos projektui smarkiai padidės — 
tas pasipriešinimas, kurį kol kas pavykdavo daugiau ar mažiau 
sėkmingai maldyti. Dėl to, pavyzdžiui, našta, kurią prancūzų 
politika užkrovė ant savo šalies žmonių, siekdama išlaikyti fran- 
ką pririštą prie markės rengiantis finansinei sąjungai, taip padi- 
dindama nedarbo lygį Prancūzijoje, negalėtų būti sumažinta pa- 
skelbiant, kad tolimoje perspektyvoje pirmaujant Europoje išaugs 
prancūzų prestižas ir padidės galia. Tačiau iš tikrųjų gali būti, 
kad prancūzai, pririšdami per aukštai vertinamą markę prie fran- 
ko per naująjį eurą, įgijo ilgalaikį ekonominį pranašumą. 

Tačiau, kaip jau sakiau, prancūzų elitas neišdrįsta girtis to- 
kiais dalykais. Šios dilemos rezultatas yra tai, kad labiausiai 
tikėtinas būdas, kuriuo prancūzų politika vis dar gali būti pa- 
keista - vidaus kova pačioje Prancūzijoje. Juk čia dar kartą susi- 
duriame su dirigiste politinės kultūros trūkumais. Ir vėl matome 
tą trafaretą, kuris persekioja prancūzų istoriją nuo Revoliucijos 
laikų - trafaretą, kai politinė klasė ar elitas atitrūksta nuo viešo- 
sios nuomonės, kol galų gale dideli pilietiniai neramumai ar net 
revoliucija pareikalauja atsiskaityti. 

Jei Europa bus kuriama pagal senąjį nereformuotą prancū- 


ziškąjį valstybės modelį - taip, kad „federacinė“ Europa taps tik 

biurokratijos suformuotos politinės klasės ir politinės kultūros 
fasadu - tuomet Europai gresia pavojus, kad jos istorija taps 
panaši į Prancūzijos istoriją po 1815 metų. Nepatenkinti, kad su 
jais elgiamasi kaip su vaikais, bet nepratę prie pilietinės draus- 
mės europiečiai kartkarčiais atmetinės globėjišką biurokratinės 
valstybės tvarką. 

Kas nori, tie jau pastebi tai rodančius ženklus. Jacgues'o San- 
tero vadovaujamos Europos Komisijos pralaimėjimas patvirtino 
ir sustiprino paplitusią nuomonę, kad per daug privilegijuotas 
ir neatskaitingas elitas piktnaudžiavo didėjančia Briuselio val- 
džia, kad neūkiškumas, nepotizmas ir net sukčiavimai tapo 
įprastais dalykais. Šis atsitokėjimas savo ruožtu padarė didžiu- 
lę žalą idealizmui Europoje. Taigi akivaizdus prancūziškojo Eu- 
ropos projekto trūkumas yra tas, kad jis nekelia klausimo, kaip 
sukurti Europoje atvirą ir atskaitomingą politinę klasę. Turbūt 
labiau negu dar kas nors ši nesėkmė išduoda biurokratinį pran- 
cūziškojo projekto įkvėpimo šaltinį. Nebuvo stengiamasi šviesti 
visuomenės ar skatinti debatus, kaip suformuoti Europos politi- 
nę klasę - žodžiu, nesirūpinta prielaidomis, reikalingomis de- 
mokratinei politinei klasei, veikiančiai viso Žemyno mastu ir su- 
siduriančiai su skirtingų kalbų problema. 

Kitas demaskuojantis ženklas - kryptis, kurią Europos viešo- 
ji nuomonė pasirinko pastaruoju dešimtmečiu. Atsivėrė tikrai 
gili praraja tarp eilinių Europos gyventojų ir jų elitų - praraja 
tarp Žmonių abejingumo ar priešinimosi finansinei sąjungai bei 
nacionalinių politinių klasių, vadovaujamų prancūzų ir jiems 
padedančių vokiečių, pasiryžimo kuo greičiau įgyvendinti šį pro- 
jektą. Jų gebėjimas nepaisyti viešosios nuomonės ir atsiriboji- 
mas nuo gyventojų reikalavimų labai primena tą modelį, kuris 
taip ilgai palaikė revoliucinę tradiciją Prancūzijoje. Ar dabar jis 


apims ir visą Europą? 

Tokia grėsmė reali. Jei Europos idėją bus pradėta sieti visų 
pirma su neatskaitomingų elitų arogancija, tai Europos perspek- 
tyvos bus dar niūresnės negu jos kada nors buvo po 1945 metų. 
Juk tada Europos idėja taps veikiau skaldančia negu vienijančia 
jėga. Ji suskaldys pačias tautas iš vidaus ir net gali nuteikti vie- 
nas tautas prieš kitas. 

Ką čia būtų galima padaryti? Visų pirma reikėtų pažvelgti 
tiesai į akis. Nėra galimybės per trumpą laiką sukurti Europos 
politinės klasės, bent jau tokios, kuri būtų atvira ir atsiradusi 
doroviškai priimtinu būdu. Manyti kitaip būtų naivu ar apsi- 
gaudinėjimas. Tai reikštų nepaisyti skirtumo tarp laiko, reika- 
lingo įstatymams pakeisti, ir laiko, reikalingo moeurs pakeitimui, 
skirtumo tarp viešosios valdžios nustatomų taisyklių ir įpročių 
bei požiūrių sukūrimo, nes tik pastarieji gali sudaryti tinkamą 
pagrindą savivaldai Europoje. 

Kaina, kurią sumokėjome, leisdami pastaraisiais dešimtme- 
čiais ekonominiam mąstymui nustelbti politinę mintį, yra ten- 
dencija blaškytis tarp ekonominių įvykių ir politinių struktūrų 
neatsižvelgiant į žmones, kurie atlieka tarsi kokių tarpininkų 
vaidmenį, įjų išankstines nuomones ir tradicijas, jų įsitikinimus 
ir gyvenseną. Teisiniai įsipareigojimai ir ekonominiai pranašu- 
mai tapo mūsų mąstymą lemiančiais principais. Per dažnai ma- 
noma, kad mūsų gyvenimo socialinis turinys gali ir turi prisitai- 
kyti prie valstybės ir rinkos reikalavimų. 

Tačiau toks požiūris yra klaidingas ir pavojingas. Klaidin- 
gas todėl, kad nepaiso įpročių ir požiūrių, kurie reikalingi, kad 
įstatymus būtų įmanoma įgyvendinti. O pavojingas dėl to, kad 
nepaiso skirtingų požiūrių į valstybę ir valdžią, būdingų skir- 
tingoms nacionalinėms tradicijoms Europoje; tie skirtumai ir su- 
daro tą socialinį pagrindą, ant kurio turės būti statomos visos 
europinės politinės struktūros ir kuris visiškai skiriasi nuo to so- 


cialinio pamato, ant kurio pastatytas amerikiečių federalizmas. 

Žinoma, per gana ilgą ar ilgą laiką įpročius ir požiūrius pa- 
keisti įmanoma. Kaip tik į tai dabar ir turėtų nukreipti savo dėme- 
sį tie, kuriems išties rūpi demokratinės Europos kūrimas. Yra 
daug dalykų, kuriuos reikia padaryti; pirmieji du - netiesiogi- 
nės priemonės, o kiti du - tiesioginės. Pirmoji netiesioginė prie- 
monė yra demokratinių Europos nacionalinių politinių klasių 
ugdymas, reformuojant esamas valstybines struktūras; tos refor- 
mos turėtų skatinti dalyvavimą vietinėje ir regioninėje veikloje ir 
taip pradėti keisti nacionalinių politinių klasių sudėtį. Čia nau- 
jausi poslinkiai teikia šiokių tokių vilčių. Siekis labiau decentra- 
lizuoti valstybės formą pastaruoju metu buvo regimas daugelio 
šalių politikoje. Skirtingais būdais prancūzų, ispanų, o vėliau ir 
britų valstybės formos buvo reformuotos, siekiant stiprinti re- 
gionų identitetą, išsaugoti vietinę autonomiją ir plačiau atverti 
duris pretendentams į nacionalinę politinę klasę. Žinoma, pa- 
vojų šiame kelyje yra. Tačiau dar pavojingiau nieko nedaryti, 
net ir Žiūrint iš mažesnės nacionalinės perspektyvos, - tai rodo 
separatistinės Šiaurės lygos palaikymo mastas kai kuriose Ve- 
necijos regiono dalyse. 

Kita netiesioginė priemonė, kurios būtų galima imtis, - ne 
mažiau svarbi, jei tik norima kurti tikrai europinę politinę klasę. 
Tai būtų oficialus pripažinimas, kad anglų kalba turėtų vaidinti 
nepakeičiamą vaidmenį kaip antroji Europos šalių kalba. Kodėl 
jos de facto vaidmenį reikėtų paversti de jure vaidmeniu? Todėl, 
kad bendri atskaitomybės standartai, požiūriai, reikalingi no- 
minaliai demokratijai paversti realia demokratija, reikalauja ben- 
dros politinės kalbos, jog galėtų tobulėti ir klestėti. Be tokios 
bendros kalbos ar žodyno ir be iš tikrųjų bendrų atskaitomybės 
standartų, kuriuos ji daro įmanomu dalyku, daug didesnė yra 
tikimybė, kad nesutarimai Europos viduje sukels nuolatinį ne- 


pasitikėjimą, kuris galiausiai kurstytų maištauti. 

Kultūrinė homogenija, bent jau pilietinėje sferoje, yra būtina 
norint, kad vieną gražią dieną Europos federalizmas triumfuo- 
tų. Anglų kalbos pripažinimas Europoje, be abejo, pareikalaus 
aukų: prancūzų išdidumo, o taip aukotis jiems bus nelengva. 
Tačiau su šia auka prancūzai ne tik praloš, bet ir kai ką išloš. Jei 
jų ryškų indėlį į Europos kūrimą sudarė atkaklus tvirtinimas, 
kad europiečių interesus galima identifikuoti atskirai nuo ame- 
rikiečių interesų, o kartais net ginti nuo pastarųjų, tai jiems atsi- 
randa proga priešintis amerikiečių dominavimui ir neolibera- 
lizmui anglosaksų kalba. Ši galimybė stiprės, nes ji neturi to 
paranojinio elemento, kuriuo savo kalbos grynumo gynimas ir 
prancūziškojo anglų kalbos varianto puldinėjimas apgaubė pran- 
cūzų politiką. 

Toli gražu nėra akivaizdu, kad bendra kalba atveria duris 
Jungtinių Valstijų kultūriniam dominavimui. Daugeliu atžvil- 
gių anglų gyvenimas pasirodė esąs atsparesnis amerikiečių kul- 
tūros įtakai už prancūzų gyvenimą. Tiesą sakant, gali būti, kad 
kaina, kurią prancūzų elitas sumokėjo už savo dominavimą ir 
už priešinimąsi amerikanizacijai, buvo didėjanti amerikietiško- 
jo stiliaus ir įpročių trauka, kuriai pasidavė nemaža prancūzų 
visuomenės dalis, besijaučianti /es autres auka. Jei taip, tai Pran- 
cūzijos suamerikietiškėjimo laipsnis gali geriausiai atskleisti 
prancūzų politinės klasės nesugebėjimą tapti atviresne ir demo- 
kratiškesne. Sutikdama su tuo, kad anglų kalba taps Europos 
antrąja kalba, prancūzų politinė klasė galėtų sustiprinti savo 
pozicijas ir kovodama, kad nebūtų abejingai priimama ameri- 
kiečių politinė hegemonija, ir priešindamasi amerikiečių kultū- 
rinėms įtakoms. 

Galiausiai yra ir dvi tiesioginės priemonės, kurių imtis gali- 
ma ir būtina. Pirmoji iš jų ypač svarbi. Juk šiuo metu sukurtos 
dar ne visos Europos Sąjungos institucijos. Labai reikia Europos 


Senato. Kuriant Europarlamento aukštuosius rūmus, būtų galima 

pastatyti naują tiltą, kuris sujungtų nacionalines politines kla- 
ses, išlaikančias demokratinį teisėtumą, su sprendimų priėmi- 
mo procesu Briuselyje. Tokį Senatą reikėtų formuoti iš narių, ku- 
riuos netiesiogiai rinktų esami nacionaliniai parlamentai. 
Netiesiogiai išrinkti senatoriai išsaugotų savo pareigas nacio- 
naliniuose parlamentuose, kartu geriau susipažindami su Eu- 
ropos institucijomis ir įgydami bendradarbiavimo patirties. To- 
kiais senatoriais turėtų tapti Žymiausi atskirų šalių politikai — 
tie, kurių patirtis ir reikšmingumas ne tokie kaip tipiškų dabar- 
tinių Europarlamento narių. Siekiant užtikrinti, kad senatorių 
vaidmuo netaptų grynai pagarbos forma, atlyginimu nukaršu- 
siems politikams, Senato prerogatyvos turėtų būti labai didelės 
ir tiksliai apibrėžtos - suteikiančios Senatui iniciatyvos ir veto 
teisę kai kuriais įstatymų leidybos klausimais, taip pat teisę „pa- 
tarti ir pritarti“ skiriant aukštuosius Komisijos pareigūnus. Tu- 
rėdamas realią valdžią, Europos Senatas būtų svarbus žymiau- 
siems atskirų šalių politikams siekiant karjeros. Nors darbui 
Europos Senate jie skirtų tik dalį laiko, tačiau man atrodo, kad 
greit įgytų tokią įtaką, kokios neturi Europarlamento nariai, sa- 
vo pareigoms skiriantys visą laiką. Juk jie galėtų veikti kaip koks 
tiltas tarp nacionalinių politinių klasių ir Europos elito, kaip 
sąlytis, kurio dabar nėra. 

Tai dar ne viskas. Europos Senato jurisdikciją būtų galima 
panaudoti siekti vienu metu dviem tikslams - jie abu yra prielai- 
dos atvirai visos Europos politinei klasei sukurti. Pirmasis, kaip 
jau minėjau, - užtikrinti Europos Sąjungos narėms tikresnes de- 
centralizacijos garantijas, padėti išvengti Briuselio biurokratų 
kišimosi, kuris kelia grėsmę valdžios išskaidymui ir gali pada- 
ryti Sąjungą nejautria požiūrių ir įpročių Europoje įvairovei. Eu- 
ropos Senato pirmoji pareiga turėtų būti užtikrinti, kad Briuse- 
lio valdžia bus naudojama primesti tik minimalius standartus visai 


Europai - taisykles, atitinkančias mūsų intuityvų teisingumo 

supratimą, bet ne daugiau. Pavyzdžiui, moterų ar homoseksu- 
alų diskriminacija turėtų būti tinkami europinių normų per- 
ne. Viena iš prielaidų telkti paramą Europai ir verbuoti Euro- 
pos politinės klasės narius turėtų būti nacionalinių politinių 
klasių įsitikinimas, kad joms negresia išnykimas ar statuso pa- 
žeminimas. 

Antrasis tikslas, kurio turėtų siekti Europos Senatas, iš pirmo 
žvilgsnio atrodys esąs tik pirmojo variantas. Tai didesnės val- 
džios ir galios decentralizacijos skatinimas nacionalinių vals- 
tybių viduje, kad regioninė autonomija taptų nacionalinių poli- 
tinių klasių demokratiškumo didinimo instrumentu ir priartintų 
nacionalines vyriausybes prie gyventojų. Siekiant paskatinti esa- 
mų valstybių reformą demokratinei atskaitomybei didinti bei pa- 
kelti gyventojų dalyvavimo lygį, pusę vietų Europos Senate (sa- 
kysim, 80 iš 160) būtų galima atiduoti nacionalinių regionų 
atstovams su sąlyga, kad tie regionai atitiktų kai kuriuos auto- 
nomijos standartus. Tokius regionų senatorius turėtų netiesio- 
giai rinkti regioniniai susirinkimai. Taip didelė decentralizacija 
Sąjungai priklausančių valstybių viduje būtų keliama kaip sąly- 
ga, kad šalys galėtų gauti pusę vietų Europos Senate. Ši oficiali 
sankcija, skatinanti decentralizuotą valstybės formą, ne tik pa- 
dėtų nacionalinėms politinėms klasėms tapti demokra- 
tiškesnėmis, bet ir grumtis su galingu centralizacijos mechaniz- 
mu - daugelyje regionų jaučiamu nepasitenkinimu nacionaliniu 
kapitalu ir valstybės biurokratais, į kuriuos vis dar žiūrima kaip 
į skriaudėjus ar užkariautojus. Toks nepasitenkinimas pavojin- 
gas tuo, kad Europos regionai gali žiūrėti į Briuselį kaip į ginklą, 
kurį įmanoma panaudoti prieš savo nacionalinę valstybę. Kaip 
tik šią pagundą, kaip ir tą baimę, kurią ji sukelia esamoms Euro- 
pos politinėms klasėms, ir reikia pašalinti. Europos Senatas, 


oficialiai įpareigotas ne tik ginti nacionalinę autonomiją, bet ir 


184 LARRY SIEDENTOP. EUROPOS DEMOKRATIJA 


skatinti decentralizaciją nacionalinėse valstybėse, galėtų suvai- 
dinti svarbų vaidmenį kuriant tokią politinę klasę, kokios Euro- 
pai verkiant reikia - atvirą, įtariai žiūrinčią į biurokratiją ir gi- 
nančią socialinę įvairovę. 

Tai, kad Europos Senato nariai būtų renkami netiesiogiai, ne- 
turėtų sumažinti jų teisėtumo ar įtakos. Galų gale ir Jungtinių 
Valstijų Senatas, bene galingiausias įstatymų leidybos organas 
visame Vakarų pasaulyje, pradėjo savo veiklą kaip netiesiogiai 
renkami rūmai - jo nariai buvo renkami iš Amerikos valstijų 
įstatymų leidėjų. Todėl nenuostabu, kad tai didino senatorių uo- 
lumą ginant valstijų teises. Europos Senatas, irgi suinteresuotas 
ir oficialiai įpareigotas ginti nacionalinių vyriausybių preroga- 
tyvas ir sudarytas iš žymiausių nacionalinių politikų, galėtų 
prisidėti tobulindamas Europos įstatymus, suteikdamas dau- 
giau galių subsidiarumo principui - miglotą prielaidą, skati- 
nančią priiminėti sprendimus kuo žemesniame lygyje, trans- 
formuodamas į tikrus įpročius ir įvykdomus lūkesčius. Taip 
galėtų pradėti plėtotis politinė kultūra, primenanti akylą, tei- 
sėmis grindžiamą amerikietiškojo modelio politinę kultūrą, už- 
tikrinančią federalizmui Europoje pagrįsti reikalingus įpročius 
bei požiūrius. 

Tai sukelia mintį apie antrą, glaudžiai susijusį su pirmuoju, 
pasikeitimą, kurio reikės norint, kad Europa eitų labiau teisėmis 
grindžiamos politinės kultūros link. Vis svarbesnį vaidmenį po- 
litinėje sistemoje turės vaidinti teisininkai. Taip yra dėl to, kad 
federacinėje sistemoje neišvengiama tam tikra teismo priežiūros 
forma. Daug jurisdikcijų, sukurtų federalizmo, sukelia jų susi- 
dūrimą, konfliktus. Tokiems konfliktams spręsti savo ruožtu rei- 
kia kažko panašaus į Aukščiausiąjį teismą, kuris juos nagrinė- 
tų. Toks vaidmuo teisėjus ir juristus tiesiogiai įtraukia į politikos 


vyksmą. 

Amerikoje neoficiali sąlyga, kad teisininkai vaidintų tokį svar- 
bų vaidmenį, visada buvo neįprastas teisininkų klasės atviru- 
mas - lengva įsigyti teisinį išsilavinimą, be to, teisininko kvalifi- 
kacija ten yra tarsi tramplinas šuoliui į kitas Amerikos 
korporacijų ir profesionalaus gyvenimo sritis. Tas teisininkų kla- 
sės atvirumas buvo nepaprastai svarbus tikėjimo Amerikos so- 
cialinėmis galimybėmis ir mobilumo jausmui palaikyti, o tai, kaip 
jau matėme, yra viena iš demokratinės politinės klasės prielai- 
dų. Kaip tik todėl, kad yra glaudus ryšys su socialiniu mobilu- 
mu, Amerikos teisininkai ir gali vaidinti pagrindinį politinį vaid- 
menį, nesukeldami aštrių protestų, kad toks jų vaidmuo yra 
nedemokratinis. Ir priešingai, įsisenėjęs pasipriešinimas. kad 
teismai ir teisininkai vaidintų panašų politinį vaidinenį, Jungti- 
nėje Karalystėje atsirado daugiausia dėl „uždaresnio“ britų tei- 
sininkų klasės pobūdžio, menkesnės jos socialinės bazės. Šiuo 
atžvilgiu kitos Europos šalys tikriausiai labiau primena Didžią- 
ją Britaniją, o ne Jungtines Valstijas. Tad verbavimas į teisininkų 
klasę įgauna naujos, gal net lemiamos, reikšmės. 

Taigi šioje srityje amerikiečių federalizmo pavyzdys duoda 
svarbią praktinę pamoką Europos demokratijai. Lengvesnis tei- 
sininko profesijos įgijimas ir tinkamas pilietiškumo ugdymas 
yra būtinos sąlygos atvirai politinei klasei ir teisėmis grindžia- 
mai politinei kultūrai Europoje kurti. Tokia sąlyga yra ir galingo 
Europos Senato kūrimas - aukštųjų Europarlamento rūmų, ku- 
rie galėtų pradėti vykdyti sunkų esamų nacionalinių politinių 
klasių suliejimo darbą. Tačiau tokių pasikeitimų pobūdis paro- 
do dar kai ką. Kiekvieną iš šių sąlygų galima patenkinti tik pa- 
mažu. Dėl to demokratijos kūrimas Europoje yra veikiau ne me- 
tų, o dešimtmečių reikalas - tiesą sakant, tam gali prireikti net 
keleto kartų. Manyti, jog tai galima padaryti greičiau, yra pavo- 
jinga. Juk jei Europa bus statoma be politinės klasės, ją valdys 


valdininkai. 


EUROPA IR PASAULINĖ RINKA 


Aš parodžiau, kokią didelę žalą ekonomikos kalba pastarai- 
siais metais padarė politiniams ginčams, o ypač konstitucinei 
minčiai. Tačiau, be abejo, ekonominiai samprotavimai vaidina 
ir turi vaidinti didžiulį vaidmenį bet kokiuose rimtuose Europos 
politinės integracijos, jos pranašumų ir trūkumų svarstymuose. 
Todėl dabar turime pereiti prie jų. 

Pasaulinės rinkos plėtra nūnai jau tapo visų pripažinta tie- 
sa, banalia fraze. Ir kaip daugelis visų pripažintų tiesų ar bana- 
lių frazių, ji gali trukdyti blaiviai mąstyti. Ir ne tik dėl to, ką ji 
galbūt perteikia, bet ir dėl to, ką ji nuslepia. Juk tai, kąji nuslepia, 
turi didelės reikšmės Europos kūrimui. 

Jau nuo seno egzistuoja du konkuruojantys požiūriai, kaip 
kurti Europą. Vienas požiūris, siejamas su Didžiąja Britanija, 
akcentuoja Bendrosios rinkos svarbą; ekonominė integracija ir 
tarpusavio priklausomybė ilgainiui turėtų sukurti taikią ir kles- 
tinčią Europą. Kitas požiūris, siejamas su Prancūzija ir Vokieti- 
ja, labiau iškelia politinę valią, būtinybę kurti naujas valstybi- 
nes institucijas, kurios saugotų Žmogaus teises ir skatintų 
socialinį teisingumą Europoje. Taigi siūlomos dvi galimybės: 
rinktis kliovimąsi rinkos jėgomis, kurios pamažu ir netiesiogiai 
sukurtų Europos identitetą - tai, ką galima būtų laikyti tradici- 
niu britų nuoseklumu, nerašytos konstitucijos pasireiškimu; ar- 
ba labiau dirigiste mėginimą kurti Europoje naują tvarką, ap- 
imančią užsienio politiką, vidaus politiką ir karinius reikalus 


bei ekonominius santykius. 

Tačiau už šių priešingų požiūrių į tai, kaip reikėtų kurti 
Europą, slypi daug fundamentalesnis klausimas: koks gi iš tik- 
rųjų yra laisvosios rinkos sistemos ir liberaliosios demokra- 
tijos santykis? Ar laisvosios rinkos plėtra beveik neišvengia- 
mai kurs liberalias demokratines institucijas ir paprasčiausiai 
galime pasikliauti rinkos santykių plėtrai trukdančių barjerų 
šalinimu, kad sukurtumėme tokią visuomenę, kurioje norėtu- 
mėme gyventi? 

Ar liberalios demokratinės institucijos yra tik laisvosios rin- 
kos padarinys, turintis anksčiau ar vėliau ateiti įkandin jos? O 
galjos yra tai, dėl ko reikėtų kovoti ir rūpestingai puoselėti - tai, 
kas ne tik savaime neišsikristalizuoja iš bendrosios rinkos, bet 
pačios yra būtina tikros laisvosios rinkos plėtotės sąlyga? 

Suprantama, Europos kūrimas labai priklauso nuo to, kaip 
atsakysime į tuos klausimus. Ir ne tik Europos. Kylančių šalių, 
tarkim, Kinijos, Indijos ir Indonezijos, ateitis irgi susijusi su at- 
sakymais į šiuos klausimus. Man atrodo, šiek tiek ironizuojant 
galima pateikti du pagrindinius konkuruojančius atsakymus. 
Vieną išjų pavadinčiau kapitalizmo triumfu, o antrąjį - kapitaliz- 
mo katastrofos teorija. Kapitalizmas triumfuodamas švenčia ko- 
munizmo žlugimą kaip ideologinių varžybų pabaigą („istorijos 
pabaigą“): visuotinės liberalios demokratinės kultūros atsiradi- 
mą kartu su pasauline rinka, kai ekonominė integracija ir vis 
didėjantis darbo pasidalijimas paremia naują, taikesnę tvarką 
pasaulyje. Kapitalizmo triumfas vaizduoja rinką kaip palaimin- 
gąjėgą, nešančią liberalias demokratines permainas ir laipsniš- 
kai kuriančią sutarimą visame pasaulyje. 

Ir priešingai, kapitalizmo katastrofos teorija vaizduoja rinką, 
nors ir ne visada, kaip baisią nehumanišką mašiną, kuri sutrau- 
ko tradicinius socialinius ryšius, siekdama efektyvumo ir pelno. 
Kapitalizmas su nuolatiniu savo racionalizavimu ardo ben- 


druomenės ir šeimos solidarumą, kaip varomąją jėgą įvesdamas 

savanaudiškumą vietoj pareigos, meilės ar pagarbos tradicine 
prasme. Kapitalizmo katastrofos teorija didžiausias viltis sieja 
su tuo, kad rinkos griaunamąjį poveikį iš dalies gali atsverti vals- 
tybės įsikišimas, siekiant apriboti pelno godulį ir skatinti socia- 
linį solidarumą. 

Žinoma, tos vizijos turėjo radikaliai skirtingų pasekmių ne 
tik kuriant Europą, bet ir Europos santykiams su likusiuoju pa- 
sauliu. Triumfo šalininkų nuomone, pasaulinės prekybos plėtra 
tolimoje perspektyvoje yra geriausia taikaus ir liberalaus demo- 
kratinio pasaulio garantija. Kita vertus, kapitalizmo katastrofos 
teoretikai mano, kad Europa turi būti pasiruošusi tapti tvirtove, 
ginančia Žmogaus teises ir socialinius standartus, kurių liku- 
sioji pasaulio dalis negali ar nenori išsaugoti. Šios mokyklos 
atstovus baugina mintis apie galimą kainą, kurią Europai teks 
sumokėti stengiantis atvirai konkuruoti su pigią darbo jėgą iš- 
naudojančiomis Azijos šalių ekonomikomis. 

Suprantama, tai nėra ginčas tik dėl to, kokia ateitis laukia 
Europos visuotinės gerovės valstybės su jos puikia socialine ap- 
sauga, už kurią sumoka darbdaviai ir mokesčių mokėtojai. Tai 
ginčas ir dėl to, kokios strategijos Europa turėtų laikytis būsimo- 
se pasaulinės prekybos derybose, ypač ar Europa gali ir turi pa- 
naudoti tokias derybas ginti žmogaus teisėms, siekdama gerinti 
darbo sąlygas ne Europos šalyse - pavyzdžiui, uždrausti nau- 
doti vaikų darbą. Ir šiuo klausimu abiejų pusių išvados labai 
skirtingos. Thatcher laikų Didžioji Britanija, iš dalies palaikanti 
kapitalizmo triumfo pozicijas, paprasčiausiai buvo linkusi pa- 
sikliauti laisvosios rinkos drausme, prekybos barjerų šalinimu 
siekiant maksimaliai padidinti efektyvumą ir pelną. Kita vertus, 
kontinentinės Europos šalys palaikė bent jau kai kuriuos kapi- 
talizmo katastrofos teorijos teiginius ir buvo pasiruošusios im- 
tis Europai protekcionistinių priemonių, ypač Bendrosios že- 


mės ūkio politikos pavidalu. 

Šiose alternatyvose esama kažko neįtikinamo. Jei norime su- 
prasti kodėl, turime giliau pažvelgti į valstybės ryšį su rinka. Juk 
abi anksčiau aprašytos pozicijos tą ryšį poliarizuoja ir todėl per 
daug supaprastina jį - sudarydamos įspūdį, jog reikia rinktis 
tarpinį prielaidų variantą, kad rinka kuria valstybę ar kad vals- 
tybė kuria rinką. Iš dalies šios alternatyvios prielaidos Europoje 
turėjo gilias istorines šaknis skirtingose teisės tradicijose. Anglų 
papročių teisės tradicija linkusi palaikyti socialinių santykių ir 
rinkos prioritetus valstybės atžvilgiu, o kontinentinei Europai 
būdinga romėnų teisės tradicija teigia valstybės pirmenybę so- 
cialinių santykių ir rinkos atžvilgiu. 

Papročių teisės ir romėnų teisės tradicijos įkūnija „neigia- 
mą“ ir „teigiamą“ požiūrius į valstybės prigimtį ir vaidmenį. 
Neigiamas požiūris į valstybę perša mintį, kad valstybės vaid- 
muo stiprėja, kai dėl mainų santykių darosi aišku, jog reikia tei- 
sinių struktūrų bausti už sukčiavimą ir galbūt panaikinti privi- 
legijas. Tad valstybė visų pirma iškyla kaip priemonė, 
užtikrinanti tai, ką imta vadinti rinkos santykių skaidrumu. Jos 
užduotis yra sudaryti galimybes ekonominiams subjektams siekti 
savo tikslų be kokių nors trukdymų, pašalinant kliūtis, kurios 
žlugdytų mainus. Kita vertus, teigiamas valstybės vaidmuo su- 
ponuoja teisę kaip svarbiausią priemonę socialinei padėčiai ge- 
rinti ir dorai gyventi. Taip valstybė tampa tarsi nacionalinės ben- 
druomenės gynėja, apribodama rinkos reikalavimus ne tiktai 
tuomet, kai jie negali patenkinti socialinių poreikių, bet ir tada, 
kai jie neskatina socialinio teisingumo. Čia susiduriame su daug 
stipresne egoizmo kaip paskatos prielaida, aiškesniu bendro la- 
bo sąvokos akcentavimu. 

Jei tektų rinktis kurią nors iš tų pernelyg supaprastintų alter- 
natyvų, mano nuomone, arčiau tiesos būtų teigiamas požiūris į 
valstybės prigimtį ir vaidmenį. Juk neigiamas požiūris per daug 


operuoja nenumatytomis pasekmėmis - t. y. koordinuojančiu 

rinkos vaidmeniu ir savanaudiškų tikslų siekimo rezultatu. Va- 
dinasi, požiūris, kurį dabar vadina neoliberalizmu, pratęsia tai, 
kas buvo pagrindinė ginčų dėl kapitalizmo tema nuo to laiko, 
kai 1776 metais Adamas Smithas išleido Tautų turtą. Nuo tada, 
kai ši Smitho knyga išgarsėjo, europiečiai buvo linkę ekonominę 
plėtrą apibūdinti jo terminais: didėjantis socialinis darbo pasi- 
dalijimas, kuris tapo įmanomas mainų dėka, žadėjo visiems su 
tuo susijusiems, ir europiečiams, ir neeuropiečiams, didesnį kles- 
tėjimą. Senesnis merkantilistinis idealas, kad prekyba veikia dau- 
giausia vienos šalies naudai - leisdama jai maksimaliai padi- 
dinti turimas aukso ar jo luitų atsargas - jau seniai buvo atmesta 
pasirenkant liberalų modelį, akcentuojantį individualios nau- 
dos siekimą, ribojamą tik įstatymų. 

Tačiau pastaruoju metu neoliberalizmas, gal ir nesąmonin- 
gai, šią mintį papildė beveik marksistiniu ekonominių santykių 
prioriteto prieš teisę akcentavimu, valstybės pajungimu rinkai, 
nors Adamas Smithas to tikrai netvirtino. Apie tai galima dar 
pasakyti, kad teigiamas požiūris į valstybę bent jau gina kūrybi- 
nį teisės vaidmenį ir politikos autonomiją bet kokio ekonominio 
determinizmo atžvilgiu. 

Tačiau pačiu svarbiausiu atžvilgiu tiek teigiamas, tiek nei- 
giamas požiūris į valstybės ryšį su rinka turi tą patį trūkumą. Jie 
daro prielaidą, kad egzistuoja ekonominis veiksnys —- veikėjo 
pobūdis rinkoje - kuris faktiškai susijęs su kultūra. Tačiau nė 
vienas iš jų neišryškina šio fakto. Šiuo atžvilgiu ir teigiamas, ir 
neigiamas požiūriai nesugeba užfiksuoti, kodėl konkrečios mo- 
ralinės intuicijos, kaip jos suvokiamos Europoje, yra ir valsty- 
bės, ir rinkos pagrindas. Kaip tik tos moralinės intuicijos labiau- 
siai ir prisidėjo sukuriant abi šias institucijas - valstybę ir rinką. 
Taigi, kad nenueitume klaidingu keliu, turime atidžiau pažvelg- 
ti į šiuolaikinės ekonomikos ir liberalizmo suponuojamo ekono- 


minio veiksnio prigimtį. Tada pamatysime, kad mūsų prielaida 

apie ekonominį veiksnį galų gale kyla iš moralinių įsitikinimų 
komplekso. 

Kad geriau suprastume šį moralinį pagrindą, praverstų libe- 
ralaus kapitalizmo raidą suskirstyti į tris etapus: 

1. Formalusis liberalizmas. Pirmuoju etapu valstybė įveda ly- 
gų pavaldumą (jos suverenią teisę), kuris savo ruožtu leidžia 
paskelbti lygybę prieš įstatymus. Ši lygybė prieš įstatymus su- 
kuria teisinius rėmus rinkos ekonomikai - sąlygą, kurią Anglija 
pasiekė visu šimtmečiu anksčiau nei kontinentinė Europa. 

2. Ankstyvasis liberalizmas. Antruoju etapu išlieka didelė 
spraga tarp formalios lygybės, kurią dabar garantuoja įstaty- 
mai, ir de facto statuso bei galimybių nelygybės, paveldėtos iš 
ikikapitalistinės santvarkos, kurią įamžina nuosavybės teisė. 

3. Brandus liberalizmas. Trečiuoju etapu padidėjęs sociali- 
nis mobilumas ir išaugęs galimybių suvokimas naikina ikikapi- 
talistinius statuso skirtumus ir sumažina (nors niekaip nepa- 
naikina) paveldėto turto teikiamus pranašumus. 

Brandusis liberalizmas, kurį pavadinau trečiuoju etapu, pir- 
miausia buvo pasiektas Jungtinėse Valstijose; be abejo, padėjo 
tai, kad Amerika neturėjo feodalinės praeities. Tačiau po 1945 
metų panašus socialinis mobilumas ir galimybių suvokimo jaus- 
mas atsirado ir daugelyje Vakarų Europos regionų, versdamas 
juos pereiti iš antrojo etapo į trečiąjį. 

Šis modelis atskleidžia, kad liberaliojo kapitalizmo sąlygo- 
mis požiūris į rinką gali įgauti labai įvairias formas. Brandaus 
liberalizmu etapu rinką neabejotinai galima laikyti visus 
įtraukiančiu reiškiniu, tuomi, ką kiekvienas gali panaudoti siek- 
damas asmeninės naudos (ar bent jau turi neblogas galimybes 
tai padaryti). Tačiau ankstyvojo liberalizmo sąlygomis rinką dau- 
gelis laiko kažkokiu išorišku ir priešišku dalyku, tarnaujančiu 
tik vienos, aiškiai apibrėžtos, visuomenės dalies interesams — 


visuomenės dalies, kuri naudojasi išlikusiomis privilegijomis, o 

jos nariai, priešingai, žiūri į rinką kaip į kažką, kuomi galima 
manipuliuoti, kas egzistuoja tam, kad paremtų jų klasės ar gru- 
pės interesus. 

Tą vos ne įsimylėjusį požiūrį į rinką, būdingą brandžiam li- 
beralizmui, galima vadinti buržuazijos, arba viduriniosios kla- 
sės, požiūriu, kai į rinką žvelgiama kaip į partnerį. Ir priešingai, 
ankstyvasis liberalizmo etapas, poliarizuojantis požiūrius į rin- 
ką, sukelia daugiausia tokius jausmus, kuriuos galima pava- 
dinti tik proletarišku požiūriu, kai rinka laikoma kažkokia naiki- 
nančia pabaisa, kartu sudarant galimybę kai kam laikytis 
aukštesniosios klasės požiūrio, kai rinka laikoma paklusniu šu- 
neliu. Taigi būdingas ankstyvojo liberalizmo požymis yra tas, kad 
čia vyrauja du antagonistiniai požiūriai į rinką, o viduriniosios 
klasės požiūris, kai rinka laikoma partneriu, tiesiog nėra pakan- 
kamai įsigalėjęs. Pastarasis, buržuazinis suvokimas, priklausan- 
tis nuo Žmonių, matančių save rinkoje nei labai nuskriaustais, 
nei privilegijuotais, Vakarų Europoje iš tikrųjų paplito tik pokario 
laikotarpiu, padarydamas galą klasių konfliktui, bent jau jo ašt- 
riausiu, akcentuojančiu klasinę priklausomylę pavidalu. 

Tokias gilias instinktyvias nuostatas daugiausia suformavo 
šeima ir galbūt ankstyvosios mokymo stadijos. Tapatinti save su 
žmonėmis, kurie yra rinkoje, virš jos ar žemiau jos - pati svarbiau- 
sia patirtis, su kuria kaip skatinančia jėga vargu ar gali lygintis 
rinkos veikimo studijavimas vyresniame amžiuje. Ir jei iš tiesų 
yra taip, tai iš to galime daryti išvadą, kad bet kokia tikrai pa- 
žangi liberali kapitalistinė vyriausybė visada turės spręsti to- 
kius klausimus, kurie trukdo mobilumui - ir socialiniam, ir geo- 
grafiniam. Ji bus priversta kelti ir kitus sunkius klausimus, tarkim, 
turto paskirstymas, per ankstyva specializacija mokyklose ir pro- 
fesijų prieinamumas, jei norės užbėgti už akių klasiniu požiūriu 
grindžiamos politikos sugrįžimui. Todėl bendros Europos rin- 
kos sukūrimas reikalauja suderintų valstybių veiksmų, kurie 


įtvirtintų lygias galimybes. 

Dabar, kai europiečiai ir amerikiečiai svarsto pasaulinės rin- 
kos plėtros klausimą, jie, man atrodo, linkę tai daryti pasikliau- 
dami kažkuo panašiu į mano ką tik apibūdintą modelį. Jie ma- 
no, kad šalys, priėmusios valstybę kaip politinę formą, taip 
sukurdamos teisinius rinkos rėmus, dažniausiai yra antrajame 
raidos etape — t.y. ten, kur ikikapitalistinio statuso skirtumai bei 
paveldėtas turtas ir toliau riboja rinkos santykius. Tačiau jie taip 
pat mano, kad antrasis etapas ilgainiui užleis vietą trečiajam 
etapui, išlaisvindamas individus kaip ekonominius subjektus 
(jų „racionalumą“) ir sukurdamas skaidresnę visuomenę. 

Deja, taip manydami europiečiai ir amerikiečiai per daug ką 
laiko savaime suprantamais dalykais. Jie Vakarų moralines in- 
tuicijas perkelia į visuomenes, dažnai turinčias labai skirtingas 
religines ir moralines tradicijas, ir todėl tikrai nepakankamai 
įvertina tokiose visuomenėse esančias rinkos, supravutamos va- 
karietiškai, kliūtis. Europiečiai ir amerikiečiai Vakarų pažiūras 
apie ekonominius veiksnius priskiria visuomenėms, kuriose jos 
negalioja. Jie nesugeba suprasti, kokiu mastu ne Vakarų visuo- 
menėse viešpataujančios moralinės intuicijos ir toliau yra susi- 
jusios su šeima ir kaip efektyvų ekonominį subjektą veikiau pa- 
laiko ją, o ne individą. 

Palyginti nesunku sukurti tokius oficialius teisinius rėmus 
rinkos ekonomikai, kokius juos įsivaizduoja Vakarai. Taigi be- 
veik visuotinis nacionalinių valstybių ir lygybės prieš įstatymus 
principo priėmimas sudarė sąlygas, bent jau iš paviršiaus, spar- 
čiai pasaulinės rinkos plėtrai po Antrojo pasaulinio karo. Ta- 
čiau klausimas tas, kokiu mastu naujosios teisinės struktūros 
buvo primestos neklusniai socialinei dirvai, tiems įpročiams ir 
pažiūroms, kurios riboja rinkos vakarietiškųjų santykių plėtrą. 
Štai kodėl toks pavojingas neaiškumas dėl ekonominių veiksnių 
visuomenėje. Kas yra efektyvus ekonominis veiksnys - indivi- 


das ar šeima? Jei šeima, tai visuomenė turėtų reaguoti į vienus 

kapitalistinės rinkos signalus, ignoruodama ar apeidama kitus. 
Visuomenė, kurioje didesnė ar mažesnė šeima išlieka ekonomi- 
niu veiksniu, tikriausiai generuos klientinius santykius, mafiji- 
nio pobūdžio grupuotes, lojalumą ir tokį elgesį, dėl kurio neįma- 
noma pasiekti ką nors panašaus į skaidrumą. 

Taine vien teoriniai rūpesčiai. Tai labai svarbu galvojant apie 
kylančių šalių, tarkim, Indonezijos, Kinijos ir Indijos, taip pat 
išsivysčiusių šalių, tarkim, Japonijos, ateitį. Jei klientiniai santy- 
kiai išsiverš iš oficialiai atskirtų sričių pro įstatymų nustatytus 
barjerus tarp vyriausybės ministerijų, bankininkystės įstaigų ir 
privačių kompanijų, tai pasekmė gali būti manipuliavimas rin- 
ka, o dėl to kainų mechanizmas beveik netenka prasmės. Tai, ką 
kartais vadindavo japoniškuoju „valdomo“ kapitalizmo mode- 
liu, įstengė ilgai išlaikyti konkurencijos ir rinkos regimybę, kai 
faktiškai finansų ministerijos pareigūnai nustatinėdavo beveik 
visus svarbiausius rodiklius. Gili krizė, apėmusi Japoniją de- 
šimtajame dešimtmetyje, parodė, kad kapitalizmas, supranta- 
mas kaip laisvosios rinkos sistema, dar neįsišaknijo pakanka- 
mai giliai, kad įveiktų socialinius įpročius ir nuostatas, kurios 
iš tikrųjų kapitalistinę sistemą pavertė beveik komandine eko- 
nomika. Indoneziją užgriuvusi krizė dar vaizdžiau rodo ofi- 
cialios teisinės sistemos bejėgiškumą, jei tik ji neatspindi vi- 
suomenės moeurs. 

Tie pavyzdžiai rodo, kodėl svarbu dar kartą trumpai žvilgte- 
lėti, kaipgi plėtojosi kapitalizmas Europoje - koks konkretus do- 
rovinis intuicijų komplektas pamažu formavo normas, kurioms 
buvo lemta įsitvirtinti ir rinkoje, ir valstybėje. Juk kapitalizmo 
gynėjai tas dorovines intuicijas dažnai paprasčiausiai laiko sa- 
vaime suprantamais dalykais, neišsiaiškindami jų pamatinio 
vaidmens. 

Ilgą laiką istorikai ir sociologai ginčijosi dėl kapitalizmo ir 


protestantizmo sąsajų; vieni įrodinėjo protestantizmo priežastinį 

pirmumą, kiti buvo linkę protestantizmą laikyti atsirandančio 
kapitalizmo pasireiškimu. O aš manau, kad svarbiausias veiks- 
nys yra veikiau pati krikščionybė, o ne vien jos protestantiškoji 
forma. Norėdamit suprasti kodėl, turime pažiūrėti, kuo gi vidu- 
ramžių miestas skyrėsi nuo senovės miesto. 

Europos kapitalizmo plėtros neįmanoma suprasti prieš tai 
nesuvokus viduramžių miesto savito pobūdžio. Juk ankstyvųjų 
viduramžių miestas Vakarų Europoje smarkiai skyrėsi nuo se- 
novės miestų. Svarbiausia figūra miesto gyvenime laikotarpiu 
tarp senovės ir ankstyvųjų viduramžių buvo vietinis vyskupas. 
Paskutiniuoju Vakarų Romos imperijos gyvavimo šimtmečiu bū- 
tent vyskupai ir tapo miestų valdovais de facto, prisiimdami dau- 
gelį funkcijų, kurias anksčiau vykdė imperijos administracija, ir 
pakeisdami paveldimą miestų elitą, arba curialis. Taigi tų krikš- 
čioniškųjų vyskupų savitumas buvo tas, kad jų vaidmuo miesto 
gyvenime rėmėsi patrauklumu, kuris buvo veikiau demokratinis 
nei aristokratinis. 

Nors vyskupai dažnai būdavo kilę iš tradicinio privilegijuo- 
to Imperijos miestų elito, jų autoritetas rėmėsi nauju tikėjimu, 
kurį išpažino ir dauguma miesto gyventojų. Retorika, kuria to- 
kie vyskupai pasikliaudavo, būdavo veikiau vienijanti, o 1e skal- 
danti. Tai buvo retorika, skatinanti moteris, miesto varguomenę 
ir net vergus laikyti save miesto dalimi, o anksčiau tojie negalėjo 
daryti. Vienijančioji retorika turėjo ir fizinį atitikmenį. Priešin- 
gai negu senovės miesto segreguotos erdvės, krikščioniškieji 
miestų gyventojai pradėjo naudotis bendromis erdvėmis ar vie- 
tomis: klausėsi vyskupo ex cathedra žodžių pagrindinėje bažny- 
čioje ir dalyvavo visiems bendruose ritualuose, būtent, krikštiji- 
me, Mišiose, sutuoktuvėse ir laidotuvėse. Taip krikščionybės 
postuluojama dvasinė lygybė darėsi matoma ir juntama. Morali- 
nis statusas ėmė virsti socialiniu statusu. Galutinis rezultatas 
buvo senovės miesto aristokratinio, arba korporacinio, pobūdžio 


sugriovimas. 


196 LARRY SIEDENTOP. EUROPOS DEMOKRATIJA 


Senovės miestas rėmėsi kilmės nulemtomis privilegijomis ir 
paveldimu kai kurių miesto pareigų priklausymu konkrečioms 
šeimoms. Šis miestas atsirado kaip vergvaldžių šeimų asociaci- 
ja ir kiekvienas iš jų turėjo savo kultą. Šeimos galva buvo ne tik 
aukščiausias pareigūnas šeimoje, kalbant mūsų terminais, bet ir 
jos vyriausiasis dvasininkas. Senovės šeimoje pilietinės ir religi- 
nės funkcijos buvo sujungtos. Krikščionybė iš tikrųjų pažemino 
šeimos religinę funkciją, padarydama dvasininkiją religijos tie- 
sų skelbėjų klase. Kaip tik tai - tik, žinoma, po daugelio šimtme- 
čių - lėmė, kad viduramžių miestas galų gale sukūrė koncepciją, 
jog visuomenė yra veikiau individų, o ne šeimų asociacija. 

Devynioliktojo amžiaus prancūzų istorikas Guizot tvirtino, 
kad pirmuosius tokio revoliucinio pasikeitimo simptomus gali- 
ma rasti šeštojo amžiaus pradžios vizigotų įstatymuose, kuriuo- 
se pirmą kartą įvardijama atstovavimo sąvoka. 

Senovės romėnų savivaldos aukščiausieji pareigūnai vykdė savo juris- 
dikciją kaip asmeninę teisę, o ne kaip įgaliojimą, ne kaip curia atstovai; 
valdžia priklausė jieins, o ne savivaldybei. Savivaldos režimo principas 
buvo labiau aristokratinis negu demokratinis. Tai buvo senovės romėnų 
moeurs pasekmė, o ypač primityvus religinės ir politinės valdžių susilieji- 
mas aukščiausių pareigūnų asmenyse. Breviarum'e (vizigotų kodekse) sa- 
vivaldos režimo aspektas keičiasi; [pareigūnas] savo valdžią realizuoja 
jau ne savo vardu, 0 curia vardu ir kaip jos įgaliotinis. Jurisdikcija dabar 
priklauso jau curia i kaip visumai. Jos veikimo principas darosi demokra- 
tinis; taigi vyksta transformacija, kuri romėnų savivaldą pavers viduram- 
žių komuna. 

Guizot buvo visiškai teisus, atkreipdamas dėmesį į šių mies- 
to valdymo juridinės bazės pasikeitimų svarbą, parodydamas, 
kaip aristokratinės socialinės organizacijos atmetimas anksty- 
vąjį viduramžių miestą padarė naujos demokratinės visuome- 
nės organizacijos pirmavaizdžiu. Taigi neatsitiktinai viduram- 


žių miesto valdymo dominuojantis principas buvo tas, kad 

veikiau aukštesniuosius rinko žemesnieji, pareigūnus gyvento- 
jai, one aukštesnieji patys rinkosi savo įpėdinius. Rinkimų pir- 
mumas paveldėjimo atžvilgiu tapo lemiamu dalyku, net jei jis 
dažnai buvo varžomas. 

Religinės valdžios perdavimas iš šeimos galvos dvasiškių 
klasei, krikščioniškajai dvasininkijai, pradėjo senovinės šeimos, 
o kartu suja ir aristokratinės visuomenės struktūros griovimą. 
Taip ši socialinė klasė, kurią viduramžių miestas kaip palikimą 
perdavė šiuolaikinei Europai - buržuazija arba 'vidurinė' klasė — 
tapo įmanoma atskyrus religinę valdžią nuo pilietinės valdžios, 
sumažėjus tėvo valdžiai (ji liko gan tvirta nuosavybės klausi- 
mais, bet daug menkesnė asmenims; sulaukę pilnametystės ct 
nūs tapdavo visiškai laisvi) ir nesant didelės miesto vergų kla- 
sės (tai reiškė, jog darbas buvo reabilituotas, prarado savo 
vergovines konotacijas). 

Viduramžių miestas augo, pamažu bet užtikrintai, veikiau 
kaip vieną tikėjimą išpažįstančių individų bendrija nei vergval- 
džių šeimų hierarchinė bendrija, kurios kiekviena šeima turi sa- 
vo kultą — tai yra 'protėvių' altorių, panašų į tą, kurį aprašė Fus- 
telis de Coulangesas savo garsiajame veikale Senovės miestas. 
Taigi kai Vakarų Europoje dešimtajame ir vienuoliktajarne am- 
žiuose plačiai pradėjo atgyti miesto gyvenimas, pabėgėliai iš kai- 
mo, kurie įsikūrė miesteliuose ir pradėjo vaidinti lemiamą vaid- 
menį atgimstant prekybai, paveldėjo tą miestų gyvenimo formą, 
kurią jau suformavo krikščioniškoji Bažnyčia. Be to, kai miestai 
stengėsi išsivaduoti iš formalios priklausomybės nuo vietinių 
feodalų, Bažnyčia ir jos nuomonė išliko svarbiausia miesto gy- 
venime. Ir nepaisant svarbios vietos, kurią religijai buvo lemta 
užimti feodalinėje visuomenėje, Bažnyčios moralinės nuostatos 
išliko giliai egalitarinės. 

Žinoma, patriarchalinė šeima, moterų pavaldumas ir darbo 


organizavimas tik pusiau savanoriškų gildijų pavidalu ilgai buvo 

svarbūs Europos miestų gyvenimo bruožai. Tiesa ir tai, kad kla- 
sių konfliktas viduramžių miestuose, konfliktas tarp oligarchi- 
nės ir demokratinės frakcijų, buvo svarbiausias jų gyvenime. Ne- 
paisant to, socialinė klasė, kurią viduramžių miestas galų gale 
sukūrė — Europos buržuazija - pasižymėjo ištikimybe individu- 
alistinėms dorovės normoms. Taip Bažnyčios įtaka, sustiprėjusi 
po protestantizmo išplitimo, persunkė miestų visuomenę ir nu- 
kreipė jos raidą tiek, kad dažnai nėra deramai įvertinama. Ta- 
čiau ne visada šios įtakos Bažnyčia siekė. Juk egalitarinės krikš- 
čionybės normos prisidėjo prie rinkos svarbos didėjimo, prie 
rinkos sąlygų, kai veikiau socialinis statusas pradėjo priklausy- 
ti nuo pinigų negu pinigai nuo socialinio statuso, susidarymo. 

Be abejonės, žmonės mainė daiktus ir anksčiau - tai vos ne 
skiriamasis mūsų rūšies požymis. Tačiau mainų sąlygos ne vi- 
sada buvo vienodos. Toli gražu. Išskyrus visuomenes, kuriose 
dalis Žmonių, būdami vergais tikrai nebuvo laisvi subjektai ir 
negalėjo mainyti, dauguma kitų istorinių visuomenių apribojo 
mainų sąlygas šeima kaip vienetu. Šeima, kad ir kokia ji būtų - 
didelė ir klano tipo ar mažesnė - tokiose visuomenėse tapo pa- 
grindiniu ekonominiu subjektu. Tai reiškia, kad funkcijų pasi- 
dalijimas šeimoje apribojo socialinį darbo pasidalijimą, kadan- 
gi tos funkcijos buvo apibrėžiamos veikiau paisant šeimos kaip 
vieneto gerovės negu individo naudos (šiuolaikine šio žodžio 
prasme). Tad ne tik moterims būdavo priskiriamas jų veiklą ri- 
bojantis statusas ir vaidmuo, bet ir jaunesnieji sūnūs turėdavo 
paklusti tėvo valdžiai ir vykdyti nustatytas užduotis. 

Veikiau šeimos kaip vieneto gerovė nei individų nauda, kaip 
ją įsivaizduoja jie patys, sukūrė modus operandi (veikimo būdą) 
daugumoje istorinių visuomenių. Šiuo atžvilgiu jos buvo kolek- 
tyvinės visuomenės, organizuotos pagal savąjį statusą ir gimi- 


nystę, kilmės suteiktas privilegijas ir pareigas. 

Vakarų Europa pradėjo skirtis nuo tokių visuomenių gan 
ankstyvu savo istorijos laikotarpiu. Ko gero, ypatingas bau- 
džiauninkų statusas - tai, kuo baudžiava skyrėsi nuo senovinės 
vergijos - pats savaime buvo individualizmo („sielų lygybės“) 
simptomas, kurį iškėlė krikščionių vaizdiniai apie Dievą ir žmo- 
gų ir kuris pradėjo daryti poveikį socialinei tvarkai. Šiaip ar taip, 
kai pabėgėliai iš kaimo susirinkdavo tose vietose, kurios tapo 
viduramžių Europos miesteliais ir miestais, Bažnyčia buvo vie- 
nintelė institucija, nuosekliai platinusi tikėjimą tarp jų. Aš net 
trumpam nedarau prielaidos, kad Bažnyčios postuluojama sie- 
lų lygybė iš pradžių reiškė ką nors daugiau negu šiokios tokios 
vilties suteikimą miesto gyventojų masei — ji siūlė jiems „Kito 
pasaulio“, kuriame lygybė galėjo turėti realią prasmę, viziją. 
Krikščioniškoji Bažnyčia jokiu būdu nebuvo griaunamoji. Ta- 
čiau tai nereiškia, kad jos skelbiami moraliniai įsitikinimai ne- 
turėjo ilgalaikių socialinių pasekmių, kurių ji nenumatė. 

Krikščioniškųjų moralinių įsitikinimų egalitarinis potencia- 
las tarp miesto gyventojų daugiausia reiškėsi kaip neapykanta 
feodalinėms privilegijoms - nelyginant jausmai, kurie įkvėpė gy- 
vybę daugeliui valstiečių maištų viduramžiais. Kaimo neramumai 
iš esmės likdavo protestais, kuriems neleido plisti feodalinių žem- 
valdžių dominavimas, o judėjimai miestuose - taip atkakliai ne- 
prisileidę išpuikusių vasalų, kad Guizot kalba apie visuotinį 
miestų „sukilimą“ dvyliktajame amžiuje — pradėjo kurti naują 
gyvenimą. Kaip jau matėme, miestuose krikščioniškasis tikėji- 
mas, platinamas bendrais ritualais bendrų suėjimų vietose, pa- 
keitė nelygų statusą ir išskirtines, privilegijuotas senovės mies- 
tų vietas. Kadangi Bažnyčios retorika buvo veikiau vienijanti 
nei skaldanti, vis labiau savaime suprantama atrodė mintis, kad 
miesto valdžia turi atstovauti visiems jame gyvenantiems Žmo- 
nėms. Jei kiekvienas turėjo moralinę teisę į miestą, vadinasi, 


buvo atmetama visa, kas priminė senovės miestų aristokratinę 

socialinę organizaciją, kai miesto valdymas buvo privatinės nuo- 
savybės forma. 

Europos kapitalizmo ir to, kas galų gale tapo Pramonine re- 
voliucija, šaknų reikia ieškoti viduramžių miesto individualiz- 
me. Nes juk viduramžių miestas pradėjo skatinti visuomenės 
veikiau kaip individų, o ne šeimų bendrijos, sampratą. Taip jis 
padėjo pamatus naujai ekonominei ir socialinei sistemai - nors 
iš pradžių tik iš principo, o ne faktiškai - panaikindamas barje- 
rus sudėtingesniam darbo pasidalijimui, tuos barjerus, kuriuos 
įprastai sukurdavo mainų santykiai, apsiribojantys šeima kaip 
ekonominiu vienetu ir tarnaujantys jai. 

Barjerų pašalinimo poveikis visu mastu galėjo pasireikšti tik 
tuomet, kai Bažnyčios egalitarinės dorovės normos buvo forma- 
lizuotos teisinėje struktūroje, sukurtoje Europos nacionalinių 
valstybių, lygybės prieš įstatymus principu, kurį laikui bėgant 
jos įsivedė ir gynė. Tad būtų teisinga teigti, kad Europos nacio- 
nalinės valstybės augo aplink konkrečią socialinę struktūrą. 
Valstybes formavo tos socialinės struktūros, visuomenės indivi- 
dų normos, sudarydamos sąlygos tolesnei plėtrai, naikindamos 
feodalizmo likučius Europoje. Vadinasi, nacionalinė valstybė ir 
piliečių lygybė vėlyvųjų viduramžių visuomenei nebuvo primes- 
tos staiga, netikėtai, kaip kokia nors svetima institucija. Jos išau- 
go iš tai visuomenei būdingų socialinių konfliktų ir iš moralinių 
intuicijų, slypėjusių naujųjų miestų kovoje su senąja feodalų kla- 
se. Neatsitiktinai prekybinė veikla, tapusi pagrindiniu viduram- 
žių Miesto užsiėmimu, pamažu sukūrė naują viduriniąją so- 
cialinę klasę, tai yra tarpinę klasę tarp feodalinės visuomenės 
kilmingųjų ir baudžiauninkų. Šios naujosios viduriniosios, ar- 
ba buržuazinės, klasės identitetą sudarė egalitarinės normos; 
plėsdamasi ji pradėjo naikinti socialines sąlygas, grindžiamas 
veikiau privilegijomis negu lygybe. Statusas darėsi vis labiau 


priklausomas nuo turto. 

Jau matėme, kad šios naujosios klasės formavimasis buvo glau- 
džiai ir neišvengiamai susijęs su valstybės raida. Nes būtent 
valstybė kaip nauja valdymo forma vėlyvaisiais viduramžiais 
pradėjo kurti tą asmens teisių struktūrą - žinoma, iš pradžių ap- 
imančią tik vyrus, bet galinčią plėstis, peržengti lyties barjerą — 
kuri, viena vertus, patvirtino tuos rinkos santykius, kurie jau 
buvo susidarę, o kita vertus, sukūrė oficialią, arba teisinę, bazę 
tolesnei rinkos santykių plėtrai. Europos nacionalinė valstybė 
tokiu pavidalu, kokiu ji išsirutuliojo šiuolaikinio periodo pra- 
džioje, tapo savitos viduramžių miesto prigimties gyvu įrody- 
mu, nes įamžino tas egalitarines normas, kurios au fond įkvėpė 
gyvybę miestui ir ėmė plisti visuomenėje. 

Tos egalitarinės normos plėtojosi, darėsi sudėtingesnės, jų 
prasmė tapo aiškesnė, jos šalino darbo pasidalijimo kliūtis, bū- 
dingas ankstesnėms istorinėms visuomenėms. Pavyzdžiui, bau- 
džiavos panaikinimas ir įsigalinti piliečių lygybė reiškė, kad vi- 
si gyvena rinkos sąlygomis ir gali ne tik laisvai kraustytis bei 
parduoti savo darbą, bet de facto yra priversti tai daryti, jei tik 
neturi pakankamai turto, kad galėtų nedirbti. Šia prasme visiems 
primetamos rinkos sąlygos yra būdingiausia lygybės prieš įsta- 
tymus apraiška, lėmusi viduriniosios, arba buržuazinės, klasės 
raidą. Ši lygybės plėtra labai ryškiai tęsiasi ir nūnai, ypač silpni- 
nant tradicinius moterų prekybinę veiklą ribojančius barjerus. 
Tai paprasčiausiai dar vienas žingsnis to proceso, kuris atspin- 
di egalitarinius dorovės įsitikinimus, palaikiusius vakarietiškos 
rinkos augimą. 

Tačiau neturėtume pamiršti, kad yra ir kitokios rinkos. Ne- 
vertėtų manyti, jog vakarietiškos rinkos pačios kuria save ar kad 
kapitalizmo plėtrai Vakaruose pakako tik techninių pakeitimų 
ar valstybės „išradimo“. 

Nes tai netiesa. Europietišką pilietinę visuomenę sukūrė ir 


prielaidas rinkos santykiams bei kapitalizmui plėtotis sudarė iš 

krikščionybės perimtas tikėjimas Žmonių lygybe, transformuo- 
tas į lygių pagrindinių teisių sampratą. Kaip tik šios lygių pa- 
grindinių teisių sampratos dėka veikiau individas, o ne šeima 
tampa efektyviu ekonominiu veiksniu. Tai ir yra nuostabus Va- 
karų Europos ir jos kolonijinių atšakų pasiekimas. Tuo metu, 
kai daugumoje visuomenių šeima buvo svarbiausias ekonomi- 
nės veiklos vienetas, kur darbo krūvis ir atlyginimas už darbą 
buvo paskirstomas pagal vaidmenis šeimoje, pilietinė visuome- 
nė Europoje į darbų naštos ir gautos naudos dėmesio centrą iš- 
kėlė individą, padarė jį mainų subjektu. Taigi moralinė transfor- 
macija parėmė precedento istorijoje neturinčios visuomenės 
atsiradimą Europoje - visuomenės, kur individų mainų santy- 
kiai pasiekė iki tol neregėtą mastą ir sudėtingumą. Savo pražū- 
čiai, mes nepaisome ar nepakankamai įvertiname moralinių ir 
kultūrinių aplinkybių svarbą. Tačiau Vakarų mintį ėmė formuo- 
ti nelyginant koks ekonominis determinizmas, suteikdamas 
marksizmui kerštingą pomirtinį gyvenimą. Jis pasireiškia tuo 
požiūriu į rinkos ir valstybės ryšį, kurį aš pavadinau kapitaliz- 
mo triumfavimu. Pavyzdžiui, dažnai daroma prielaida, kad rin- 
kos santykių plėtros įkandin eis ir tos dorovinės vertybės, kurių 
reikalauja pilietinė ir politinė laisvė. Tačiau ši prielaida remiasi 
tam tikru savo naudos ir savigarbos supratimu, paskatomis, ku- 
rios verčia individą pripažinti bendravimo normas. Bet jei efek- 
tyvus ekonominis subjektas yra veikiau šeima, o ne individas, 
tada ekonominės paskatos jau „nebesiunčia“ tokių moralinių 
„Žinių“. Jos neakcentuoja nei pamatinio žmonių statuso lygy- 
bės, nei iš moralinės lygybės kylančių teisių bei pareigų. Tad 
rinkos santykių potencialios galimybės paskatinti dorovinės rai- 
dos procesą, suteikiant įstatymų valdžiai tvirtą požiūrių ir įpro- 
čių pagrindą, remiasi prielaida, kad ekonomis subjektas yra vei- 


kiau individas, o ne šeima. 

Tačiau, kaip jau matėme, bet kuriuo atveju tai kultūrinės tra- 
dicijos dalykas. Tai nėra kažkas, ką būtų galima laikyti savaime 
suprantamu ar „natūraliu“, prigimtiniu, veikiau genetinės nei 
kultūrinės kilmės dalyku. Potencialų vertybių konfliktą galima 
paaiškinti skirtingomis šeimos koncepcijomis. Šiuolaikinė euro- 
pinė koncepcija šeimą po to, kai vaikai jau užaugo, lygina su 
savanoriška bendrija, lygių individų susivienijimu, o tradici- 
nės, nevakarietiškos šeimos koncepcijos ir dabar išlieka griežtai 
hierarchinės ir patriarchalinės. Tas vertybių konfliktas paaiški- 
na ir labai skirtingas nuosavybės teisių koncepcijas, parodyda- 
mas tą kliūtį, su kuria susidūrė Rusija, išvis neturinti privatinės 
žemės nuosavybės koncepcijos, bandydama sukurti teisės ko- 
deksą, tinkantį rinkos ekonomikai. 

Taigi vien tik įstatymų valdžios paskelbimas ir valstybės kaip 
valdymo formos įvedimas negali staiga padaryti, kad efektyvaus 
ekonominio subjekto vaidmuo iš šeimos atitektų individui. Vals- 
tybės ir įstatymų valdžios įvedimas tik pradeda ilgą procesą, 
kuris gali išlaisvinti individą nuo statuso bei giminystės pan- 
čių, kad jis taptų aktyviu ekonominiu subjektu. Tai būtina, bet 
nepakankama sąlyga. 

Štai kodėl kalbant apie pasaulinę rinką ar apie kapitalizmo 
triumfą lengva apsirikti. Nes faktas, kad nacionalinė valstybė 
kaip politinė forma tapo beveik visuotiniu reiškiniu, formaliai 
įtvirtinančiu įstatymų valdžią ir asmeninės nuosavybės teises, 
kurios yra būtina rinkos plėtros sąlyga, dar nereiškia, kad staiga 
visur atsirado gilesni įpročiai ir požiūriai, palaikantys kapita- 
lizmą ar rinkos ekonomiką. Priešingai, kaip jau matėme, yra dau- 
gybė pavyzdžių, kad už teisinių superstruktūrų tebegyvuoja kla- 
niškumas ir klientiški santykiai, ekonominei veiklai tokiose 
šalyse suteikdami pobūdį, kuris nepaiso šiuolaikinių Vakarų 
kategorijų, ir ta veikla atsiduria tarsi niekieno Žemėje tarp teisėtos 


srities, kurią suprantame kaip pilietinę visuomenę, ir visiškai 

kriminalinės zonos. Žinoma, toks modelis Europai nėra visiškai 
nepažįstamas. Despotiški šeimos saitai ir klientiniai santykiai 
Pietų Italijoje išliko iki šių dienų, paversdami niekais visas italų 
valdžios pastangas įtvirtinti teisinius rėmus, kurie turėtų for- 
muoti italų gyvenimą. Daugiausia dėl tos nesėkmės auga Šiau- 
rės Italijos nepasitenkinimas Pietų Italija - jausmas, kad Pietų 
nesugebėjimas sukurti pilietinę visuomenę atveria prarają, ku- 
rios neįmanoma ir nereikia peržengti. Tad Šiaurės lygos patrauk- 
lumas tik paliudija, kaip sunku sukurti požiūrius ir įpročius, 
reikalingus tinkamam - kitaip sakant, skaidriam - pilietinės vi- 
suomenės veikimui. 

Galima tvirtinti, kad tai nesvarbu. Skirtingos visuomenės ne- 
privalo laikytis tų pačių vertybių kaip Europa ar prisitaikyti 
prie Vakarų įpročių. Tačiau problema sudėtingesnė ir sunkiau 
sprendžiama abiem pusėms, nes priimdamos nacionalinę vals- 
tybę kaip politinę formą, paskelbdamos šalies viduje įstatymų 
valdžią ir pasižadėdamos laikytis tarptautinių susitarimų, su- 
formuluotų Žmogaus teisių ir prekybos skaidrumo dvasia, ne 
Vakarų valstybės iš dalies oficialiai priėmė Vakarų vertybes ir 
įpročius. Negana to, tokios šalys dažnai siekia Vakarų investici- 
jų, priima pagalbą ir paskolas sąlygomis, kurios akivaizdžiai 
tokios, kokios taikomos Europoje ar Amerikoje. Tos sąlygos su- 
ponuoja tokias institucijas kaip bankai, fondų biržos ir laisvos 
biržos, kurios nustato kainas, teisinius rėmus, garantuojančius, 
kad mainai būtų vykdomi protingomis kainomis. Tuo nenoriu 
pasakyti, kad ne Vakarų valstybės, įsipareigodamos priimti to- 
kias vertybes ir institucijas, elgiasi veidmainiškai. Tačiau for- 
malus jų įsipareigojimas gali suklaidinti ne tik mus, bet ir jas 
pačias. Kartais tokias šalis kamuoja būsena, kurią atskiro indi- 
vido atveju būtų galima apibūdinti kaip šizofreniją. Jos vienu 
metu turi tarsi dviejų asmenybių savybes. Ir, priklausomai nuo 


aplinkybių, į priekį išeina čia viena, čia kita asmenybė. Vienais 

atvejais laikoma, kad ekonominis subjektas yra individas, o ki- 
tais — kad labiau teisėtas subjektas yra šeima ir turi dominuoti 
jos reikalavimai. 

Apibūdinti šią įtampą kaip paprasčiausią 'sėbriškumą (cro- 
nyisim) — taip pastaruoju metu ėmė daryti daugelis Vakarų ko- 
mentatorių - reikštų visiškai prašauti pro šalį. Juk sėbriškumas 
kaip sąvoka reikalauja ankstesnio individualistinių moralinių 
vertybių priėmimo. Priešingu atveju šis žodis neturės smerkia- 
mosios jėgos. Sėbriškumo sąvoka visiškai netinka apibūdinti šios 
problemos, kurios esmę sudaro tai, kad ikiindividualistinės vi- 
suomenės įpročiai ir požiūriai iškraipo rinkos prasmę. Jie suku- 
ria sandorius, veikiančius už individualių sandorių, teisėtai su- 
darančių rinkos veiklą. Skaidrumą, kuris turėtų susieti rinkos 
veiklą su įstatymų valdžia, sudrumsčia įpročiai ir požiūriai, ku- 
rie, priešingai nei regimybė, atlieka lemiamą vaidmenį rinkos 
„mainuose“. Taip rinka tampa farsu, nes individualų pasirin- 
kimą ir kompanijų veiklą riboja solidarumai ir įvairios pagarbu- 
mo formos; dėl jų rinkos operacijų rezultatai tampa neaiškūs. 
Kad būtų išvengta šio neaiškumo, kuriamos darbo vietų mini- 
malių standartų teisinės taisyklės, reguliuojančios darbo valan- 
das, higieną ir t. t., bei antimonopoliniai įstatymai. 

Ikiindividualistiniai solidarumai yra tikras pasityčiojimas iš 
rinkos, kokią ją suprantame mes. Turint juos galvoje, galima su- 
prasti pokario Japonijos istoriją — tai, kas buvo vadinama Japo- 
nijos ekonominiu "stebuklu". Bankų ir verslo korporacijų direk- 
toriai priiminėdami sprendimus daugiausia vadovaudavosi 
finansų ministerijos pareigūnų patarimais. Taip Japonijos rin- 
kos ilgai išliko 'drausmingos' ir "tvirtos", mažiau veikiamos pa- 
kilimų ir atoslūgių, būdingų Vakarų ekonomikoms. Japonija iš 
tikrųjų nebuvo kamuojama nedarbo, ją mažai veikė ir pasauli- 
nės prekybos ciklai. Esant geriems santykiams su bankais, japo- 
nų firmos mažiau rūpinosi pelnu, o darbininkai galėjo tikėtis dar- 


bo visam gyvenimui, jei tik laikysis darbo kultūros normų. 

Tradicinei japonų visuomenei būdingi įsakinėjimo ir paklus- 
numo įpročiai buvo panaudoti iš naujo apibrėžti vaidmenis in- 
dustrinei visuomenei tinkamu būdu. Tačiau modelis taip ir liko 
veikiau vaidmenų atlikimo, o ne individo, priimančio raciona- 
lius sprendimus, vadovaujantis savo interesais, modeliu. Tad 
kapitalizmas Japonijoje buvo pagrįstas ne racionalumu ar sava- 
naudiškumu mums įprasta prasme, o veikiau ritualiniu elgesiu, 
susijusiu su paskirto vaidmens šeimoje ir korporacijoje atliki- 
mu. Japonų „valdomas“ kapitalizmas galėjo apsieiti be 
kolegialaus sprendimų priėmimo, kuris ir apibrėžia, ir pateisi- 
na laisvas rinkas, pakeisdamas jį centralizuotu sprendimų pri- 
ėmimu. Kaip tik dėl tos priežasties Japonijoje po paviršiumi kau- 
pėsi problemos, kurias jos autoritarinė sistema ilgą laiką sugebėjo 
slėpti, iš tikro nespręsdama jų. Rinkai nebuvo leidžiama vaidin- 
ti jos koordinuojančio vaidmens. Už ją sprendė valdininkai ir 
bankininkai, vadovaudamiesi stabilumo ir prestižo interesais. 
Toks buvo Japonijos valdomojo kapitalizmo krizės dešimtajame 
dešimtmetyje fonas. Akivaizdus įrodymas, kad japonų tradici- 
niai socialiniai požiūriai neprarado galios, buvo 'šeimyninių 
savižudybių skaičiaus padidėjimas tais metais. Šeimos jautė 
pareigą kolektyviai atsakyti už savo galvos žlugimą. 

Aš nesakau, kad ekonominis racionalumas Japonijoje nepa- 
darė pažangos per ilgą pokarinį klestėjimo laikotarpį. Tiesą sa- 
kant, paskutiniojo XX a. dešimtmečio vidurio krizę Japonijoje 
galima laikyti savotiškos šizofrenijos rezultatu, kai japonų var- 
totojas blaškėsi tarp tradicinio vaidmens ir rinkos racionalumo, 
dėl to tik iš dalies laikydamasis tradicinių dalykų ir ypač teik- 
damas pirmenybę veikiau taupymui nei vartojimui, nes rimtai 
abejojo bankų ir nuosavybės rinkos stabilumu. Atsirandantis ra- 
cionalumas Japonijoje tik apsunkina jos ekonomikos valdymo 


tradiciniu būdu problemas. 

Honkongas po jo sugrąžinimo Kinijai yra atvirkščias šios pro- 
blemos pavyzdys. 

Juk Honkonge yra pavojus, kad Kinijos socialinė struktūra, 
kurioje svarbiausiu ekonominiu veiksniu lieka veikiau šeima, o 
ne individas, prikibs ir pakirs įstatymų valdžią, įvestą britų val- 
dymo metu. Įstatymai, užuot padėję pagrindą rinkai ir ekonomi- 
niam racionalumui, gali tapti tik fasadu, už kurio jais manipu- 
liuos mafijinės šeimos ir šeimų klanai. Šis atsitraukimas nuo 
įstatymų valdžios ir skaidrumo prilygtų tradicinių ikiindividu- 
alistinių įpročių ir požiūrių pergalei prieš ekonominį racionalu- 
mą. Pastarasis, kurio šaknys europietiškos, britams valdant Hon- 
konge neabejotinai padarė didelę pažangą. Tačiau tai vis dar 
gležnas augalas ir neaišku, ar ilgai Kinijos socialinė dirva, jos 
ilgesnį laiką nepurenant įstatymų valdžios priemonėmis, leis 
jam išgyventi. 

Tai nereiškia, kad galvojant apie ateitį reikėtų pulti į neviltį. 
Yra vienas svarbus aspektas - naudojimasis rinkos laisvėmis ir 
formalia įstatymų valdžia teikia didesnės laisvės, politinės ir 
pilietinės laisvės, viltį net tiems, kurių dorovinės intuicijos ir 
toliau lieka tvirčiau susijusios su šeima, gentimi ar kasta negu 
šiuolaikinių europiečių. Istorinė patirtis rodo, kad gyvenimas 
rinkos sąlygomis pradeda pasikeitimų procesą, kurį tada jau sun- 
ku pasukti atgal. Tačiau tai nėra tolygu prielaidai, kad vien rin- 
kos sąlygų pakanka varyti tuos pakeitimus toliau, kol bus įvesta 
liberali demokratinė tvarka. 

Taip pat dėl to nebus veiksmingas britų rekomenduotas laips- 
niškas ir savaiminis metodas - pasikliovimas rinka, tikėjimas, 
kadji atliks demokratizavimo darbą. Nesunkiai matyti nerašy- 
tos konstitucijos nuostatų indėlis į šį britų požiūrį - nepasitikė- 
jimas dideliais politiniais projektais. Tačiau iš tikrųjų reikia kur 
kas didesnio Žmogaus teisių ir valstybės formos akcentavimo, 


jei norime, kad pasaulinės prekybos ir ekonominės tarpusavio 

priklausomybės augimą apvainikuotų liberalios demokratinės 
institucijos. Čia prancūzų instinktai neklysta. Politinis aspek- 
tas liks svarbiausias. Ir tuomet iškyla tikrai idealistinė prancū- 
zų elito vykdomos politikos pusė - jų rūpinimasis, kad Europa 
turėtų aiškų identitetą ir valią. Prancūzai labai nori, kad Europa 
turėtų galimybę rinktis savo kursą nepriklausomai nuo Jungti- 
nių Valstijų ir nenusmuktų iki apgailėtinos kliento padėties. Štai 
kodėl, prancūzų nuomone, Europa anksčiau ar vėliau turės tap- 
ti viena valstybe. 

Deja, tas prancūzų idealizmas dažnai atveria kelią Žemiš- 
kesniems dalykams - įpročiui dominuoti, mėginimams sufor- 
muoti Europą kaip bloką, kuris, esant reikalui, galėtų pasitelkti 
ekonominę autarkiją. Taip "politinė valia' transformuojama į 'po- 
litinę kontrolę", tariamai reikalingą Europai apginti nuo kitų blo- 
kų - Šiaurės Amerikos ar Azijos. Štai kaip dar kartą pasireiškia 
prancūzų politinės klasės etatistiniai įpročiai. 

Tačiau daugeliu atžvilgių pasiryžimas atgaivinti europiečių 
politinę valią neturėtų sukelti kokios nors trinties, o ką jau kal- 
bėti apie konfliktą su Jungtinėmis Valstijomis. Ir Jungtinės Vals- 
tijos, ir Prancūzija parodė susirūpinimą, kad laisvesnę pasauli- 
nę prekybą lydėtų minimalių darbo standartų garantijos, siekiant 
išvengti pavojaus Vakarų visuomenėse pasiektam jų lygiui. Su- 
prantama, kad tai delikatus dalykas, nes kaip tik tai dažnai 
verčia kylančias šalis tvirtinti, kad Vakarai siekia pabloginti jų 
konkurencinę padėtį, neleisdami pasinaudoti tais pranašu- 
mais, kuriuos Vakarų kapitalizmas turėjo ankstesniu raidos 
laikotarpiu. 

Čia reikėtų priimti sunkų sutaikantį nutarimą - tokį, kuris 
pripažintų aukštesnio socialinio lygio gynimo svarbą, kartu ne- 
užmiršdamas, kad neturtingesnės šalys negali iš karto prilygti 
mūsų lygiui. Tačiau tai ne vienintelė problema. Arjos iš tikrųjų 


nori to? O galjų moralinės intuicijos tvirtai įsišaknijusios šeimoje, 

galjie labiau norėtų, kad šeima liktų svarbiausias socialinės ge- 
rovės šaltinis ir efektyvus ekonominis veiksnys? Ateis laikas, 
kai jos privalės apsispręsti. 

Neseniai buvo įrodinėjama - be abejo, turint galvoje 
nusiraminimą, susijusį su tuo, ką aš pavadinau kapitalizmo 
triumfu - kad mes nepakankamai įvertiname religijų svarbą irjų 
skaldomąjį potencialą ateityje. Kai kas mano, jog ideologinio 
konflikto pabaiga žlugus komunizmui ves ne prie naujos libera- 
lios demokratinės pasaulio tvarkos, o veikiau prie ilgos krikš- 
čioniškųjų ir islamiškųjų šalių konfrontacijos. Jie kaip būsimos 
kovos simptomą mini islamiškojo fundamentalizmo atgijimą to- 
kiose šalyse kaip Alžyras ir Egiptas, o iš tikrųjų - visuose Vidu- 
riniuosiuose Rytuose. 

Tai daug didesnę neviltį kelianti pažiūra, jei ji reiškia, kad 
religiniai skirtumai savaime sukels konfliktus tarp šalių. Vis dėl- 
to, regis, vis svarbesniais taps moraliniai skirtumai, kuriuos ne- 
tyčia atskleidė pastangos subalansuoti pasaulinę rinką - pa- 
stangos sukurti norminius rėmus, galinčius nuslopinti 
klientizmą ir užtikrinti skaidrumą. Tokios pastangos tikrai iš- 
kels į paviršių konfliktuojančias moralines intuicijas, kuriomis 
remiasi kapitalizmo veikla skirtingų religinių tradicijų šalyse. 
Tai dar labiau išryškins skirtumus tarp ikiindividualistinės ir 
individualistinės visuomenės vizijų. Tad turime pradėti ruoštis 
moraliniams konfliktams, kurie vis dažniau pasirodys ekono- 
miniu pavidalu - tokiu, kuris marksistinį socialinio konflikto 


supratimą apvers aukštyn kojom! 

Iš pirmo žvilgsnio vienas labiausiai stebinančių viešosios 
nuomonės bruožų po Antrojo pasaulinio karo buvo tai, kad JAV 
administracija ir iškiliausi Amerikos politikai nuosekliai rėmė 
idėją, jog reikia kurti federacinę Europą - nelyginant kokias Jung- 
tines Europos Valstijas. Vadinu tai keistu dalyku, nes nesunku 
prigalvoti priežasčių, kodėl tokią raidą galima būtų laikyti prieš- 
taraujančia amerikiečių interesams. Taip būtų galima manyti 
ypač dėl to, kad hegemoniškos valstybės sukūrimas Europoje 
galėtų atsverti ir sumažinti Jungtinių Valstijų politinę ir ekono- 
minę įtaką pasaulyje. Ar iš tikrųjų to amerikiečiai nori? 

Aišku, ko nori prancūzai. Prancūzų paramą europiečių pla- 
nams ir iniciatyvoms - ekonominėms, diplomatinėms ar kari- 
nėms - visada lydėjo argumentai ir retorika, skirta įrodyti, kad 
tik susitelkusi Europa gali atsispirti amerikiečių įtakai. Prancū- 
zai nori, kad Europa būtų "svarbiausias lošėjas pasaulyje, vi- 
siškai prilygstantis Jungtinėms Valstijoms. Įtarinėjimai dėl ame- 
rikiečių įtakos, jos prigimties ir padarinių Prancūzijoje labai 
gajūs, ypač tarp jos politikų ar elito atstovų. Jie kone apkaltino 
amerikiečius suokalbiu ir beveik visose jų pokarinėse iniciaty- 
vose įžvelgia savanaudišką amerikiečių kapitalizmo pasireiš- 
kimą. 

Prancūzai turi pagrindo taip manyti. Juk tai, kad aštuonio- 
liktame amžiuje Prancūzijai netekus dominuojančios Europos 
valstybės statuso abi didžiosios pasaulio valstybės — Didžioji 
Britanija ir Jungtinės Valstijos - yra anglakalbės, apsaugo pran- 
cūzus nuo naivumo vertinant amerikiečių ketinimus - to naivu- 


mo, į kurį gali būti labiau linkę britai, dėl bendros kalbos ir poli- 

tinės kultūros galintys jausti pasitenkinimą pax Americana. Ta- 
čiau, Žinoma, dalykas čia daug sudėtingesnis. Gilus įtarumas 
dėl amerikiečių įtakos, būdingas prancūzų politinei klasei, at- 
spindi ir didėjantį kultūrinį nesaugumą pačioje Prancūzijoje. 
Juk, nors tai atrodo paradoksalu, nepaisant viešo įtarumo ar net 
priešiškumo Jungtinių Valstijų atžvilgiu, populiarioji, masinė 
kultūra Prancūzijoje, ko gero, atviresnė amerikiečių įtakai negu 
bet kurioje kitoje Europos šalyje. Nuo džiazo ir filmų iki vyriškų 
drabužių madų amerikiečių skonis neginčytinai viešpatauja 
Prancūzijoje, keldamas prancūzų politinio ir kultūrinio elito su- 
mišimą. Taigi ar galima laikyti atsitiktinumu, kad Prancūzija 
imasi iniciatyvos, mėgindama apriboti amerikiečių kultūros pro- 
duktų' importą į Europą? 

Jei kalbėdami apie vis stiprėjantį amerikiečių komercinį egoiz- 
mą prancūzai teisūs ir jei federacinės valstybės sukūrimas su- 
darytų Europai geresnes sąlygas tam egoizmui pasipriešinti, mū- 
sų pirminis klausimas sugrįžta dar kategoriškesniu pavidalu. 
Kodėl amerikiečių vadovai taip nuosekliai pasisako už glaudes- 
nę Europos Sąjungą? 

Priežastis gali būti paprasčiausias kvailumas - atgyvena ano 
palankaus požiūrio į integraciją, kuris buvo būdingas amerikie- 
čių politikai pirmaisiais pokario metais, kai netvirtoms Vakarų 
Europos valstybėms, atrodo, kėlė pavojų ir Sovietų Sąjungos ka- 
rinė galia, ir jų pačių komunistų partijų ardomoji politinė veikla. 
Tačiau tokia išvada atrodo keista ir neįtikinama, ypač priimant 
už gryną pinigą prancūzų hipotezę apie nepaliaujamą, nors ir 
netiesioginį, Amerikos naudos siekimą. 

Kokie galėtų būti kiti paaiškinimai? Na, tarkim, amerikiečiams 
būtų paprasčiausiai patogu tvarkyti reikalus su Europa, galin- 
čia kalbėti, kaip kartkarčiais ilgesingai prasitardavo amerikie- 
čių atstovai, 'vienu balsu“. Henry Kissingeris, būdamas valsty- 


bės sekretoriumi, yra pasakęs: „Kai noriu kalbėtis su Europa, tai 

į ką man kreiptis?“ Kitas galimas paaiškinimas yra ne toks ci- 
niškas ar pragmatiškas - būtent: amerikiečių pokario politikoje 
retkarčiais, nors ir nežymiai, įsitikinimai nustelbdavo egoizmą. 
Matėme, kad amerikiečių nacija susiformavo daugiausia rem- 
damasi savivaldos patirtimi, tą savivaldą realizuodama federa- 
ciniu modeliu. Manymą, kad tokia valdymo forma bus natūrali 
ir pageidautina Europoje, nuo seno kamuojamoje konkurenci- 
jos, ir reikš senojo Europos Realpolitik trafareto, taip brangiai 
kainavusio pasauliui dvidešimtajame amžiuje, atsisakymą, ga- 
lima laikyti amerikiečių pasitikėjimu savo pačių valdymo for- 
mos privalumais. 

Tokio pobūdžio teleologijos atgijimas Jungtinėse Valstijose 
nėra nesvarbus dalykas. Tačiau net ir šis kilnesnis motyvas gali 
turėti savanaudiškumo, tik tas savanaudiškumas nebus ekono- 
minio pobūdžio. Aš turiu galvoje štai ką. Vienas iš liberalios 
demokratinės valdymo sistemos šalutinių produktų turėtų būti, 
o dažnai ir yra, keistas kuklumas, suvokimas, kad bet kokių vie- 
šai primtų sprendimų rezultatai yra dviprasmiški, kad sunku 
nustatyti, kas bus gerai visiems, ir kartu saugotis, kad demokra- 
tinio proceso neužvaldytų populistiniai siekiai. Tad nuolatinis 
savivaldos patirties aspektas yra suvokimas, kad deklaruoja- 
mas liberalios demokratijos lygis gali būti nepasiektas. 

Woodrow Wilsonas 1919 metais karštai kvietė kontinentinę 
Europą padaryti pasaulį saugų demokratijai'. Tą kvietimą aris- 
tokratiniai Europos visuomenių likučiai laikė naiviu ir kelian- 
čiu nerimą. Vis dėlto jis lieka nuolatine amerikiečių užsienio 
politikos tema. Tačiau europiečiai galbūt neteisingai jį supran- 
ta. Užuot laikius tai agresyvia ir vulgaria savireklama, ar ne pro- 
tingiau būtų suvokti kaip kvietimą padėti. Nes kaip tik tas pasi- 
didžiavimas, kuris verčia amerikiečius laikyti savąją valdymo 
formą 'palaiminta', o Jungtines Valstijas 'Dievo šalimi", gali padi- 


dinti jų nepasitikėjimą savimi, kelti abejones ar vien tik Jungtinės 

Valstijos yra demokratijos "teisėto reikalo" visame pasaulyje pa- 
tikimos gynėjos. Keista, kad tai, kas atrodo kaip išpuikęs ameri- 
kiečių pasitikėjimas savimi, karštas jų politinių idėjų propaga- 
vimas, gali slėpti kvietimą veikti kartu diegiant liberalios 
demokratijos idėjas. Tai geresnis amerikiečių noro, kad Europa 
kalbėtų vienu balsu, paaiškinimas. 

Jei turėtų pasaulyje kitą stiprų liberalių demokratinių verty- 
bių gynėją, tai būtų tarsi palengvinimas, dalies atsakomybės už 
tokias svarbias —- jų pačių žodžiais, 'Dievo duotas“ - vertybes 
nuėmimas nuo amerikiečių pečių. Nelyginant bendro reikalo su- 
vokimas. Įtampos sumažėjimas, kurį suteikia draugo petys, vai- 
dino svarbų vaidmenį Jungtinių Valstijų ypatinguose santykiuo- 
se' su Didžiąja Britanija. Tariamas šių santykių susilpnėjimas 
pastaraisiais metais susijęs veikiau su liberaliojo idealizmo ne- 
sėkmėmis Didžiojoje Britanijoje nei su britų ekonominės ir poli- 
tinės galios sumažėjimu, kuris įprastai laikomas to atšalimo prie- 
žastimi. 

Dar vienas įrodymas, kad amerikiečiai siekia solidarumo bei 
vienybės, yra Jungtinių Valstijų santykių su Vokietija atšilimas. 
Čia padėjo abiem valstybėm būdingi federaciniai instinktai, ir 
jie buvo svarbesni negu dažnai manoma. Galų gale pokario Vo- 
kietijos konstitucija buvo ne tik įkvėpta amerikiečių federaliz- 
mo, bet ir parašyta, bent iš dalies, Harvardo profesoriaus Karlo 
Friedricho (beje, vokiečių kilmės amerikiečio). Žinoma, vokiečių 
federalizmo kilmė ne vien amerikietiška. Jo šaknys - decentrali- 
zuotas vokiečių ancien rėgime pobūdis - to ancien rėgime, kuris 
išsilaikė iki devynioliktojo amžiaus antrosios pusės ir todėl iš- 
lieka gyvas vokiečių protuose ir jausmuose, o tai neįmanoma, 
tarkim, Prancūzijoje, kur despotiškos centralizacijos procesas 
vyko daug anksčiau. 

Tačiau šių dienų federacinės Vokietijos panašumas į decen- 


tralizuotą ikibismarkinę praeitį rodo, kaip amerikiečių kliovi- 

masis savo istorija gali būti rimtos vertinimo klaidos priežasti- 
mi jie nepastebi problemos, su kuria Europa susidurs, jei eis 
federacijos link. Nes amerikiečiams niekada nekėlė abejonių, ko- 
kios turi būti jų sąjungos sudedamosios dalys, t. y. valstijos, ir 
niekada dėl to nebuvo ginčijamasi. To nepasakysi apie Europą. 

Europoje yra regionų, išsaugojusių prisiminimus apie politi- 
nį gyvenimą iki nacionalinių valstybių susikūrimo. Negana to, 
pastaraisiais metais matyti ir aiškus ryšys tarp tokių regioninių 
identitetų bei lojalumų atgimimo ir Briuselio valdžios didėjimo. 
Atgimstantį regionalizmą Briuselis traukia tuo, kad jis yra tas 
centras, kurį galima sukurstyti prieš tradicinius 'engėjus' -t.y., 
prieš esamas nacionalines valstybes. Taigi škotų, korsikiečių ir 
katalonų nacionalistai mato puikią galimybę susilpninti valsty- 
bes, kurioms jie šiuo metu yra pavaldūs, pasinaudodami Briuse- 
liu kaip įrankiu prieš Londoną, Paryžių ar Madridą. Taip pasta- 
ruoju metu ir Europos centras", ir regionai stiprėjo senųjų 
nacionalinių valstybių sąskaita. 

Šį reiškinį būtų galima pavadinti regionų kerštu, nes dauge- 
lis iš jų Žiūri atgal į buvusią nepriklausomybę, kurią sugriovė 
Europos valstybių kūrimasis, trukęs nuo penkioliktojo iki devy- 
nioliktojo amžiaus. Net jei vadinamieji nacionalistai' nelabai 
tiki, kad jų regionai taps nacionalinėmis valstybėmis, jie gali 
puoselėti mintį apie Europą, kuri būtų labiau panaši į sudursty- 
tą iš margų gabalų vėlyvojo feodalizmo epochos Europą. Nesto- 
koja jie ir argumentų. Jų reikalavimus galima traktuoti kaip isto- 
rinių bendruomenių gynimą arba kaip decentralizacijos siekį - 
t. y. kūrimą tokių politinių darinių, kurie būtų mažesni už na- 
cionalines valstybes ir artimesni žmonėms. 

Kaip jau minėjau, mechanizmas, kurį regionai pastaruoju 
metu pasitelkia ir galbūt pasitelks vėliau, yra panašus į tą, kuris 
buvo pasitelkiamas kuriantis Europos valstybėms, pavyzdžiui, 

liaus kovodami su vietiniais feodaliniais engėjais. Kaip tik tokios 
sąjungos pamažu ir sugriovė feodalines jurisdikcijas Prancūzijo- 
je, sukurdamos suverenias institucijas ar nacionalines valstybes. 
Tačiau tas istorinis precedentas turėtų būti rimtas perspėjimas 
visiems, kurie neatsilaikytų pagundai nekritiškai imituoti jį, siek- 
dami regionų autonomijos nūdienos Europoje. Juk pats pirmasis 
ir svarbiausias to mechanizmo rezultatas buvo veikiau valdžios 
perdavimas toliau esančiam centrui, o ne vietinė savivalda. Taip 
buvo sukurta biurokratinė valstybės forma. 

Netjei ir būtų įmanoma skatinti regionalizmą išvengiant to- 
kių pasekmių, yra dar viena problema, kurią sukėlė senesniųjų 
regioninių identitetų atgimimas Europoje ir esamų nacionalinių 
valstybių silpnėjimas. 

Tik nedaugelis iš regionų turi kokią nors veiksmingesnę de- 
mokratijos ar pilietiškumo tradiciją. Savivalda, kai ja regionai 
naudojosi paskutinį kartą, buvo susijusi su visiškai kitokiomis 
socialinėmis sąlygomis negu šiuolaikinėje Europoje. Tai yra šie 
regionai galėjo kada nors turėti autonomiją ir, tam tikra prasme, 
"laisvę", tačiau tai buvo aristokratinė laisvė, besiremianti socia- 
liniais rangais, kolektyviniu visuomenės modeliu. Tai buvo to- 
kia laisvės forma, kuri atidavė valdžią ir galią veikiau svarbiau- 
siems regioniniams vasalams, Bažnyčiai ir miestų 
municipalitetams nei liaudžiai kaip visumai, jei liaudimi laiky- 
sime piliečių visuomenę, kurios pagrindas - lygybė prieš įstaty- 
mus. Iš to išplaukia kai kas svarbaus. Regioniniai identitetai ir 
lojalumai Europoje nėra taip glaudžiai susieti su įstatymų val- 
džia ar demokratiniais principais kaip reikėtų, jei tokie regionai 
dabar pretenduotų oficialiai ar juridiškai tapti federacinės Eu- 
ropos sudėtinėmis dalimis. Europos regionai dar nesukūrė de- 
mokratinių politinių tradicijų. 

Šiuo atžvilgiu Europos regionai radikaliai skiriasi nuo ame- 


rikiečių pirminių valstijų, kurios buvo savivaldą turinčios kolo- 


216 LARRY SIEDENTOP. EUROPOS DEMOKRATIJA 


nijos daugiau nei šimtą metų iki to laiko, kai iškilo klausimas 
apie jų susijungimą į stambesnį politinį vienetą (Žinoma, nepa- 
valdų Didžiosios Britanijos karalystei). Amerikos valstijose aš- 
tuonioliktojo amžiaus pabaigoje pilietiškumo ir pilietinės kul- 
tūros tradicijos buvo ilgos savivaldos patirties rezultatas. Ir 
netjei tos tradicijos nebuvo visiškai demokratiškos šiuolaikine 
prasme - tai labiau pasakytina apie oligarchinius Pietus nei apie 
puritoniškąją Naująją Angliją — vis tiek pilietiškumo tradicija 
rėmėsi daugiausia socialinės lygybės jausmu (išskyrus vergus 
ir, kol kas, moteris); tai amerikiečių kolonijas skyrė nuo Europos 
visuomenių, turėjusių nusistovėjusius rangus. 

Kontrastas, kurį nurodau, nevienodas įvairiuose Europos re- 
gionuose. Pavyzdžiui, jis ne toks ryškus Katalonijoje kaip Korsi- 
koje, o gal net kaip Šiaurės Italijoje. Tačiau visais atvejais išlieka 
pavojus, kad didesniu ar mažesniu mastu ta demokratijos at- 
maina, kurią išlaisvins bet koks projektas kurti Europą, sudary- 
tą veikiau iš regionų nei iš nacionalinių valstybių, bus tai, ką aš 
pavadinau demokratija simpliciter - populistinė demokratijos at- 
maina, kuri daugiausia charakterizuojama šalies išsivadavimu 
iš svetimšalių ir kuri menkai tepadeda suvokti, kaip dirbti sudė- 
tingą ir pavojingą savivaldos darbą. Yra pavojus, kad nusikra- 
tant nacionalinės valstybės 'pančių' - atmetant nacionalines pri- 
klausomybes, kurios laikomos engėjiškomis — bus žlugdomos ir 
pilietinės kultūros, kurios, net ir netobulai skatindamos pilietiš- 
kumą ir visuotinį sutarimą, vis dėlto puoselėja demokratines nor- 
mas, kurios, priešingai, vaidino tik mažą vaidmenį ar nevaidino 
jokio vaidmens formuojant regioninius identitetus. 

Tiesa, pasinaudodama amerikiečių federalizmo modeliu, Vo- 
kietija, atrodo, išvengė šio pavojaus, kone suderindama centrinę 
valdžią su tradicinių regioninių identitetų gerbimu; viską ap- 
riboja konstitucinė sistema, teikianti pirmenybę žmogaus tei- 

įgaliojimų dalį perduodanti teismo organų sistemai. Tačiau net 
Vokietijai neseniai teko patirti sunkumų, susijusių su papildy- 
mu - naujomis Linder (žemėmis), anksčiau priklausiusiomis Vo- 
kietijos Demokratinei Respublikai ir dar neišsiugdžiusiomis pi- 
lietinių tradicijų, kuriomis būtų galima pasikliauti. Žinoma, tai 
padaryti įmanoma. Nyderlandai yra puikus pavyzdys, kaip oli- 
garchinę provincijų kultūrą galima pritaikyti prie demokratinės 
nacionalinės kultūros. 

Norint be represijų sustabdyti populizmo grėsmę, kurią kelia 
regioniniai nepriklausomybės" judėjimai Europoje - kitaip sa- 
kant, demokratiškai pertvarkyti juos — reikia sukurti lankstes- 
nius planus, kaip perskirstyti valdžią tarp centro ir periferijos. 
Ko gero, labiausiai pamokantis pavyzdys nūdienos Europoje yra 
Ispanijos valstybė, kuri po Franco mirties nepaliaujamai persi- 
tvarko. Nauji susitarimai tarp centro ir periferijos, suteikiantys 
skirtingo laipsnio autonomiją įvairiems regionams, tarkim, Ka- 
talonijai ir Baskų kraštui, leido Ispanijai gerokai nutolti nuo liūd- 
nai pagarsėjusio represinio centralizuoto valstybės aparato, bū- 
dingo Franco laikotarpiui. 

Ir priešingai, Italijos valstybei blogiau sekėsi suderinti regio- 
nų reikalavimus, galbūt iš dalies dėl to, kad kai kuriais atžvil- 
giais pati valstybė buvo silpna. Italijoje daryti nuolaidas regio- 
nų valdžiai atrodė nereikalingas ar net nesvarstytinas dalykas. 
Kadangi nebuvo jokios formalizuotos sistemos, kaip subalan- 
suoti Šiaurės ir Pietų regionus, kurie, tiesą sakant, oficialiai, kon- 
stituciniu požiūriu, neegzistuoja, palengvino Umberto Bossi ir 
Šiaurės lygai reikalauti visiškos nepriklausomybės, tvirtinant, 
kad ekonominiai ir socialiniai skirtumai tarp Šiaurės ir m1ezz0- 
giorno tokie dideli, kad prilygsta dviem skirtingoms 'gamybi- 
nėms sistemoms". Tas populistinių argumentų susiliejimas su 
ekonominiu redukcionizmu rodo įsakmią būtinybę suteikti 


subsidiarumui tiksliai apibrėžtą konstitucinę prasmę, nustatant 

sritis ir sferas, kurios, kaip manoma, pajėgios pateikti teisėtus 
reikalavimus valstybei. Nes atrodo, kad kartais italų vienybei ir 
Italijos valstybei iškyla realus žlugimo pavojus. Tai parodo kai 
kurias iš problemų, galinčias iškilti, jei Europos Sąjungos plėtra 
gražintų Europą prie nelyginant iš margaspalvių skiaučių - re- 
gionų - sudurstytos antklodės, kokia ji buvo iki nacionalinių 
valstybių susiformavimo. Ir išties įdomu, kad Italijos valstybei, 
kuri Europoje susikūrė viena iš paskutiniųjų, dabar gresia bene 
didžiausias suirimo pavojus. 

Nenoriu būti suprastas taip, tarsi regionalizmą visiškai suta- 
patinčiau su populizmu. Žinoma, daugelį regionų interesų ir 
tapatybių reikia pripažinti ir bet kokia adekvati politinė sistema 
turi rūpintis jais. Skatinančiu tokio traktavimo pavyzdžiu gali- 
ma laikyti regionalizmo plėtrą prancūzų unitarinės valstybės 
rėmuose po 1981 metų, nes naujausi decentralizacijos procesai 
Prancūzijoje veikė ne tik pripažintų valdžios organų, tarkim, 
komunų ir departamentų administracijos, naudai, bet ir kūrė 
naujus regioninius valdžios organus, departamentų junginius, 
atsakingus už ekonominį ir socialinį planavimą bei išteklių ko- 
ordinavimą. 

Ironiška, kad viena iš amerikiečių federacinės struktūros silp- 
nybių yra mažas dėmesys ir organizacinių priemonių stoka re- 
gionų interesams ginti, palyginti su dėmesiu valstijų ir vieti- 
niams interesams. Tikriausiai valstijų struktūra, paveldėta iš 
kolonijinio laikotarpio, atrodė tinkama regionų klausimams 
spręsti ankstyvaisiais Amerikos istorijos laikotarpiais, bent jau 
iki to laiko, kai politikoje ėmė dominuoti vergovės problema, smar- 
kiai supriešinusi regionus. Tačiau sparčiai plėtojantis Ameri- 
kos Sąjungai po Pilietinio karo, kol ji tapo tikrai kontinentine 
valstybe, amerikiečių federacinė struktūra taip ir paliko nuošaly 


stambesnių regioninių tapatybių ir jų interesų problemas. 

Dėl to ir Jungtinėse Valstijose egzistuoja potencialus ryšys 
tarp regionalizmo ir populizmo - pavojus, kad regionalizmas 
gali ateityje išlaisvinti nepageidautinus 'demokratinius" siekius. 
Ir kaip tik čia randame patį giliausią amerikiečių paramos fede- 
racinei Europai motyvą. Jis, ko gero, tik pusiau sąmoningas. Ta- 
čiau tas kuklumas, kurį, kaip buvo įrodinėjama aukščiau, daž- 
nai suponuoja ir tikrai turėtų suponuoti savivaldos procesas, 
galėjo prisidėti prie entuziastingo federacinės Europos arba Eu- 
ropos Jungtinių Valstijų palaikymo, ypač tarp amerikiečių po- 
litinio elito, štai dėl šių priežasčių. 

Subtiliausi amerikiečių politiniai protai, tokie kaip Hamilto- 
nas, Madisonas ir Jeffersonas, net geriau už Europos politinius 
mąstytojus suprato, koks trapus dalykas yra ta savivalda ir koks 
nepaliaujamas yra pavojus, kad liberalioji demokratija gali už- 
leisti vietą daug pavojingesnei ir vulgaresnei demokratijos for- 
mai - plebiscitinei ir populistinei demokratijai. Jungtinėse Vals- 
tijose pavojų nuslysti į populizmą sulaikė du dalykai. Pirmasis 
išjų- teisininkų kaip klasės vaidmuo politinėje sistemoje ir par- 
tijose. Visuotinis teisinio mokymo paplitimas ir tas būdas, ku- 
riuo teisinis išsilavinimas yra karjeros pagrindas ne tik teisėje ir 
politikoje, bet ir prekyboje, pramonėje ir bankininkystėje, nepa- 
prastai sustiprino konstitucines normas ir teismo priežiūros 
praktiką. Tad oficialias priemones, kuriomis amerikiečių tedera- 
lizmas apribojo daugumos principo veikimą - ypač Teisių bilį - 
sustiprino dominuojantis teisininkų vaidmuo politiniame ir eko- 
nominiame elituose. Šis dominavimas suformavo teisėmis grin- 
džiamą Jungtinių Valstijų politinę kultūrą. 

Antroji, glaudžiai susijusi su pirmąja sąlyga, turėjusi pana- 
šios įtakos, buvo didelis poveikis amerikiečių politinėje sistemo- 
je to, ką oponentai vadina "Šiaurės rytų isteblišmentu" (įtakin- 
gais sluoksniais). Ši įtaka iš pradžių reiškė didesnį Šiaurės rytinių 


valstijų turtą, gyventojų skaičių ir išsilavinimą. Tačiau, daugelio 

stebėtojų nuostabai, ji išliko dar ilgai po daugybės socialinių bei 
ekonominių pasikeitimų Jungtinėse Valstijose - tų pasikeitimų, 
kurie kai ką paskatino prognozuoti Šiaurės rytų saulėlydį dau- 
giau nei prieš šimtą metų. Tad kaip jų dominavimas išsilaikė? 
Šiaurės rytų gyventojų, arba 'jankių", pirmavimas atlaikė masi- 
nę imigraciją iš pietinės ir rytinės Europos, Sąjungos plėtimąsi 
vakarų pakrantės link ir nuolatinį britų kilmės gyventojų pro- 
testantų dalies mažėjimą pirmausia dėl šios priežasties: Šiaurės 
rytų universitetai ir teisės mokyklos išliko pranašesni ir leido 
asimiliuoti iškylančius individus iš kitų šalies regionų, įdiegda- 
mi jiems teisines ir konstitucines nuostatas, kurios Jungtines Vals- 
tijas išlaikė 'saugias' liberaliai demokratijai. 

Todėl labai svarbu tai, kad pastaraisiais dešimtmečiais Šiau- 
rės rytų elitui iškilo pavojus ir jis, ko gero, neteko bent dalies 
savo tradicinės įtakos, o gal ir tapatybės. Gyventojų, pramonės 
ir turto slinktis į Pietus ir Vakarus nuo septintojo dešimtmečio 
sukėlė pavojų tradicinei Šiaurės rytų hegemonijai. Urbanizaci- 
ja, klestėjimas ir dvipartinės sistemos plėtra Pietuose bei labai 
pagerėjęs aukštasis mokslas Pietų ir Vakarų valstijoms suteikė 
pasitikėjimą savimi ir galimybių daryti daug didesnę įtaką poli- 
tinės sistemos viduje. 

Gyventojų, pramonės ir turto judėjimas į Pietus ir Vakarus 
jau turėjo ir toliau turės svarbių pasekmių Jungtinių Valstijų po- 
litinei kultūrai, nes šie regionai visada buvo kur kas labiau po- 
pulistiniai politiniu atžvilgiu už Šiaurės rytus. Jų politines nuo- 
statas suformavo fundamentalistinė protestantizmo atmaina 
(tipiškas pavyzdys - Pietų baptistai), nepasitikėjimas Vašingto- 
nu ir politiniu bei ekonominiu elitu, žinomu (be abejo, per daug 
supaprastinant), Šiaurės rytų isteblišmento pavadinimu. Taigi 
politiniams ginčams tuose regionuose buvo būdingas antiinte- 
lektualizmas, valstijų teisių" retorika ir itin moralizuojantis po- 

turi religinio dualizmo bruožų. Šiuose regionuose gėris“ atribo- 
jamas nuo "blogio" kartais taip kategoriškai, kad atrodo, jog tai 
kelia pavojų lygios laisvės principui. 

Ypatingu amerikietišku būdu Pietų ir Vakarų populizmas yra 
smarkiai susimaišęs su verteiviškumu. Tą derinį puikiai atspin- 
di romanisto Sinclairo Lewiso personažas Elmeris Gantry, pom- 
pastiškas tikėjimo atgaivinimo skelbėjas, kuris kartu yra ir siau- 
bingai verteiviškas bei išties korumpuotas. Žinoma, būtų 
nesąžininga Elmerį Gantry laikyti Pietuose ir Vakaruose domi- 
nuojančios politinės kultūros simboliu. Fundamentalistai, 'at- 
gimusi' religija, tokie galingi šiuose regionuose, formuoja kai 
kuriuos labai stiprius moralinius įsitikinimus - tai rodo judėji- 
mai prieš abortų legalizavimą, homoseksualų teises ir mėgini- 
mus kontroliuoti šaunamųjų ginklų pardavimą. 

Nors korumpuoto tikėjimo atgaivinimo skelbėjo paveikslas 
yra Pietų ir Vakarų kultūrų parodija, vis dėlto jis padeda at- 
skleisti svarbiausią pasikeitimą, vykstantį Jungtinėse Valstijo- 
se. Tai ypatingos amerikietiškos pagarbumo formos smukimas. 
Svarbus vaidmuo, kurį Šiaurės rytų isteblišmentas vaidino dau- 
giau nei pusantro šimto metų, šią išsilavinusią ir palyginti kul- 
tūringą klasę padarė svarbiausia amerikiečių politikos kūrėja. 
Kaip minėjau, ši klasė nebuvo verbuojama vien iš Šiaurės rytų 
regiono gyventojų, tačiau ji gavo išsilavinimą Šiaurės rytų uni- 
versitetuose ir teisės mokyklose arba stengėsi laikytis Šiaurės 
rytų nustatytų elgesio standartų. Nekalbėdami apie tai, ameri- 
kiečiai dar ilgai jautė pagarbą šiai klasei. 

Tačiau nuo septintojo dešimtmečio tokiai padėčiai kilo rimtas 
pavojus. Dalinis Šiaurės rytų nuosmukis politinėje sistemoje, prog- 
nozuotas jau prieš šimtą ar daugiau metų, pasireiškė iš tikrųjų. Šį 
pasikeitimą galima pailiustruoti palyginus patarėjus, supusius 
prezidentą Kennedy septintojo dešimtmečio pradžioje su prezi- 


dento Nixono padėjėjais vos po dešimties metų. Kennedžio 

žmonės, tarkim, McGeorge'as Bundy ir Arthuras Schlesingeris, 
atstovavo, kone hipertrofuotu pavidalu, senesniajam amerikie- 
čių politiniam elitui su Harvardo išsilavinimu ir smarkiai euro- 
filinėmis pažiūromis. Ir priešingai, Nixono žmonės prezidentū- 
roje buvo daugiausia iš Vakarų. Tačiau jie skyrėsi ne tik tuo: iki 
tol daugumajų dirbo ne tradicinį teisininko darbą, o veikė rekla- 
mos ir visuomenės informavimo srityse. Sunku atsispirti išva- 
dai, kad ir Votergeito krizė yra šiek tiek susijusi su šiuo politinės 
kultūros skirtumu. Juk neabejodami galime pasakyti, kad tokie 
žmonės kaip Haldemanas ir Erlichmannas daugiau rūpinosi 
marketingu ar visuomenės informavimu ir mažiau teisėtumu ne- 
gu pageidautina laikantis konstitucinės tvarkos. 

Žinoma, nereikėtų nuvertinti tebegyvuojančios Šiaurės rytų 
švietimo įstaigų, teisės firmų ir jų atstovaujamos kultūros įtakos. 
Jų gebėjimas prislopinti populistinį paveldą tokių prezidentų 
kaip Carteris ar Clintonas, atėjusių iš Pietų kultūros - net ne iš 
Virdžinijos pakrančių, o iš 'provincijos' — pasirodė esąs išties 
nuostabus. Tačiau paskutiniosios kovos slopinant populistinius 
impulsus Jungtinėse Valstijose privertė tradicinės isteblišmento 
kultūros atstovus aiškiau negu iki tol suvokti normų ir elgsenos, 
kurie apskritai apibūdina nūdienos federacinę amerikiečių val- 
dymo sistemą, silpnumą. 

Ar būtų nepagrįsta manyti, kad šio silpnumo suvokimas pa- 
didino amerikiečių politikų entuziazmą, rodomą Jungtinų Eu- 
ropos Valstijų kūrimo projektui? Tikriausiai ne. Didesnė Euro- 
pos valstybė su panašia į Jungtinių Valstijų konstitucine tvarka 
ir atvirai skelbianti tas pačias liberalias demokratines vertybes 
turėtų būti patrauklus dalykas tiems, kurie jaučia, bent jau ret- 
karčiais, kad namie jų padėtis labai netvirta. Federacinės Euro- 
pos perspektyva jiems yra tarsi paguoda, liberalaus demokra- 


tinio solidarumo galimybė. 

Yra dar vienas sumetimas, stumiantis senosios mokyklos 
amerikiečių lyderius šia linkme. Gyventojų bei turto kraustyma- 
sis į Pietus ir Vakarus Jungtinėse Valstijose sutapo su imigrantų 
iš Azijos gausėjimu; tai pirmas didelis nekrikščionių imigrantų 
srautas į Jungtines Valstijas. Ekonominis Vakarų valstijų spau- 
dimas kartu su šių imigrantų neeuropiečių simpatijomis bei tra- 
dicijomis padėjo atitraukti amerikiečių dėmesį nuo Europos ir 
nukreipti jį Ramiojo vandenyno baseino link. Iš dalies tokia įvy- 
kių raida tikriausiai yra neišvengiamas ir netgi geras dalykas, 
ištaisantis tai, ką būtų galima pavadinti tradiciniu britų kilmės 
amerikiečių protestantų trumparegiškumu. 

Tačiau šis procesas gali nueiti per toli. Jei taip atsitiktų, iškil- 
tų klausimas ne tik dėl europiečių santykių su Jungtinėmis Vals- 
tijomis, bet ir dėl amerikiečių politinės kultūros pobūdžio ateity- 
je. Ypač kalbos klausimus. Aš jau įrodinėjau, kad dominuojanti 
anglų kalba praeityje buvo būtina sąlyga palaikyti tai sutarimo 
kultūrai, kuri sudaro amerikiečių federalizmo pagrindą. Naujo- 
sios imigracijos į Jungtines Valstijas įvairovė tikriausiai leis jai 
išlaikyti šį vaidmenį. Tačiau yra viena išimtis. Ispaniškai kal- 
bančių legalių ir nelegalių imigrantų į pietvakarines valstijas 
gausa kelia visiškai realią grėsmę anglų kalbai, nes tos valstijos 
turi bendrą sieną su ispaniškai kalbančia Meksika. Pastaruoju 
metu Kalifornijoje, Arizonoje ir kitose valstijose kilus polemikai, 
kad ispanų kalbai reikėtų suteikti tokį pat statusą kaip ir anglų 
kalbai, šis klausimas pradėjo rodytis viešosios nuomonės akira- 
tyje, ypač kai kalbama apie nemokamas valstybines mokyklas. 

Tačiau bendros kalbos klausimas slepia ir kitą, dar sunkesnį. 
Tai religijos klausimas - kokiu mastu judėjiškai-krikščioniški 
tikėjimai, bent jau jų moraliniai principai, yra būtina sąlyga libe- 
raliai demokratinei kultūrai palaikyti. Ar ta nuostabi amerikie- 
čių institucijų galia taip asimiliuoti imigrantus, kad jie priimtų 


konstitucines normas ir sutarimo kultūrą, išliks ir be tų moralinių 

vertybių, prie kurių įtvirtinimo tiek prisidėjo krikščionybė? Ar 
verteiviškas ir vartotojiškas amerikiečių gyvenimas turi tokį be- 
galinį gebėjimą prisitaikyti, kad galėtų palaikyti pagarbą asmens 
laisvei ir skatintų pilietinę dvasią? Nerimas dėl šitų klausimų 
jau ėmė skverbtis į amerikiečių viešąjį gyvenimą, ko gero, dar 
labiau sustiprindamas aiškiai neišreikštą norą, kad Europa ga- 
lėtų aktyviau dalyvauti skatinant laisvąsias institucijas visame 
pasaulyje. 

Šiek tiek tą nerimą maskavo pastaraisiais metais vis stiprė- 
jantis "politinio teisingumo" reikalavimas. Tačiau ką gi tas poli- 
tinis teisingumas reiškia? Jis reiškia pripažinimą, kad bendri 
įsitikinimai - net jei tai būtų tik reikalavimas gerbti moralinę ir 
socialinę įvairovę - galų gale yra vienintelis politinio stabilumo 
ir sutarimo kultūros garantas. Tačiau problema ta, kad politinis 
teisingumas pralaužia sienas, kurias dar visai neseniai palaikė 
krikščioniškieji moraliniai įsitikinimai. Tie įsitikinimai buvo in- 
terpretuojami kaip sankcionuojantys lygią laisvę“. Tačiau tai 
buvo laisvė individams, laisvė, kurią atsverdavo pareigos, ati- 
tinkančios skelbiamas teises. Politinis teisingumas, kita vertus, 
gali apimti ir tokį pliuralizmą, kuris išeis už tradicinio liberaliz- 
mo ribų, iškeldamas "grupių teisių" reikalavimus, nepaisančius 
jokių aiškių moralinės įvairovės ribų. Aš manau, kad kaip tik šis 
politinio teisingumo pobūdis kels vis didėjantį nerimą ir gali 
įžiebti nepalankią dorovinę reakciją, kurią suformuos veikiau 
populistinė Pietų ir Vakarų kultūra nei niuansuotas Šiaurės ry- 
tų liberalizmas. Tačiau net pastarajam kelia grėsmę tai, kas pri- 
lygsta neturinčiam precedento pliuralizmo atskyrimui nuo libe- 
ralizmo, kuomet kai kurie keliami reikalavimai — pavyzdžiui, 
ginant etninių bendruomenių interesus — jau nebūtinai turi išsi- 
tekti individualistinės moralės rėmuose. 

Tiesą sakant, 'moralinių mažumų" reikalavimai kartais taip 


praplečia pliuralizmo prasmę, kad ji išeina už savo tradicinių 

liberalios demokratijos ribų, sukeldama pavojų liberalųjį uni- 
versalizmą pakeisti nauja tribalizmo forma. Aš baiminuosi, kad 
ilgainiui šis pliuralizmo atskyrimas nuo liberalizmo gali sukelti 
gilų ir itin paplitusį pasibjaurėjimą, kuris sustiprintų populiz- 
mo grėsmę Amerikoje. Tada 'moralioji dauguma" gali sugrįžti 
keršyti, ir ji bus mažiau negu praeityje suvaržyta liberalios de- 
mokratijos normų bei Šiaurės rytų isteblišmento įpročių. 

Nėra neįmanomas dalykas, kad kuriuo nors momentu gali 
prisireikti tarsi kokio atvirkštinio europiečių lendlizo ar Mars- 
hallo plano. Tik šį kartą reikės veikiau moralinės, o ne materiali- 
nės pagalbos. Nepaisant to, ką būtų galima pavadinti amerikie- 
čių svajonės apjuodinimu, sukeltu didėjančios amerikiečių 
ekonominės ir politinės įtakos ir atsiradus pusiau imperijai, Jung- 
tinės Valstijos nesiliovė buvusios tokiu demokratijos švyturiu, 
kokiu būti negalėjo pretenduoti nė viena iš esamų Europos vals- 
tybių. Taip yra todėl, kad Jungtinių Valstijų konstitucija - ne tik 
valdymo mechanizmo projektas. Ji yra ir įsitikinimų įšventini- 
mas. Tų įsitikinimų visuma yra universali, ji reikalauja autono- 
mijos ir žmonių kaip individų gerbimo. Šiuo atžvilgiu amerikie- 
čių konstitucija neišvengiamai yra besistengiantis atversti į kitą 
tikėjimą dokumentas. Gali būti, kad atsikračiusi savo atvirai me- 
tafizinių ar teologinių prielaidų, ši konstitucija liks efektyviau- 
siu pasaulyje veiksniu, atverčiančiu į liberalios demokratijos ti- 
kėjimą. 

Tačiau, kaip jau matėme, liberaliajai demokratijai gresia pa- 
vojus ir pačiose Jungtinėse Valstijose - jį kelia ten vykstantys 
socialiniai ir ekonominiai pasikeitimai. Ar utopiška būtų many- 
ti, jog anksčiau ar vėliau pasirodysianti Europos konstitucija 
todėl, kad čia liberaliosios demokratijos identitetas nėra taip glau- 
džiai susijęs su konkrečiomis nacionalinėmis tradicijomis, galėtų 
padėti sukurti kitą panašų atverčiantį į kitą tikėjimą veiksnį pa- 


saulyje ir sustiprinti amerikiečių įsipareigojimą toms vertybėms? 

Amerikiečių parama europiečių federaciniams projektams po- 
kario metais perša mintį, kad žymiausi amerikiečiai taip nema- 
no. Irjie, ko gero, teisūs. Atrodo, kad prancūzai kartais priima ir 
supranta šį ideologinį iššūkį daug geriau už britus. 

Jei tai, ką aš tvirtinau apie populistines tendencijas Amerikos 
valstybinėje santvarkoje ir apie numanomą amerikiečių norą pri- 
siimti dalį atsakomybės už demokratiją pasaulyje, yra tiesa, ky- 
la vienas svarbus klausimas. Kokius santykius su Jungtinėmis 
Valstijomis turėtų stengtis palaikyti labiau integruota Europa? 
Arji turėtų sumenkinti idealizmą - t. y. bendrus įsitikinimus ir 
siekius - mėgindama išvengti įspūdžio, kad Vakarai telkia gau- 
ją prieš likusį pasaulį? Tuo turėtų susirūpinti tie, kurie labiau 
už viską bijo kaltinimų, kad Vakarų imperializmas, praėjęs ne 
tik politinį, bet galjau ir ekonominį raidos etapą, dabar įgauna 
ideologinį pavidalą. 

Ar Europa turėtų pasitenkinti vadinamąja Realpolitik ir ma- 
nyti, kad įkandin ekonominės plėtros likusioje pasaulio dalyje 
kone neišvengiamai eis ir demokratinė laisvė? O gal Europa tu- 
rėtų stengtis sustiprinti amerikiečių idealizmą, perimdama tuos 
amerikiečių valstybinės santvarkos bruožus, kurie leistų suda- 
ryti bendrą frontą Žmogaus teisėms ir atstovaujamajai valdžiai 
ginti? Ar neturėtų atnaujintas federalinis lygiateisių narių" At- 
lanto aljansas mėginti pasiekti, kad liberalioji demokratijos for- 
ma dominuotų pasaulyje? Tokio aljanso nauda būtų ta, kad jis 
galėtų atsverti populistinius siekius ir Jungtinėse Valstijose, ir 
Europoje, ypač padėdamas senajam Šiaurės rytų isteblišmen- 
tui Jungtinėse Valstijose prisitaikyti prie gyventojų ir turto ju- 
dėjimo į Pietus ir Vakarus, kartu apsaugodamas europietišką- 
sias vertybes, kai amerikiečių dėmesį itin traukia Ramiojo 
vandenyno baseinas. 

Taigi problema yra surasti bendrą europiečių balsą - balsą, 


kuris galėtų atsakyti į šiuos klausimus. Be to, šią problemą 

apsunkina labai skirtingos kultūros, susijusios su trimis Euro- 
pos valstybių formomis. Tos kultūros siūlo labai įvairius trans- 
atlantinius santykius, nurodo gan skirtingas raidos plėtros kryp- 
tis. Britus su amerikiečiais vienija ne tik bendra kalba, bet ir 
savivaldos kultūra bei naujausia imperinės atsakomybės visa- 
me pasaulyje patirtis. Kita vertus, tradicinė britiškoji valstybės 
forma su jos aristokratinėmis šaknimis labai tolima amerikiečių 
federalizmui (nors tai gali pamažu keistis, vykdant Blairo de- 
centralizacijos programą). Praeityje britų politinį elitą trikdė ame- 
rikiečių politinės sistemos idealistiniai bruožai bei užsienio po- 
litika irji laikėsi atokiau nuo kvietimo "padaryti pasaulį saugesnį 
demokratijai. Tiesą sakant, kartais britų užsienio politika atro- 
dė laikanti savo priederme puoselėti santykius su tradicinėmis 
valdančiosiomis klasėmis tokiuose regionuose kaip Persijos įlan- 
ka; tai galbūt liudija britų valstybės ir britų politinio elito aris- 
tokratinės prigimties likučius. Ir čia Blairo vyriausybės etiškos 
užsienio politikos paskelbimas gali būti naujojo britų modelio 
pradžia. 

O prancūzų modelis jau seniai kitoks. Prancūzai dažnai pri- 
tardavo amerikiečių idealams ir lūkesčiams. Šias šalis siejo tarsi 
koks liberalus (skirtingas nuo marksistinio) internacionalizmas; 
šis ryšys matomas, ko gero, jau Amerikos revoliucijos laikais, 
kai Prancūzija suteikė nemažą pagalbą britų kolonistams. Idėji- 
nis ryšys, tikra respublikoniška brolybė, lieka svarbus ir nese- 
niai vėl iškilo į paviršių kaip bendras susirūpinimas dėl darbo 
standartų ir socialinio aprūpinimo kalbant apie trečiojo pasau- 
lio šalių, kur mažas darbo užmokestis, konkurenciją. 

O Prancūzijos santykius su Jungtinėmis Valstijomis gadinan- 
čios problemos yra kalbinio ir kultūrinio pobūdžio. Paskutinį 
kartą Prancūzija dominavo Europoje septynioliktajame ir aštuo- 
nioliktajame amžiais. Tai buvo labiau kultūrinis nei politinis do- 


minavimas. Prisiminimas apie Europą - regioną, kur prancūzų 

kalba ir kultūra buvo noriai priimamos kaip gero skonio žen- 
klas, atlaikė iš pradžių britų, o paskui ir amerikiečių imperijų“ 
plėtrą. Kaip jau matėme, todėl prancūzai yra nepaprastai susi- 
rūpinę pranašumais, kuriuos duotų Europai savos, atskiros nuo 
Jungtinių Valstijų, identiteto ir valdžios bazės sukūrimas. Tai pran- 
cūzams atveria akis ir neleidžia pasiduoti 'anglosaksų' partne- 
rystės žavesiui, kuriuo, jų nuomone, Amerika pakerėjo Europą. 

Sveikas skepticizmas vertinant amerikiečių motyvus Euro- 
poje nėra blogas dalykas. Tik visa nelaimė, kad prancūzų požiū- 
ris ne visada apsiriboja tokiu skepticizmu. Jis kartais išsigimsta 
į savotišką paranoją ar isteriją. Mano nuomone, taip yra todėl, 
kad Europos santykių su Jungtinėmis Valstijomis objektas už- 
griebia ir atskleidžia šiaip jau sėkmingos prancūzų politikų po- 
karinės strategijos neracionaliausią bruožą. 

Didžiausias kliuvinys prancūzams yra savarankiškas anglų 
kalbos gyvenimas, nepriklausantis nuo amerikiečių ekonomi- 
nių ir politinių interesų. Tokios raidos prancūzai kontroliuoti 
negali, kad ir kaip stengtųsi. Tačiaujie negali ir priimti jos. Tad 
mėgina nuneigti ją, ar bent jau siekia to. Tačiau tai savo ruožtu 
pakerta kosmopolitizmą, kuriuo prancūzų politikai visada taip 
didžiavosi, nes atskleidžia, jog prancūzų politinė santvarka ap- 
siriboja pernelyg siauromis prielaidomis, kas sudaro kultūrą, ir 
laiko, kad kiti jos asimiliuoti dalykai yra, be abejo, prancūziški. 

Šis prancūzų politinės minties 'iracionalumas" turėjo dvi nei- 
giamas pasekmes. Pirma, jis paskatino prancūzus daryti abejo- 
tinas išvadas apie Europos identitetą ir Europos interesus. Pa- 
teikdami tą identitetą ir tuos interesus taip smarkiai nukreiptus 
prieš anglosaksų identitetą ir interesus, jie nepakankamai įverti- 
na nuomonių ir interesų skirtumus Europoje. Todėl prancūzų 
mėginimai po Mastrichto sutarties kurti bendrą Europos užsie- 
nio politiką ir saugumo sistemą tampa pavojingai nerealūs. Tą 


labai gerai parodė Europos politikos nesėkmė Bosnijoje ir tas 

mastas, kuriuo pirmieji problemos sprendimo žingsniai reika- 
laudavo amerikiečių įsikišimo. 

Tačiau prancūzai padarė ir kitą, dar pavojingesnę klaidą. Pa- 
radoksas, tačiau dažnai obstrukcinis jų požiūris į Jungtines Vals- 
tijas amerikiečių demokratiją laikė per daug savaime supranta- 
mu dalyku. Jie iš tikrųjų neįvertino amerikiečių demokratijos 
silpnumo, ypač jos populistinio, priešingo liberaliajam, poten- 
cialo. Prancūzų politika visiškai ignoravo būtinybę stiprinti Jung- 
tinėse Valstijose liberaliąsias demokratines jėgas. Tad pakanka- 
mai nesuvokė ir Europos bei Jungtinių Valstijų sąjungos 
konstruktyvaus potencialo liberaliajai demokratijai stiprinti abie- 
jose Atlanto pusėse, nors, be abejonės, tai buvo vienas iš svar- 
biausių NATO uždavinių, beveik toks pat svarbus kaip irjo vaid- 
muo sulaikant sovietinę agresiją pokario metais. 

Dalinis Prancūzijos pasitraukimas iš NATO, jos nedalyvavi- 
mas kariniuose reikaluose po to, kai de Gaulle'is taip nuspren- 
dė 1959 metais, buvo simptomai, rodantys, kaip įtariai Prancū- 
zija Žiūri į amerikiečių politiką, ir atskleidžiantys tai, ką aš 
pavadinau prancūzų nusiraminimu dėl amerikiečių demokra- 
tijos likimo. Prancūzų troškimas suteikti Europai aiškesnį iden- 
titetą su sava gynybos ir užsienio politika išoriškai lyg ir atitin- 
ka dažnai deklaruojamą amerikiečių norą, kad Europa 
užsikrautų sunkesnę "laisvės naštą", ypač prisiimdama didesnę 
dalį Vakarų gynybos išlaidų. Teoriškai ši prancūziškoji Euro- 
pos identiteto vizija apima atnaujintą partnerystę su Amerika, 
tik visa bėda, kad prancūzai partnerystę paverčia lenktyniavi- 
mu, daugiausia dėmesio skirdami toms sritims, kur interesai vei- 
kiau gali susidurti, o ne toms, kur jie sutampa; taip, matyt, yra 
todėl, kad jie prisibijo galimo anglosaksų dominavimo. Tipiškas 
pavyzdys - gandai, kad prancūzai šnipinėja amerikiečių komer- 


cines paslaptis atsakydami į panašius amerikiečių "triukus". 


230 LARRY SIEDENTOP. EUROPOS DEMOKRATIJA 


Kai kuriais atžvilgiais Vokietija dabar atrodo esanti perspek- 
tyviausia ir patikimiausia Jungtinių Valstijų partnerė Europoje. 
Panaši federacinė sistema sudaro ideologinį partnerystės pa- 
grindą, kuris daug svarbesnis negu būtų galima manyti. Be to, 
Vokietija taip nesijaudina dėl tarptautinio anglų kalbos ir an- 
glosaksų kultūros vaidmens kaip Prancūzija. Tačiau ir vokiečių 
santykiai su amerikiečiais problemiški. Pasyvi Vokietijos užsie- 
nio ir karinių reikalų politika, būdinga ankstyvajam pokario lai- 
kotarpiui, artėja prie pabaigos. Vokietijos dėmesį vis labiau trau- 
kia jos tolimasis užnugaris Rytų Europoje, ypač jai susivienijus 
ir sostinę vėl perkėlus į Berlyną. Kai Vokietija atgaus pasitikėji- 
mą savimi ir stos atkakliai ginti savo teisių, jos siekiai savo 'Zo- 
noje tikriausiai vis labiau susikirs ne tik su prancūzų polinkiu 
tenkintis Viduržemio jūros zona, apimančia Ispaniją ir Italiją, 
kaip savo galios pagrindu, bet ir su amerikiečių įpročiu tvarkyti 
Vakarų santykius su Rusija. Vokietijai vieną gražią dieną gali 
kilti pagunda pačiai tartis su Rusija. 

Federacinė Europa, bentjau artimiausioje ateityje, jaus atkaklų 
raginimą suderinti tokius skirtingus požiūrius į Jungtines Valsti- 
jas. O Jungtinės Valstijos savo ruožtu gali jausti vis didesnę pa- 
gundą perimti tradicinį britų užsienio politikos prioritetą - tai 
yra palaikyti jėgų pusiausvyrą Europoje, esant reikalui net nu- 
teikdama vienas šalis prieš kitas. Tačiau jei Europos šalys bus 
glaudžiau susietos federacinės sąjungos, tokia politika bus daug 
problemiškesnė. Juk federacinėje Europoje, turinčioje vieningą 
sprendimų priėmimo procedūrą užsienio politikos ir kariniais 
klausimais, gali daug lengviau įsigalėti požiūris laikyti Jungti- 
nes Valstijas veikiau varžove, o ne partnere, net jei toks požiūris 
ir netaptų Europoje visuotiniu. 

Pati geriausia priemonė apsaugoti Europos ir Jungtinių Vals- 
tijų santykių kokybę nuo šios grėsmės yra politinis idealizmas. 


Abi pusės turėtų aiškiau suvokti savo bendrą dorovinį paveldą, 

liberalią demokratiją palaikančių etinių intuicijų esmę. Juk vie- 
nintelė Vakarų imperializmo forma, vis dar išlaikanti teisėtumą, 
yra ideologinė. Apie mus spręs pagal mūsų įsitikinimus ir mūsų 
pasiryžimą veikti laikantis jų, - įsitikinimus, kuriuos visuome- 
nėje taikyti daug sudėtingiau negu tik su valdymu susijusias 
taisykles, kadangi jie reikalauja tam tikru laipsniu toleruoti ir 
tai, kas mums nepatinka. Tie įsitikinimai šiuolaikinę Vakarų li- 
beraliąją demokratiją skiria nuo tradicinių visuomenių, taip pat 
nuo populistinės demokratijos ar vulgariojo utilitarizmo. Štai 
kodėl liberalūs" ir 'demokratiniai' dalykai vienodai svarbūs ir 
europiečiams, ir amerikiečiams save suvokiant. Tačiau jei nori- 
me būti ištikimi mūsų tradicijos dorovinėms intuicijoms ir pa- 
siūlyti patrauklų modelį likusiam pasauliui — kalbame apie 
moralinį patrauklumą - tai pirmiausia turime įveikti itin pa- 
plitusį mūsų pačių tradicijos prigimties ir raidos nesuvokimą. 
Tik toks derinimas gali sukurti sutarimo kultūrą, kuri yra pas- 
kutinioji ir geriausiai pagrįsta Vakarų pretenzija į jų civilizaci- 


jos pranašumą. 

EUROPA, KRIKŠČIONYBĖ IR ISLAMAS 


Europa gali padaryti tai, ką ji turėtų padaryti dėl savęs ir 
likusio pasaulio, tik tvirtai laikydamasi savo tapatybės. Todėl 
Europos moralinio identiteto klausimas nėra antraeilis dalykas 
ar tik vėluojanti mintis. Juk jei Europos integracijos procese ne- 
dominuos vientisas identitetas, tai tas procesas anksčiau ar vė- 
liau sukels suirutę. Juk įpročiai ir vaizdiniai, reikalingi naujo- 
sioms Europos institucijoms palaikyti, galų gale priklauso nuo 
kai kurių bendrų įsitikinimų. 

Moralinio identiteto prielaida yra sakmė, kurią turime papa- 
sakoti sau apie mūsų įsitikinimų kilmę ir prigimtį. Ir tokia sak- 
mė egzistuoja. Europiečiams pakanka tik surinkti savo praeities 
gabalus, kad suvoktų moralinio tęstinumo svarbą. Tačiau čia 
iškyla kliūtis. Praeities gabalai voliojasi išmėtyti aplink mus, o 
mes, atrodo, bijome juos surinkti į vieną visumą. Kodėl? Yra ma- 
žų Mažiausiai dvi priežastys. Viena išjų ta, kad Europoje išliko 
jau seniai turėjęs išnykti antiklerikalizmas. O kita -—'multikultū- 
riškumu" vadinamo požiūrio plėtotė - daug naujesnis reiškinys. 

Net Jungtinėse Valstijose, kur ši sakmė visą laiką buvo skaid- 
resnė ir paprastesnė - ten pasakojimo aiškumui mažiau žalos 
negu Europoje daro antiklerikalizmas - padėtis pradėjo keistis. 
Multikultūrinis požiūris, kurį vis labiau savimi pasitikinčios ma- 
žumos pavertė politiniu ginklu, trukdo amerikiečių liberalizmui 
suvokti save. Norint tuo įsitikinti, pakanka pasižiūrėti į painius 
Aukščiausiojo teismo nuosprendžius, tarkim, teigiamos diskri- 


minacijos klausimais. Europoje, kur antiklerikalizmo likučiai 

kartais susijungia su multikultūriškumu (tai savotiškos vedy- 
bos su išskaičiavimu) reikalai dar prastesni. Dėl to Europos mo- 
ralinis identitetas tapo problemiškas. 

Jei norime suprasti Europos savitumą, turime grįžti prie jos 
religinių pagrindų. Juk krikščionybės išpuoselėti doroviniai įsi- 
tikinimai vis dar palaiko pilietinę visuomenę Europoje, mūsų 
institucijas. 

Iš pirmo žvilgsnio gali pasirodyti, jog toks tvirtinimas keis- 
tas. Juk dabar labiausiai į akis krinta tai, kad europiečiai gyvena 
pasaulyje, kuriame prievarta nėra primetamas konkretus asme- 
nybės modelis, konkreti koncepcija, kaip turėtume formuoti ir 
žvelgti į savo poreikius. Ne tik nėra institucijos, siekiančios prie- 
varta paveikti asmens elgseną — už tai turime būti dėkingi — bet 
nėra ir tradicinio socialinio spaudimo, kylančio iš patriarchali- 
nės šeimos ar dėl monolitinės visuomenės nuomonės. Negana 
to, gan keistas poreikių gausėjimas, kilęs iš visuomenės demo- 
kratizacijos, ir rinkos santykių plėtra susijungė su šiuolaikine 
technologija, kad bombarduotų mus žiniomis apie visa tai. Visą 
laiką matome, kaip skilinėja mūsų pačių asmenybės. 

Vieša diskusija Europoje apie tai, kaip turėtumėme elgtis, kar- 
tais pradeda atrodyti nepajėgi paveikti žmonių elgsenos įvairo- 
vės ar net nėra susijusi su ja. Apie įvairovę dabar esame taip 
gerai informuoti ir tokie daug atviresni negu praeityje, jog tai 
atrodo esanti neįveikiama kliūtis bet kokiam mėginimui ginti 
kurį nors Žmogaus asmenybės modelį, nes, be abejo, mes ne tik 
geriau pažįstame ir atviriau kalbame apie žmonių elgsenos įvai- 
rovę, bet daug geriau suvokiame ir jos šaltinius, tęsdami, kiek 
pajėgiame, empirikų tradiciją analizuoti socialines ir psicholo- 
gines elgesio 'priežastis'. Apsiginklavus žiniomis apie elgsenos 
mechanizmus, kyla pagunda laikytis požiūrio, kad, išskyrus tei- 
sinius įsipareigojimus, reikalingus asmeniniam pasirinkimui ir 


rinkos sąlygoms apginti, bus tuščias bet koks mėginimas piršti 

kurį nors žmogaus asmenybės modelį ir jį atitinkančias dorovi- 
nes nuostatas. Paprasčiausiai norai yra per daug įvairūs. Vieno 
norų ar vertybių komplekso siekimas kalba apie tokį asmenybės 
modelį, kurio neįmanoma suderinti su kitu asmenybės modeliu, 
kurio reikalauja kitų norų ar vertybių siekimas. 

Tokiame fone mąstymo būdas, susijęs su tuo, ką aš pavadi- 
nau ekonomizmu irjo filosofiniu ramsčiu utilitarizmu, pradeda 
atrodyti kaip nusivylusio gyvenimu šiuolaikinio Vakarų pasau- 
lio pagrindinių bruožų veidrodis. Ekonominio augimo skatini- 
mas atrodo geriausia priemonė ne tik socialiniams konfliktams, 
paskirstymo konfliktams, sušvelninti, bet ir prisitaikyti prie žmo- 
nių įvairovės. Tikriausiai neatsitiktinai nuo aštuonioliktojo 
amžiaus vidurio utilitarizmas daugiau ar mažiau atvirai reika- 
lavo socialiai formuoti poreikius ir abejojo savojo aš autonomija, 
o kartais net apskritai jos egzistavimu. 

Žinoma, didieji filosofai pragmatikai Hobbesas ir Hume'as, 
o vėliau Johnas Stuartas Millis buvo ne tik antiklerikališkai, bet 
ir antireligiškai nusiteikę. Na o koks gi pats svarbiausias reli- 
gijos tikslas? Valdyti žmogaus valią, nukreipti jo ketinimus, o 
per juos - veiksmus. Tad tikrai nebūtų ciniška daryti prielaidą, 
kad utilitaristų savojo aš tik kaip troškimų ar poreikių kamuolio 
suvokimas, valią apibūdinant tik kaip prieš veiksmą einantį troš- 
kimą, iš dalies atitinka norą panaikinti religijos poveikį valiai. O 
jei ŽMogaus valia apskritai neegzistuoja, bentjau ta prasme, ku- 
rią akcentuoja tradicinė krikščioniškoji mintis, tai kas belieka iš 
to viešpatavimo? Šitaip žvelgiant, pragmatinės filosofijos siūlo- 
mas neaiškus savojo aš apibūdinimas atrodo mažų mažiausiai 
parankus. 

Pragmatizmo nesugebėjimas pasikliauti valia, kuria jis ap- 
skritai netiki, labai kontrastuoja su liberaliosios minties pagrindi- 
ne srove, atstovaujama didžiojo vokiečių filosofo Immanuelio Kan- 


to. Kanto nuomone, valia liberalizmui buvo pats svarbiausias 

dalykas. Pagrindinis jo dorovės filosofijos principas - mėgini- 
mas nustatyti intencijų kriterijus, moralumo, verto to pavadini- 
mo, kriterijus, manymas, kad intencijos gali būti universalios. 
"Elkitės taip, kad jūsų elgesio taisyklės būtų priimtinos visoms 
racionalioms būtybėms". Kyla pagunda šiame Kanto posakyje 
matyti pagrindinės krikščioniškosios etikos normos sekuliari- 
zavimą - "Mylėk Dievą visa širdimi, visa siela ir visu protu" kar- 
tu reikalauja "Mylėti savo artimą kaip save patį'. Kaip ir krikš- 
čionybė, Kanto liberalizmas didžiausiu žmonių kaip save 
suvokiančių būtybių poreikiu laiko elgesio normų, priemonių 
valdyti save kaip laisvą ir atsakingą individą, poreikį. 
Šiuolaikinio ekonomizmo nesėkmė yra ta, kad jis nekelia šio 
savęs valdymo klausimo ir neanalizuoja problemos, ko reikia, 
kad valios viešpatavimas taptų teisėtas. Juk pragmatikų princi- 
pas, kad malonumą ar laimę reikėtų maksimaliai padidinti, ne- 
pripažįsta būtinybės valdyti valios viešpatavimą. Užtat jis siūlo 
suvestinį kriterijų, kaip priimti viešus sprendimus - kriterijų, 
kuris yra netobulas, nes nenumato teisingumo reikalavimų. Ta- 
čiau ta nesėkmė teisingumo atžvilgiu savo ruožtu atspindi utili- 
tarizmo nesėkmę išskirti asmenis kaip atskirus ir autonomiškus 
veikėjus, kaip racionalius veikėjus, kuriems reikia taisyklių sa- 
vo pačių valioms nukreipti. Utilitarizmas tik sumuoja malonu- 
mus, žiūrėdamas į visuomenę kaip į savotišką kolektyvinį aš. Jis 
nemato, negerbia asmenų skirtumų, jų autonomijos poreikio. 
Čia pasireiškia du visiškai skirtingi požiūriai į žmonių lygy- 
bės idėją. Juk pragmatikai, kaip jau matėme, tvirtina, kad skai- 
čiuojant naudą kiekvienas turėtų rūpintis tik vienu ir niekas dau- 
giau kaip vienu. Bet kodėl gi taip? Kodėl kai kurie negalėtų 
rūpintis šešiais, o kiti minus vienu? Juk galiausiai tokie skirtingi 
požiūriai buvo daugumos Žmonių visuomenių bruožas. Tačiau 
pragmatikai taip ir neduoda patenkinamo atsakymo į klausimą, 


kodėl kiekvienas turi rūpintis tik vienu ir ne daugiau kaip vienu. 

Tam tikra prasme, kaip ką tik matėme, jie apskritai neturi as- 
mens sąvokos. Laikyti žmones tik lygiais vienetais, patiriančiais 
malonumą ir skausmą, nepakanka. Juk tai supainioja žmones 
kaip atskirus fizinius kūnus su žmonėmis, laikomais protingo- 
mis būtybėmis, vienodai vertomis pagarbos. Tai supainioja fak- 
tą ir vertę. 

Ankstyvieji pragmatikai didžiavosi, kad atmeta tai, ką laikė 
prigimtinės teisės ir jos religinių šaltinių 'absurdiškomis' meta- 
fizinėmis prielaidomis. Prigimtinių teisių priskyrimą individams 
Benthamas smerkė kaip 'išpuikusią nesąmonę'. Tačiau iš tikrų- 
jų pragmatikų įsipareigojimai gerbti lygybę parazitavo ant tos 
pačios krikščioniškosios prigimtinės teisės tradicijos, kurią jie 
atmetė. Benthamo reikalavimas laikytis lygybės skaičiuojant 
naudą ir didinant laimę netiesiogiai rėmėsi principu, kad vi- 
siems fiziniams asmenims turėtų priklausyti lygios pagrindinės 
teisės. O juk šį principą Europoje sukūrė krikščioniškosios pri- 
gimtinės teisės tradicija. 

Taip grįžtame prie lygybės klausimo. Dabar reikėtų įdėmiau 
pasižiūrėti į jo ryšį su krikščioniškuoju tikėjimu, nes to nepada- 
rę nesuprasime šiuolaikinės demokratijos prigimties, jos šalti- 
nių irjos dilemų. 

Pažvelgę į demokratijos teoriją ir praktiką senovės pasaulyje, 
matome, kad ji buvo glaudžiai susijusi su 'prigimtinės' nelygy- 
bės prielaida, tai yra su nepanaikinamais statuso sunkumais. 
Pilietybė buvo privilegija. Polio piliečiai ta privilegija naudojosi 
visi, tas tiesa. Tačiau kartu tie piliečiai sudarė privilegijuotą kla- 
sę. Jiems priklausė ir polis, ir visų gerovė. Piliečiai puikavosi 
prieš žemesnius už save - moteris, svetimšalius ir vergus. Žmo- 
nių kaipo tokių, kaip racionalių būtybių, vertų lygios laisvės ir 
pagarbos, sąvokos apskritai nebuvo. 

Iš pradžių jos nebuvo irjudaizme. Žydų Dievo santykiai su jo 


tauta darėją privilegijuota grupe, "išrinktąja tauta'. Kadir kaip 


10. EUROPA, KRIKŠČIONYBĖ IR ISLAMAS 237 


ištobulėjo žydų samprotavimai apie Dievo valios prigimtį - tai 
ypač pasakytina apie paskutiniųjų šimtmečių prieš Kristaus gi- 
mimą pranašus - vienareikšmiško universalumo jie nepasiekė. 
Nors ir turėdamas daug dorovinio tobulėjimo galimybių, judaiz- 
mas savo pažiūromis liko daugiausia gentinis, gimininis. Žmo- 
nių gimine kaipo tokia jis nuosekliai nesirūpino. 

Tiktai krikščionybė įvykdė šią dorovinę revoliuciją. Taip krikš- 
čionybė padėjo šiuolaikinės demokratijos moralinį pagrindą, su- 
kurdama moralinį statusą individams - kaip Dievo vaikams — 
kuris galų gale buvo perkeltas į socialinį statusą ar vaidmenį. 

Pačią krikščionybę galima traktuoti kaip judaizmo ir graikų 
filosofijos mišinį. Helenistiniu periodu kai kurie graikų filosofai 
pradėjo mąstyti apie žmogiškąją“ prigimtį, priklausančią nuo 
įvairių socialinių papročių. Tačiau tie apmąstymai tam tikra pras- 
me siekė parodyti jų pačių protinį pranašumą, jų sugebėjimą 
pakilti virš vietinių ir provincialių dalykų. Šiuo atžvilgiu jie dar 
kartą patvirtino prigimtinės nelygybės prielaidą. Filosofų ap- 
mąstymai neturėjo jokios radikalios moralinės prasmės. Jie ne- 
siekė mesti iššūkį ar pakirsti miestų-valstybių 'aristokratišką' 
gyvenseną ir tikėjimus, nors jiems iš tikrųjų galėjo turėti įtakos 
miestų-valstybių silpnėjimas ir Romos imperijos plėtra. 

Krikščionybės atėjimą lydi sunkūs pažinimo sociologijos klau- 
simai. Tačiau lengvai pastebime paralelę tarp valdymo iš vieno 
centro stiprėjimo Viduržemio jūros regione ir staigios slinkties 
monoteizmo link pirmaisiais mūsų eros šimtmečiais. Juk krikš- 
čionybė iš tikrųjų sujungė vėlyvosios helenistinės filosofijos su- 
gebėjimą abstrahuoti - jos apmąstymus apie universalią ar žmo- 
giškąją prigimtį - su nuolatiniu judaizmo rūpesčiu, kad būtų 
laikomasi aukštesnės, arba dieviškosios, valios. Žmonių lygy- 
bės prielaidą (sielų lygybė") derinant su tikėjimu, kad reikia at- 
skleisti dieviškąją valią, tapo įmanomas naujas ryšys su dievy- 


be, kuris buvo veikiau radikaliai asmeninis nei gentinis, 

gimininis. Taip atsirado individas, pirma kaip moralinis statu- 
sas, o vėliau, po daugelio šimtmečių, ir kaip socialinis statusas 
ar vaidmuo. 

Pamatinės žmonių lygybės teigimas liovėsi buvęs tik įsigalė- 
jusios socialinės tvarkos apnašų kratymasis mintyse; jis rodė 
būtinybę doroviškai suvokti asmens laisvę, kuri kyla iš lygios 
padėties prieš Dievą. Jėzaus nurodymas, kad "Dievo karalystė 
yrajumyse“ (taip skelbė ir taip aiškino ankstyvoji Bažnyčia), bu- 
vo skirtas šauktis moralinio atsako, sukurti asmens, individo 
valią. Šia prasme galima sakyti, kad krikščioniškoji Dievo idėja 
davė ontologinį pagrindą individui, pirma kaip moraliniam, 0 
paskui ir kaip socialiniam statusui ar vaidmeniui. Tai atspindė- 
jo krikščioniškojo tikėjimo branduolys -jo primygtinis tvirtini- 
mas, kad asmeninių ketinimų kokybė svarbesnė už bet kokias 
nustatytas socialines taisykles. Taisyklių - hebrajų įstatymo — 
laikymosi vertybė buvo pažeminta sąžinės valdomų veiksmų at- 
žvilgiu. Taip krikščioniškoji Dievo sąvoka padėjo pagrindą ne- 
turinčiam precedento Žmonių visuomenės tipui. 

Tuo galėsime įsitikinti, jei pagalvosime apie vaizdinius, ku- 
riais krikščioniškųjų Vakarų griuvėsiuose vis dar remiamės su- 
vokdami socialinį pasaulį. Mes įsivaizduojame, kad kiekvienas 
individas turi prigimtinį ar įstatymų duotą tiesos suvokimą, sa- 
vo egzistencijos pagrindą, priežastį. Kiekvienam iš mūsų lemta 
turėti savąją realybės dalį, tiesos sklypelį, prie kurio galime tie- 
siogiai prieiti. Laikoma, kad suvokti daiktų prigimtį galime vei- 
kiau sąžine ir asmenine nuomone nei būdami kurios nors gru- 
pės nariu. Tai svarbiausia, nes krikščioniškasis Dievas remiasi 
prielaida, kad galime suvokti daiktų prigimtį kaip individai. Ta 
prielaida savo ruožtu yra galutinis demokratinės visuomenės 
pateisinimas - visuomenės, kuri susitelkė tam, kad gerbtų lygų 
visų savo narių pamatinį moralinį statusą, garantuodama kiek- 


vienam "lygią laisvę“. Ta prielaida atskleidžia, kodėl būtent 

'krikščioniškosios laisvės" sąvoka pradėjo remti radikaliai nau- 
ją demokratinį Žmonių vienijimosi modelį. 

Norėdami suvokti, kaip krikščionybė pakeitė pasaulį, galime 
suklysti dar labiau negu sugrįždami prie savitumo, kurį nustatė 
Karlas Marxas aiškindamasis klasių konflikto istoriją Europoje. 
Marxas skyrė "klasę savyje" ir 'klasę sau“. Tuojis norėjo pasaky- 
ti, kad klasė gali objektyviai egzistuoti - pavyzdžiui, identifi- 
kuojama jos užsiėmimo — nesuvokdama savęs kaip klasės. Aki- 
vaizdžiausias pavyzdys Europos istorijoje buvo viduramžių 
valstietija - klasė, kuri gyveno išsibarsčiusi, lokaliai, buvo neiš- 
prususi ir net neturėjo savo pavadinimo. Marxas įrodinėjo, kad 
tuo valstietija skyrėsi nuo miesto gyventojų ar buržuazijos. Juk 
pastaroji pamažu ėmė suvokti save ir savo interesus, kovodama 
su feodaliniais valdovais. 

Jei šį savitumą panaudosime krikščionybės vaidmeniui api- 
būdinti, tai bus galima pasakyti, kad krikščionybė suvokė žmo- 
niją kaip rūšį savyje ir stengėsi ją paversti rūšimi sau. Taigi es- 
mine krikščionybės ypatybe buvo jos universalumas, 
visuotinumas. Ji ketino sukurti bendrą žmonių visuomenę, tai 
yra visuomenę, susidedančią veikiau iš individų nei genčių, kla- 
nų ar kastų. Krikščionybėje lemiamas išbandymas yra funda- 
mentalus individo ir jo Dievo santykis — tai svarbiausia. Iš es- 
mės tą išbandymą patiria visi vienodai. Taigi gilus krikščionybės 
individualizmas paprasčiausiai buvo tik jos universalizmo iš- 
virkščia pusė. Krikščioniškoji Dievo sąvoka tapo priemone žmo- 
nių brolybei sukurti, padėti Žmonių giminei suvokti save, skati- 
nant kiekvieną jos narį suvokti save kaip turintį, bent 
potencialiai, ryšį su giliausiąja realybe — Dievu - ir tai ne tik 
reikalavo visų žmonių moralinės lygybės, bet ir pateisino ją. 

Šią idėjų sistemą neabejotinai galima apibūdinti kaip pirmi- 
nę Europos konstituciją. Kaip tik ši deramų Žmonių santykių ir 


santykių su jų Dievu koncepcija paskatino šv. Augustiną skirti 

Dievo miestą, įkūnijantį tas normas, nuo Žmogaus miesto, ne- 
įkūnijančio jų. Šitaip šv. Augustinas pripažino ir išaukštino 
ardomąją krikščioniškojo tikėjimo prigimtį - tą būdą, kuriuojo 
universalizmas ir individualizmas atskyrė krikščionybę nuo vi- 
sų vietinių interesų ir tribalizmo formų. Šv. Augustinas žmoni- 
jos kaip rūšies sau kūrimą apibūdino kaip Dievo duotą užduotį 
krikščionims - kreipimąsi į jų valias, kurios, pasiremdamos žy- 
dų tikėjimais, grynai spekuliatyvų, teorinį helenistinės filosofi- 
jos universalizmą transformavo į karingą Bažnyčią žemėje. 

Šie krikščioniškieji įsitikinimai tapo sunkiu išbandymu, su- 
kūrusiu Europą. Šis procesas aiškiau matyti Vakarų, o ne Rytų 
Europoje, nes Vakarų Romos imperijos žlugimas paliko popie- 
žius neabejotinais, vieninteliais krikščioniškojo universalizmo 
ir individualizmo reiškėjais. Remdamiesi romėnų teisės pavel- 
du, popiežiai pradėjo kurti teisės sistemą krikščionims, grindžia- 
mą moralinės lygybės prielaida. Žinoma, ta sistema neatsirado 
staigai. Ir niekada nepasiekė visiško dominavimo. Priešingai, 
barbariškos socialinės sąlygos ir germanų įsibrovėliai iš Vakarų 
Europos sukūrė feodalinę sistemą, kuri rėmėsi nelygybės prie- 
laida, viršenybės ir pagarbos, laikomų prigimtine teise, santy- 
kiais. Tačiau ilgai feodalizmas (kuris buvo puolamas keliais fron- 
tais) krikščioniškoje Europoje negalėjo išlikti, nes jos normos 
rėmėsi priešinga moralinės lygybės prielaida. Štai kodėl po to, 
kai išnyko senovės vergija, ją pakeitė kita forma - baudžiava, 
kuri pasirodė irgi esanti laikina. 

Krikščioniškoji Bažnyčia negalėjo nepakirsti nuolatinių pa- 
vergimo formų visuomenėje. Jos moraliniai įsitikinimai veikė 
prieš tokias formas net tuomet, kai Bažnyčia buvo priversta 
taikstytis su tokiomis socialinėmis realijomis kaip vergija ar 
feodalizmas. Neatsitiktinai vergų išlaisvinimas buvo svarbus 
ankstyvosios Bažnyčios nuopelnas, kaip ir tai, kad vergija jos 


senoviniu pavidalu iki dešimtojo amžiaus faktiškai išnyko. Taip 

pat neatsitiktinai Bažnyčia visiems išliko atvira socialinei karje- 
rai, net tuo metu, kai feodalinėje visuomenėje viešpatavo kastų, 
hierarchiškumo ir pavaldumo dvasia. Krikščioniškoji Bažnyčia 
nepaliaujamai stengėsi įtvirtinti moralinės teisės viršenybę vi- 
sų kitų teisių atžvilgiu, taigi ir tai, kad dvasinė karalystė, min- 
ties karalystė neturi ir iš tikrųjų negali būti pavaldi pasaulieti- 
nei karalystei. Valstybinės valdžios reikalavimai negali 
panaikinti asmeninės sferos, sąžinės reikalavimų, kai pasta- 
rieji tinkamai suprantami. 

Štai tokios buvo tos pirminės tiesos, iš kurių išaugo Europa — 
pamažu, skausmingai, neritmingai, ne iki galo. Tai tiesos, ku- 
rios iš pat pradžių davė Europai tarsi kokią konstituciją, pasau- 
lietinės valdžios teisėtumo ribų suvokimą - moralės teisių nu- 
statytų ribų, nes ištisus šimtmečius Vakaruose popiežiaus 
valdžia buvo tos konstitucijos įtvirtinimo ir gynimo instrumen- 
tas. Tai universalizmo ir individualizmo instrumentas, instru- 
mentas tų vertybių, kurios galų gale Europoje sukūrė (net iš 
dalies to ir nesiekiant) neturinčią precedento visuomenės at- 
mainą - tai, ką pagrįstai galime vadinti demokratine visuome- 
ne, nes ji remiasi piliečių lygybės principu. Tačiau tokio krikš- 
čioniškosios Bažnyčios vaidmens supratimas nukentėjo todėl, 
kad Bažnyčią imta tapatinti su privilegijomis grindžiama strati- 
fikuota, susisluoksniavusia visuomene, kurią likviduojant ji, 

Deja, po daug šimtmečių trukusios kovos formuojant euro- 
piečių įsitikinimus ir gyvenseną, Bažnyčia priprato prie morali- 
nės hegemonijos, prie savo privilegijuoto vaidmens visuomenė- 
je. Nors ir rūpestingai vengdama naudoti fizinę jėgą pati, ji 
išmoko pasitelkti pasaulietinius vykdytojus ir kartais savo dok- 
trinas diegti jėga. Taip Bažnyčia pažeidė "krikščioniškąją lais- 
vę', daugelio jos giliausių mąstytojų —- vienu metu net šv. Augus- 


tino — visą laiką suprastą kaip prievartos atmetimą tikėjimo 

klausimais. Rezultatas galėjo būti tik vienas. Nuo šešioliktojo 
iki aštuonioliktojo amžiaus vis daugiau Europos intelektualų 
krikščionybės sukurtas moralines intuicijas nukreipė prieš pa- 
čią Bažnyčią. Taip atsirado svarbiausias Europos liberalizmo 
principas - "lygios laisvės“ principas — ir krikščioniškieji mo- 
raliniai įsitikinimai pradėjo savo naują, pasaulietinį gyveni- 
mą. Tame naujajame gyvenime jie vis labiau tolo nuo krikščio- 
niškosios teologijos, dažnai net griebdamiesi įnirtingo 
antiklerikalizmo. 

Rėmimasis tikėjimu žmonių moraline lygybe - iki aštuonio- 
liktojo amžiaus ta lygybė dažniau buvo vadinama "prigimtine 
lygybe - tapo svarbiausia judėjimo link naujo tipo visuomenės 
grindžiamos piliečių lygybe, dalimi. Tačiau tam judėjimui plė- 
tojantis ir stiprėjant pasitikėjimui savimi, pastebėta, kad Bažny- 
čia su savo per ilgą laiką nusistovėjusiomis praktikomis ir mąs- 
tymo įpročiais tampa kliūtimi ar net priešu. Štai kodėl iki 
aštuonioliktojo amžiaus antiklerikalizmas Vakarų Europoje ta- 
po dominuojančiu moraliniu ir intelektualiniu reiškiniu. Lygios 
laisvės vizija, kurią Bažnyčia ir išpuoselėjo, buvo nukreipta prieš 
pačią Bažnyčią. 

Šiandien negalima leisti, kad šis priešiškumas gožtų faktą, 
jog tai, ką aš pavadinau pirmine Europos konstitucija - pagrin- 
das, kurį padėjo krikščioniškosios egalitarinės normos su iš jų 
išplaukiančiu sąžinės ir asmeninės sferos vaidmeniu — iš pat 
pradžių skyrėsi nuo daugumos visuomenių religinio pagrindo. 
Skyrėsi dėl to, kad rėmėsi universalistiniu požiūriu. Kaip tik tuo 
Europa skyrėsi nuo senovės Izraelio, Graikijos miestų-valsty- 
bių, japonų šinto ir nuo visų iš esmės gentinių tikėjimų. Galiau- 
siai europiečių normos buvo apibrėžtos veikiau vadovaujantis 
individų teisėmis ir pareigomis nei išskirtiniais grupių poreikiais. 

Pirminė Europos konstitucija niekada nebuvo partikuliarinė. 


Tam užbėgo už akių Romos Bažnyčia, jos doktrinos ir magistra- 

tūra. Tie prieštaravimai ir kovos, kurios buvo būdingos vidu- 
ramžių Europai investitūros, religinės ir pasaulietinės valdžios 
santykio bei moralės normų klausimais, - šios savitos konstitu- 
cijos požymiai. Žinoma, pirminė Europos konstitucija nebuvo 
rašytinė. Kad ir kokie buvo kiti nesutarimai ir kovos, viduram- 
žių Europos feodalinę aristokratiją, nacionalines monarchijas ir 
nepriklausomas bendruomenes vienijo nepasitikėjimas popie- 
žiaus valdžia - kai kurių popiežių mėginimu sukurti aiškią ir 
sistemingą normų visumą, kuri padarytų popiežiaus valdžią ga- 
lutiniu apeliaciniu teismu Europos teisinėje valstybėje ( Rechtssta- 
at'). Štai kaip iškiliausi ir ambicingiausi viduramžių popiežiai 
suvokė savo pašaukimą. Tai, kas dažnai vadinama Inocento III 
"teokratinėmis"' pretenzijomis, reikėtų laikyti mėginimu sukurti 
teisėtą paneuropinę teisėtvarką — tokią tvarką, kuri pripažintų ir 
gintų kai kurias moralines teises nuo bet kokios pasaulietinės 
valdžios. 

Tačiau tai regisi keistai pažįstama, kažkur girdėta. Siekis ap- 
riboti vyriausybės valdžią teisėmis grindžiama teisingumo te- 
orija yra ryškiausias Amerikos konstitucijos bruožas. Įtvirtintos 
teisės ir iš jų išsirutuliojusi teisminė priežiūra suteikia tam do- 
kumentui universalistinį pobūdį, kuris paliko pėdsaką ir Ame- 
rikos pavadinime -'Dievo šalis'. Dorovinės intuicijos, suforma- 
vusios Amerikos konstitucijos pamatą - giliai individualistinės 
1r krikščioniškos savo kilme. Tačiau tuomet amerikiečių libera- 
lizmas buvo mažiau iškreiptas to antiklerikalizmo, kurį Europo- 
je iki aštuonioliktojo amžiaus sukėlė Bažnyčios valdžia ir privi- 
legijos. Pasekmė ta, kad "Naujoji Europa' galėjo padovanoti sau 
tokią konstituciją, kuri Senajai Europai dėl socialinių ir intelek- 
tualinių konfliktų buvo beveik neįmanoma. 

Nepriklausomybės deklaracijos ir konstitucijos universalizmas 
suteikė amerikiečių valstybinei santvarkai evangelišką pobūdį. 


Tas universalizmas Europos civilizacijos charakterį užfiksuoja, 

ko gero, ryškiau už bet kurį kitą politinį dokumentą, kada nors 
parengtą pačios Europos. Juk moralinė lygybė ir žmonių brolybė 
paprasčiausiai yra tik dvi tos pačios monetos pusės. O tą mone- 
tą nukalė krikščionybė. 

Kodėl tai svarbu dabar? Todėl, kad atskleidėme, jog patys 
pagrindiniai mūsų mąstymo pamatai - religinių dalykų atskyri- 
mas nuo pasaulietiškų, visuomeninės sferos atskyrimas nuo as- 
meninės bei pripažinimas: nors laikytis dogmų galima priversti, 
vis dėlto tikrai moralaus elgesio prielaida - laisvas pasirinki- 
mas - yra kilę iš Europos krikščioniškosios kultūros. O tai, kad 
jie praaugo savo ištakas ir jų dažnai šaukiamasi krikščioniško- 
sios Bažnyčios vaidmeniui apriboti, gali būti klaidinantis, gal 
net pavojingas dalykas. 

Taip yra todėl, kad suklestėjo multikultūriškumas. Be jokios 
abejonės, dėl naujausios imigracijos į Europos šalis ir į Jungti- 
nes Valstijas visuomenė pasidarė daug įvairesnė. Tai savo ruož- 
tu paskatino naujų liberaliosios minties formų plėtrą; tos for- 
mos daug rimčiau žiūri į etninių ir religinių kultūrų importą, į 
grupių identitetų vaidmenį. Naujose liberaliosios minties for- 
mose užslėptu ir atviru pavidalu slypi užuomina, kad tradicinis 
liberalizmas rūpinosi tik žmogaus kūno griaučiais, ignoruoda- 
mas minkštuosius audinius - kitaip sakant, jo abstraktus rūpi- 
nimasis asmens laisve ir žmogaus teisėmis neleido jam pajusti 
socialinio gyvenimo realiosios struktūros, žmonių patirties įvai- 
rovės. Dėl šios priežasties tradiciniai liberalai nepaiso lojalumų 
ir išankstinių nuostatų, neatskiriamų nuo priklausymo kuriai 
nors grupei ir savęs tapatinimo su ja; dėl to liberalizmas nesuge- 
ba paaiškinti, kaip tokios vertybės ir įsipareigojimai sudaro įvai- 
rias gyvenimo formas, kurių neįmanoma suderinti, sujungti. 

Niekas neišreiškė šio požiūrio tiksliau ir žavingiau už Oks- 
fordo profesorių Isaiah'ą Berliną. Berlinas priešinosi bet kokiam 


paviršutiniškam požiūriui į gyvenimą, teigiančiam, kad visus 


10. EUROPA, KRIKŠČIONYBĖ IR ISLAMAS 245 


gerus dalykus, visas pageidautinas vertybes galima sujungti vi- 
sumon nieko neprarandant. Remdamasis aštuonioliktojo am- 
žiaus pabaigos vokiečių romantikų filosofija, Berlinas tvirtino, 
kad žmogus pats kuria save - kad Žmonės ir visuomenės kuria 
konkretų savo charakterį kurios nors vertybės siekdami labiau 
nei kitos, stengdamiesi įkūnyti tą vertybę kitų sąskaita. Jis tvirti- 
no, kad vertybės yra nelygstamos. Pasaulyje — taip sakant, 'te- 
nai —- nėra objektyvios ar racionalios struktūros, į kurią būtų 
galima kreiptis siekiant suderinti tokius radikalius vertinimo ir 
savęs apibrėžimo skirtumus. Mes renkamės, individualiai ar ko- 
lektyviai, ir tie pasirinkimai nulemia mūsų charakterius. Nega- 
na to, tas sugebėjimas keisti save yra charakteringiausias Žmo- 
nių giminės bruožas. 

Šis charakterio ir kultūros skirtingumų aukštinimas iš pirmo 
žvilgsnio yra patrauklus ir įtikinantis. Žinoma, jis taip pat yra ir 
aktualus. Ko gero, tai yra viena iš priežasčių, kodėl Isaiah'os 
Berlino liberalizmo versija, jo vertybių pliuralizmas pastaruoju 
metu susilaukė tokio didelio dėmesio. Juk ji padeda ugdyti at- 
jautą Vakarų visuomenėse, kurios (ypač dėl didžiulės imigraci- 
jos po Antrojo pasaulinio karo) tapo daug įvairesnės ir geriau 
suvokia savo įvairovę. 

Taigi įvairovės gerbimo tema Vakaruose įgavo naują rezo- 
nansą, kurį, be abejo, padidino mažėjantis bažnyčios lankymas 
ir tik formalus priklausymas krikščionybei. Menkiau nei iki šiol 
suvokdami bendrus religinius įsitikinimus ar doktrinas, žmo- 
nės Vakaruose laiko save, o gal ir iš tikrųjų yra palankesni įvai- 
riems tikėjimams ir praktikoms. Tačiau šiuo klausimu turime 
būti atsargūs. Ar mes iš tikrųjų tokie laisvi“ nuo krikščionybės 
kaip mums atrodo? Yra daug įrodymų, kad mes vis dar paklūs- 
tame jos dorovinei įtakai. Pažvelkime, pavyzdžiui, kad ir į tas 
galingas emocijas, kurias Europoje sukėlė akivaizdus rasinės dis- 


kriminacijos reginys, emocijas, kurios neseniai buvo nukreiptos 

prieš Pietų Afriką užjos aparteido politiką. Atrodo, kad tikėjimas 
žmonių dorovine lygybe - ir, suprantama, individualizmu - pa- 
siekė naujas aukštumas. Tikėjimas, kad individai turi būti lais- 
vi, ginami įstatymų, kad galėtų gyventi 'savo gyvenimą, paaiš- 
kina europiečių pastangas Žmogaus teisių gerbimą padaryti 
politinio teisėtumo kriterijumi visame pasaulyje. 

Deja, tas idealizmas, kuris kyla iš tikėjimo dorovine lygybe, 
gali baigtis sentimentais ir painiava. Tokią grėsmę dabar kelia 
multikultūriškumo plėtra, nes šiame iš pažiūros geranoriškame 
požiūryje esama pavojingos dviprasmybės. Iš tikrųjų jis gali mas- 
kuoti atsitraukimą nuo dorovinio universalizmo. Jis nėra pa- 
kankamai blaivus, praktiškas. Jis realiai nenustato tinkamų rė- 
mų konfliktams tarp grupių ar individų spręsti. Tiesą sakant, jis 
negali remdamasis savo normavimo ištekliais garantuoti, kad 
mes ir toliau gyvensime individų visuomenėje, kurioje normos 
suteikia "individui pozityvų socialinį vaidmenį, pagrindinį sta- 
tusą. Pavojus slypi požiūryje, kuris daro prielaidą, kad indivi- 
dai 'yra visada' —- kad jie, taip sakant, yra veikiau natūralūs 
faktai nei socialiniai artefaktai. Ignoruodama tą būdą, kuriuo 
konkretūs moraliniai įsitikinimai ar normos yra būtina indivi- 
dualistinės visuomenės sąlyga, ši prielaida sukelia pavojingą 
dviprasmiškumą. 

Tą dviprasmiškumą galima įžvelgti net Isaiah'os Berlino raš- 
tuose, nes, jei geriau įsižiūrėsime, Berlino vizijoje skirtumas tarp 
dviejų pliuralizmo formų tampa neaiškus. Viena iš jų yra socia- 
linių grupių ar kultūrų, apibrėžiančių ir išreiškiančių jų pačių 
vertybes, vizija. O antroji yra individų, siekiančių skirtingų ver- 
tybių, laikantis įstatymų nustatytų rėmų, vizija; tie įstatymai ne 
tik saugo individų laisvę, bet nustato aiškias jos ribas; kitaip 
tariant, tai yra lygios laisvės" vizija. 

Akivaizdu, kad tos vizijos nėra tapačios. Jos gali net konflik- 


tuoti. Juk pliuralistinėje grupių ar kultūrų, augančių ir klestinčių 

kaip kokie egzotiški augalai vešliame sode, vizijoje nėra nieko 
tokio, kas neišvengiamai užtikrintų ar apgintų individualų pa- 
sirinkimą. Taigi susiduriame su pavojumi, kurį kelia gera norin- 
tis, bet neaiškus pliuralistinis mąstymas, besiblaškantis tarp tų 
dviejų alternatyvinių vizijų, nepastebėdamas ar nekreipdamas 
dėmesio į jų skirtumus. 

Svarbiausias skirtumas yra toks. Individų klestėjimo pliura- 
listinė vizija remiasi žmonių lygybės prielaida - tomis pirminė- 
mis krikščioniškosiomis žmonių brolybės ir žmonių giminės vie- 
ningumo prielaidomis, kurios pamažu iškėlė liberalizmą kaip 
socialinę ir politinę doktriną. Taigi viena pliuralizmo forma su- 
ponuoja moralinį universalizmą ir lygios laisvės principą, !ci- 
džiantį apginti individus nuo savavališko kišimosi ir socialinės 
prievartos, dažnai kylančios iš etninio ir religinio solidarumo. 
Kita liberalizmo forma tokių garantijų neduoda. 

Nereikia toli eiti norint pamatyti, kokios yra tų dviejų skirtin- 
gų pliuralizmo formų pasekmės. Jos pasireiškia kiekvienai iš jų 
būdingame žmonių vienijimosi modelyje. Krikščioniškųjų ir li- 
beraliųjų dorovinės lygybės prielaidų puoselėjamas vienijimosi 
modelis yra savanoriškos bendrijos, atsirandančios iš vidinio 
atsidavimo kam nors akto, iš laisvo valios akto. 

Tai reiškėsi tokiu mastu, kad krikščioniškosioms ir liberali- 
nėms normoms visada buvo sunku įvertinti šeimos reikalavi- 
mus, dažnai traktuojant ją visų pirma kaip paruošimą laisvei, 
kuria naudosis jos nariai, kai suaugs. Tokio požiūrio ištakos, ko 
gero, gali nuvesti iki radikalaus Jėzaus skelbimo, kad būtina at- 
mesti šeimos ryšius, jei to reikalauja tarnavimas Dievui, sąžinė. 
Ši savanoriško vienijimosi norma taip pat paaiškina, kodėl su- 
tarties sąvoka ir palyginimas su ja vaidino tokį svarbų vaidmenį 
šiuolaikinėje liberaliojoje mintyje. Juk aišku, kad sutarties są- 
vokos įvedimas tolygus kreipimuisi į sąžinę ir pasirinkimą, o 


ne vien tik į paveldimus giminystės ar statuso ryšius. Štai taip 

krikščioniškoji dorovinės lygybės prielaida, suvaidinusi lemia- 
mą vaidmenį formuojantis šiuolaikiniam liberalizmui, buvo ir 
lieka radikaliu iššūkiu daugeliui tradicinių visuomenių. 

Ir priešingai, antroji pliuralizmo forma vienijimosi pagrindu 
laiko visų pirma paveldėtas ar įgimtas savybes - kalbą, etninę 
priklausomybę, odos spalvą, seksualines orientacijas ar net pa- 
prasčiausią geografinę padėtį. Dažnai jau pats tokių vienijimosi 
šaltinių buvimo faktas laikomas stiprybės ir patvarumo įrody- 
mu, palyginti su neva nepatikimu ir pažeidžiamu vienijimusi 
remiantis asmenine valia. Taigi antrosios pliuralizmo formos 
implikacija yra ta, kad asmeninį identitetą ir socialinę tvarką 
geriau užtikrina „objektyvios“ vienijimosi formos negu „subjek- 
tyvios“. 

Tokia prielaida ne tik labai abejotina, bet ir pavojinga. Juk ji 
kelia grėsmę visam savireguliacijos projektui ir jo šiuolaikinei 
politinei tąsai - atstovaujamajai valdymo sistemai. Saviregulia- 
cijos idėja — priešingai nurodyto socialinio vaidmens vaidini- 
mui, paprastam taisyklių, nustatytų paveldėto statuso ar 'pri- 
gimties' laikymuisi - yra save reguliuojančios ar save valdančios 
visuomenės projekto kūrybinis šaltinis. Be pirmosios idėjos ant- 
roji bus sunkiai suprantama kaip dorovinis imperatyvas ir ge- 
riausiu atveju taps tik priemone aukštesnei socialinei padėčiai 
ginti, kaip kad darė senovės miestų-valstybių piliečiai. 

Yra gilus ir esminis ryšys tarp dorovinės lygybės prielaidos, 
tikėjimo, kad kiekvienas Žmogus turi racionalios autonomijos 
galimybę, ir savivaldos bet kurioje visuomenėje perspektyvų. Ne- 
sant tokios prielaidos, neaišku, ar visuomenė sugebės valdyti 
save, ilgesnį laiką išlaikyti laisvas institucijas. Ta prielaida ne 
tik suteikė Europos visuomenėms beprecedentinį dinamizmą, 
bet ir atvedė prie atstovaujamosios valdymo formos - formos, 
kuri dabar taip plačiai imituojama visame pasaulyje. Ta prie- 

neeuropinėmis visuomenėmis, kuriose nelygybė išlieka natūra- 
lia' prielaida, pasmerkdama daug žmonių priklausomybei, nu- 
lemtai giminystės ryšių ar socialinės padėties. 

Rėmimąsi sąžine ir pasirinkimu, priešingai negu nesavano- 
riškas vienijimosi ir pavaldumo formas, galima pagrįstai laikyti 
Europos civilizacijos dvasia; jos dorovės logika privertė vienu 
po kito suabejoti tradiciniais statuso ir vertinimo kriterijais, o 
kruopštus tyrimas - tuo, ar kilmė, turtai, lytis ir net seksualiniai 
polinkiai yra doroviniu atžvilgiu tinkamas pagrindas traktuoti 
žmones nevienodai. 

Ši Europos dorovinio savitumo analizė kelia pagundą apy- 
tikriai nustatyti europiečių moralinio identiteto atsiradimo 
pradžią. Jos reikėtų ieškoti Karolio Didžiojo valdymo metais. Ži- 
noma, kad 792 metais Karolis Didysis, norėdamas užsitikrinti 
savo pavaldinių ištikimybę ir atkurti stabilią imperiją krikščio- 
niškajai liaudžiai", pareikalavo, kad visi vyrai duotų jam ištiki- 
mybės (vasalinės priklausomybės) priesaiką. Ši iniciatyva stebi- 
na tuo, kad priesaikos jis tikėjosi ne tik iš laisvųjų Žmonių, bet ir 
iš kai kurių vergų! Tokio reikalavimo nebūtų galima įsivaizduo- 
ti senovės pasaulyje, kur vergai buvo laikomi "gyvais įrankiais". 
802 metais Karolis Didysis pareikalavo dar vienos priesaikos, šį 
kartą reikalaudamas, kad prisiektų visi vyrai sukakę dvylikos 
metų amžiaus, taip akivaizdžiai praplėsdamas savanoriškai pri- 
siimtų įsipareigojimų diapazoną. (Tai aiškiai rodė ir jo ediktų kal- 
ba - joje buvo tokios frazės kaip "kiekvienas krikščionis" ir 'ab- 
soliučiai visi, be išimčių.) Karolio Didžiojo reikalaujama 
priesaika leido manyti, kad ir vergai turi sielas, dorovinį sugebė- 
jimą, dėl kurio buvo verta gauti jų priesaikas ir užsitikrinti jų 
lojalumą. Taigi dorovės normos, siejamos su terminu 'krikščio- 
niškoji liaudis“, jau darė esminį perversmą Žmonių galvose — 
perversmą, kuris pranašavo senovės vergijos pabaigą, netjei Ka- 


rolingų imperijoje ir išliko daug jos pėdsakų. 

Taigi dviejų pliuralizmo formų skirtumas yra nepaprastai 
svarbus. Jei norime pamatyti, kaip jis pasireiškia šiandien kokiu 
nors visuomenės interesų klausimu, pakanka tik panagrinėti, ar 
priimtina visuomenei arba valstybei remti islamiškas mokyklas. 
Gerbiant svetingumą ir įvairovę, atrodytų, kad yra daug argu- 
mentų už tokią valstybės paramą. Tačiau čia susiduriame su 
netikėta kliūtimi. Juk — ir, be abejo, tai pats svarbiausias argu- 
mentas -islamiškosios mokyklos moko radikalaus moterų pa- 
valdumo, nes teigia, kad dukterys turi klausyti tėvų, kad ir kokio 
amžiaus jos būtų, 0 seserys yra pavaldžios broliams; tai ar iš 
tikrųjų mes norime, kad valstybė finansuotų tokias mokyklas? 
Juk toks finansavimas tarsi reikštų pritarimą pažiūroms, kurios 
daugumai mūsų atrodo pasibaisėtinos, pažiūroms, kurios yra 
visiškai priešingos mūsų teisingumo sampratai. 

Akivaizdu, kad čia iškyla asmeninės laisvės problema - nuo- 
latinio priklausymo formos atmetimas. Kaip tik krikščioniško- 
sios ir liberaliosios nuostatos apie moralinę lygybę dvasia per 
daug šimtmečių sukūrė gilią tokių pavergimo formų kritiką. 

Priežastis, kodėl taip svarbu skirti šias dvi pliuralizmo for- 
mas yra ta, kad liberalizmas, tinkamai suprastas, nustato griež- 
tas įvairovės ribas. Tų ribų reikalauja teisingumas. Tad visiškai 
klaidingas yra mūsų laikais labai paplitęs liberalizmo siejimas 
su atsainumu moralės klausimais, indiferentiškumu. Įdomu, kad 
antroji pliuralizmo forma, labiau aukštinanti kultūrinę įvairovę 
negu ginanti asmeninį pasirinkimą, yra labiau pažeidžiama to- 
kiais kaltinimais. Vadinasi, ji turi daugiau bendro su utilitariz- 
mu negu su klasikiniu liberalizmu. Jau matėme, kad utilitariz- 
mas iš tikrųjų nesiūlo jokio principo poreikiams ar prioritetams 
kritikuoti, o antroji pliuralizmo forma skirtingų visuomenės ti- 
pų atžvilgiu yra tik abejotinai individualistinė. Kai kurie iš jos 
šalininkų, kaip jau sakyta, savaime suprantamu dalyku laiko, 


kad individui priklauso organizuojantis socialinis vaidmuo. Jie 

gali pasisakyti už asmens laisvę. Tačiau jų idėjų sistema nega- 
rantuoja tokio vaidmens ar tokios laisvės. 

Grupių laisvė nėra tapati individų laisvei. Kurios nors gru- 
pės įsitikinimų ir gyvensenos gerbimas, jei jis suprantamas kaip 
nesikišimas į jos papročius, iš tikrųjų gali būti apibūdinamas 
kaip tos grupės laisvės' gerbimas. Tačiau ta laisvė gali kelti grės- 
mę asmens laisvei ar ją slopinti. Ji gali net atmesti normas ir 
praktikas, kurios reikalingos individui kaip socialinio vaidmens 
subjektui. Suprantama, antroji pliuralizmo forma nekreipia dė- 
mesio į tas normas ar nepaaiškina, kas jos yra. Ji vengia sunkių 
klausimų, kuriuos kelia dorovinės lygybės prielaida, tikėjimas, 
kad visų Žmonių statusas iš esmės yra lygus ir jie visi vienodai 
gali pretenduoti į iš to išplaukiantį teisingumą. Štai taip antroji 
pliuralizmo forma išvengia universalizmo supriešinimo su par- 
tikuliarizmu. 

Tačiau išvengti to neįmanoma. Galima arba tikėti pagrindi- 
nėmis Žmogaus teisėmis, tam tikra prigimtinės teisės atmaina, 
arba netikėti. Vidurio nėra. 

Tačiau kaip tik tokį vidurį, tarpinę padėtį, mėgino užimti Isai- 
ah'a Berlinas. Ir čia galime rasti krikščioniškųjų individualizmo 
nuostatų šaltinį, su šiuolaikiniu liberalizmu siejamų teisingu- 
mo intuicijų netiesioginį įrodymą. Berlino žydiškasis paveldas 
gali gerai paaiškinti, kodėl jis išliko ambivalentiškas individu- 
alizmo atžvilgiu. Juk judaizmo, jo tradiciniu pavidalu, požiū- 
ris buvo veikiau partikuliaristinis nei universalistinis. Supranta- 
ma, gentiniai reikalavimai susilaukia didesnio intelektualaus 
žydo rezonanso - Žmogaus, jautresnio savo tradicijų kitonišku- 
mui. Tačiau Europos žydai gyvena krikščioniškajame arba, tik- 
riau sakant, postkrikščioniškajame pasaulyje. Universalistinės 
krikščioniškųjų dogmų apie Dievą ir žmogų normos įsiskverbė į 
šiuolaikinę žydų mintį tokiu mastu, kurį suvokia galbūt tik nedau- 
gelis žydų intelektualų. Liberalųjį, arba reformistinį, judaizmą iš 

tikrųjų galima laikyti žydiškųjų ir krikščioniškųjų normų miši- 
niu. Tačiau net ši reformistinė moderniojo judaizmo atmaina at- 
virai nesupriešina universalizmo su partikuliarizmu. Ji nenag- 
rinėja, kodėl kai kurie pagrindiniai įsitikinimai yra būtina sąlyga 
individui vaidinti socialinį vaidmenį - kaip krikščioniškoji on- 
tologija palaiko dorovinės lygybės prielaidas ir todėl slypi kiek- 
vienos piliečių lygybe grindžiamos visuomenės, kurią aš pava- 
dinau demokratine visuomene, užnugaryje. 

Užuot tai pripažinęs, šiuolaikinis modernusis judaizmas lin- 
kęs dorovinės lygybės prielaidą laikyti bendru kultūriniu pa- 
grindu, nes tuomet nebereikia rūpestingai tyrinėti šaltinių to įsi- 
tikinimo, kuris taip nesiderina su partikuliaristiniu judaizmo 
paveldu. Man regis, kad tai leidžia įdomiu aspektu pažvelgti į 
keblią žydų intelektualų padėtį postkrikščioniškajame pasauly- 
je, ypač į tą liberalizmo atmainą, kurią perša toks mąstytojas 
kaip Berlinas. Juk yra stebinantis šiuolaikinio judaizmo dvipras- 
miškos padėties liberaliojo universalizmo atžvilgiu ir Berlino 
minties dviprasmiškumo sutapimas. Dėl Berlino vartojamos lek- 
sikos beveik neįmanoma atskirti individų įvairovės ir religinės 
saviraiškos reikalavimų nuo religinių, etninių ar nacionalinių 
grupių įvairovės bei saviraiškos reikalavimų. Tačiau, be abejo, 
jie nesutampa ir tarpjų labai lengvai gali kilti konfliktas. 

Juk galų gale yra du visiškai skirtingi būdai etninėms ar reli- 
ginėms grupėms gyventi kartu. Vieno iš jų pavyzdžiu galima 
laikyti Šiaurės Afrikos miestus viduramžiais. Tuose miestuose 
musulmonai, krikščionys ir žydai gyveno vieni šalia kitų, daž- 
nai demonstruodami didelę de facto toleranciją vieni kitų tikėji- 
mams ir praktikoms. Vis dėlto tos grupės dažniausiai laikėsi 
atskirai. Tai dar ne viskas. Sąlygos, kuriomis jie gyveno kartu, 
galiausiai buvo nustatytos veikiau pačios galingiausios grupės, 


one įstatymų. 

Geriausiu atveju silpnesnės grupės galėjo pasikliauti įsigalė- 
jusia tvarka, užkariautojų geromis manieromis". Tačiau viską 
pasvėrus galima sakyti, kad jų saugumas ir galimybė praktikuo- 
ti savo tikėjimus visiškai priklausė nuo stipresniųjų malonės. 
Nebuvo visų priimtų viešų tikėjimo principų, į kuriuos būtų ga- 
lima apeliuoti ginant savo autonomiją, nebuvo asmens teisių 
juridinių rėmų, nebuvo tikrojo liberalizmo. 

Tapdamas liberalu, Isaiah'a Berlinas, kaip ir daugelis šiuo- 
laikinių žydų intelektualų, perėmė krikščionybės daugiau negu 
jam atrodo. Lygios laisvės įsipareigojimas yra itin klastingas. 
Tuo galime įsitikinti pažvelgę į kitą istorinį pavyzdį. Stiprus ka- 
talikų nacionalistinis judėjimas prieš Pirmąjį pasaulinį karą, iš- 
kėlęs tokius talentingus rašytojus kaip Maurice'ą Barrėsą, daž- 
nai reiškė abejones dėl žydų, socialistų ir laisvamanių lojalumo 
bei patriotizmo. Ar tos grupės, esant reikalui, susitelks ginti Pran- 
cūzijos? O galjų atstovai geriausiu atveju tik dėracinė (atitrūkę 
nuo šalies'), o blogiausiu — užsienio agentai? Matydamas, kaip 
Žydai ir kiti susitelkė aplink Respubliką po 1914 metų, aukoda- 
miesi ne mažiau už prancūzų katalikus, Barrėsas pakeitė savo 
nuomonę. Karas tų grupių nepavertė katalikais, juo labiau nuož- 
miais nacionalistais. Tačiau lygi laisvė, garantuota Respubli- 
kos institucijų, atrodo, sudarė sąlygas nacionalinei koalicijai, 
sugebančiai ginti Prancūziją ir galbūt įnešančiai indėlį į pran- 
cūzų kultūrą. Dėl to Barrėso nacionalizmas pasidarė labiau pra- 
skiestas, ne toks nesutaikomas, nekompromisinis. Tad kas gi at- 
sitiko? Vaizdas grupių, kurių lojalumu Prancūzijai jis anksčiau 
abejojo, nusprendusių, jog Respublikos institucijų užtikrinama 
teisinė sistema tokia svarbi jų pačių identitetui ir interesams, 
kad jie negalėjo nekovoti už Prancūziją, yra labai pamokantis. 
Jis parodė, kad radikali nacionalizmo forma, kuriai atstovavo 
Action frangaise, to nacionalizmo, kuris keltų pavojų grupių pi- 

sceną Bažnyčią bei Valstybę, dabar buvo pasmerkta žlugti. Libe- 
ralusis nacionalizmas Prancūzijai teikė daugiau vilčių už reak- 
cinį nacionalizmą. 

Šis istorinis pavyzdys ypač įdomus šiandien, svarstant apie 
musulmonų ateitį Europoje ir Europos santykius su musulmo- 
nų pasauliu. Ar tarp musulmonų Europoje vyksta kas nors pa- 
našaus į užmaskuotą' liberalizmo infiltraciją? O galjie ruošiasi 
savo identitetą ir interesus apibrėžti fundamentalistiniu būdu, 
kuris nesuderinamas su liberalizmu? 

Europos ateitis glaudžiai susijusi su islamo ateitimi. Taip yra 
ne tik todėl, kad Europos valstybėse atsirado didelės islamiškos 
bendruomenės - Prancūzijoje jai priklauso per keturis milijonus 
žmonių — bet ir dėl to, kad Šiaurės Afrikoje ir Viduriniuosiuose 
Rytuose kada nors gali įsiviešpatauti islamiškasis fundamenta- 
lizmas. Šiandien verkiant reikia suprasti fundamentalizmo pri- 
gimtį. Juk suvienytos Europos užsienio politika lengvai gali tap- 
ti šio radikalaus religinio judėjimo įkaitu. Jis Europai gali būti 
nepaprastai svarbus ne tik dėl tų valstybių (kai kurios išjų turi 
daug naftos) artumo, bet ir dėl to, kad vykstant fundamentalisti- 
nei revoliucijai tose šalyse Europą gali užplūsti dešimtys milijo- 
nų pabėgėlių - suvakarėjusių arabų. 

Jei krikščionybės santykius su liberalizmu aprašiau teisin- 
gai, tai islamas iškelia įdomią problemą. Islamas, kaip ir krikš- 
čionybė, remiasi universalistine kalba. Šiuo aspektu islamas la- 
biau panašus į krikščionybę negu į judaizmą. Tai 'knygos' 
religijos, veikiau apeliuojančios į visus žmones nei į kurios nors 
konkrečios visuomenės narius. Tiesą sakant, islamas galėjo iš- 
mokti taip išreikšti savo intencijas dėl ankstyvų kontaktų su 
krikščionybe. 

Tačiau ir skirtumai tarp krikščionybės bei islamo labai ryš- 
kūs. Islamas veikiau akcentuoja savo išpažinėjų “lygų pavaldu- 

įsipareigojimą sustiprino ankstyvosios Bažnyčios būtinybė at- 
siriboti nuo judaizmo). Taigi islamas iš dorovinės lygybės prie- 
laidos daro ne tokias pat išvadas. Jis labiau pabrėžia griežtą tam 
tikrų taisyklių, religijos įstatymų laikymąsi. Skiriamasis islamo 
požymis yra veikiau taisyklių laikymasis nei sąžinės laisvė. Ir 
todėl kyla pagunda manyti, kad islamas turi daugiau bendra su 
judaizmu negu su krikščionybe (tai atskleidžia ir naujausi isla- 
mo kilmės tyrinėjimai, o tokią mintį sustiprina tai, kad islamui 
reikia kažkuo skirtis nuo krikščionybės). Islamiškoji religinės 
teisės ir mulų vaidmens koncepcija aiškiai neišdėsto ir negina 
sąžinės laisvės. Taip gali būti, bent jau iš dalies, todėl, kad isla- 
mas neabsorbavo graikų filosofijos ir romėnų teisės kaip krikščio- 
nybė. Islamiškasis universalizmas stokoja abstraktumo - to abst- 
raktumo, kurį krikščionybė paveldėjo iš graikų filosofinių 
samprotavimų apie žmogaus "prigimtį — dogmų laikymosi" al- 
ternatyvos. Be to, islamas niekada neperėmė iš romėnų teisės 
rūpinimosi dominium (teisėmis) taip, kaip tai padarė krikščio- 
niškoji Kanonų teisė. Taigi idėja, kad dorovinė lygybė reikalauja 
autonomijos, sąžinės laisvės gerbimo, netapo pagrindiniu islamo 
bruožu. Dėl tojis negalėjo sukurti to, kas tapo centriniu dalyku 
krikščioniškosios Europos tikėjimuose ir praktikoje - skirtumo 
tarp visuomeninės ir asmeninės sričių, tarp pasaulietinių ir šven- 
tų dalykų. Jis nesukūrė nieko panašaus į Vakarų liberaliosios min- 
ties pagrindus. Šiaip ar taip, abi šios religijos išsaugojo svarbius 
savo ištakų požymius. Juk krikščionybė kelis pirmuosius šimt- 
mečius plito visų pirma įtikinėjimo keliu, o islamas išsiliejo iš 
Arabijos pusiasalio ir buvo platinamas kardu. 

Mano nuomone, tai ir yra raktas islamiškajam fundamenta- 
lizmui suprasti. Islamiškasis fundamentalizmas yra reakcija 
prieš Vakarų liberalizmą - reakcija, kylanti iš to, kad už libera- 
lizmo nugaros islamas įžvelgia aktyviai veikiančią krikščiony- 

ryšį tarp krikščioniškųjų moralinių įsitikinimų ir modernizmo 
su visa jo formų įvairove. Juk musulmonai geriau negu daugelis 
europiečių gali matyti ryšį tarp krikščioniškojo individualios są- 
žinės akcentavimo ir šiuolaikinių įsipareigojimų užtikrinti eko- 
nominę, politinę ir socialinę laisvę. Norint suprasti musulmonų 
reakciją, pakanka panagrinėti nesenai vykusią polemiką, kurią 
sukėlė Salmano Rushdie Šėtono eilių knyga, daugelio musulmo- 
nų nuomone, įžeidžianti jų religiją ir uždraustina. 

Polemikos, kurią sukėlė islamo atsakas į Sėtono eiles, skau- 
džiausias aspektas yra ta dorovinė sumaištis, kurią ji atskleidė 
Vakaruose, ypač Europoje. Veikiant multikultūriškumui, krikš- 
čioniškosios ir postkrikščioniškosios šalys nerimą keliančiu mas- 
tu nebesuvokia savo moralinio identiteto. O ta sumaištis savo 
ruožtu turi dvi svarbias pasekmes. Pirmoji yra ta, kad Vakarai 
nebe taip efektyviai gina savo vertybes kaip turėtų. O antroji, 
kad sumaištis neleidžia Vakarams suvokti, kas dedasi pasauly- 
je pačiame svarbiausiame lygyje - tikėjimo lygyje. 

Mes atpratome tikėjimą laikyti socialinių ir politinių pasi- 
keitimų šaltiniu. Užtat marksizmo įtaka, kartu su rinkos me- 
chanizmu, sukurtu liberalizmo remiamos "pilietinės visuome- 
nės', kreipia mūsų dėmesį į ekonominio pobūdžio dalykus. 
Labai paplito garsiai neskelbiama nuomonė, kad pasaulio eko- 
nomikos raida, ypač rinkos santykių plėtra, yra visos kitos rai- 
dos pagrindas. Manoma, kad ekonominiai pasikeitimai yra pa- 
grindinė socialinių, politinių ir intelektualinių permainų 
priežastis. 

Tačiau su Vakarų nesugebėjimu suprasti ir savęs, ir kitų glau- 
džiai yra susijusi ta savęs apibūdinimo forma, kurios jie dažnai 
griebiasi. Vakarų požiūrio reiškėjai - gan dažnai ir patys dva- 
siškiai — šiuolaikines Vakarų visuomenes apibūdina kaip 'pa- 
saulietiškas ir materialistiškas'. Tuo norima pasakyti ne tik tai, 

bažnyčią, bet ir tai, kad Vakarų visuomenės jau nebesiremia ben- 
dru tikėjimu. Todėl peršasi išvada, kad jas dabar sieja tik bendri 
interesai, kylantys iš vartotojiškų poreikių, ir radikali savitarpio 
priklausomybė, nulemta toli pažengusio darbo pasidalijimo. Ma- 
noma, kad turto siekimas Vakaruose pakeitė tikėjimą - visuome- 
nę sutelkiančią jėgą. 

Tačiau šis itin paplitęs požiūris, kad ir kaip jis būtų reiškia- 
mas - su liūdesiu bažnytininkų ir prarasto "bendrumo" gynėjų 
ar su pasitenkinimu tų, kurie dar ne visai prarado tikėjimą moks- 
lu ir pažanga - yra netik neteisingas, bet ir pavojingai neteisin- 
gas. Žinoma, Vakarų tradicijos identifikavimo problemą ir ben- 
drų įsitikinimų branduolio ieškojimą apsunkina Vakarų 
individualizmas. Vakarų politinė ir socialinė leksika akivaiz- 
džiai sudaro galimybes nuvertinti tikėjimą kaip socialinės tvar- 
kos šaltinį, atskirdama valstybę nuo pilietinės visuomenės, vi- 
suomeninę sferą nuo privačios, ritualinį elgesį nuo tikrai dorovinių 
veiksmų. 

Iš pirmo žvilgsnio atrodo, kad tos Vakarų sąvokos rodo išskir- 
tinį tikėjimų ar vertybių pliuralizmą kaip charakteringą 'vakarie- 
tiškumo' bruožą. Taip traktuojant pliuralizmas, tolerancija ir net 
skepticizmas atrodo esą šiuolaikinių Vakarų intelektualiniai po- 
Žymiai. Jei tuos požymius apskritai galima laikyti tikėjimais, tai 
juos reikėtų vadinti negatyviais tikėjimais, kitų kultūrų pozity- 
vių tikėjimų priešingybe. 

Tačiau galima pasakyti, kad tokiai analizei kažko trūksta. Jai 
trūksta fakto, kad Vakaruose esantys skirtumai tarp valstybės ir 
pilietinės visuomenės, tarp visuomeninės ir privačios sferos, tarp 
paprasčiausio dogmų laikymosi ir moralaus elgesio yra kilę iš 
krikščioniškųjų šaknų. Kitaip sakant, jie remiasi tokia prielaidų 
ir vertinimų sistema, kurią plačiąja prasme galima vadinti indi- 
vidualistine ir kuri svarbiausiais atžvilgiais atitinka krikščio- 


niškosios teologijos sistemą. Prielaida, kad visuomenė susideda 

iš individų, kurių kiekvienas turi savo ontologinį pagrindą, yra 
krikščioniškosios prielaidos apie sielų lygybę prieš Dievą verti- 
mas į pasaulietinę kalbą. Ši krikščionybės postuluojama funda- 
mentali statuso lygybė tapo, ypač veikiant prigimtinės teisės tra- 
dicijai, priemone, kuria Vakarų mąstytojai nuo viduramžių iki 
Naujųjų amžių vis sistemingiau brėžė skirtumą tarp asmens kaip 
moralinio subjekto ir socialinių vaidmenų, kuriuos asmeniui pa- 
sitaiko vaidinti. Taigi pirminis vaidmuo, būdingas visiems, bu- 
vo atskirtas nuo antrinių vaidmenų, tokių kaip tėvo, tarnautojo 
ar moters vaidmuo. 

Šiuo atžvilgiu individo formavimasis buvo krikščionybės pa- 
siekimas. Per daug šimtmečių "individas" iš moralinio kriteri- 
jaus pamažu buvo padarytas pirminiu, arba vienijančiu, socia- 
liniu vaidmeniu - tuo vaidmeniu, kuris iš tikrųjų vienija bet kurią 
visuomenę, grindžiama piliečių lygybe, vaidmeniu, kuris galiau- 
siai sunaikino Vakarų feodalizmo kastų skirtumus ir dabar gra- 
sina panaikinti įsisenėjusį nelygybės statusą bet kurioje šalyje. 

Taip krikščioniškoji ontologija davė pagrindą tam, ką mes 
Vakaruose įpratę vadinti liberaliomis vertybėmis - įsipareigoji- 
mais laikytis lygybės bei asmens laisvės postulatų. Šie įsiparei- 
gojimai yra pirminiai ir pagrindiniai, o vakarietiškoji toleranci- 
ja, pliuralizmas ir net skepticizmas yra išvestiniai ir antraeiliai 
dalykai. Šiuo atžvilgiu Vakarų kultūra nesiskiria nuo bet kurios 
kitos. Ji remiasi bendrais įsitikinimais, o kai nesugeba jų pripa- 
žinti ar ginti, ardomas jos identitetas. 

Būtent pirmenybės teikimas lygybei sukuria erdvę, ar vaid- 
menį, individualiai sąžinei. Juk lygybės prielaida stengiasi pa- 
neigti ne tik pastovią statuso nelygybę, bet ir įsakmios nuomo- 
nės primetimą bet kuriam visuomenės asmeniui ar asmenų 
grupei. Tad laisvė tampa prigimtine teise, nes manoma, kad nie- 
kas ab initio neturi teisės vadovauti ar primesti nuomonės, remda- 


masis savo vidiniu identitetu. Tą ir reiškia individų visuomenę. 

Štai čia ir randame ryšį su tuo, kas charakteringiausia krikš- 
čioniškajai dievybės koncepcijai. Nes vargu ar perdėsime saky- 
dami, kad, palyginti su kitomis didžiosiomis tradicinėmis reli- 
gijomis, krikščionybė Dievą padaro vidiniu. Ji postuluoja tokį 
ryšį su Dievu, kuris yra iki bet kokio viešo tikėjimo išpažinimo ir 
tampa to išpažinimo pagrindu. Šiuo atžvilgiu krikščionybė nėra 
socialinė grupė, identifikuojanti ir garbinanti save tuo būdu, ku- 
rį Durkheimas priskiria visoms religijoms. Nes socialinė grupė, 
kuri atsiranda iš krikščioniškųjų prielaidų, susideda iš indivi- 
dų, iš laisvų ir lygių subjektų. Taip krikščionybė duoda moralinį 
pateisinimą individo, galinčio, kaip manoma, prieiti prie giliau- 
sios tiesos nepriklausomai ir individualiai. Šis pateisinimas sa- 
vo ruožtu skatina teisėtų Žmonių susivienijimų, kurie remiasi 
visų sutarimu, idėją. 

Akivaizdu, kad Dievo pavertimas vidiniu yra vėlesnių rei- 
kalavimų sąžinei ir ginamos teisių pasirinkimo sferos šalti- 
nis. Dėl to moralinės lygybės prielaida, sąžinės priedermės ir 
reikalavimas, kad žmogaus teisių gerbimas taptų teisėtų susi- 
vienijimų kriterijumi, yra neatskiriamai susiję. Jie kuria Gestalt 
(vaizdinį ), būdingą Vakarų civilizacijai ir padariusį daugiau 
už bet ką, kad Vakarų visuomenės taptų novatoriškos ir pa- 
žangios. 

Tai ir yra racionalus grūdas tos tiesos, kurią įtvirtino protes- 
tantiškoji krikščionybės versija - racionalus grūdas, darantis ti- 
kėtinu dalyką, kad protestantizmas, nepaisant visų jo nukrypi- 
mų, yra labiau suvokianti save krikščionybės forma negu 
katalikybė. Šis racionalumas triumfavo Antrajame Vatikano su- 
sirinkime ir taip galų gale privertė tokią seną Bažnyčios institu- 
ciją stoti Žmogaus teisių pusėn ir netiesiogiai pripažinti iš es- 
mės individualistinį krikščioniškosios minties pobūdį. Katalikų 
tradicionalistai, tvirtinantys, kad dėl to Roma užsikrėtė protes- 


tantizmu, nėra visiškai neteisūs. Tačiau tokie tradicionalistai 

negeba pripažinti, kad Antrasis Vatikano susirinkimas pagrin- 
dinį krikščioniškąjį Gestalt (vaizdinį ) apvalė nuo jam svetimų 
prielaidų ir požiūrių. 

Yra stebinantis panašumas tarp tradicionalistinių katalikų 
argumentų ir kritikos, kuri neseniai buvo bendruomenės" var- 
du nukreipta prieš liberalizmą. Tokie kritikai kaip Alistairas 
MaclIntyre'as ir Charles'as Tayloras įrodinėjo, kad liberalios idė- 
jos - priejųjie priskiria visų pirma lygybės ir tarpusavio supra- 
timo idėją, dėl kurios asmens teisės laikomos pirmesnės už bet 
kokias gero gyvenimo koncepcijas - griauna tą bendrumą, kuris 
būtinas "tikrai" bendruomenei. Šie liberalizmo kritikai plėtoja ar- 
gumentus, kurie yra ne tik metodologiniai, bet kalba ir apie es- 
mę, nors jie patys dažnai nesugeba atskirti tų dviejų savo argu- 
mentų lygių. Jie įrodinėja, kad žmogiškasis faktorius, o iš tikrųjų 
ir pati žmonių veiklos idėja, suponuoja kalbą ir taisykles, kitaip 
sakant, socialinį kontekstą. Todėl galima sakyti, kad individua- 
lūs sprendimai ir veiksmai radikaliai priklauso nuo socialinio 
konteksto (arba bendruomenės) ir negali vykti vakuume. Tai iš 
tikrųjų tiesa. Tačiau tai nėra lemiamas argumentas prieš libera- 
lizmą. Juk jei į liberalizmą žiūrėsime istoriškai (kaip į kuriantį 
diskurso tradiciją ir būdą), tai jį bus galima laikyti mūsų pačių 
liberalaus tipo visuomenės lopšiu. 

Deja, neistorinis, akivaizdžiai ignoruojantis tradicijas argu- 
mentavimo būdas, charakteringas didelei liberaliosios minties 
daliai nuo septynioliktojo amžiaus, dar labiau padidino tą pai- 
niavą. Tačiau į visa tai žiūrint istoriškai, bendruomenės libera- 
liosios koncepcijos šaltiniai ir jos plėtotė yra sudėtingi ir pa- 
trauklūs. Ir šioje istorijoje krikščionybė suvaidino lemiamą 
vaidmenį. Iš tikrųjų yra rimto pagrindo tvirtinti, kad asmens tei- 
sės kitų ar visuomenės kaip visumos atžvilgiu - tai kartais vadi- 
nama 'subjektyviąja teise" - sąvoka pirma kartą buvo suformu- 


luota viduramžių Kanonų teisėje. 


10. EUROPA, KRIKŠČIONYBĖ IR ISLAMAS 261 


Naujausi liberalizmo kritikai, atrodo, labiausiai prieštarauja 
liberaliai koncepcijai, kad visuomenė yra veikiau individų ben- 
drija, o ne visada integruotas socialinių vaidmenų ansamblis. 
Tačiau šiuo lygiu jie susiduria su viena dilema. Juk tas visuome- 
nės ar socialinio solidarumo tipas, į kurį jie apeliuoja, gali reika- 
lauti tokios vaidmenų raiškos, kuri bus nesuderinama su doro- 
vinės lygybės prielaida, bendra ir krikščionybei, ir liberalizmui. 
Tačiau kaip tik krikščionybės vardu MacIntire'as ir Tayloras ren- 
gia puolimą prieš liberalųjį individualizmą. Todėl kyla rimtų 
įtarimų, kad jie galų gale turėtų pasikliauti liberaliomis lygybės, 
santarvės ir laisvės prielaidomis, rinkdamiesi, ko jiems reikia iš 
pasaulio istorijos scenoje demonstruojamų įvairių bendruome- 
nių ir etikų. 

Taigi esama gilaus krikščionybės ir liberalizmo ryšio. Istori- 
niu atžvilgiu pirmoji davė norminį pagrindą antrajam. Labai 
blogai ir net pavojinga, kad Vakarai taip menkai suvokia tą ryšį. 
Juk tai atplėšia Vakarų kultūrą nuo jos šaknų ir kartais susilpni- 
na sugebėjimą ir norą ginti savo vertybes. 

Tai dar ne viskas. Nežinojimas ar tik miglotas supratimas 
apie krikščionybės ir liberalizmo ryšį gali Vakarus neigiamai 
nuteikti kitų tikėjimų ir kultūrų atžvilgiu. Tai sudaro galimybę 
apkaltinti Vakarus veidmainiavimu. 

Juk vargu ar galima abejoti, kad Žmogaus teisių retorika pri- 
lygsta sumažintai liberalizmo versijai: juk liberalizmą galima 
laikyti apvalyta, sekuliarizuota krikščionybės forma. Jei taip, 
tada tokį nuostabų Žmogaus teisių kalbos plitimą pastaraisiais 
dešimtmečiais visame pasaulyje, kad toji kalba tapo vos ne 
universalia kultūra, liberalizmą reikėtų pripažinti tuo, kuojis ir 
yra - radikalia ir sunkiausiai atremiama Vakarų įtakos forma, 
kažkuo, kas kitų tikėjimų gynėjams gali atrodyti kaip paskuti- 


nioji Vakarų imperializmo forma. 

Kai Vakarų gyventojai mato, kaip žmogaus teisių akcentavi- 
mas plinta po visą pasaulį, bet šį plitimą aiškina tik kaip sveiko 
proto“ dalyką, 'akivaizdžias' žmogiškąsias vertybes ar 'neutra- 
lius' rėmus tarptautiniams ginčams nagrinėti, tuomet save jie 
apgaudinėja labiau negu kitų religijų ar kultūrų adeptus. Taigi 
nesuprasdami, kokiu mastu Vakarų visuomenės ir toliau remia- 
si bendrais įsitikinimais, Vakarai nesugeba suprasti ir kokiu 
laipsniu tie įsitikinimai dabar ardo likusią pasaulio dalį. Rush- 
die istorija turėtų paskatinti Vakarus geriau įsisąmoninti, ko- 
kios dar vis krikščioniškos jų dorovinės intuicijos. 

Tik tada, kai suprantamas ryšys tarp dorovinės lygybės ir 
lygios laisvės reikalavimo, atsiranda saugus savivaldos pagrin- 
das bet kurioje visuomenėje. Tik tada atstovaujamosios ar lais- 
vos institucijos gali giliai įleisti šaknis, kad galėtų išgyventi. Šiuo 
atžvilgiu stebina tai, kad Šiaurės Europos protestantiškosios ša- 
lys apskritai paėmus turi patvaresnes savivaldos tradicijas ne- 
gu katalikiškos Pietų šalys. Vatikano II susirinkimas ypač svar- 
bus tuo, kad sutaikė Romos Bažnyčią su liberalizmu, prie kurio 
atsiradimo ji tiek daug prisidėjo. Tai, kad Vatikanas palaiko žmo- 
gaus teisių gynimą, pašalino rimtą dorovinę kliūtį atstovauja- 
majai valdžiai stiprinti tose Europos šalyse, kuriose dominuoja 
katalikai. 

Jei ryšys tarp dorovinės lygybės ir lygios laisvės reikalavimo 
nėra suprantamas ar priimamas, tai moralinis demokratinės vi- 
suomenės ir atstovaujamosios valdžios pagrindas susilpnėja. 
Štai kodėl islamiškųjų visuomenių ateitis — ir viliojanti, ir ke- 
lianti nerimą. Susidaro įspūdis, kad tie sunkumai, su kuriais 
islamiškos šalys ne kartą susidūrė mėgindamos sukurti atsto- 
vaujamąsias valdymo sistemas - tikrai laisvas institucijas — 
galų gale kyla kaip tik iš tokios moralinės priežasties. Kai ne- 
pripažįstamas ryšys tarp moralinės lygybės ir lygios laisvės, 


neįmanoma nubrėžti aiškios ribos tarp konformistinės elgsenos 

ir tikrai moralaus elgesio. O toks neaiškumas savo ruožtu pasėja 
despotizmo sėklą. 

Šlovė Europai, kad ji sukūrė bei, nors ir su pertrūkiais, gynė 
gebėjimą skirti tuos du dalykus. Europos įtaka pasauliui ateity- 
je, kaip ir jos galia kurti laisvas paneuropines institucijas, pri- 


klausys nuo geresnio šio moralinio paveldo suvokimo. 


11 


POLITINIO NUOSAIKUMO IR SOCIALINĖS ĮVAIROVĖS 
ATEITIS EUROPOJE 


Skirtingos valstybės formos Europoje sukūrė ir skirtingas po- 
litines kultūras. Dabar Europai iškilo klausimas, ar įmanoma 
tas kultūras suderinti, ojei taip, tai ar greit. Juk jei integracija bus 
per greita, iškils du dideli pavojai. Pirmasis yra politinis; tai 
pavojus nuosaikumui Europoje. O antrasis - socialinis; tai pa- 
vojus įvairovei Europoje, kažkas, ką kartais vadindavo 'ameri- 
kanizacijos' perspektyva. 

Panagrinėkime juos. 

Nuo pat pirmųjų pokario žingsnių didesnio karinio, ekono- 
minio ir politinio bendradarbiavimo Vakarų Europoje link kai 
kas įrodinėjo, kad tikslas turėtų būti Europos federacinė valsty- 
bė, Jungtinės Europos Valstijos. Tačiau tik nuo devintojo dešimt- 
mečio vidurio Europos Sąjungos raida realiai pradėjo kelti rim- 
tų abejonių dėl nacionalinių valstybių ateities mums žinomu 
pavidalu. Tos abejonės atsirado ne tik dėl Briuselio nacionali- 
nėms valstybėms primestų taisyklių poveikio. Dar labiau jas 
pagilino veržimasis prie finansinės sąjungos ir bendros visai 
Europai užsienio bei gynybos politikos. 

Siekiant tų tikslų, iniciatyvos ėmėsi Prancūzija, nuolat ska- 
tindama. Tas skatinimas, kaip jau įrodinėjau, yra pavėluotas 
Prancūzijos atsakas į Vokietijos susivienijimą - įvykį, kuris su- 
kėlė didelę baimę prancūzų politikams; juos ypač gąsdina tai, 
kad Prancūzija praras Europoje tą hegemoniją, kurią turėjo nuo 
Europos Ekonominės Bendrijos įkūrimo ir vėlesnio Prancūzijos 


veto, kai Didžioji Britanija norėjo įstoti į EEB. 

Atsisakydama prioriteto, kurį anksčiau teikė nacionalinių 
valstybių Europai (Europe des patries), dėl "vis glaudesnės politi- 
nės sąjungos" prancūzų politinis elitas grįžo prie savo kultūros, 
kurią sukūrė nereformuota prancūzų valstybė. Jis grįžo prie kul- 
tūros, kuri tradiciškai skatino biurokratinę valdžią, žinias, efek- 
tyvumą ir nuoseklumą vertino labiau už demokratinę atskaito- 
mybę ar santarvę. 

Taigi paradoksalu, kad nuo devintojo dešimtmečio vidurio 
Europą federacinės valstybės link stūmė tautiniai politikai, ku- 
rie iš tikrųjų nesižavėjo federalizmo vertybėmis ir nesiekė jų — 
oficialaus valdžios ir galios išsklaidymo, valdžių padalijimo ir 
atsvarų, maksimalaus gyventojų dalyvavimo politiniame proce- 
se. Už prancūzų reikalavimo suteikti jiems naujojo Europos cen- 
trinio banko politinę kontrolę slypi veikiau unitarinės valstybės 
modelis, valdžios ir galios koncentravimas - tai, ką smerkia fe- 
deralizmas. 

Tai tiesa, kad kai kurios Europos tautos ir toliau kalba 'gry- 
nesne' federalizmo kalba, ypač vokiečiai ir olandai. Tačiau ši 
kalba jau nebejtikina visos Europos, kur viešoji nuomonė, ap- 
stulbinta to skubotumo, su kuriuo primetama finansinė sąjun- 
ga, ir gerai nežinodama, kokios bus jos pasekmės, vis labiau 
linkusi manyti, kad Europos viršūnės, siekdamos įgyvendinti šį 
naują projektą, toli pralenkė viešąją nuomonę ir kad valdžia Eu- 
ropoje bus centralizuota neatsižvelgiant į tai, norės to ar neno- 
rės Europos tautos. Taip atsirado nauja istorizmo, arba istorinės 
neišvengiamybės, doktrinos atmaina. 

Štai kodėl dabar senka idealizmas, didžiąją pokarinio laiko- 
tarpio dalį susijęs su Europos kūrimu. Šiaip ar taip, tam idea- 
lizmui tikriausiai buvo lemta susilaukti vienokios ar kitokios 
kritikos, kai kartos, išgyvenusios Antrąjį pasaulinį karą ir su- 
sirūpinusios, kad tai nepasikartotų, užleido vietą kartoms, tie- 


siogiai nepatyrusioms to karo ir jo pasekmių. Tačiau elitinis 

atspalvis, kurį Europos kūrimas įgavo po Suvestinio Europos 
akto ir Mastrichto bei Amsterdamo sutarčių, kelia pavojų, kad 
šioji idealizmo krizė taps daug rimtesnė ir ilgesnė negu būtų 
kitu atveju. 

Iš tikrųjų Europos elitui dabar gresia pavojus sukelti Europo- 
je gilią moralinę ir konstitucinę krizę - demokratijos krizę - pa- 
vojingą net Europos identitetui. Juk nepaisant to, kad ir koks 
būtų prancūzų modelio pagrindas, Europos problema dabar ke- 
liama beveik vien tik ekonominiais terminais. Skelbdamos savo 
pareiškimus, Europos viršūnės tapo ekonominės kalbos despo- 
tizmo aukomis; tai vyksta tokių politinių vertybių kaip valdžios 
išsklaidymas ir demokratinė atskaitomybė sąskaita. Vis dides- 
niu mastu imame garbinti ekonominį augimą, o ne pilietiškumą. 

Susidaro įspūdis, kad ekonominės demokratijos hipotezė, ku- 
rią Josephas Schumpeteris ir jo sekėjai pasiūlė prieš penkiasde- 
šimt metų, pasitvirtino. Europos demokratijai iškilo pavojus, kad 
ji degraduos iki elitų (kitaip sakant, partijų) lenktyniavimo; jie, it 
kokios firmos, stengiasi patikti vartotojams. Kai nerandama ben- 
dros kalbos su visą Europą aprėpiančia viešąja nuomone, ape- 
liavimas į demokratiją dažnai tampa savanaudišku. Briuselyje 
priimti sprendimai yra neskaidrūs, tai vidaus kovos ir lobisti- 
nių tendencijų, vertinančių klientinį sprendimo būdą ir pini- 
gus, rezultatas. Tautinis identitetas ir su juo susijusi pilietinė 
tradicija laikomos nereikšmingais dalykais palyginti su ekono- 
mine integracija ir racionalumu. Deja, taip rinka pradėjo uzur- 
puoti identiteto funkcijas. 

Tačiau kai rinka uzurpuoja identiteto funkcijas, kyla klausi- 
mas, ar ji pati teisėta. Juk labai svarbia prasme galutinis, lemia- 
mas rinkos sistemos pateisinimas yra jos demokratiškumas - ji 
suteikia galios individams, skleisdama racionalumą, leisdama 
rinktis ir iškeldama atsakomybę, priešingai nei komandinė eko- 


nomika. 

Demokratinė valstybė ir laisvosios rinkos sistema galų gale 
turėtų tarnauti tiems patiems tikslams. Tačiau ši klasikinė libe- 
rali valstybės ir rinkos sąjunga gali būti iškreipta dviem būdais. 
Ją gali iškreipti pernelyg dideli politikų reikalavimai, kaip kad 
parodė fašistų ir komunistų veikla dvidešimtojo amžiaus vidu- 
ryje. Kai taip atsitinka, ekonominiai santykiai tampa tik valsty- 
bės irjos ideologijos priedėliais, priemonėmis, kuriomis turintys 
savo rankose valstybės valdžią primeta savo valią. 

Tačiau ši klasikinė liberali sąjunga gali būti iškreipta ir tuo- 
met, kai politikų reikalavimai pernelyg sumažėja, o rinkos reika- 
lavimai be saiko išpučiami - kai rinkos jėgų "išlaisvinimas" ir 
ekonomikos racionalizavimas prisideda prie konstitucinių ap- 
saugos priemonių sumenkinimo, taip atveriant kelią politinės 
valdžios centralizacijai. Juk neokapitalistinis įprotis remtis rin- 
kos "dėsniais" neabejotinai gali nukreipti dėmesį nuo tokios cen- 
tralizacijos. Britai ne tokią ryškią šio reiškinio versiją patyrė tet- 
čerizmo laikotarpiu. Tačiau dabar būtent Europai kilo pavojus, 
kad šis rinkos sistemos iškrypimas taps didžiausiu iškrypimu. 

Tiek, kiek Europos liberalioji demokratija laikoma paklūstan- 
čia šiam ekonominių kategorijų despotizmui - ir tampančia cen- 
tralizacijos 'bendrakeleive“, kils pavojus jos pačios mandatui. Ji 
darysis panaši į ploną lako sluoksnį, pridengiantį kitas, daug 
tamsesnes jėgas; tokia marksizmas visada ją ir laikė. Tai atvers 
kelią labiau ekstremistiniams kairiųjų ir dešiniųjų judėjimams, 
siekiantiems pasisavinti “demokratinių etiketę ir panaudoti ją 
savo tikslams. 

Juk skubėjimas prie finansinės sąjungos ir politinės integra- 
cijos kelia didelį politinį pavojų. Per greita integracija gali dis- 
kredituoti Europos liberaliųjų politikų demokratinį centrą - ir 
dešinijį, ir kairįjį jo sparną. Beveik visose Europos šalyse centro 
partijos sudarė bendrą frontą finansinės sąjungos ir tolesnės in- 


tegracijos klausimu. Tačiau taip darydamos jos atėmė iš už 

centristus balsuojančių rinkėjų tikrąjį pasirinkimą, palikdamos, 
pavyzdžiui, bendros valiutos priešininkų balsus realiu ar po- 
tencialiu balsų šaltiniu ekstremistinėms partijoms. Šio projekto 
ratifikavimas Vokietijos Bundestage tai labai gyvai pailiustra- 
vo. Kiek padvejojusi, socialdemokratinė opozicija balsavo kartu 
su krikščionimis demokratais ir dėl to finansinei sąjungai buvo 
pritarta triuškinančia deputatų balsų dauguma. Tačiau tuo me- 
tu viešosios nuomonės tyrimai rodė, kad beveik du trečdaliai 
Vokietijos rinkėjų buvo prieš šį projektą, teikdami pirmenybę 
markei. Taip nesiskaitydami su viešąja nuomone, vokiečių poli- 
tikai, raginami prancūzų, rizikuoja anksčiau ar vėliau svo šaly- 
je susilaukti atoveiksmio. Tas atoveiksmis gali būti net toks, kad 
vokiečiai pradės naujausius žingsnius integracijos link traktuo- 
ti kaip naujos Versalio sutarties primetimą Vokietijai, naują na- 
cionalinį pažeminimą“. Tokia reakcija ypač tikėtina, jei paaiš- 
kės, kad plačiai pasklidę gandai, jog prezidentas Mitterrand'as 
skyrė lėšų kanclerio Kohlio ir jo partijos pozicijai sustiprinti, 
turi pagrindo. 

Žinoma, skatinti pavyzdžiu yra demokratinių politikų parei- 
ga. Tačiaujie atsakingi ir už viešosios nuomonės formavimą. Jei 
tik jie nepakankamai rimtai žiūri į pastarąją pareigą, susiduria 
su iššūkiais tų judėjimų, kurie "tautą" ar 'klasę' iškelia aukščiau 
už liberaliosios demokratijos reikalavimus. Dar blogiau yra tai, 
kad nacionalistinė ksenofobija gali susilieti su klasių nepasi- 
tenkinimu ir nedora dešiniųjų ir kairiųjų sąjunga pradės ardyti 
tą neseną Europos liberalinę demokratinę santarvę, kurią komu- 
nizmo žlugimas, kaip atrodė iš pradžių, padarė neįveikiamą. 
Esama duomenų, kad tai jau vyksta Vokietijoje, kur buvusi ko- 
munistų partija pasinaudojo Rytų Vokietijos gyventojų pagarba 
markei, patyliukais veikdama išvien su dešiniųjų pažiūrų Bava- 


rijos politikais, kurių praeitis kone nacionalsocialistinė. 

Ir Prancūzijoje veržimasis prie bendros valiutos gali veikti 
politinių ekstremistų naudai. Nepritariančius golistų ir socia- 
listų partijų balsus pavykdavo atremti, kai centro dešinysis ir 
kairysis sparnai iš pažiūros tvirtai rėmė finansinės sąjungos po- 
litiką. Tačiau abejonės dėl visuomenės palaikymo (jas ypač su- 
stiprino atsisakymas surengti referendumą po to, kai ankstes- 
niame referendume tik labai menka dauguma buvo paremta 
Mastrichto sutartis) sudarė galimybę ir Nacionaliniam frontui, 
ir komunistų partijai prisistatinėti kaip "tikrųjų" Prancūzijos in- 
teresų reiškėjams, tuos interesus netiesiogiai apibrėžiant anti- 
imigrantiškojo rasizmo ir klasiniu sąmoningumu grindžiamo 
antikapitalizmo terminais. 

Leisdami greitos Europos integracijos elitinei strategijai for- 
muoti liberaliosios demokratijos įvaizdį Europoje tiek, kad be- 
veik ir sukūrė jį, Europos politikai centristai gali patys nenorė- 
dami skatinti tai, kas labiausiai prieštarauja liberaliajai 
demokratijai - ksenofobinį nacionalizmą ir ekonominę autarki- 
ją. Neseni įvykiai Austrijoje, kur itin dešinė (kai kas pasakytų, — 
neonacistinė) Laisvės partija įėjo į koalicinę vyriausybę - gali 
būti pranašingi. 

Jei atsiras per didelis atotrūkis tarp elitų ir viešosios nuomo- 
nės irjei bus leista jam išlikti, elitų ginami dalykai, net jei jie būtų 
tikrai puikūs ir konstruktyvūs, tikriausiai bus diskredituoti. 
Amerikos Aukščiausiasis teismas tokią pamoką gavo ketvirtaja- 
me ir septintajame dešimtmetyje. Pirmuoju atveju teisingumo sis- 
tema atsiliko nuo viešosios nuomonės, susidūrusi su Didžio- 
sios depresijos ekonomine krize. Jos įprastinės pastangos apriboti 
centrinę valdžią ir išsaugoti federalizmą pradėjo atrodyti neati- 
tinkančios šalies poreikių. Ir atvirkščiai, septintajame ir aštun- 
tajame dešimtmetyje teisingumo organai nustatė, kad daugybė 
nuosprendžių pilietinių teisių klausimais, kurie pasipylė po 1954 


metų desegregacijos nutarimo, diskreditavo patį liberalizmą, 

kadangi liberalizmas ėmė asocijuotis su vietinių interesų ir šei- 
mos negerbimu, ypač jo sumanymas vežioti moksleivius auto- 
busais, siekiant 'subalansuoti' mokyklas rasiniu ir socialiniu 
atžvilgiais. Tie būdai, kuriais Aukščiausiasis teismas nuo tol 
atsižvelgė į esamą padėtį ir padarė nuolaidų viešajai nuomonei, 
nėrajo silpnumo ženklas. Veikiau jie rodo, jog šis teismas pripa- 
Žįsta, kad jo jėga - įtaka viešajai nuomonei, ir jei jis vykdys poli- 
tiką, priešišką tai įtakai, gali netekti stipriausios savo atramos. 

Europos elitai, akivaizdžiai palaikantys postmarksistinį li- 
beralų demokratinį sutarimą, kelia pavojų tam sutarimui, pasi- 
sakydami už pernelyg greitos integracijos politiką. Jie rizikuoja 
patvirtinti viešosios nuomonės įtarimus, jog atstovauja tik patys 
sau,jog kuria Europą, iš kurios turės naudos administracinis ir 
politinis elitas nacionalinių identitetų ir nusistovėjusių lojalu- 
mų sąskaita. Tačiau tie identitetai ir lojalumai gali sugrįžti ker- 
šyti, jei užgrius pasaulinė ekonominė krizė ar netjei bendra va- 
liuta sukels rimtų ekonomikos sutrikimų, pavyzdžiui, smarkų 
nedarbo didėjimą kai kuriose šalyse, lydimą reikalavimų imtis 
protekcionistinių priemonių ir kištis į rinką, kad būtų sukurtos 
darbo vietos. Juk tokie reikalavimai nesiderins su sistema, kon- 
troliuojama defliacinio Europos centrinio banko, kuris atėmė iš 
nacionalinių vyriausybių ne tik pinigų, bet ir fiskalinės politi- 
kos kontrolę. 

Be abejo, tai yra viena iš priežasčių, kodėl prancūzai taip pri- 
mygtinai reikalavo, kad būtų įvesta Europos centrinio banko 'po- 
litinė kontrolė“. Tačiau ką iš tikrųjų tai reiškia? Toli gražu nėra 
tikra, kad prancūzų užgrobta politinė kontrolė turi ką nors ben- 
dra su demokratija Europoje. Jei ankstesnis Briuselio Komisijos 
elgesys ir jos sprendimai yra praeinantys dalykai, politinė kon- 
trolė gali veikiau reikšti tarpininkavimą dalijant valdžią, kai lai- 
mikis dažniausiai atitenka ryžtingiausiai ir atkakliausiai šaliai 
ar lobistinei grupuotei, nepaisant oficialių taisyklių, kuriomis, 


kaip manoma, reikėtų vadovautis priimant sprendimus. 

Daugelis iš tų, kurie skeptiškai žiūrėjo į politinę Europos in- 
tegraciją ir kritiškai vertino Briuselio galios didėjimą, buvo linkę 
manyti, kad vienytis labiausiai spaudžia Vokietija. Kai kam net 
atrodė, kad tas projektas yra vos ne bandymas sukurti Ketvirtąjį 
Reichą, švelnesnę ir labiau susijusią su vadovavimu, bet vis tiek 
vokiečių dominuojamą Europą. Toks interpretavimas, mano nuo- 
mone, yra giliai klaidingas. Jei už spaudimo vienytis norima 
įžiūrėti atkaklų kokios nors nacionalinės naudos siekimą, tai 
veikiau pasakytina apie Prancūziją, o ne Vokietiją. Prancūzų 
politinė klasė yra kur kas labiau įgudusi už Vokietijos politinę 
klasę ar už bet kurią kitą didžiųjų Europos šalių politinę klasę. 
Oficialiomis taisyklėmis, reglamentuojančiomis sprendimų pri- 
ėmimą Europos Sąjungoje, Prancūzija neregėtu mastu primetė 
savo valią. 

Tos prancūzų sėkmės iškalbingas ženklas buvo, kaip jau ma- 
tėme, Europos biudžetas. Nors Prancūzija yra viena iš didžiau- 
sių ir turtingiausių Europos Sąjungos narių, ji „sugebėjo“ ne- 
tapti reikšminga įnašų į Sąjungos biudžetą mokėtoja - Vokietija, 
Didžioji Britanija (nepaisant ponios Thatcher išsikovotos nuo- 
laidos) ir net Olandija į šį biudžetą moka daugiau už Prancūzi- 
ją! Tai nėra atsitiktinumas. 

Galima pateikti ir daugiau pavyzdžių. Kad ir valstybės dota- 
cijos padėti negaluojančioms ūkio šakoms ar firmoms, į kurias 
oficialusis Briuselis Žiūri šnairai. Prancūzai ir mažesniu mastu 
vokiečiai beveik nepaiso nustatytų taisyklių. Spaudžiant užku- 
lisiuose, Komisija buvo priversta sutikti su didelėmis prancūzų 
dotacijomis Air France ir Crėdit Lyonnais gelbėti, o Vokietijos vy- 
riausybė ir toliau dosniai subsidijavo anglies kasybą. 

Briuselio sprendimai labai dažnai sukelia įspūdį, kad tai- 
syklės vieniems galioja, o kitiems ne. Tai gali paveikti ne tik užsie- 
nio bei gynybos, bet ir vidaus reikalus. Pavyzdžiui, Vokietijos vy- 


saujos aebėsi didelio spaudimo, siekdama užtikrinti Kroatijai, 

kurią ji aiškiai laiko savo kliente, palankesnes prekybos sąly- 
gas už tas, kurias turi kitos Rytų Europos šalys. Be to, prancū- 
zai dažnai grįžta prie nacionalinio saugumo argumento, kad 
sutrukdytų didžiausioms prancūzų firmoms atsidurti užsie- 
niečių rankose. Todėl privatizacija Prancūzijoje politiškai griež- 
tai kontroliuojama. 

Toks užkulisinis valdžios dalijimasis, nepaisant oficialių tai- 
syklių, nėra tinkamas būdas santarvės kultūrai Europoje kurti. 

Prancūzų politiniam elitui būdingas įprotis naudoti admi- 
nistracinę valdžią ir tas mastas, kuriuo ta valdžia naudojama 
ginti tam, kas laikoma prancūzų interesais, akivaizdžiai atsklei- 
džia prancūzų protekcionizmą. Iš visų Europos Sąjungos narių 
Prancūzija lankytojams daro labiausiai protekcionistinės šalies 
įspūdį. Ir naudojamos apsaugos priemonės paprastai turi būti 
veikiau administracinės negu teisinės, veikiau neoficialios ne- 
gu oficialios. Simbiozinis ryšys tarp Prancūzijos vyriausybės ir 
svarbių Prancūzijos pramonės šakų išlieka, nepaisant Briuselio 
įsipareigojimų sustiprinti konkurenciją ir panaikinti vyriausy- 
bių subsidijas. Kolberto tradiciją numarinti ne taip lengva. Tiesą 
sakant, tas būdas, kuriuo prancūzų administracinio elito atstovai 
nardo tarp valstybinio ir privataus sektorių, padeda jiems iš- 
vengti formalių apribojimų. Kai tik Briuselio Komisijos neolibe- 
ralizmas susiduria su prancūzų etatistų įpročiais, Briuselis pa- 
prastai nusileidžia. Lygai taip, kaip Prancūzijoje buvo apginta 
svarbiausių pramonės šakų valstybinė kontrolė, taip apginta ir 
daugelis gaminių, kurie puikuojasi didžiųjų Prancūzijos uni- 
versalinių parduotuvių vitrinose. Prancūzija neregėtu mastu iš- 
lieka vidine rinka. Panašus vaizdas ir keliuose, kur dominuoja 
Prancūzijoje pagaminti automobiliai. Ir apskritai tas mastas, ku- 
riuo prancūzai ir toliau vartoja savo pačių produkciją kartais 


daro šalį panašią į prieškarinę Prancūziją. 

Šias neoficialias priemones, kurių dėka prancūzų rinka išlie- 
ka uždara, nors Europos Sąjungos taisyklės reikalauja, kad būtų 
priešingai, sustiprina prancūzų fermerių ir augintojų požiūriai 
bei įpročiai. Ispanų ir italų gamintojų konkurencijos baimė daž- 
nai skatina juos rengti demonstracijas, statyti barikadas, nu- 
traukti normalų eismą keliais ir geležinkeliais. Labai dažnai to- 
kios demonstracijos virsta smurtiniais renginiais. Tai, kad didelė 
Prancūzijos mokėjimo balanso pertekliaus dalis atsirado dėl že- 
mės ūkio produktų eksporto, kuris smarkiai viršija importą, pran- 
cūzų fermeriams mažai terūpi. Beveik susidaro įspūdis, kad, jų 
nuomone, konkurencija apskritai yra neteisingas dalykas. 

Akivaizdu, kad įstatymų valdžiai reikia ne tokių požiūrių ir 
įpročių. Jie veikiau yra ikirevoliucinėje Prancūzijoje viešpatavu- 
sios tvarkos atgyvena, kai valstiečiai, susidūrę su arogantiška, 
abejinga ir tolima valstybine mašina paprasčiausiai manė, kad 
įstatymai sukurti kitų ir tarnauja kitiems. Jei į sprendimų pri- 
ėmimą Briuselyje bus pradėta žiūrėti tokiu kampu ir jei dar 
prisidės valdžios dalybos tarp elitų, nepaisant oficialių taisyk- 
lių, nepasitikėjimas įstatymais gali išplisti visoje Europoje, nai- 
kindamas tą santarvės lygį, kurį palaiko esamos nacionalinės 
politinės kultūros. Juk liūdna tiesa yra tai, kad santarvės kultū- 
rą lengviau sugriauti negu sukurti. Kad ir kokia liūdna ta tiesa 
būtų, negalime leisti sau nusigręžti nuojos. 

Niekas taip gerai neiliustruoja mano teiginių kaip kova dėl 
naujojo Europos centrinio banko pirmojo direktoriaus paskyri- 
mo. Jau minėjau, kad Vokietija ir visos kitos Europos Sąjungos 
narės rėmė olandą Wimą Duisenbergą, išskyrus vieną šalį — 
Prancūziją. Prancūzija stojo prieš visus, primygtinai reikalau- 
dama, kad būtų išrinktas jos kandidatas, ir grasindama vetuoti 
Duisenbergo išrinkimą. Prancūzams nerūpėjo nei teisėtumas, 
nei solidarumas (Amsterdamo sutartyje buvo sąlyga, kad rinki- 


muose turėtų varžytis kelių šalių kandidatai). Juk kai vokiečiai 

palaikė olandą Duisenbergą, buvo atsisakyta prancūzų-vokie- 
čių ašies. Prancūzų užsispyrimas parodė, kokiu reikšmingu jie 
laiko dominavimą skirstant pareigas Europos Sąjungoje ir pa- 
demonstravo savo įprotį tai daryti. 

Pagrindinis Prancūzijos argumentas buvo, jog Europos cen- 
triniam bankui reikalinga politinė kontrolė, kad europiečiai ne- 
taptų visiškai priklausomi nuo neatsakingų bankininkų. Tačiau 
kai ši Prancūzijos pozicija buvo išanalizuota, paaiškėjo, kad va- 
dinamoji "kontrolė ' reiškia ne demokratinės atskaitomybės, o 
veikiau Prancūzijos interesų ir reikalavimų tenkinimą. Prancū- 
zus labiau domino kaip sukurti vadovavimo grandinę, o ne už- 
tikrinti, kad fiskalinės ir monetarinės politikos formavimas tap- 
tų atviro politinio proceso dalimi. Begėdiškas prancūzų 
derybininkų užsispyrimas parodė, kad kartais jie europiečių 
sprendimus traktuoja daugiau kaip varžybas dėl valdžios ir įta- 
kos negu kaip "skaidrios valdžios visoje Europoje kūrimą - kažką 
panašaus į Europos Rechtsstaat. 

Be abejonės, visos Europos tautos yra labai savanaudės. Ta- 
čiau dėl išskirtinio prancūzų vaidmens Europos Sąjungos kū- 
rimo irjos veikimo procese, jų įpročio dominuoti priimant spren- 
dimus, "prancūzų interesų" ir 'Europos interesų“ sąvokos 
susiliejo. Bendros žemės ūkio politikos išlikimas, nepaisant to- 
kio didelio aštrios kritikos srauto, liudija, kaip kietai prancūzų 
administratoriai laiko Europos politiką savo rankose. Jie įpra- 
to Europos idėja naudotis tokiu būdu, kuris kategoriškai atme- 
ta bet kokį prancūzų nacionalinių interesų ir Europos interesų 
konfliktą. Jei dabar tas dvi sąvokas būtų mėginama atskirti, 
visiškai neaišku, kaip reaguotų prancūzų politikai ir Prancū- 
Zzijos gyventojai. 

Anksčiau ar vėliau tai gali tapti problema. Juk spartindami 
valdžios perdavimą Briuseliui, prancūzai sukūrė valdymo in- 


strumentą, kurį galima nukreipti prieš juos pačius. Pavyzdžiui, 

Europos Komisija gali tapti nuoseklesnė ir griežtesnė, taikyda- 
ma laisvosios rinkos ('anglų-amerikiečių') taisykles Prancūzijai 
negu iki šiol. Tada Europa, kurią prancūzai traktavo kaip prie- 
monę kovoti su anglų-amerikiečių įtaka, gali staiga prancūzų 
akyse tapti tik dar vienu tos įtakos įrankiu. Prancūzų valstybės 
inspiruota administracinė valdžia gali pradėti grasinti pačiai 
prancūzų valstybei. Tada iškils pavojus dažnai kartojamai pran- 
cūzų nuomonei, kad rinką reikia 'valdyti' siekiant socialinio tei- 
singumo, kultūrinio lygio ir kaimo kraštovaizdžių vientisumo. 

Kaip į tai reaguotų prancūzai? Tai toli gražu neaišku. Tačiau 
prancūzų idealizmas Europos atžvilgiu - tas idealizmas, kuris 
buvo toks svarbus kuriant Europos Sąjungą - gali būti paauko- 
tas. Ir tai būtų tragedija visai Europai. Juk, nors aš ir gan aštriai 
atsiliepiau apie prancūzų valdymo įpročius, nenoriu būti netei- 
singai suprastas. Prancūzai turi daugiau ką duoti Europai už 
bet kurią kitą šalį, nes jie tiki Europa kaip kultūriniu ir moraliniu 
sumanymu. Palaikomi nepaprastos sėkmės pertvarkant Prancū- 
ziją po Antrojo pasaulinio karo pabaigos, prancūzų politikai 
išsiugdė tikėjimą, kad Europa gali būti šiuolaikinė, kartu išlik- 
dama Europa, kad europiečių vertybės ir gyvensena gali dau- 
giau negu atsilaikyti varžybose su panašiomis Jungtinių Valsti- 
jų vertybėmis, pasiūlydama pasauliui aukštesnio lygio švietimą 
ir dizainą, gyvenimo kokybę, viešąjį transportą ir aplinkos tau- 
sojimą. Tas tikėjimas nepaprastai vertingas, jis gali pateisinti 
net prancūzų dominavimą Europoje. Tačiau tą tikėjimą Prancū- 
Zija turėtų stengtis platinti veikiau savo pavyzdžiu ir įtikinėji- 
mo metodais, one pernelyg greitu valdžios sutelkimu Briusely- 
je. Juk ta valdžia vieną gražią dieną gali būti nukreipta prieš 
prancūziškąją Europos viziją ir turėti nenuspėjamų pasekmių 
prancūzų viešajai nuomonei. 

Tai ne tik prancūzų požiūrio klausimas. Jei pernelyg greitos 

Europoje diskreditavimas, tai turės didelės įtakos ir Prancūzijos 
bei Vokietijos santykiams. Glaudūs šių šalių ryšiai nuo šeštojo 
dešimtmečio sudarė Europos kūrimo pagrindą. Tačiau įdėmiau 
pažvelgę matome, kad Prancūzija buvo dominuojanti partnerė, 
iš jos sklido valia kurti bendrą Europą, ji formavo jos tikslus. 
Kaip elgsis tos dvi tautos, jei dėl nusivylimo Europos projektu 
kaip "elito sąmokslu" vėl atgis nacionalizmas? Labiausiai tikėti- 
na, kad Prancūzija, paflirtavusi su dešiniojo sparno alternatyva 
pasisuks į kairę, o Vokietija - į dešinę - ypač paveikta viešosios 
nuomonės tose žemėse, kurios anksčiau buvo Vokietijos Demo- 
kratinės Respublikos sudėtyje ir turi tik minimalią patirtį, kaip 
laikytis drausmės, reikalingos atstovaujamajam valdymui. 

Tokia raida sukeltų rimtą pavojų Europos vienybei. Juk vo- 
kiečių dešinieji lengvai gali neseną vokiečių nuolaidą prancūzų 
pasiūlytam Europos projektui palaikyti pažeminimu, už kurį rei- 
kia atsilyginti. Žinoma, nėra reikalo manyti, kad satisfakcijos 
siekimas taps panašus į XIX a. revanšistinę karinę strategiją. 
Tačiau yra pagrindo manyti, kad dešiniojo sparno Vokietija, su- 
sidūrusi su kairuoliška Prancūzija, gali nuspręsti, kad tokioje 
Europoje, kokią jie kūrė, darosi nebejauku, kad dėl skirtingų po- 
žiūrių į valiutą, nacionalinę skolą, imigraciją, ūkio ir užsienio 
politikas Vokietijai geriau vykdyti nepriklausomą politiką. Ta 
nepriklausoma politika galėtų apimti Vokietijos siekimą subti- 
lesniu būdu kurti savo įtakos sferą Rytų Europoje. 

Jei iš mūsų atlikto problemų, kurias federacinės Europos pro- 
jektas turi įveikti, tyrimo ką nors sužinojome, tai visų pirma tai, 
kad įstatymų valdžia patikima ir patvari tik tada, kai remiasi 
gyventojų įpročiais ir požiūriais. Todėl sunkumai, iškilę įstaty- 
mų leidėjams labai skiriasi nuo tų, su kuriais susidūrė ekonomis- 
tai, bankininkai ir pramonininkai. Naujų poreikių kūrimas yra 
ekonominio augimo prielaida. Tačiau taip yra ne todėl, kad nau- 


jus poreikius sunku sukurti. Tai patvirtina ekonominės plėtros 

Vakaruose istorija. Ir priešingai, daug kebliau įdiegti įstatymų 
valdžią ir sukurti santarvės kultūrą, nes tokie dalykai priklauso 
nuo to, kokią savikontrolę visuomenė sugeba įdiegti ir palaikyti. 

Smurto griebimasis yra akivaizdus nesėkmės požymis. Aš įro- 
dinėjau, jog smurtas būdingas toms nacionalinėms kultūroms, 
kurias suformavo biurokratinė valstybės forma - tokia valstybės 
forma, kuri verčia savo piliečius manyti, jog valstybinė valdžia 
tarnauja kitų interesams. Tokioms kultūroms būdinga ir tai, kad 
įstatymų valdžia labiau tapatinama su paliepimu, o ne su suta- 
rimu, su įstatymu, veikiau primestu ir jėga įgyvendintu iš vir- 
šaus, o ne su įstatymu, suprantamu kaip gyventojų požiūrių ir 
įpročių išgryninta esmė. Istoriškai tai rodo gilų skirtumą tarp 
romėnų teisės tradicijos kontinentinėje Europoje ir anglų-ame- 
rikiečių papročių teisės tradicijos. To skirtumo iki galo nepa- 
naikino nei atstovaujamosios valdžios plėtra kontinentinėje Eu- 
ropoje, nei įstatymų viršenybė papročių atžvilgiu papročių 
teisės šalyse. 

Dėl šio skirtumo yra svarbu ne tik įvertinti Europos politinio 
suvienijimo pasiūlymų turinį, bet ir patikrinti jų šaltinį. Juk tikė- 
tina, kad projektas, pateiktas šalių su romėnų teisės tradicija — 
šalių, kuriose įstatymų valdžia labiau siejama su taisyklių pri- 
metimu iš centro negu su gyventojų požiūrių ir įpročių formali- 
zavimu - atspindės tos tradicijos šališkumą. Taip pat tikėtina, 
kad toks projektas nepakankamai įvertins viešosios nuomonės 
svarbą, priešiškumą elitų strategijoms ir nesugebės suvokti, kiek 
laiko reikės gyventojų požiūriams ir įpročiams pakeisti. 

Taip ir yra. Dabartinio projekto, kuris kilęs iš Prancūzijos ir 
iš etatistinės politinės kultūros, tendencingumas dar labiau su- 
stiprina jau ir taip dominuojančią mūsų amžiaus tendenciją — 
ekonominį požiūrį su jo prielaida: jei rinkos paskatas galima 


pakeisti per palyginti trumpą laiką, tai iš centro vos ne kada tik 

panorėjęs gali formuoti ir žmonių elgesį, kad jis atitiktų tas 
paskatas. 

Tačiau kultūra, kurios reikalauja įstatymų teisė, yra ne tokia. 
Tos kultūros realijos toli gražu ne taip lengvai pasiduoda apdo- 
rojamas kaip vartotojų elgesys. Taip yra dėl to, kad ekonomizmo 
ir etatizmo sukergimas, būdingas dabartinei Europos integraci- 
jos skubai, kelia rimtą pavojų demokratijai Europoje. 

Dabar pereikime prie santykio tarp demokratijos ir socialinės 
įvairovės Europoje. Kad galėtume aiškiai mąstyti, ką duos de- 
mokratija Europoje šia prasme - ypačjei toks mąstymas apima ir 
palyginimus su Jungtinėmis Valstijomis - turime įveikti vieną 
pradinį sunkumą. Tai sunkumas, kurį sukelia kalbėjimas apie 
naujausius socialinius pasikeitimus Europoje vartojant 'ameri- 
kanizacijos' terminą. Žinoma, kartais yra rimtų argumentų, kad 
socialiniai pasikeitimai būtų apibūdinami šitaip. Tačiau kai ku- 
rie argumentai, kad reikėtų taip daryti, nėra geri, kitaip sakant, 
jie neatlaiko kritiško žvilgsnio. Juk 'amerikanizacija' dabar mi- 
nima taip dažnai, kad yra pavojus, jog šis žodis neteks bet ko- 
kios aiškios reikšmės. 

Pažangos galime tikėtis tik išskyrę kelias aiškias amerikani- 
zacijos reikšmes, kad nekiltų abejonių, apie ką kalbame. 

Du plačiai paplitę šio termino vartojimo atvejai, mano nuo- 
mone, kelia ypač daug nesusipratimų, kai iš tikrųjų norime galvo- 
ti ne apie ką nors kita, o tik apie demokratiją Europoje. Pirmasis 
yra amerikiečių madų, stilių ir gaminių prestižas, nes Jungtinės 
Valstijos šiuo metu yra turtingiausia ir svarbiausia valstybė pa- 
saulyje. Šis pirmaujančios šalies patrauklumas, žinoma, yra la- 
bai stiprus, tačiau ir jis turi precedentą - juk ankstesniais istori- 
jos laikotarpiais kažkas panašaus į tai buvo siejama su prancūzų 
madomis septynioliktajame ir aštuonioliktajame amžiuje bei su 
britų madomis devynioliktajame amžiuje ir dvidešimtojo amžiaus 


pradžioje. Galia ir turtai veikia tartum stimuliatoriai. Jų poveikis, 

ypač jaunimui, ieškančiam ko nors geresnio ir norinčiam kaž- 
kuo skirtis nuo savo tėvų, tampa tikrais sprogmenimis, siekiant 
permainų. Tas mėgdžiojimas socialiniame gyvenime atskleidžia 
svarbią Žmonijos istorijos pusę ir sunku tikėtis, kad jo vaidmuo 
sumažėtų, kai tobulėjant ryšiams ir žiniasklaidai informacija žai- 
biškai pasklinda visame pasaulyje. Nepaisant to, svarbu ameri- 
kiečių madų prestižą — tai, ką Gore'as Vidalis linkęs vadinti Ame- 
rikos imperijos“ poveikiu, skirti nuo Europos visuomenės 
demokratizacijos. 

Antrasis, glaudžiai susijęs, bet įmanomas atskirti, amerika- 
nizacijos termino vartojimo atvejis siejasi su nuolatiniu ameri- 
kiečių komerciniu spaudimu pasaulinėje rinkoje, kurį kai kas 
laiko klastingu. Amerikiečių savanaudiškumas vaikantis 'visa- 
galio' (religinis epitetas) dolerio yra visiškai realus. Tad nieka- 
da nevalia nuvertinti būtinybės išlaikyti atsparumą prieš jų 
monopoliją ar pusiau monopoliją, ypač dabar, kai komercija įsi- 
skverbė į ryšių, Žinių ir kultūros sritis. Tačiau amerikiečių komer- 
cinį spaudimą ir net tą vulgarumą, kurį įprasta sieti su amerikie- 
čių gaminiais Europoje, nereikėtų painioti su demokratija. 

Ne, jei norime blaiviai mąstyti apie demokratijos poveikį Euro- 
poje, turime nepamiršti, kad privalome atsižvelgti į problemas — 
moralines, intelektualinės ir socialines problemas - kurios kilo 
iš esminių pasikeitimų Europos visuomenėse. Svarbiausias da- 
lykas yra "vidurinės klasės" stiprėjimas Europos visuomenėse 
mažėjant skirtumams, atsiradusiems dar feodalizmo epochoje, 
jiems artėjant prie išnykimo slenksčio. Tai reiškia, kad feodaliz- 
mo sukurtos pirminės kastos - aristokratija ir valstietija - dabar 
perėjo į naują tarpinę, arba 'buržuazinę', būseną. Tai labai susi- 
sluoksniavusios ir struktūruotos visuomenės išnykimo pasek- 
mės, kurios ir yra tikrasis apmąstymų apie demokratiją Europo- 
je objektas. Ar tie pasikeitimai Europos visuomenių struktūroje 
turėtų vesti prie jų homogenizacijos, prie 'priemiestinio' vieno- 


dumo, kuris atsiranda socialinės įvairovės sąskaita? 

Štai čia svarstymas apie amerikanizaciją iš dalies sutampa 
su demokratizacijos Europoje svarstymu. Priežastis aiški. Jung- 
tinės Valstijos buvo pirmoji visuomenė, patyrusi visuomenės 
struktūros revoliuciją ir susigrūmusi su jos pagimdytomis pro- 
blemomis. Tai buvo pirmoji Vakarų visuomenė, kurioje viduri- 
nės klasės gyvensena tapo dominuojanti, visuomenė, kurioje ne 
tik įsiviešpatavo gerovė, bet ir beveik išnyko statuso skirtumai, 
Europoje pergyvenę feodalizmą. 

Kaip tik šios panašios socialinės sąlygos palaikė Amerikos 
įtaką Europoje nuo Antrojo pasaulinio karo pabaigos. Sociali- 
nių sąlygų panašumą Europos šalių gyventojų masės instinkty- 
viai suvokė geriau neijų elitai. Juk kai pastaruosius jaudino - ir 
tai savaime suprantama - pavojai 'aukštajai kultūrai", kuriuos 
kėlė iš Jungtinių Valstijų plūstantys gaminiai ir mados, paprasti 
Europos žmonės mažai tesibjaurėdami ar net visai nesibjaurė- 
dami pirko tuos gaminius. Kodėl? Todėl, kad amerikiečių gami- 
niai ir mados visai neturi socialinio pavaldumo ženklų - jokių 
užuominų, kurios iki pastarojo meto bylojo apie viršenybės ir 
pagarbumo santykius Europos gyvenime. Tad neatsitiktinai 
amerikiečių gaminiai ir mados mažiausią poveikį padarė ša- 
liai, kurioje aukštesniųjų ir žemesniųjų klasių manieros išsi- 
laikė geriausiai - Jungtinei Karalystei, nepaisant kad jos ir Jung- 
tinių Valstijų kalba bendra! 

Esminis amerikiečių ekonomikos ir visuomenės bruožas - jos 
viduriniaklasinis pobūdis — nereiškia nei paniekos rinkai, nei 
jos baimės. Labiau susisluoksniavusi Europos visuomenė indu- 
kuodavo labai skirtingus požiūrius į rinką - nuo niekinančio 
aukštesniųjų klasių požiūrio į ją kaip į klusnų šunelį iki baimin- 
go žemesniųjų klasių požiūrio į ją kaip į žmones ryjantį siaubū- 
ną,o vidurinė klasė ir amerikiečiai žiūri į rinką kaip į priegulą — 


nors ir gali trukdyti miegoti, bet kartu veikia labai raminamai. 

Įsitikinimas, kad visų padėtis rinkos atžvilgiu yra beveik vie- 
noda,valdė amerikiečių gyvenimą ir formavo jų požiūrį į viduri- 
nės klasės ar demokratinės visuomenės keliamas problemas. Su- 
gebėjimas įsivaizduoti save kito padėtyje - savotiškas socialinis 
skaidrumas - suformavo ne tik amerikiečių gaminių pavidalą, 
betirjų kultūrą bei humorą. Iš tikrųjų kaip tik tai dabar ir traukia 
europiečius, žengiančius į panašų socialinį pasaulį. Tačiau toks 
socialinis skaidrumas reikalauja tam tikro supanašėjimo. Jis rei- 
kalauja kreiptis į vartotojus (platesniąja prasme), kurie turi tą 
patį patyrimo diapazoną ir kurių norai, poreikiai, net fantazijos, 
galima sakyti, yra 'standartinio' pobūdžio. 

Be abejo, mastas, kuriuo demokratinėje visuomenėje visi pati- 
ria rinkos poveikį — net ir tie, kuriems tą poveikį sušvelnina jų 
turimas kapitalas — prisideda prie pažiūrų standartizavimo ar 
suvienodinimo. Lengviau įsiskverbti į kitų protus, jei jie patiria 
tokį pat poveikį. Tad viena monetos pusė yra pažeidžiamumas, 
o kita - atjauta, kurią suteikia artimumas. Vadinasi, labai susi- 
sluoksniavusios, arba aristokratinės, visuomenės išnykimas reiš- 
kia, kad žmogiškąsias aistras sukelia unifikuota socialinių są- 
lygų visuma. Ir tai, galima sakyti, kelia socialinės įvairovės ar 
pliuralizmo ateities klausimą demokratinėje Europoje. 

Buvo įrodinėjama, kad pliuralizmas - užsitęsęs vertybių ir 
institucijų lenktyniavimas - buvęs Europos civilizaciją apibū- 
dinantis bruožas, skiriantis ją nuo kitų civilizacijų. Devyniolik- 
tojo amžiaus prancūzų istorikas Francois Guizot nurodė: gan 
ankstyvoje daugumos civilizacijų istorijos stadijoje imdavo do- 
minuoti kokia nors viena vertybė ar institucija, o Europa taip ir 
liko atkaklaus, dažnai net kruvino aristokratijos, demokratijos, 
monarchijos bei teokratijos varžybų scena. Europą iš kitų išsky- 
rė tai, kad nė viena iš besivaržančių pusių nesugebėjo pasiekti 
visiškos pergalės, todėl pilietinė visuomenė Europoje plėtojosi 


kaip sfera, kur valstybė nustatinėjo pagrindines individų ir jų 

susivienijimų, kurių vertybės anaiptol nebuvo vienodos, taisyk- 
les taikiai sąveikauti, tad, išskyrus teisės nustatytas taisykles, 
nebuvojokio oficialaus tikėjimo, jokio prievarta įgyvendinamo 
įsitikinimų bei praktikų rinkinio. 

Jei ši analizė teisinga, Europos visuomenės demokratėjimas 
iškelia svarbų klausimą: ar pliuralizmui - vertybių ir instituci- 
jų lenktyniavimui - dabar gresia pavojus? Ar rinkos santykiai 
ir verslo etika paskandins visus tuos tradicinius konkuruojan- 
čius elementus, susiaurins vertybių ratą ir pamažu sunaikins 
Europos praeitį? Galų gale dėl to Europos visuomenė mažai 
tesiskirtų nuo Jungtinių Valstijų visuomenės —- demokratinės 
visuomenės be praeities ta prasme, kad ji buvo demokratinė iš 
pat pradžių ir neturi to klasių konflikto paveldo, kuris pažen- 
klino Europos istoriją. 

Europą ilgai kankino sunkus jos istorijos paveldas. Juk ne- 
abejotina, kad klasinė savimonė ir klasių konfliktai apsunkino 
kelią atstovaujamosios valdymo formos ir decentralizuotos vals- 
tybės link, padarė jį labiau neužtikrintą nei amerikiečių federa- 
lizmo plėtra. Tačiau tai ne viskas. Juk, kita vertus, Europa turėjo 
ir didžiulį pranašumą. Čia demokratinį principą saugojo prisi- 
minimai, papročiai ir manieros, atsiradę daug ryškiau susi- 
sluoksniavusioje visuomenėje, tad Europos visuomenių struk- 
tūra tapo turtingesnė, sudėtingesnė. 

Per ankstyvo federalizmo Europoje - politinės integracijos 
skuba, paverčianti federalizmą kone unitarinės supervalstybės 
kauke - pavojus yra tas, kad gali suardyti sudėtingą Europos 
visuomenių struktūrą. Juk tų kultūrų plėtra buvo susijusi su kon- 
krečiomis nacionalinėmis valstybėmis, turinčiomis savitas poli- 
tines kultūras. Tikrai neaišku, ar jos sugebės ilgai priešintis toms 
valstybėms pajungti staiga centralizuotai taisykles primetančiai 
institucijai, kurios veiksmai pritaikyti siekti bendrojo lygio. Taip 


elgdamasi Europa greitai netektų didelės dalies savo istorijos. O 


11. POLITINIO NUOSAIKUMO... ATEITIS EUROPOJE 283 


gal veikiau ją imtų kamuoti nepalankiosios istorijos pusės, kla- 
sinės neapykantos liekanos, sunyktų jos pranašumas - pliu- 
ralizmas. 

Tačiau ar šis tradicinis pliuralizmas veikia Europą ir šian- 
dien? Jis veikia ją subtiliu būdu. Kiekvienoje Europos šalyje per- 
ėjimas iš aristokratijos į demokratiją apėmė skirtingą Europos 
visuomenės pirminių elementų mišinį: feodalinės aristokratijos, 
savivaldžių miestų ar bendruomenių, karaliaus valdžios ir Baž- 
nyčios, kad ir kokia ji būtų - katalikiška ar protestantiška, gali- 
koniška ar ultramontaniška. Tie skirtingi mišiniai savo ruožtu 
paliko ženklus šalių politinėse kultūrose, duodami joms tai, kas 
prieš 200 metų būtų vadinta jų dvasia (genius). Pavyzdžiui, olan- 
dų demokratija buvo oligarchinė ir konfesionali, vokiečių - de- 
centralizuota ir paternalistinė, prancūzų - biurokratinė ir kar- 
tais populistinė, italų — bendruomeninė ir net anarchistinė ir 
taip toliau. 

Šie skirtumai nėra išoriniai. Demokratinių jausmų stiprumas 
irjų galia atsispirti priespaudai kiekvienoje iš tų šalių yra susiję 
su skirtingom realijom. Europos istorija, nacionalinių valstybių 
susidarymas atsispindi savitose jų politinėse kultūrose. 

Mėginimas tas kultūras pakeisti pernelyg greitai - atiduo- 
dantjas valdyti iš bendro centro ne teoriškai, o iš tikrųjų - sukel- 
tų pavojų suardyti skirtingas pilietinės dvasios formas, dabar 
egzistuojančias Europoje. Net jei nacionalinių valstybių silpnė- 
jimas sutaptų su daliniu Europos regionų 'išlaisvinimu', demo- 
kratijai padaryta žala būtų didžiulė, gal net luošinanti. Juk, kaip 
jau matėme, dauguma Europos regionų neturi pilietinių tradici- 
jų, galinčių varžytis su nacionalinių valstybių tradicijomis; tai 
neturėtų labai stebinti, nes regionų identitetai dažnai yra išlikę 
iš vėlyvojo feodalizmo Europos. 

Tinkamai suprasto federalizmo patrauklumas Europai pasi- 


reikštų tuo, kad jis galėtų sudaryti sąlygas išlikti skirtingoms 

nacionalinėms politinėms kultūroms ir pilietinės dvasios for- 
moms. Tačiau taip galėtų būti tik siekiant federalizmo pamažu. 
Juk viena iš išankstinės federalizmo sėkmės sąlygų yra sutari- 
mas, kuriose srityse sprendimų priėmimas priklauso centrui, o 
kuriose turėtų būti paliktas periferijai. Siandien Europoje tokio su- 
tarimo nėra. Europos Senato, turinčio prižiūrėti šį klausimą, įkū- 
rimas ir Europos Teismo veikla kuriant bendrą jurisprudenciją 
galėtų padėti pamažu kurti tokį sutarimą. Tačiau neįmanoma to 
padaryti labai greitai. Taip pat negali staiga atsirasti ir visos 
Europos politinė klasė, pajėgi apginti tokį sutarimą ir priversti, 
kad naudojimasis valdymo galiomis būtų atskaitingas. 

Tai ne kelių metų, o ištisų dešimtmečių, gal net kelių kartų 
rūpestis. Federalizmas yra teisingas Europos tikslas. Tačiau Eu- 


ropa jam dar nepasiruošusi. 

Šioje knygoje man labiau rūpėjo provokuoti, o ne informuoti, nes 
tendencija, kad ginčai dėl Europos ateities lieka įstrigę ant seklumos, 
yra ne tik slegianti, bet ir pavojinga. Esu įsitikinęs, kad tik iškėlus 
gilesnes problemas ir pradėjus jas rimtai nagrinėti, federalizmas Eu- 
ropoje gali tapti įmanomas ir patrauklus. Tad pabandžiau iškelti bent 
jau kai kuriuos sunkesnius klausimus - pasiūlyti veikiau apie ką, o ne 
ką turėtumėm galvoti. 

Skaitytojai čia neras pokarinio Europos judėjimo integracijos link 
smulkios istorijos, t.y. Europos Sąjungos atsiradimo ir plėtros ata- 
skaitos; neras ir detalios Europos Sąjungos institucijų analizės, išsa- 
maus Ministrų Tarybos, Komisijos, Europarlamento ir Europos Mi- 
nistrų Tarybos prerogatyvų ir pareigų aprašymo. 

Tų dalykų skaitytojams teks pasiieškoti kitur. Kur jiems ieškoti? 
Kelios knygos siūlosi pačios. Penguin Companion to European Union, 
kurią parašė Timothis Bainbridge'as ir Anthonis Teasdale'as (Har- 
mondsworth, 1995), yra labai naudingas vadovas, sudarytas teminiu 
principu. Besidomintiems ekonominiu aspektu geriausia bus Denni- 
so Swanno knygos Economics of the Common Market 7-oji laida (Lon- 
don, 1992). Knyga Development in the European Union, kurią redagavo 
L. Cramas, D. Dinanas ir N. Nugentas (London, 1999), pateikia Euro- 
pos institucijų, strategijos ir svarbiausių problemų raidos apžvalgą. 
Labiau teorinė - tai jai ne visada į naudą - yra knyga European Integ- 
ration and Supranational Governance, kurią redagavo W. Sandholtz'as 


ir A. Stone'as Sweetas (New York, 1998). 


286 LARRY SIEDENTOP. EUROPOS DEMOKRATIJA 


Įvairių Europos integracijos aspektų standartiniu lengvai prieina- 
mų studijų rinkiniu tikriausiai taps serijinis leidinys European Union 
Series, leidžiamas Macmillano leidyklos; jo redaktoriai N. Nugentas, 
W. Pattersonas ir V. Wrightas. Keli jau išėję tomai yra ypač naudingi. 
Vienas iš jų - Desmondo Dinano Ever Closer Union?: An Introduction 
to European Integration (London, 1999). Kitas - Understanding the Euro- 
pean Union su trumpa J. McCormicko įžanga (London, 1999). Dar 
vienas yra Alaino Guyomarcho, Howardo Machino ir Ellos Ritchie 
France in the European Union (London, 1998). Iš pirmo žvilgsnio gali 
pasirodyti, kad ši subtili ir įdomi studija per mažai skiria dėmesio 
prancūzų įtakai formuojant Europos institucijas ir politiką. Tačiau įsi- 
gilinus į tekstą šis įspūdis išsisklaido. 

Norintys susipažinti su priešiškesniu ir polemiškesniu, bet patrauk- 
liu vidinio Briuselio Komisijos veiklos mechanizmo aprašymu, ypač 
apie bendros valiutos kūrimą, turėtų bent pasklaidyti Bernardo Con- 
nollio knygą Europe's Rotten Heart (London, 1995). 

Toliau aš iš pradžių pateikiu kaip aide-mėmoire ( atmeną') Europos 
Sąjungos plėtros svarbiausių įvykių chronologiją, o po to nurodau svar- 


biausius šaltinius ar rekomenduojamą literatūrą kiekvienam skyriui. 


SVARBIAUSI EUROPOS SĄJUNGOS PLĖTROS ĮVYKIAI 


1951 Paryžiaus sutartimi įkuriama Europos anglių ir plieno ben- 
drija (Schumano planas). 

1957 Romos sutartimi sukuriama Europos Ekonominė Bendrija 
(veikia nuo 1958 m. sausio 1 d.). 

1963 De Gaulle'is vetuoja Didžiosios Britanijos stojimą į EEB. 

1966 Liuksemburgo kompromisas balsavimo klausimu (naciona- 
linis vetavimas de facto). 

1968 Pradeda pilnai veikti muitų sąjunga. 


1973 Jungtinės Karalystės, Danijos ir Airijos priėmimas į EEB. 

1979 Tiesioginiai rinkimai į Europarlamentą. 

1981 Graikijos priėmimas į EEB. 

1986 Ispanijos ir Portugalijos priėmimas į EEB. 

1987 Pradeda veikti Suvestinis Europos aktas. 

1990 Vokietijos susivienijimas. 

1992 Pasirašoma Mastrichto sutartis dėl Europos Sąjungos (įsiga- 
lioja nuo 1993 m. lapkričio 1 d.). 

1993 Užbaigiamas Bendrosios rinkos kūrimas. 

1995 Austrijos, Suomijos ir Švedijos priėmimas į ES. 

1997 Amsterdamo sutartis. 


1998 Euro įvedimas. 


1: Demokratinė laisvė visame žemyne? 

Montesguieu (Charles Louis de Secondat, Baron de la Brėde et de 
Montesguieu), The Spirit of the Laws (1748), redagavo A. Cohlaras, 
B. Milleris ir H. Stone'as (Cambridge, 1989). Iš antraeilių darbų žr. 
ypač R. Aron, Main Currents of Sociological Thought, 1 t. (London, 
1974); M. Richter, The Political Theory of Montesguieu (Cambridge, 
1977); J. Shklar, Montesguieu (Oxford, 1987). 

Alexis de Tocgueville, Democracy in America, įvadą parašė A. Rya- 
nas (London, 1994). Iš antraeilių darbų žr. ypač R. Aron, Main Cur- 
rents of Sociological Thought, 1 t. (London, 1974); L. Siedentop, Tocgue- 
ville (Oxford, 1994; lietuvių kalba - Vilnius, 1999); G. Pierson, 
Tocgueville and Beaumont in America (New York, 1938); A. Jardin, Toc- 
gueville (London, 1988); C. Lamberti, Tocgueville and the Two Democra- 
cies (New York, 1989). 

Jameso Madisono straipsniai leidinyje The Federalist Papers, ypač 
Nr. 10, 14, 18, 19, 20, 32, 39, 44,51 ir 63. Žr., pavyzdžiui, The American 
Constitution For and Against, the Federalist and Anti-Federalist Papers, 
red. J. R. Pole'as (New York, 1987); L. Banning, The Sacred Fire of 
Liberty: James Madison and the Founding of the Federal Republic (Ithaca 
and London, 1995). 

Henri de Saint Simon (Comte de Saint Simon), Selected Writings on 
Science, Industry and Social Organisation, red. K. Tayloras (London, 
1975). Žr. taip pat Frank Manuel, The New World of Henri de Saint 
Simon (Cambridge, Mass., 1956). 


2: O kur mūsų Madisonai? 

Šiame skyriuje plėtojami argumentai, kuriuos pirmąkart patei- 
kiau trumpame straipsnyje: L. Siedentop, 'Where are our Madisons?", 
Financial Times, 1992 m. spalio 16. 

Subsidiarumo principas buvo apibūdintas kaip "šiuolaikinis katali- 
kų socialinis mokymas, pirmą kartą aiškiai išdėstytas popiežiaus Pi- 
jaus XI enciklikoje Ouadragesimo Anno (1931), kad geriausiai atsilie- 
piančios į konkrečias socialines užduotis institucijos yra tos, kurios 
yra arčiausiai jų“, The HarperCollins Encyclopaedia of Catholicism (New 
York, 1995), p. 1227. 

Margaret Thatcher, The Downing Streeet Years (London, 1993). 

Apie utilitarizmą žr. J. J. C. Smart and B. Williams, Utilitarianism: 
For and Against (Cambridge, 1973); A. K. Sen and B. Williams, Utilita- 
rianism and Beyond (Cambridge, 1982); Utilitarianism and its Critics, 
red. J. Gloveras (New York, 1990); H. L. A. Hart, "Between Utility and 
Rights“, kn. The Idea of Freedom, red. A. Ryanas (Oxford, 1979). Apie 
rafinuotesnę utilitarizmo formą žr. J. Griffin, Well-being: Its Meaning, 
Measurement and Moral Importance (Oxford, 1983). 

Apie teisėmis grindžiamą liberalizmą žr. ypač J. Rawls, A Theory of 
Justice (Cambridge, Mass., 1971) ir Political Liberalism (New York, 1993); 
R. Nozick, Anarchy, State and Utopia (Oxford, 1974); R. Dworkin, A 
Matter of Principle (Oxford, 1985) ir Law's Empire (London, 1986). 

Apie komunitaristų judėjimą žr. ypač A. MacIntyre After Virtue 
(London, 1981); C. Taylor, Sources of the Self (Cambridge, 1990); M. 
Walzer, Spheres of Justice (New York, 1983); M. Sandel, Liberalism and 
the Limits of Justice (Cambridge, 1982). 

Diskusiją apie liberalų ir komunitaristų ginčą žr. W. Kymlicka, Libe- 
ralism, Community and Culture (Oxford, 1989); S. Mulhall and A. Swift, 
Liberals and Communitarians (Oxford, 1992). 


3: Šiuolaikinės demokratijos dilema 

Alexis de Tocgueville, The Ancien Rėgime and the Revolution, įvadą 
parašė H. Broganas (London, 1976); B. Moore, The Social Origins of 
Dictatorship and Democracy (London, 1984). 

Fustel de Coulanges, The Ancient City: A Study on the Religion, 
Laws and Institutions of Greece and Rome (New York, perspausdinta 
1980). 

Benjamin Constant, Political Writings, red. B. Fontana (Cambrid- 
ge, 1988). 

Apie klasikinę respublikoniškąją tradiciją žr. Jean-Jacgues Rous- 
seau, 'On The Arts and Sciences' kn. The Discourses and Other Early 
Political Writings, red. V. Gourevitch'ius (Cambridge, 1997); J. G. A. 
Pocock, The Machiavellian Moment (Princeton, 1975); O. Skinner, The 
Foundations of Modern Political Thought (Cambridge, 1978). 

Francois Guizot, The History of Representative Government (Lon- 
don, 1852). 

R. Tuck, Natural Rights Theory (Cambridge, 1979). 

Bernard de Mandeville, The Fable of the Bees, or Private Vices, Public 
Benefits, red. Phillipas Harthas (Harmondsworth, 1970). 

S. Lukes, Individualism (Oxford, 1973). 


4: Kaip Didžioji Britanija neteko savo balso 

Skyriuje toliau plėtojami argumentai, kuriuos pirmąkart pateikiau 
šiuose straipsniuose: L. Siedentop, 'The Impotence of the British Middle 
Classes', The Spectator, 1978 m. gruodžio 30; L. Siedentop, 'Mr. Macmil- 
lan and the Edwardian Style“, kn. The Age of Affluence, red. V. Bogdanor 
ir R. Skidelsky (London, 1970); L. Siedentop, 'Thatcherism and The 


Constitution', The Times Literary Supplement, 1990 m. sausio 26. 

The Age of Affluence, red. V. Bogdanoras ir R. Skidelskis (London, 
1970). 

Thatcherism, red. R. Skidelskis (Oxford, 1988). 

V. Bogdanor, Devolution in the United Kingdom (Oxford, 1999). 


5: Kodėl konstitucijos tokios svarbios 

Čia vėl plėtoju argumentus, kuriuos pirmąkart pateikiau straips- 
nyje: L. Siedentop, Political Theory and Ideology: the case of the 
state“, kn. The Nature of Political Theory, red. D. Milleris ir L. Siedento- 
pas (Oxford, 1983). 

K. Dyson, The State Tradition in Western Europe (Oxford, 1980). 

J. Gough, Social Contract: A Critical Study of its Development (West- 
port, Conn., 1958). 

H. J. Abraham, Freedom and the Court: Civil Rights and Liberties in 
the United States (Oxford, 1998). 

Francois Guizot, The History of Civilization in Europe, redagavo ir 
įvadą parašė L. Siedentopas (Harmondsworth, 1997). 

Apie kitokį požiūrį į nacionalizmą žr. E. Gellner, Nations and Natio- 


nalism (Oxford, 1994); D. Miller, On Nationalitų (Oxford, 1995). 


6: Trys valstybės formos 

Šiame skyriuje plėtojami argumentai, kuriuos pirmąkart patei- 
kiau trumpame straipsnyje: L. Siedentop, 'Models for Maastricht“, 
Financial Times, 1992 m. rugpjūčio 13. 

Kas norėtų detaliau susipažinti su komparatyvistiniu valdymu, 
galėtų pasieškoti informacijos šiuose tekstuose: S. E. Finer, Compara- 
tive Government (London, 1970); G. Sartori, Comparative Constitutional 
Engineering (London, 1997); R. Hague, M. Harrop and S. Breslin, 
Comparative Government and Politics (London, 1992). Subtilesnius kon- 
stitucinės teorijos klausimus galima suvokti naudojantis šiomis kny- 
gomis: M. Vile, Constitutionalism and the Separation of Powers (Oxford, 


1967); G. Marshall, Constitutional Theory (Oxford, 1980). 

Tolesniuose veikaluose svarstoma demokratijos plėtra dabartinė- 
je Prancūzijoje: V. A. Schmidt, Democratizing France: The Political and 
Administrative History of Decentralization (Cambridge, 1991); The End 
of the French Unitary State? Ten Years of Regionalization in France, 1982- 
1992, red. J. Laughlinas ir 5. Mazey'us (London, 1995); Developments in 
French Politics, red. P. Hallas, J. Haywardas ir H. Machinas (London, 
1990). 

Įdomią analizę apie valdžių atskyrimo pavojų žvelgiant iš ameri- 
kiečių perspektyvos galima rasti straipsnyje: Aubry Smith, 'Executi- 
ve Branch Rulemaking and Dispute Settlement in the World Trade 
Organization: a proposal to increase political participations', Michigan 
Law Review, 94, p. 1267 (1996). 


7: Atviros politinės klasės kūrimas 

Joseph Schumpeter, Capitalism, Socialism and Democracy (London, 
1961). Schumpeterio argumentus kondensuotu pavidalu galima rasti 
jo straipsnyje “Two Concepts of Democracy“ kn. Political Philosophy, 
red. A. Ouintonas (Oxford, 1967). 

Norėdami susipažinti su kai kuriais požiūriais į vadinamąjį revi- 
zionistinį ar rinka besiremiantį demokratijos modelį, žr. šias knygas: 
J. Plamenatz, Democracy and Illusion, kai kurių šiuolaikinės demokra- 
tijos teorijos aspektų analizė (London, 1973); J. Lively, Democracy, (Ox- 
ford, 1975); C. Pateman, Participation and Democratic Theory (London, 
1975). 

Nacionalinio biudžeto įmokų skaičius, paskelbtus Vokietijos vy- 
riausybės, žr. The Financial Times, 1998 m. rugsėjo 17, o skaičius, vė- 
liau paskelbtus Briuselio Komisijos (Financing the European Union) žr. 
The Financial Times, 1998 m. spalio 8. Nepaisant kai kurių skirtumų, 
bendra jų tendencija yra ta pati. 

Apie pirminę Mitterrand o reakciją į Vokietijos susivienijimą žr. įdo- 
mų interviu su istoriku Josephu Rovanu laikraštyje Le Figaro, 1999 m. 


lapkričio 10. 

8: Europa ir pasaulinė rinka 

To, ką pavadinau kapitalizmo triumfu, tikrasis šaltinis yra knyga: 
F. Fukuyama, The End of History and the Last Man (London, 1992). 
Sužinoti daugiau apie kapitalizmo katastrofos teoriją padėtų šių dvie- 
jų autorių knygos: J. Goldsmith, The Trap (London, 1994); J. Gray, 
Enlightement's Wake (London, 1995) ir Endgame (London, 1997). 

Apie protestantizmo ryšį su kapitalizmu žr. knygose: Max We- 
ber, The Protestant Ethic and the Spirit of Capitalism (London, 1930); 
R. H. Tawney, Religion and the Rise of Capitalism (London, 1938). 

Fustel de Coulanges, The Ancient City (New York, 1980). 

Citatą iš Francois Guizot galima rasti jo knygoje Histoire de la Civi- 
lisation en France (Paris, 1840), 1 t., p. 325-326. Žr. taip pat labai įdomų 
šios knygos skyrių, kuriame palyginami turėję savivaldą romėnų ir 
viduramžių miestai -4t., p. 259-276. Žinoma, apie krikščionybės ryšį 
su senovės vergija prirašyta labai daug, bet didelė tos literatūros dalis 
toli išeina už šiame skyriuje nagrinėjamų klausimų rato. Tačiau skai- 
tytojams praverstų pasižiūrėti naujausią pomarksistinį veikalą apie 
perėjimą iš senovės į feodalizmą, kuriame nėra sumenkinamas Baž- 
nyčios vaidmuo: G. Bois, The Transformation of the Year One Thousand: 
The Village of Lournard from Antiguity to Feudalism (Manchester and 
New York, 1992). 


9: Europa ir Jungtinės Valstijos 

Alexis de Tocgueville, Democracy in America, įvadą parašė A. Rya- 
nas (London, 1994). 

Louis Hartz, The Liberal Tradition in America (New York, 1955). 

Apie amerikiečių populizmo istoriją skaitytojams geriausia būtų 
paieškoti informacijos keliuose Richardo Hofstaderio veikaluose: The 
Age of Reform: from Bryant to F.D.R. (New York, 1955); The American 
Political Tradition (London, 1962); Anti-Intellectualism in American Life 
(New York, 1963). 

Apie socialinius pasikeitimus Jungtinėse Valstijose ir jų politinius 
padarinius žr., pavyzdžiui, J. Bass and W. De Vries, The Transformation 
of Southern Politics (New York, 1976); M. Kazin, The Populist Persuasion 
(Ithaca and London, 1995). 


10: Europa, krikščionybė ir islamas 

Emile Durkheim, The Elementary Forms of the Religious Life (New 
York, 1995). 

Kai kurias šio skyriaus mintis aš pirmąkart pateikiau straipsnyje 
'Liberalism: the Christian Connection", kurį 1989 m. kovo 24 d. iš- 
spausdino The Times Literary Supplement. 

Apie tai, kaip Karolis Didysis pasitelkė priesaikas, Žr. ypač šiose 
knygose: Edward Jones, The Origins of France (London, 1982), p. 
165-166 ir R. Collins, Early Medieval Europe 300-1000 (London, 1999), p. 
306-308. Apie Karolio Didžiojo kapituliarijų kalbą žr. knygos P. King, 
Charlemagne: Translated Sources (Kendal, 1987) įvairiose vietose. 

Bene labiausiai susiję su šios knygos tema yra šie Isaiah'os Berlino 
darbai: Four Essays on Liberty (London, 1979); Vico and Herder (Lon- 
don, 1976); The Roots of Romanticism, red. Henry Hardy (London, 
1999). Nuoširdus Berlino gyvenimo aprašymas pateiktas knygoje: 
Michael Ignatieff, Isaiah Berlin (London, 1998). Išsamesnę Berlino libe- 
ralizmo, ypač jo “vertės pliuralizmo' apžvalgą galima rasti knygoje 
John Gray, Berlin (London, 1995) 

centralizacija 
Didžiojoje Britanijoje 87, 90-92, 95, 174-175, 266-268 
ir klasių konfliktas 6, 18 
ir svetimųjų valdymas 21, 22 
Prancūzijoje 3,5, 169, 171 
spaudimas vykdyti ją 23, 24 
sprendimų priėmimo 129-130, 144-146 
taip pat žr. biurokratinės valstybės 
centras, ryšys su periferija 119-121, 283 
Chirac, Jacgues 143 
Clinton William J., JAV prezidentas 47, 222 


darbas 
jam priskiriama vertė 66-68, 192 
socialinis jo pasidalijimas 73, 111-112, 189, 198 
darbo jėgos mobilumas 127 
David, Jacgues-Louis 61 
Delors, Jacgues 36, 37, 141, 170 
demokratija 57, 58 
elitinis jos modelis 154-155 
ir lygi laisvė 238 
ir rinkos kapitalizmas 43, 188-187, 207-208, 266 
taip pat žr. liberalioji demokratija; liberalizmas; liberalus 
konstitucionalizmas 
demokratija simpliciter 59, 60, 216 
demokratijos trūkumas, vykdomosios valdžios 147 
demokratinė valdymo forma, klasikinis respublikoniškasis pilie- 
tiškumas 61-67, 236 
demokratinė garbė 20, 21, 113-114 
demokratinė visuomenė 60-62, 64 


ir pilietinės visuomenės diskursas 62-67 

Descartes, Renė 110 
despotizmas 
aksiominis didelėse valstybėse 2,3, 14, 35 
biurokratinės valstybės 2,3 
ir klasių konfliktas 24, 60 
taip pat žr. centralizacija 
Diana, Velso princesė 89 
Didžioji Britanija 
decentralizacija 94, 180 
finansinis įnašas į ES 271 
idealizmo praradimas 79, 89 
ideologinis vakuumas joje 79-81, 88-89 
ir Bendroji rinka 186 
ir Europos politinė integracija 41-42, 79, 97, 172-175 
ir jėgų pusiausvyra Europoje 230 
kaip Montesguieau modelis 3 
kaip valstybės modelis Europai 130-132 
konstitucinė reforma 94, 96-97, 174-175 
liberalizmo silpnumas joje 79, 83, 85, 88, 96 
nenoras prisidėti prie federacinės Europos 78-79, 95-96 
nepriėmimas į ankstyvąją Europos Bendriją 137, 167 
pasikeitimai socialinėje struktūroje 87, 90 
politinės klasės 173-176 
praskiestas nacionalizmas joje 19 
ryšys su Amerika 172, 213, 227, 280 
sutarimo kultūra 78, 133, 174 
teisinė sistema 91-92, 94, 123, 185 
valdžios centralizacija joje 91, 95, 174, 266-267 
vietinės valdžios autonomijos nykimas 87, 90, 92, 119 
taip pat žr. Didžiosios Britanijos konstitucija; tetčerizmas 
Didžiosios Britanijos konstitucija 78 


ir sutarimo kultūra 80, 174-175 

lankstumas 90, 98 
liberalizmo silpnumas joje 79-80, 85-86 
oficialios apsaugos nebuvimas 88, 91, 95 
papročių ir viešosios nuomonės vaidmuo joje 89, 97 
priklausomybė nuo papročių 84-85 
didžiosios valstybės 
despotinis valdymas kaip aksioma 2, 4-5, 14, 34-35 
jų prigimtis 4-5, 32-33 
diskriminacija 73, 245 
Duisenberg, Wim 141, 274 


dvasininkija, viduramžių, kaip transnacionalinis elitas 160-161 


ekonomika, jos kalba, jos dominavimas 36, 39, 40 
ekonomika, vyriausybės reguliavimas 144-145 
ekonominis augimas kaip pirmaeilis dalykas 33, 45, 46, 233-234 
ekonominis determinizmas 36, 37, 190, 202 
ekonominis faktorius 

šeimos 193-194, 198-199, 203-207 

individo 193, 198, 199—202 

moraliniai jo šaltiniai 191 
ekonomistai, jų politinis vaidmuo 46 
ekonomizmas 

Europos projekte 33-34, 265-266 

ir pasaulinė rinka 120 

ir piliečio kaip vartotojo vaidmuo 34, 35 

ir socialiniai pasikeitimai 256 

jo trūkumai 126, 178-179, 233-234 

tetčerizmo 85, 91 
elitai 

demokratinis 154, 156 

prancūzų buržuazinis 152 

transnacionalinis 159-161 


taip pat žr. politinės klasės; vadovavimas 


DALYKINĖ RODYKLĖ 299 


ENA (Ėcole Nationale d'Administration) žr. Nacionalinė valdymo 
mokykla 
Erazmas 105 
etniniai identitetai 114-115, 243 
Europa 
ankstyvieji suvienijimo projektai 10, 11, 232, 241 
antiklerikalizmas 18, 232, 241 
bendradarbiavimo įpročiai joje 165 
individualizmas joje 105 
moralinis identitetas 232, 249, 256-—-258, 261-262 
nacionalistinių konfliktų galimybė 282 
pirminė konstitucija 239-243 
santykiai su islamu 254-256 
sudėtinga socialinė struktūra 282-283 
valstybės valdymo plėtra 81 
taip pat žr. Bažnyčia, viduramžių; krikščionybė 
Europos anglies ir plieno bendrija 12, 40, 142, 166 
Europos centrinis bankas 102, 104, 141, 270 
Prancūzija ir 170, 270, 273 
Europos integracija 
britų įtarimai 50, 79, 98, 174 
jos pavojai 264-270 
prancūzų spaudimas siekti jos 140-143, 169-171, 228, 274-275 
spartinimas 33, 34 
taip pat žr. bendra valiuta 
Europos Komisija 
atskaitomybės stoka 147-149 
Delorsas ir 36,37, 141 
ir laisvosios rinkos taisyklės 275 
ir piktnaudžiavimas valdžia 177 


taip pat žr. taisyklės 

Europos Sąjunga 
Bendroji žemės ūkio politika 140, 142, 168, 274 
demokratija ir socialinė įvairovė joje 277-283 
demokratinės politinės klasės galimybės joje 160, 165, 177-180, 
283 
despotiškos centralizacijos tendencija 23, 128-129, 140-141 
federalizmas kaip jos tikslas 132, 213-214, 264, 283 
finansiniai įnašai 168, 270-271 
ir nacionalinis suverenumas 11-13, 177 
ir įsipareigojimas demokratijai 148, 161 
ir politika pasaulinės prekybos derybose 188, 207-209 
jai gresiantys pavojai 177, 264-270, 273-276 
kaip prancūzų projektas 136-137, 176-178, 270-27 
krizių pobūdis joje 33-34 
Ministrų Tarybos sprendimai 147, 149 
netvarkingas taisyklių laikymasis 98, 271 
pavojus valdžios išsklaidymui 26-27, 128, 148 
plėtra 143 
politikų vienodumas 31, 128, 140-141 
prancūzų kandidatai į postus 140, 143, 272-273 
santykiai su Amerika ateityje 225-231 
sumodeliuota pagal prancūzų biurokratinės valstybės pavyzdį 36, 
138-139, 264-265, 274-275 
trys valstybės modeliai 129-132 
taip pat žr. Amsterdamo sutartis; bendra valiuta 
Europos centrinis bankas; Europos Komisija; Mastrichto sutartis 
Europos Senatas, jo vaidmuo 181-184, 284 
Europos teismas 38, 161, 284 


federalizmas 34-35, 76 
ir vietinė autonomija 25-26, 119-120 


ir valstybės dydis 31-32 

kultūrinės sąlygos 11-18 

tikslas Europai 129, 213-214, 264, 283 

vokiškasis modelis 130, 171-172 

taip pat žr. federalizmas, amerikiečių; teismo priežiūra 
federalizmas, amerikiečių 18-20, 127 

teismo priežiūra jame 121 

Tocgueville'io samprata 8-13 
feodalizmas 196-198 
Figaro vedybos ir socialiniai vaidmenys 52 
fiskalinė politika, jos kontrolė 12, 127 
fiskalinė politika ir pasaulinė rinka 144-147 
Friedrich, Karl 217 


Fustel de Coulanges, Numa Denis 197 


GATT (General Agreement on Tariffs and Trade) žr. Bendroji sutartis 
dėl muitų tarifų ir prekybos 
de Gaulle, Charles 137, 139 
Europos koncepcija 79, 143, 169, 170-172 
ir prancūzų interesai Europoje 139-141 
gyventojų nuomonė 
Europos politinių elitų 177-178, 265, 270 
Jungtinių Valstijų konstitucijos 54-56 
politinių klasių 38, 40 
prancūzų valstybinės valdžios 134-136, 177 
Gorbačiovas, Michailas 169 
Graikija, helenistinė filosofija 237, 240 
grupė (grupės) 
identitetas 243, 244 
ir asmens laisvė 250 
kaip nesavanoriški susivienijimai 248, 249 
pliuralistinė jų vizija 246, 247, 248 
teisės 224 
Guizot, Francois 116, 196 


302 LARRY SIEDENTOP. EUROPOS DEMOKRATIJA 


Hobbes, Thomas 107, 110, 112, 234 
Honkongas, jo ateitis 207 
Hume, David 234 


idealizmas, politinis 226, 230 
Europos valstybės kūrimo 12, 265 
identitetas 
asmens 104-107 
grupės 243, 244 
moralinis 232, 249, 256, 257, 261-262 
nacionalinis 19, 116-117, 161 
rašytų konstitucijų vaidmuo 85, 88, 115-116, 118 
regionalinis 114-115, 118, 179-180, 215-217 
ideologija ir britų liberalizmas 79-82, 88-89, 93-94 
ikiindividualistinės visuomenės 64-65 
ir rinkos iškraipymai 205, 209 
jų komunitariškumas 51-54 
statuso skirtumas jose 71-73, 104, 198 
taip pat žr. ne Vakarų visuomenės 
imigrantai 13-14 
Indija 103 
individas 
antriniai (socialiniai) vaidmenys 71-72, 103-104, 257 
jo autonomija 50-51 
kaip ekonominis veiksnys 193, 198-201 
pirminis vaidmuo (lygi laisvė) 71-72, 104-105, 108, 115-116, 238, 
250-251, 257 
individų socialinis vaidmuo 59-60, 102-103, 111-112, 257 
individualizmas 
ir komunitariškumas 50-52 
ir krikščioniškoji moralinė lygybė 258 


ir mMultikultūriškumas 245-246 

ir pilietinės visuomenės kilmė 69-70, 199-201 
kaip savanaudiškumas 48-51 
valstybės koncepcijoje 101-105, 111-112 
Indonezija 194 
informacija, priėjimas prie jos 147-149 
interesai 
koncentrinė interesų teorija 116-118 
taip pat žr. egoizmas 
islamas 255 
ir valstybės valdymas 102-103, 262 


islamiškasis fundamentalizmas 209, 254, 255 


islamiškos mokyklos ir pliuralizmo dilema 249-250 


Ispanija, regionai 15, 217 
įstatymai 
jų viršenybė 101 
pasitikėjimas jais 19, 27-29, 97-98, 116-118 


taip pat žr. įstatymų valdžia; teisinės sistemos; teisingumas 


įstatymų leidžiamasis organas 


prancūzų 129-130 

vykdomosios valdžios vykdoma jo kontrolė 91-9, 119, 144-145 


įstatymų valdžia 161 
ir sutarimo kultūra 97-98, 272, 276-277 
rinkos ekonomikose 203, 207 
Italija 
politinė kultūra 283 
regioniniai nesutarimai 15 
Šiaurės lyga 180, 204, 217 
įvairovė 31, 245, 250 


jakobinizmas, centralizuota valstybės valdžia 169, 171 


Japonija, rinkos ekonomika joje 194, 205-206 


Jonas Paulius II, popiežius 18, 38 

judaizmas 236-237,251-252 
Jungtinės Amerikos Valstijos 
anglų politinės tradicijos 9 
brandus rinkos liberalizmas 190-192 
demokratijos gynimas 212, 222, 225 
demokratijos silpnumas 218, 222, 228-229 
demokratinė įtaka Europoje 20, 277-279 
Didžiosios depresijos krizė 24, 269 
federacinės Europos rėmimas 210-214, 222, 225 
gyventojų opozicijos galia 133 
„ypatingi santykiai“ su Didžiąja Britanija 172-173, 212-214, 227, 
280 
ir Antrasis pasaulinis karas 24 
ir Meksika 165, 223 
ir pasaulinė prekyba 207-208 
kultūrinė įtaka 181, 277-279 
multikultūriškumas 222-223, 232 
Nepriklausomybės deklaracija 243 
regionalizmas ir populizmas 218-222 
santykiai su Vokietija 213, 229-231 
Senato vaidmuo 182-183, 232, 269 
socialinės lygybės tradicija 21-22 
sumažėjęs Kongreso vaidmuo 145-146 
Šiaurės rytų isteblišmentas 219-222 
teisininkų dominavimas 11-12, 15, 123-125, 183-185, 220 
vietinės savivaldos tradicija 11-13, 216 
taip pat žr. federalizmas, amerikiečių; Jungtinių Valstijų konstitucija 
Jungtinių Valstijų konstitucija 243, 244 
evangelinis jos pobūdis 226, 244 
kaip įsitikinimų patvirtinimas 224-226 
kaip ją suvokia gyventojai 54-56 
populizmo apribojimas 47, 121-122 

Teisių bilis 16, 219 

vaidmuo socializacijos procese 121-122 
jurisdikcija 

jų dauginimas 134, 185 

jų konfliktai 24-26, 115-116 


kalba, bendra 
anglų kalba kaip bendra kalba 132-133, 179-181, 228 
ir darbo jėgos mobilumas 127 
ir multikultūriškumas 14, 223 
kaip federalizmo sąlyga 11-15 
Kanada 16, 163 
Kantas, Immanuelis 234 
kapitalizmas 186-188, 190-192 
ir pilietinė visuomenė 70 
ištakos krikščioniškose egalitarizmo normose 194-201 
taip pat žr. rinkos ekonomika 
kapitalizmo katastrofos teorija 187, 188 
kapitalizmo triumfas 187-188, 201-202 
karas 
ir centralizacijos tendencija 24-25, 144-145 
ir darbo jėgos nuvertinimas 68 
Karolis Didysis, imperatorius 249 
katalikiškoji Kanonų teisė 38, 260 
Katalikų Bažnyčia 38 
ir modernybė 18, 258-260, 262 
taip pat žr. Bažnyčia, viduramžių 
Katalonija 216 
Kennedy, John, JAV prezidentas 91, 221 
ketinimai, žmonių, pasikeitimų potencialas 154, 157-158 
Kinija, ir rinkos ekonomikos ateitis 194, 207 


Kissinger, Henry 211 

klasinis sąmoningumas 
Didžiojoje Britanijoje 83, 84 
jo paveldas Europoje 279-282 
jo pavojai 20,21, 23 
klasių konfliktas 239, 282 
ir Bažnyčia 17, 18, 197 
ir centralizacija 6, 16, 17 
ir despotizmo tendencija 24, 60, 61 
taip pat žr. aristokratijos; socialinė struktūra; viduriniosios klasės 
Kohl, Helmut, Vokietijos kancleris 170, 268 
komunitariškumas 50-54, 75 
taip pat žr. grupės 
konfederacijos 9 
konstitucinės formos, jų svarba 47, 76-77, 100-101, 114, 157-159 
konstitucijos, nerašytos 89-90, 94, 96-98 
konstitucijos, rašytos, identitetui ugdyti 85, 88, 115-116, 118 
konstitucionalizmas, jo kalba 36 
Korsika 216 
kosmopolitizmas 161-162 
Kosovas, politinė krizė dėl jo 91 
krikščionybė 
ir tikėjimas moraline lygybe 16, 195-198, 202, 238, 241 
ir kapitalizmo plėtra Europoje 194-202 
jos amerikietiškas liberalus interpretavimas 16 
jos universalizmas 239, 242-243 
kaip Europos pilietinės visuomenės pagrindas 17, 18, 233 
vidine paversta Dievo sąvoka 259 
taip pat žr. Bažnyčia, viduramžių 
prigimtinės teisės tradicija; protestantizmas; religija 
kultūros raida graikų miestuose-valstybėse 31 
kultūros homogeniškumas 
Europoje 181 


taip pat žr. įvairovė; kalba, bendra 

laisvė 
kaip moralės principas 110-111 
kaip pilietiškumo privilegija 67 
kaip prigimtinė teisė 258-259 
politinė 16 
taip pat žr. lygi laisvė 
leiboristų partija (Didžiosios Britanijos) 83 
liberalioji demokratija 
ir parlamentinis suverenumas 88 
jos svarbiausios vertybės 30-31, 147-149 
ryšys su laisvosios rinkos sistema 83, 186-187, 201-202 
liberalizmas 
įvairovės ribos 250 
ir socialinis kontekstas (bendruomenė) 259-261 
socialinio liberalizmo kritika 48-50 
teisėmis grindžiamas, „teismo“ 42-44, 156 
utilitaristinis 42—44, 156 
taip pat žr. liberalusis konstitucionalizmas 
liberalusis kapitalizmas, jo etapai 191 
liberalusis konstitucionalizmas 43-45, 47-48 
ir įsigalėjusios teisės 84, 88, 94, 122-125, 243 
ir socialinis susitelkimas 54-55, 124 
ir vidaus-užsienio skirtumas 147 
lyderiai, jų parinkimas 26-28 
lygi laisvė 16, 17,71, 238, 241 
ir pirminis individo vaidmuo 104, 107-108, 116, 250-251, 257-258 
ryšys su moraline lygybe 15, 16 
lygybė 
baimės 4,5 
galimybių 192 
ir valstybės valdymas 100-104, 111-113 
taip pat žr. lygi laisvė; moralinė lygybė; piliečių lygybė 

Leninas, Vladimiras 60 

Locke, John 112 

lotynų kalba kaip bendra kalba 162-163 
Liudvikas XIV, Prancūzijos karalius 3 


Luther, Martin 105 


Madison, James 32 
"sudėtinė" respublikos sąvoka 25, 32-33 
Mandeville, Bernard de 75 
manieros kaip sutarimas 80-81, 84-85 
Marx, Karl 36, 239 
marksizmas, jo ekonominis determinizmas 37, 188-189, 202, 256 
mastas, organizavimo 
jo dilema 74-76 
komunitariškasis 53 
pilietinėje visuomenėje 73-74 
šiuolaikinei demokratijai 58 
Mastrichto sutartis 12, 33-34, 36, 126, 141, 266 
mažosios valstybės 
jų pobūdis 31-32 
savivalda jose 2, 68 
mažumos 25, 232 
Meksika 165, 223 
merkantilizmas 190 
miestai, viduramžių 
individualizmas juose 199-202 
ir pilietinės visuomenės ištakos 200, 201 
vyskupų vaidmuo 195 
miestai-valstybės (klasikiniai) 2, 31, 54, 236-237 
aristokratinė socialinė struktūra 195-197 
taip pat žr. lygybė; moralinė lygybė; pilietinė visuomenė 
Mill, John Stuart 234 

Mitterrand, Francois 136, 143, 169, 170, 268 
modernizmas 18, 101-103, 255-256 
les moeurs, žr. papročiai ir požiūriai 
Monnet, Jean, jo ekonomizmas 40 
Montaigne, Michel Euguem de 105 
Montesguieu, Charles 
biurokratinės valstybės despotizmas 2-8 
moralinė lygybė 16-18, 69, 240-241 
krikščioniškajame tikėjime 196-198, 202, 238 
ryšys su lygia laisve 262 
taip pat žr. individualizmas; lygybė; piliečių lygybė; lygybė 
moraliniai įsitikinimai 
bendri Europoje ir Amerikoje 230, 256-258, 261-262 
kaip federalizmo sąlyga 11-12, 15-17, 223 
taip pat žr. individualizmas; krikščionybė 
moralus elgesys, sąžinė 53 
moteris 
islame 250 
jos priklausimybė 73, 198 
šiuolaikinėje darbo jėgos rinkoje 73, 201 
mMultikultūriškumas 232, 244-245 
ir bendra kalba 14, 223, 256 
ir moralinis identitetas 256 
ir pliuralizmas 245-250 


multinacionalinės kompanijos 14 


Nacionalinė valdymo mokykla (ENA) 137, 167 
nacionalinis identitetas 19, 116-118, 161 
nacionalizmas 

ir demokratinė garbė 0, 113-114 

ir komunitariškumas 54 


ir tribalizmas 114 

kaip reakcija į federalizmą 13, 267-269 
kraštutinis 20-22, 254 
susilpnintas 19, 20, 252-254 
prancūzų golistinis 143 
Napoleon Bonaparte 8, 20 
NATO 12, 229 
ne Vakarų visuomenės 102, 249 
ir pasaulinė rinka 207-209 
ir valstybės sąvoka 100, 193 
šeimos ekonominis veiksnys 193-194, 207-209 
taip pat žr. ikiindividualistinės visuomenės 
Nyderlandai 
anglų kalbos vartojimas 164-165 
federalistinė koncepcija Europai 132, 265 
regionalinė pilietinė tradicija joje 217, 282 
Nixon, Richard, JAV prezidentas 55, 221, 222 
nuosavybė 73 


teisės 203 


papročiai ir požiūriai (les moeurs) 

ir įstatymų valdžia 273, 276 

ir kalba 165 

ir laisvosios rinkos sistema 194, 203, 205-206 

priemonės, kurių reikia jiems pakeisti 178-185, 276 

priklausomybė nuo bendrų įsitikinimų 232 

taip pat žr. sutarimas, jo kultūra; politinė kultūra 
papročių teisė 

ir papročiai 15, 16 

socialinių santykių prioritetas 189, 277 
paprotys 

ne Vakarų visuomenėse 102-103 

papročių teisėje 15, 16 


vaidmuo nerašytose konstitucijose 89, 94, 96-98 

parlamento suverenumas, ir valdžios centralizacija 88, 95 
Pasaulinė prekybos organizacija 147 
pasaulinė rinka 40, 186 
konkurencinis jos suvokimas 187-188 
pasaulinės prekybos sutartys 188, 207-209 
vidaus ir užsienio reikalų skirtumai 144-147 
pasitikėjimas savimi 9-10, 12, 26, 30 
privačiame sektoriuje 150-151 
pasyvumas 
ir revoliucinis smurtas 28 
vartotojų 42, 47-49, 53 
paternalizmas, britų valdymo sistemoje 83, 84 
patriotizmas, jo prigimtis 19 
Pietų Afrika 107, 246 
piliečių lygybė 52, 76 
ir kastų nelygybė 41 
ir krikščioniškieji moraliniai įsitikinimai 17, 18, 241 
ir rinka 74, 201 
pilietis (piliečiai) 
kaip aktyvus subjektas 27,28, 42 
kaip bylininkas 42, 43 
kaip didvyris 155, 156 
pažemintas iki vartotojo vaidmens 41, 47—48, 154, 156-158, 266 
taip pat žr. pilietiškumas; pilietiškumas, aktyvus 
pilietiškumas 
klasikinis jo diskursas 62-70, 236 
liberalioji jo doktrina 50 
šiuolaikinė apribota jo doktrina 76 
pilietiškumas, aktyvus 68, 69, 158 
ir teismo priežiūra 121-122 
liberaliajame konstitucionalizme 47, 48, 50, 51, 54 
pilietinė visuomenė 62, 63, 64, 107, 233 

atsiradimas viduramžių mieste 199-2(02 

